
Problema Ucraineană în Lumina Istoriei 
I. Istoricul problemei ucrainene. 


Răsboiul mondial din anii 1914-1918 a contribuit la resolvirea multor mari şi grele probleme politice 
şi naționale, care veacuri întregi au împiedecat desvoltarea paşnică şi rodnică a naţiunilor europene. Con- 
ferinţa de pace dela Paris din 1918 a soluţionat, în mod trainic şi definitiv, chestiunea română, jugoslavă, 
cehoslovacă, poloneză, precum şi chestiunea aşa de grea şi complicată a naţiunilor baltice, cum sunt Litvanii, 
Estonii, Livonii, Finlandezii ş.a. Tot în urma răsboiului mondial s'a creat un nou şi stabil echilibru de forţe 
şi în Peninsula Balcanică, de unde în cursul multor decenii se ridicau nourii de furtună ce întunecau mereu 
orizontul politic al Europei. Până şi chestiunea Alsaciei-Lorenei a fost soluționaţă şi astfel înlăturată pricina 
de ceartă şi duşmănie între cele două mari naţiuni continentale: Francezii şi Germanii. 

Dar nici factorii determinanti ai răsboiului mondial şi nici conferinţa de pace dela Paris n'au ajuns să se 
preocupe şi de problema ucraineană. Printr'un concurs fatal de împrejurări, această chestiune politică şi 
naţională, care dăinueşte şi continuă să preocupe spiritele, nu şi'a găsit încă soluţiunea ei. Resolvirea acestei 
mari şi grele probleme politice şi naţionale a rămas rezervată unui viitor mai mult sau mai puţin apropiat. 

Ucrainiţii luminaţi din toate părțile agită mereu chestiunea lor naţională şi reclamă imperios soluţio- 
narea ei. Este datoria lor națională să o facă şi nimeni nu le poate lua în nume de rău că agită o chestiune 
care îi interesează şi îi atinge aşa de aproape. Nu este însă mai puţin adevărat că şi naţiunile şi statele vecine 
cu Ucrainiţii sunt datoare să urmărească de aproape desfăşurarea acestei probleme, contribuiud după putință 
la resolvirea ei în mod just şi echitabil. 

În deosebi noi Românii, vecini la Ceremuş şi Nistru cu Ucrainţii pe sute de chilometri, suntem datori 
să urmărim cu atenţiune evoluția problemei în toate amănuntele ei. Şi aceasta cu atâta mai vârtos, cu cât 
desvoltarea istorică a adus cu sine ca o fracțiune din națiunea ucraineană să sălășluiască în hotarele Româ- 
niei, şi anume în vechile provincii moldoveneşti: Bucovina şi Basarabia, precum şi în Maramureş. De aceia 
nu ne poate fi indiferent felul în care urmează să fie soluționată problema ucraineană. Iată deci motivele cari 
ne determină de a supune această problemă unei examinări istorice obiective spre a ajunge la concluzii 
practice pe care să se poată întemeia atitudinea noastră politică față de această mare şi importantă chestiune 
naţională. 

Cercetătorul ucrainean Ştefan Rudnicki, în lucrarea sa asupra Ucrainei, se întreabă cu drept cuvânt: „Ce 
este Ucraina; unde îşi are aşezarea ei pe globul terestru această misterioasă ţară şi care”i sunt hotarele politice 
şi etnografice? Nu este cumva Ucraina o simplă noţiune geografică, iar Ucrainţii o ramură a poporului rus? 
Sau poate noţiunile Ucraina şi Ucrainţii nu sunt decât simple plăzmuiri deşarte ale fantaziei înfierbântate a 
câtorva entuziaşti întârziaţi cari, inspirându-se dela un trecut glorios, se complac în viziunea unui viitor 
strălucit, confundând aparențele cu realitatea“. 

Aceste întrebări şi reflexiuni se impun şi cetitorului român, când aude pronunţându-se numele Ucraina, 
pe care nu-l găseşte însemnat pe nici o hartă şi în nici un atlas istoric sau geografic. Noi avem cunoştinţă de 
existența vechiului imperiu rusesc dela Kiew; noi avem ştire despre principatul vecin dela Halicşi despre 
republica hatmănească a Cazacilor Zaporojeni, cu care voevozii noştri avură atâta de furcă; dar că atât 
vechile principate ruseşti din veacurile X—XIV, cât şi republica căzăcească n'ar fi fost decât vechile forme 
politice prin care ar fi trecut cândva Ucraina, râvnită astăzi de cărturarii ucraineni, aceasta rămâne a fi 
lămurit marelui public românesc prin lucrarea de față. 

Apostolii ideiei naţionale ucrainene Kostomârow, Kulisch, Antonowyez, Drahomanow, Hruschewski 
şi alții susţin, în operele lor, că Ucrainţii constitue o naţiune slavă aparte, deopotrivă cu Ruşii, Polonii, 
Cehoslovacii, Jugoslavii şi Bulgarii. Închegarea lor ca naţiune de sine stătătoare trebue căutată la începu- 
turile evului mediu, ca şi închegarea naţiunii germane, franceze, engleze, etc. Vechea organizațiune de stat 


! Ştefan Rudnicki „Ukraina, Land und Volk (trad. din ucraineşte), Viena 1916, pag. 165. 

dela Kiew, după părerea lor, nu era decât o creaţiune ucraineană, contemporană cu Sfântul Imperiu Roman 
de naţiune germană, cu deosebirea numai că, în vremea ce procesul de desvoltare istorică în vestul şi centrul 
Europei s'a desfăşurat în mod continuu şi fără nici o întrerupere, desvoltarea politică şi naţională a poporului 
ucrainean ar fi suferit intermitențe neaşteptate şi catastrofale. Năvălirea Mongolilor în Europa a provocat 
prăbuşirea marelui principat ucrainean dela Kiew, în vremea ce principatul ucrainean dela Haliccăzu pradă 
atacurilor vehemente ale Polonezilor. Astfel vechile principate ucrainene dela Kiew şi Halicpierdură 
neatârnarea lor şi ajunseră să fie înglobate în marele imperiu polonez-litvan al lagielonilor, ce se întindea 
dela Nipru până la Vistula şi dela Marea Baltică până în Carpaţii nordici. 

Poporul ucrainean vegetă sub stăpânirea aceasta străină până la începutul secolului al XVII-lea, când la 
hotarul imperiului polonoz-litvan dinspre Tătari, se înjghebă, în baza vechilor tradiţiuni politice kievene, o 
mare „Ucraină“, adică o marcă de hotar, că aceasta înseamnă în slavoneşte Ucraina. Descălicătorii acestei 
mărci de graniță erau Cazacii neînfrânţi, cari începură să-şi revendice dela Poloni străvechile lor drepturi 
înstrăinate şi vechea lor neatârnare politică. Hatmanul nouii Ucraini, Bogdan Hmielnicki, gândindu-se la 
restaurarea vechiului imperiu dela Kiew, cristaliză organizaţia noului stat în jurul fortificațiilor dela pragu- 
rile (slav. poroui) Niprului, numite siciuri, adică cuiburi, de unde republica întemeiată de dânsul primi nu- 
mele de republică zaporojană, adică de dincolo de pragurile sau cataractele Niprului. 

Dar nici aceste începuturi de restauraţie n'au ajuns la închegare deplină. Noua marcă de graniţă era 
tăiată în două trei ramuri ale aceluiaşi popor ca cele trei ramuri ale naţiunii jugoslave, adecă Sârbii, Croaţii 
şi Slovenii; sau cele două ramuri etnice ale naţiunii ceho-slovace, adecă Cehii şi Slovacii. În limba rusă ar 
urma să-şi exprime gândurile şi simţurile, ramurile tustrele. Datinele şi obiceiurile, istoria şi ştiinţa precum 
şi aspiraţiile politice în viitor, ar urma să fie tălmăcite numai în limba rusă, comună tuturor. Cu un cuvânt 
aşa zisa limbă ucraineană nu ar fi decât un dialect local al limbii-mame ruseşti. 

Teoria asupra unităţii etnice şi culturale a poporului rus nu se opri la graniţele imperiului rusesc, ci ea 
găsi aprigi propovăduitori şi în rândurile conaţionalilor ruşi din Galiţia şi chiar în Bucovina. În 1835 trecu 
în Galiţia slavistul rus Mihai Pogodin, care intră în relații cu anumite cercuri de intelectuali galițieni, cu 
scopul mărturisit de a restabili unitatea între Ruşi şi Ruteni. Intervenţia armatelor ruseşti în Ungaria, în 1848, 
contribui mult la intensificarea propagandei ruseşti în Galiţia şi Bucovina, ambele provincii habsburgice 
prin care trecură armatele ruseşti în marșul lor spre Ungaria. În toiul acelei propagande se afirmă ideia că 
Rutenii din Galiţia, fraţi şi consângeni ai Ruşilor moscoviți, n'ar avea nevoie de a-şi crea o literatură proprie 
ruteană, când li stă doară la îndemână literatura rusă aşa de bogată şi variată. La îndemnul lui Pogodin se 
strânsese în jurul istoricului Zubrycki un mănunchi de intelectuali ruteni cari, în entuziasmul lor pentru 
limba şi literatura rusă, îşi băteau joc de limba ruteană rustică, ca fiind o limbă a „văcarilor“. 

În 1866 apăru în organul Rutenilor rusofili „Slowo“ din Leow un articol programatic, în care se susţinea 
că Rutenii şi Ruşii sunt acelaş popor şi că nici o deosebire n'ar exista între unii şi alții. De aceia ar fi bine ca 
toţi să se folosească în scrisul lor de limba literară rusă. Organul rusofililor, numiţi şi „Ruși bătrâni“, con- 
tinuă să propovăduească „unitatea poporului rus din Carpaţi până în Camceatca“. Prestigiul de care Rusia 
se bucura în Europa, luptele ei seculare conta necredincioşilor turci şi tătari, intervenţia ei armată în Ungaria, 
literatura ei bogată precum şi inepuizabilele ei mijloace materiale, veniră toate în sprijinul teoriei asupra 
unităţii panruse. La acestea se mai asociase şi faptul determinant: puterea de stat, care îngăduia Rusiei să 
recurgă la un întreg arsenal de mijloace pentru a-şi putea impune cu succes punctul său de vedere. 

Dar afirmarea aşa de hotărită a ideiei de unitate naţională panrusă se izbi, pe la începutul veacului al 
XIX-lea, de conştiinţa națională ucraineană, ce se trezise la o nouă viaţă. Dragostea romantică pentru popor 
ce se manifestase pe la 1820 mai ales în Germania, cuprinse şi pe intelectualii maloruşi, deşteptând în su- 
fletul lor un viu interes pentru limba şi poezia populară, pentru vechile sale tradiții naționale. Studiile etno- 
grafice şi lingvistice, cercetarea datinilor şi obiceiurilor populare propăşiau pe zi ce merge. Rezultatele 
neaşteptate ale acestor îndeletniciri apropiau tot mai mult pe cărturari de popor şi făcură să dispară tot mai 

mult înstrăinarea de până atunci. Mulțimea, norodul ca păstrător al comorilor culturale strămoşeşti, deveni 
un obiect de studiu tot mai scump şi mai interesant pentru cărturărimea malorusă, crescută în tradiţiile rigide 
ale doctrinismului panrus. Oamenii luminaţi cari se ridicară din rândurile populaţiunii matoruse, studiind 
tot mai mult datinile, obiceiurile şi limba strămoşească, începură să-şi dea seama de deosebirea ce ar exista 
între aceste şi cele ruseşti. Pentru aprofunzirea acestor studii, ei începură să se organizeze în asociaţii literare, 
cu scopul vădit de a cultiva în prima linie folklorul malorus, care găsia expresie aşa de înimoasă în „dumile“ 
(doinele) şi cântecele de vitejie. 

Semnalul deşteptării veni dela Nipru, unde amintirea vieţii naționale independente era încă vie la 
urmaşii Cazacilor Zaporojeni. La universitatea din Harkow, ce se înființase pe vremea aceia, începură să fie 
cultivate aceste sentimente şi aspirații, fiindcă acolo interesul pentru poezia populară căzăcească era mai viu 
ca oriunde. Acolo apărură şi primele publicațiuni folkloristice în dialectul malorus. Remarcabilă în privința 
aceasta este activitatea literară a lui Iwan Kotlarewski (1769-1839), tălmăcitorul în limba malorusă a „Ene- 
idei travestite““ de Scarron. Apariţia acestei traduceri marchează trezirea conştiinţei naţionale a Maloruşilor. 

Petru Hulak-Artemowski, Grigore Kwitka Osnowjanenko şi Ambrosie Metlinki, au fost alţi trei scriitori 
cari au scris în limbagiul popular, punând baza literaturii maloruse. Aceasta se avântă repede la înălțimi încă 
neatinse, prin opera poetică a scriitorului Taras Szewczenko, care îi insuflă duh național. El deveni, prin 
creațiunile sale şi îndeosebi prin poemul „Kobzar“ (1840), expresia cea mai credincioasă a suferințelor 
naționale, a dorurilor politice neîmplinite şi a nădejdilor în viitor. 

Împrospătarea şi cultivarea vechilor tradiţiuni eroice din vremea Cazacilor deşteptau în sufletele 
Maloruşilor dorul de libertate şi independenţă. Sub impulsul operei literare se trezi pela mijlocul secolului 
al XIX-lea şi ideia politică malorusă, susținută de farmecul faptelor eroice şi de dorul de a redobândi liber- 
tatea căzăcească pierdută. Ideia aceasta a fost îmbrățişată la 1848 de „Frăția Chiril şi Metodie“ din Kiew, 
înfiinţată de istoricul Kostomarow, şi etnogratul Kulisz, din care făcea parte şi poetul Szewczenko. În curs 
de un an de zile asociația malorusă câştigase peste 100 de membri, cari, pe lângă îndeletnicirile lor literare 
şi folkloristice, se preocupau şi de problemele mari politice şi sociale. Revendicările politice ale membrilor 
frăţiei se concretizau în lupta pentru crearea unei mari federaţiuni panslave sub sceptrul ţarului rusesc, din 
care federațiune urma să facă parte şi republica malorusă autonomă, cu o largă constituție democratică, 
liberală, în care trebuia să fie înserată şi desfiinţarea iobăgiei. 

Dar foarte curând mişcarea aceasta naţională şi politică fu suprimată de guvernul rusesc, care disolvă 
„Frăția Chiril şi Meiodie“, urmări pe membri ei şi înrolă pe Szewezenko în armată, unde muri la Orenburg 
(1861). Prin 1862 propaganda malorusă fu reluată din nou şi susţinută de organul „Osnowa“ pentru a fi 
curând iarăşi reprimată. În 1863 ministrul de interne Walujew decretă pur şi simplu că „o literatură malorusă 
n'a existat nici odată, nu există şi nici nu va exista“. 

La 1870 luă ființă la Kiew o nouă asociaţie malorusă „Hromada“ ai cărei membri reîncepură opera de 
redeşteptare naţională, prin tratate şi studii literare, etnografice şi folkloristice. Prin cursurile de popularizare 
ei propagau ideia autonomiei politice în mod mai pregnant şi mai radical decât membri „Frăției Chiril şi 
Metodie“. Dar şi mişcarea aceasta fu urmărită de guvernul rusesc şi suprimată cu desăvârşire. Prea mare era 
puterea imperiului rusesc ca o mişcare „separatistă“, cum era socotită mişcarea malorusă, să nu fi putut fi 
înăduşită şi suprimată. Ucazul imperial din 1876 opri orice publicaţie în limba malorusă, afară de documente 
istorice şi opere beletristice, dar şi acestea cu ortografia rusă şi numai după ce vor fi trecut prin censură. 


Mişcarea malorusă, stânjenită şi urmărită în Rusia, trecu în Austria unde găsi în Galiţia condițiuni priel- 
nice de desvoltare. Centrul de gravitație al mişcării fu transpus dela Kiew şi Harkow la Leow, capitala 
Galiției austriace. Populaţiunea malorusă de acolo apare în actele oficiale sub numele de Ruteni. Sub im- 
boldul mişcării maloruse dela Nipru, se remarcă şi la Rutenii din Galiţia o mişcare analogă, susţinută de 
tineretul ce-şi făcea studiile la seminarul unit din Leow. În fruntea noului curent se găsiau tinerii Marzkian 

Szaszkiewicz, lacov Holowacki şi Ivan Wagilowicz, cari desvoltau o vastă propagandă pentru limba popu- 
lară şi pentru tradiţia istorică a neamului lor?. In 1837 apăru la Pesta o colecţie de poezii populare rutene 
sub numele de „Rusalka Dnistrowaja“ (Zina Nistrului), care avu pentru mişcarea literară ruteană dela Nistru 
aproape aceiaşi însemnătate ca şi „Eneida travestită“ a lui Iwan Kotlarewski pentru Maloruşii dela Nipru. 
Canonicii rusofili dela Liow vedeau în colecţia aceasta de poezii populare o adevărată profanare a limbii 
ruseşti, iar guvernul austriac considera mişcarea ca o emanaţie a propagandei poloneze. De aceia „Rusalka 
Dniestrowaja“ fu confiscată din ordinul autoritătilor de stati, iar mişcarea tineretului condus de Szaszkiewic 
suprimată şi în Galiţia până la 1848, când ca reînviă din nou sub înalta ocrotire a Casei de Habsburg austri- 
ace. Una din cererile contra despărțirii era semnată numai de deputatul huţănesc Luchian Cobeliţă, originar 
din Câmpulungul Rusesc (Dolhopole). Cobeliţă fusese, după cât se vede, căştigat pentru mișcarea revoluţio- 
nară dela 1848. El era o fire revoluţionară, şi fusese condamnat încă în 1844 pentru resvrătire la închisoare 
şi bătaie. Când la 1848 izbucni revoluţia, el se puse în fruntea Huţanilor dela Răstoace şi Putila, convocă 
huţănimea în adunări sub cerul liber şi o aţiţă contra stăpânirii, făgăduindu-i în adunări nocturne la lumina 
lunei împărțirea pădurilor, împroprietărirea şi scutirea de robotă. El se ridică contra bisericii, cum se vede 
din raportul protopopului din Răstoace“. La alegerile pentru constituanta austriacă el reuşi să se aleagă depu- 
tat. În calitatea aceasta el îşi lăsă o barbă lungă, se prezentă în faţa poporului cu o decorație de general de 
brigadă şi instigă poporul credul amăgindu-l că ar fi primit împuternicire şi drepturi dela împărat, pe care le 
posedă în taşca şi lădiţa sa. G. Sion ni spune că Cobeliţă trecea între ai săi ca profet şi se bucura de încrederea 
obşteascăs. În realitate el stătea în legătură cu rebelii din Ungaria, fiind în solda Koşutiştilor contra Habs- 
burgilor. În cele din urmă Cobeliţă a fost arestat, iar taşca şi cufărul confiscate şi deschise în Putila în faţa 
unei comisiuni care fixă într'un proces verbal cele găsite. Acestea erau obiecte fără nici o importanţă, ca 
protocoale parlamentare, cereri, 5 tulpane pentru huţance, cutii, etc. În Februarie 1849 Cobeliţă a fost găsit 
nevrednic de a face parte din parlament şi eliminat ca revoluționar. El dispăru timp de un an în munţi la 
Huţanii săi şi fu prins numai în Aprilie 1850 când fu judecat şi achitat, dar oprit de a se mai arăta în mijlocul 
Huţanilor. Guvernul austriac îi aviză domiciliul forțat la Gura Homorului, unde muri în cea mai neagră 
mizerie în 1851. 

De altfel guvernul austriac observa față de Români aceiaşi politică ca şi faţă de Polonezi, căutând a face 
Rutenilor în Bucovina tot felul de concesiuni pe socoteala Românilor. 

Astfel vedem cum la populaţiunea malorusă din Galiţia se manifestau două curente naţionale opuse: 
curentul panrus care pornia dela ideia unităţii etnice a naţiunii ruse în ramificaţiile ei velicorusă, malorusă 
şi bielorusă, şi mișcarea separatistă ruteană sau ucraineană, care considera ramura malorusă ca o naţiune 
aparte cu limba şi literatura ei proprie şi cu crezul ei politic aparte. În Galiţia şi apoi şi în Bucovina aderenţii 
mişcării panruse erau numiţi Ruteni bătrâni, iar adepţii mișcării naţionale separatiste Ruteni tineri. Curentul 
panrus la Rutenii bătrâni primia sucurs moral şi material din Rusia, ca o contrapondere a curentului malorus, 
separatist. El prinsese rădăcini adânci şi în Rusia Subcarpatică sub îngrijirea avocatului Adolf Dobrjanski şi 
a nepoților săi Gerowski“. Congresul neoslav din Praga din 1908 dădu mişcării rusefile un nou avânt şi făcu 
să apară la Leow organul de propagandă: „Prykarpalskaja Rus“. Mişcarea aceasta prinse rădăcini şi în Bu- 
covina unde era susţinută de societatea studenţească „Karpath“. În urmă se produse ruptura între Rutenii 
bătrâni şi Ruşii moscoviți, bănuiţi că primiau ruble din Rusia pentru propagandă. Şeful rusofililor Dudykie- 
wic combătea pe Rutenii bătrâni, care refuzau de a se considera Ruși veritabili, ci Maloruşi. La început, 


2 Nem. Soc, Szewezenka, CV, p. 92-115: CVI, p. 70-134. 

3 Mem. Soc. Szewezenko, CVIII. p. 117-139. 

4 Raportul preotului I. Gribovschi către guvernatorul Bucovinei, vezi anexa No. 1; cfr. raportul către „Kreisamt“ din 14 Febr. 
1849, şi procesele verbale asupra deschiderei oficiale a cufărului lui Cobeliţă, anexa No. 2. 

5 Din Suveniri contemporane, Buc. 1838, p. 364, cfr. T. Balan, Lukian Kobelitza, Cernăuţi, 1926. 

€ Cumetai, Podkarpatska Rus, Praga, 1923, unde E. Perfeckij dă o scurtă privire asupra istoriei Ruşilor subcarpatici, p. 88 

ambele mișcări îşi ţinea cumpăna. Cu vremea însă guvernul austriac, impresionat de tendinţele de expansiu- 
ne ale imperiului rusesc, caută să găsească la Rufenii tineri un reazem contra tendinţelor cotropitoare rusești, 
şi de aceia îi luă sub înalta sa protecțiune. 

Din punctul de vedere românesc însă ambele curente crau deopotrivă îndreptate contra noastră. Rutenii 
bătrâni visau o Rusie mare din Carpaţi până în Camceatca, cuprinzând în hotarele ei şi Bucovina, căci 
Basarabia se găsia deja cuprinsă în graniţele acestui imperiu. Rutenii tineri, la rândul lor, râvniau la înglo- 
barea Bucovinei în provincia autonomă ruteană. Interesele superioare româneşti erau deci atinse şi de o 
grupare şi de alta, căci ambele curente râvniau la o parte din pământul nostru strămoşesc. 

În 1868 Rutenii tineri înfiinţară asociaţia „Proswifa“ (Deşteptarea) cu scopul de a organiza o propa- 
gandă mai vie în popor, prin publicarea de scrieri populare, manuale didactice, etc. În 1874 guvernul austriac 
admise limba ruteană la Liceul academic din Leow, pentru a lovi în limba rusă”. 

Propaganda ce pomia dela asociaţia „Proswita“ caută debuşeuri şi în Jucovina românească, care fu in- 
undată cu broşuri ucrainene. Aceasta dădu de gândit până şi guvernatorilor austriaci ai acestei provincii. 

l.a 20 Mai 187 guvernătorul Bucovinei Hieronymus Alesani primi un denunţ semnat de un oarecare 
FranSmarczewicz, a cărui identitate însă n'a putut fi stabilită, că în rândurile studenţimii rutene domneşte o 
mare agitaţie naţională şi că cu ajutorul ei s'ar răspândi în ţară mii de broşuri nihiliste. Curând după aceia 
se primi dela ditecţiunea poliţiei din Leow o notă prin care se arăta că din corespondenţa elevului Ilie Ku- 
kuruza ar rezulta că răspândirea broşurilor de propagandă s'ar face de către studentul Login Czarkiewic din 
Cernăuţi”. Și de fapt la domiciliul lui Czarkiewic s'a găsit un mare număr de broşuri diferite, care au fost 
încredințate spre cercetare profesorului universitar Vasile Repta, Mitropolitul Vladimir de mai târziu. 

Profesorul de teologie Repta s'a achitat în mod conştiincios de însărcinarea ce 1 s'a dat, prezentând 
guvernatorului o dare de seamă amănunţită asupra acestor broşuri. Din raportul lui Repta aflăm că pomeni- 
tele broşuri fuseseră editate parte în Rusia şi anume la Petersburg şi Kiew, parte în Austria şi anume la 
Leow, Viena, Colomeia şi Cernăuţi. Cele mai multe din broşurile publicate în Austria s'au tipărit la îndemnul 
şi cu chelțuiala asociaţiei „Proswita“ din Leow. După felul lor, broşurile erau de cuprins religios, moral, 
economic, literar, istoric, social şi politic. Repta arată că broşurile acestea erau scrise cu mult suflet, dară şi 
cu mare iperzel şi multe exagerări. Din cauza aceasta ele cuprindeau şi multe părţi rele, fiindcă ele ușor ar 
putea fi rău înţelese şi răstălmăcite de cetitorii inculți, cărora li se adresează. Broşurile cu conţinut istoric 
erau menite să deştepte conştiinţa națională în sens panslavistic şi să afirme pretinsele drepturi istorice ale 
Rutenilor între altele şi asupra Bucovinei. Astfel în broşura: „Glas cătă norod, şi îndeosebi cătră norodul 
rusesc din Bucovina“, autorul, probabil un oarecare Semaca!!, se adresează conaţionalilor săi cu cuvintele: 
„Să grijim, fraţilor iubiţi, din răsputeri ca să ne emancipăm de această mizerie, de această robie, în care am 
ajuns sub Turci şi sub boerii noştri. Să ne străduim, să ne cultivăm, să trăim în pace şi dragoste frățească, 
căci noi Ruşii suntem cu toţii frați de sânge, fiii unei mame, a sfintei Rusiei. Să ne străduim şi să ne rugăm, 
şi milostivul D-zeu va face ca să fim iarăşi fericiţi, ca ţara noastră ruteană Bucovina să devină iarăşi bogată, 
şi atunci nimeni nu ne va mai putea strica, nimeni nu ne va face strâmebătăţi şi nimeni nu ne va mai putea 
înşela, cum se face astăzi cu noi“ (p. 38). Iar continuând autorul declară: „Noi suntem poporul cel mai 
numeros în Bucovina, noi suntem aci stăpâni “în ţara noastră, iar toți ceilalți câți au năvălit în ţara noastră 
să aibă respect de noi“ (pag. 19). Mai inducând şi alte exemple Vasile Repta încheia referatul său cu urmă- 
toarea concluzie: „Acesta este spiritul şi tendinţa scrierilor pe care le-am examinat, dar apreciind părțile 
bune cuprinse în ele, nu pot să nu repet ceiace observasem mai sus, că ele, după modesta mea părere, ar 


7 Polen, Entwicklung und gegenwârtiger Zustand, Bern, 1918, p. 898. 

8 Denunţul lui Smarezewiz cdin 20 Mai 1877. Anexa No. 2. 

” Raportul direcţiei de poliţie din Leow, 23 Iunie 1877. Anexa No. 3. 

10 Catalogul broșurilor. Anexa No. 4. 

1! Acest Semaca pare să fie identic cu Ion Semaca, student în drept la Cernauţi, care în adresa sa din 28 Sept. 1875 cerea 
autorizaţia de a edita o revistă ucraineană „Lopata“ cu articole tălmăcite şi în limba română, franceză, germană şi polonă. 

putea să producă şi roade foarte stricăcioase“!?. 


lată deci care era părerea unuia dintre cei mai cumpătaţi intelectuali români din Bucovina, asupra propa- 
gandei rufene, ce începuse să se manifeste pe pământul sacru al Moldovei, Leow o grupare radicală, cu 
inclinaţiuni socialiste, anteclericale şi îndreptate împotriva oportuniştilor naționali. 

Un nou impuls primi mişcarea naţională din partea lui Mihail Hruszewski, care în 1894 se mută dela 
Kiew la Leow ca profesor la universitate şi unde izbuti să creeze un nou partid politic, naţional-democrat, 
cu revendicări naţionale foarte pronunţate. În programul noului partid se concretizară revendicările politice 
ale Rutenilor astfel: „Noi cerem ca teritoriul locuit de Ruteni în Austria să formeze o provincie aparte şi 
unitară, cu o largă autonomie în sensul administrativ şi legislativ. Noi cerem ca Galiţia să fie împărțită în 
două, în aşa fel ca partea ruteană să fie unită cu Bucovina într'e provincie națională unitară, care să aibă o 
administraţie provincială proprie şi o dietă naţională deosebită“. 

Noua grupare politică reclamă pentru națiunea lor numele de „Ucrainţii““, în loc de Ruteni sau Maloruşi, 
cum se numiau ei până atunci. Noua numire a fost combătută multă vreme de Rutenii bătrâni, până ce ea, 
cu toate acestea, s'a impus în cele din urmă. Astfel şcoala istorică galițiană, creală de Hruszewski, cuprindea 
sub numele de Ucraina întreg teritoriul locuit de Rutenii sau Maloruşii din Austria şi Rusia, iar aceştia la 
rândul lor se numiră Ucrainţi. 

Hruszewski înţelegea să pună bază noului stat ucrainean în Galiţia orientală şi Bucovina, unind aceste 
provincii într'o Ucraină Mică, un fel de Piemont revendicativ pentru o Ucraină Mare până în Caucaz. 

În năzuinţele lor de a ajunge stăpânitori ai acestei Ucraine Mari, Habsburgii nu pregetară de a da tot 
concursul lor aspirațiunilor politice şi naționale ale Ucrainţilor galițieni şi bucovineni, provocând prin 
aceasta nenumărate conflicte diplomatice cu Rusia ţaristă şi zădărnicind înjghebarea de relaţiuni normale de 
prietenie şi bună vecinătate între Austria şi Rusia. Pentru atingerea scopurilor ei, Austria dedea mână liberă 
Ucrainţilor din Galiţia şi Bucovina să se întărească în aceste două provincii, şi anume în Galiţia pe socoteala 
Polonilor, iar în Bucovina pe socoteala Românilor băştinaşi. În scurtă vreme luară fiinţă în aceste două 
provincii mai multe şcoli secundare ucrainene, iar pe lângă Universitățile din Leow şi Cernăuţi se înființară 
numeroase catedre pentru istoria, limba şi literatura ucraineană. Societatea ştiinţifică şi culturală Szewce- 
zenko din Leow se desvoltă într'o adevărată Academie Ucraineană, care nutria prin numeroasele ei publicaţii 
deşteptarea națională şi culturală a Ucrainţilor, tendinţe de expansiune mai ales în Galiţia şi Bucovina, dar 
şi în Rusia ţaristă, care nu ezită de a pune stavilă noului curent în hotarele ei. Astfel se desfăşoară mişcarea 
şi propaganda ucraineană pe teritoriul Austriei în Galiţia şi Bucovina până la 1905, când izbucni revoluția 
în Rusia. 


Imperio Alemân 


Harta Ucrainei [1910] 


12 Raportul lui Vasile Repta asupra broşurilor confiscate. Anexa No. 5. 

Îndată ce la 1905 dispărură în Rusia restricţiile prin promulgarea constituţiei, mişcarea ucraineană primi 
şi acolo un nou avânt. Atunci Ucrainţii din Rusia organizară şi ei o societate „Proswita“, ca în Galiţia, cu 
case de cetire, conferințe şi publicaţii în idiomul lor. Spre deosebire de spiritul separatist ce domnia în Galiţia 
şi Bucovina, majoritatea cărturarilor ucraineni nutriau simţiminte ruseşti. Kostomarow şi Kulisz susțineau 
mereu unitatea rusă, fiindcă după părerea lor Rușii fără Ucrainți şi Ucrainţii fără Ruşi n'ar putea trăi“. 

În prima „dumă“ rusească, Ucrainţii erau reprezentaţi prin țărani şi preoţi, care făceau parte din organi- 
zaţia reacționară aşa numită „Suta Neagră“. Nici vorbă nu era de un club separat ucrainean. Numai socialişti 
mai îndrăzneau să amintească de Ucraina. Mişcarea ucraineană separatistă era considerată ca o intrigă aus- 
triacă contra unităţii imperiului rus, precum şi era de fapt. 

Ideia unei „Ucraine independenie“ a fost cultivată, multă vreme în societăţi clandestine, mai ales în 
cercurile tinerimei intelectuale, care vedea în ea singura soluţie radicală a problemei. Bătrânii mai experi- 
mentaţi în luptele politice şi naţionale o considerau mai mult ca o utopie, care ar fi putut fi realizată numai 
în urma unui cataclism european. Dar până atunci ei nu cereau decât autonomie națională pentru neamul lor 
în hotarele statelor în care trăiau: În Rusia autonomia părea mai greu de obţinut. În schimb în Galiţia, 
Ucrainţii, aderând la politica germană centralistă, în opoziţie cu Polonii autonomişti, ajunseră să se bucure 
de multă consideraţie. Ei se măguleau, în ceeace priveşte ataşamentul lor cătră dinastia habsburgică, de a fi 
un fel de „Tirolezi ai Răsăritului“. Ca atare ei înţeleseră să se pună bine cu guvernul austriac şi să se întăreas- 
că politiceşte şi etniceşte în Galiţia orientală şi Bucovina, regiuni pentru care, ei, dela 1900 încoace, nu 
lăsară să treacă nici un prilej fără să ceară autonomie naţională în cadrul unei provincii de coroană aparte. 
O propagandă bine susținută în Galiţia orientală şi în Bucovina făcu ca ideaia acestei autonomii să prindă 
teren şi să pregătească sufletele pentru înfăptuirea ei integrală. 

Cataclismul european, ce se indică prin izbucnirea răsboiului mondial la 1914, uni pe tineri şi bătrâni 
în jurul ideei unei mari Ucraine indepedente, care să se estindă din Carpaţi până în Caucaz. Sub protectoratul 
puterilor centrale luă ființă la Berlin în 1914 „Asociaţia pentru liberarea Ucrainei“ de sub jugul moscovit şi 
pentru desfacerea Ucrainei de Rusia şi unirea ei cu Galiţia într'un mare imperiu ucrainean. Refugiații 
ucraineni din Rusia, dar mai ales cei din Galiţia, ocupată de trupele ruseşti, desvoltară în cadrele acelei aso- 
ciaţii o largă propagandă pentru organizarea Ucrainei Mari, care urma să se ridice pe ruinele Rusei ţariste 
mai ales în regiunile ei meridionale. 

Realizarea acestui mare ideal politic nu avea din capul locului şanse de reuşită. Ideia statului ucrainean 
independent prinsese încât'va la Ucrainţii din Galiţia. La Ucrainţii din Rusia însă ideia aceasta nu pătrunse 
încă în concepţia politică şi națională a maselor ortodoxe. Acolo ideia ucraineană nu ieşise încă din domeniul 
literar, pentru ca să intre în cel politic. Nici un grup de Ucrainţi, deci nici cei din Galiţia, nu se bucurau de 
independenţă, ba chiar nici de autonomie politică, necum națională, ca bunăoară Românii, Italienii, 
Franţuzii, etc. şi nici nu ajunseră încă la o importanţă politică determinată în statele în care trăiau, ca Ce- 
hoslovacii sau Polonezii în Austria. Ei hălăduiau în hotarele politice ale Austro-Ungariei şi Rusiei. În Aus- 
tro-Ungaria dobândiseră încă oarecare însemnătate politică, câtă vreme în Rusia ei nici nu erau încă 
recunoscuţi ca naţiu-ne!5. De aceia se putea prevedea din capul locului că conducători Ucrainţilor urmăriau 
scopuri politice care treceau cu mult peste puterile lor. Ei mai comiseră marea greșală politică de a se rezima 
numai pe puterile centrale, şi îndeosebi pe Austria poliglotă care, prăbuşindu-se la sfârşitul răsboiului, 1a 
atras şi pe ei în prăpastie. 

Ucraina independentă, care urma să cuprindă în hotarele ei etice pe toți: Maloruşii din Austria şi Rusia, 
ar cuprinde după socotelle lui Rudnyceky un teritoriu de 850.000 km? cu o populaţie de 32 milioane de 
suflete!*. Noul stat ar trebui să cuprindă Rusia Subcarpatică pe socoteala Cehoslovaciei, Galiţia orientală pe 
seama Poloniei, părți considerabile din Bucovina şi Basarabia pe socoteala României, precum şi regiuni 


13 Rudnyteky, p. 131. 
14 Rudnyteky, p. 158. 

întinse din vestul, centrul şi sudul Rusiei Sovietice de astăzi pe socoteala acestei republice. Ucraina ar putea 
deci lua fiinţă numai cu învoirea sau cu înfrângerca următoarelor state vecine: Cehoslovacia, Polonia, 
România şi Rusia Sovietică. De aceia credem că, pentru ori mite temeiuri istorice şi etnografice, pe care 
urmează să le examinăm mai de aproape în lumina faptelor istorice. 

Să ne fie deci îngăduit a examina în mod obiectiv aceste temeiuri, pentru a vedea întrucât ele pot resista 
criticei istorice. Istoricii ucraineni susțin că principatul Haliciului s'a extins pe vremuri şi asupra Moldovei 
până la Dunăre unde îşi avea cetăţile sale întărite. În sprijinul acestei afirmaţiuni ei aduc faimoasa diplomă 
bârlădeană a legendarului Ivanco Rostislavici dela 1234 precum şi o listă de oraşe „ruseşti“ din Moldova. 
Miron Korduba a încercat să dovedească extinderea fruntariilor haliciene şi asupra Ardealului de nord, în- 
temeindu-se pe două documente din secolul al XIII-lea greşit interpretate. 

Dar pentru a înţelege mai bine problema slavă în întregimea ei, este bine să cunoaștem mai întâiu cine 


sunt Slavii şi cum au ajuns ei în ţările noastre. 

II. Sălăşluirea Slavilor în ţările române. 

În largul cuprins al hotarelor României ne izbim pretutindeni, până şi în Oltenia, de o vastă toponimie 
slavonă. Faptul acesta dovedeşte că pe vremuri numeroase seminţii slave trebue să fi sălăşluit timp mai 
îndelungat în ţările noastre. Toponimia slavă a determinat pe unii să conchidă că stăpânirile slave de dincolo 
de Nistru s'ar fi întins cândva şi asupra pământului românesc şi că înainte de descălicatul Principatelor 
Române, Slavii ar fi închegat primele organizaţii de stat dincoace de Nistru şi îndeosebi în Moldova. Pentru 
a lămuri chestiunile aceste, se impune să stăruim mai pe larg asupra aşezărilor slave din ţările noastre şi 
asupra caracterului acestor aşezări. 

Din timpurile preistorice vastele regiuni de stepă ce se întind dela Baltică şi Marea Albă până la Marea 
Neagră crau ocupate de trei seminţii de popoare bine distincte între ele şi anume: la nord hălăduiau seminţii 
finice, iar la sud pe tărmul pontic seminţii iranice. La mijloc între amândouă se găsia regiunea ocupată de 
Slavi şi de Litvani, care s'au menţinut până astăzi în părțile acele, acoperite de păduri şi vârstate de lacuri şi 
mlăştini. Litvanii erau odinioară mai puternici şi mai numeroşi, dar ei slăbiră în evul mediu şi ajunseră sub 
supremaţia politică şi culturală a Slavilor!?. 

În anticitate Slavii erau mai reduși ca număr şi seminţiile lor locuiau aproape una de alta. Contactul 
între ele nu era întrerupt prin distanțe prea mari, aşa că limbele rostite de ele nu s'au putut diferenția prea 
mult una de alta. Această diferenţiare începu în genere să se accentueze mai mult numai în secolul al X-lea. 
Vecinii Slavilor la vest erau seminţiile germanice, şi de aceia Românii şi Grecii cunoscură pe Slavi prin 
mijlocirea Germanilor. 

Prima menţiune despre Slavi o găsim la Herodot. El aminteşte de seminţiile Neurilor şi Budinilor la 
Nistru şi Bugul superior care, după toată probabilitatea, erau seminţii slave. Grecii şi Romanii intrară în 
atingere cu Slavii în drumul lor spre Marea Baltică, pe care îl făceau adese în interes de comerţ. Ei aduceau 
de acolo chilimbarul. Drumul acesta pornia din Panonia şi din Moldova şi ducea pe Vistula în sus până la 
țărmul baltic!€. 

Plinius (t 79) arată pe „Venzi“ la est de Vistula. Tacit ( 98) ni înfăţişează harta etnografică a Europei 
estice, aşezând în ordine teritorială dela vest la est următoarele popoare: Germanii, Dacii, Sarmaţii, Venzii, 
Aestionii şi Finlandezii. Nu încape deci nici o îndoială că Tacit înţelegea sub Venzi pe Slavi, iar sub Aesfioni 
pe Litvani. 

Venzii aceşiia, nestatornici, rătăciau în expedițiile lor de pradă prin meleagurile Rusiei de astăzi şi 
ajunseră curând până la Carpaţi şi Dunăre. Arcul şi săgeata era singura lor armă de vânători, ce erau. Casele 
şi le construiau din lemn şi din stufărie. Ei luptau pe jos, spre deosebire de Finlandezi, cari se folosiau de 
scuturi şi de alte arme de apărare şi de atac. Venzii sunt arătaţi ca un popor mare, răsboinic; certăreț, uşor 
înarmat şi foarte mobil (pedum usu ac pernicitate gaudet!”). 

Cucerirea Daciei aduse pe Romani mai aproape de Slavi. Între triburile care molestau mereu hotarele 
Daciei se vor fi găsit şi triburi slave. Ptolomeu aminteşte pe lângă Galinzii şi Sudinii litvani şi pe Venzi între 
popoarele cele mari. Harta Peutingeriană din veacul al IV-lea aşează pe Venzi în două locuri în nemijlocită 
apropiere de fruntaria Daciei şi de gurile Dunărei. Jordanes relatează despre vechea vrăjmăşie dintre Goţi, 
Slavi şi Anţi. 

Retragerea Germanilor din regiunile pontice a înlesnit coborîrea Slavilor până la Carpaţi, Dunăre şi 
Marea Neagră. 

În drumul lor spre Panonia, Hunii au întâlnit în cale diverse seminţii slave, cu care intraseră în legătură. 


15 Pentru aceste și cele următoare cfr. C.I. Jireček, Geschichie der Serben Gotha, 1911, I. p. 61 şi urm. 
16 N. Sapowski, Die Handelsstrassen der Griechen und Römer, iiberscizt von A. Kohn, Jenna 1877. 
17 Tacitus, Germania, cap. 40. 

Triburi slave vor fi fost cuprinse de puhoiul hunic şi mânate departe în Dacia şi în Panonia. Dela triburile 
acestea slave, cu care se înfrăţiră prin tovărăşia de arme, vor fi deprins Hunii patima miedului, o băutură 
pregătită din miere, pe care ei o beau în loc de vin. În slavoneşte băutura aceasta se numia med, în litvană 
midus, spre deosebire de medus care însemna miere. Tot Jordanes ni spune că la înmormântarea lui Attila, 
Hunii au dat un praznic pentru sufletul mortului, numit strava, ca la Slavi!S. 

În a doua jumătate a secolului al V-lea, Slavii ajunseră deabinelea în Carpaţi şi la Dunăre în spatele 
Gepizilor. Ei pătrunseră în Dacia Traiană. Din nordul Moldovei ei tindeau spre Dunăre, pe care o şi atinseră 
pe vremea, când Ostrogoţii porniră spre Italia, după ce, cu ajutorul Avarilor, zdrobiseră puterea Gepizilor. 
După mărturiile culese la Procopius, Jordanes, Agathias, Menandru, lon de Ephes, Theophylactos Simo- 
kattes, din strategia lui Mauriciu şi din alte izvoare bizantine, culese din vremea împăratului Eraclie, scoatem 
multe informaţiuni asupra Slavilor aşezaţi în ţinuturile dunărene, între anii 527-626!9. 

Procopiu susține că în vremea sa „Slavii ocupau partea cea mai mare din teritoriul de pe malul cellalt 
al Dunărei“. Anţii băciuiau la nord şi nord-vest de Hunii pontici. Ei erau împărțiți în numeroase triburi cari 
ajungeau până la Dunărea de jos. Tot atunci se pomeneşte de seminţii slave şi la Dunărea mijlocic, în spatele 
Gepizilor şi Lombarzilor, în Slovacia şi Rusia Subcarpatină de astăzi. 

Procopiu arată pe Slavi în Basarabia, Moldova şi Țara-Românească. De acolo ei amenințau cetățile 
bizantine de pe malul drept din Moesia şi Dacia-Aureliană. Ei atacară Silistra şi pătrunseră în Imperiul 
Bizantin până la Adrianopol. Alt punct de trecere era la Corabia în faţa Vidinului, iar altele în Banat la 
Viminacium (Costala€). 

Pe timpul împăratului Mauriciu (582 —602) aşezările principale ale Slavilor se găsiau în şesul moldo- 
vean şi muntean şi anume în preajma cetăților Durostorum, Novae (Svistov), Securisca (lângă Nicopole), 
Asemus, la gura Osemului, şi Palatiolus, la gura Iskerului. 

Din cauza acestor aşezări slave, Țara-Românească apare la Theophylactos Simokattes sub numele de 
„Sclavinia“%. Jordanes spune că aşezările Slavilor se întind asupra unor regiuni imense (per immensa spatia) 
dela Dunăre „până la Vistula, şi că Slavii constitue o „natio popolosa, multitudo, numerositas*?!. 

Const. Josef „Jireek arată că în secolul al Vlslea Slavii înseşi se numiau: Slovenin, pl. Slovene. Latinii 
îi numiau: Sclaveni, Sclavini, Sclavi. Bizantinii îi numiau: Shaţiiver, Safe la Agathias, Shift la Pisides. 

Arabii îi numiau: Sakâlib”?. 

Dincolo de Sclavinia, care pare că ajungea dela Dunăre până la Nistru, se întindea regiunea: Anfilor 
(Avyzar, Anti, Antes), deosebiți încâtva de Sclavini. 

Dar atât Anţii cât şi Sclavinii erau împărțiți în numeroase seminţii ca: Drâvljane (drevo, lemn, dârvari); 
Smoljani (smoală); Duljebi sau Buzani (Bug), Wolynyani, probabil aceeaşi seminţie; Poljanie, locuitorii 
şesului; Chorvaţii în Slovacia şi Cehia, şi apoi în litoralul dalmatin. Hrvatin, în evul mediu serbo-croatic: 
Hrvat, pl. Hrvati, (Horvat) se găseşte şi ca nume de persoană, de obârşie iranică, după cum a arătat Jirezek”:, 

Nelămurită rămâne origina numelui Sârbilor, pe care îl întâlnim şi la Slavii de nord în Lauziţia. În evul 
mediu se pomeneşte de Srblin, pl. Srbli; Srbin, Srbi, Surobi, Sorabi, Sorbi. Constantin Profirogenetul deduce 
numele Sârbilor dela grecescul “servi”? 

Organizaţia Slavilor era asemănătoare cu cea a Germanilor. Seminţiile erau grupate după „familii“ şi 
„proprin quitates“, având în frunte regi sau principi ereditari, însă fără putere deosebită. În chestii importante 
hotăria adunarea poporului. Numai la Germanii de est regii aveau oarecare autoritate de şefi în timpul migra- 


18 C.I. Jireček, Geschichie der Serben Gotha, 1911, I. p. 68. Nota 3. 
19 C.I. Jireček, Geschichie der Serben Gotha, 1911, I. p. 69. 
0 Theophylaktos Simokattes, ed. De Boor, VIII, Cap. 5. 10. (la anul 602). 
! Jordanes,. ed. Mommsen, p. 62, 63. 
22 C.I. Jireček, Geschichie der Serben Gotha, 1911, I. p. 65. 
23 C.I. Jireček, Geschichie der Serben Gotha, 1911, I. p. 71, nota 1. 
24 C.I. Jireček, Geschichie der Serben Gotha, 1911, I. p. 71, nota 2. 

După Procopiu Slavii şi Anţii nu erau stăpâniți de un singur om; ei trăiau din vechime în democraţie. 
Jordanes pomeneşte de un rege al Anţilor cu numele Boz, care avea un sfat de 70 de „primates“. Menandros 
aminteşte se regi ereditari „pyovres“.Teoph. Simokattes arată la Slavinii din Țara-Românească trei şefi de 
triburi. 

În strategia lui Mauriciu se spune despre Slavii dela Dunăre că se compuneau din triburi, cari se duşmă- 
niau între ele. În fruntea acestor triburi se găsiau „duci“, şi Romanii se temeau să nu se unească cumva conta 
lor. În legenda sfântului Dumitru dela Salonic se pomeneşte de aceşti şefi ai Slavilor. 

Cum numiau Slavii înşişi pe stăpânitorii lor, aceasta nu se ştie fiindcă din acele vremuri nu ni s'au 
păstrat monumente literare în limba slavă. Cea mai veche numire de domn la Slavi este cea de „vladika“, 
din vlad, vlasti-a domni. La Sârbi vladică înseamnă nobil şi episcop ca şi la Români, unde episcopul se 
numeşte şi vlădică. 

O altă numire veche este cea de „telnit“, dela „čelo“, frunte, fruntaş, de unde derivă până astăzi terminul 
slav nacalnik. Pe la mijlocul secolului al XI-lea apare din germanicul kuning, vechiu nordic konungr, slav. 
knez, rus. knjaz, sârb, knez, rom. chinez sau kneaz. De origine necunoscută este „zupa“ şi „Zupan“, judeţ, 
ținut, district, ţară, de unde derivă românescul jupân, şi ungurescul „ispany“, nemţeşte „Gespann“, lat. 
„Comitatus“, Grafschaft, comes, grafio. 

Slavii trăiau în comunități de familii: zadruga, româneşte „într'o pită“. Adese membrii zadrugilor se 
duşmăniau între ei până la răsbunare sângeroasă, vendetă, nemţeşte Blutrache, grecește. Streinii erau bine 
primiți. Slavii erau primitori de oaspeţi. Solii străini erau respectoți, iar ai Slavilor mergeau fără arme cu 
cobze şi ghitare. Prizonierii erau puşi în libertate după încheierea păcii iernară în Balcani ca la ei acasă. 
Armata romană, trimisă de Justinian impotriva lor, suferi o mare înfrângere la Adrianopol, iar Sclavinii 
amenințau serios însăşi capitala imperiului. 

În 552 Sclavinii prădară Iliyricul. Germanos luptă cu succes contra lor. Gepizii li înlesniră trecerea 
Dunărei în Banat. Sub împăratul Mauriciu mai multe seminţii sclavinice se aşezară în Balcani. Bizantinii 
căutară să câştige pe Slavi ca federaţi, dându-le daruri. În armatele bizantine serviau mulţi mercenari slavi. 
Certurile dintre triburi şi rivalitățile dintre ele serviau cauza bizantină şi înlesniau aducerea Slavilor sub 
supremaţia împăratului. Sub împăratul Iraclie mai mulţi „duces Sclavorum“ se supuseră împăratului. Împă- 
ratul Justinian al II-lea (685-695) coloniză 30.000 de Slavi în Bitinia. Leon din Isauria se folosi şi de ajutorul 
Slavilor şi Bulgarilor la respingerea atacului arab contra Constantinopolului (717-718). 

Slavii însoţiau pe Avari în expedițiile lor contra Imperiului Bizantin, cu deosebirea că din aceste expe- 
diţii numai Avarii se întorceau la nordul Dunării în „Abagiz“, încărcaţi cu pradă, câtă vreme Sclavinii 
rămâneau dincolo de fluviu, sporind numărul conaţionalilor lor din Moesia, Dacia-Aureliană, Dardania şi 
Iilyricul, astfel că pe la mijlocul secolului al VII-lea, întreaga Peninsulă Balcanică până Jos în Elada şi Pelo- 
ponez era străbătută de seminţii slave, care se aşezaseră acolo. 

În 679 se pomeneşte în izvoarele timpului de seminţii slave în regiunea dintre Dunăre şi Balcani. Conco- 
mitent cu aşezarea Slavilor în Balcani, alte triburi slave pătrunseră sub stăpânirea Avarilor în Dacia; unele 
trăiau şi în Panonia, ocupând o bună parte din aceste regiuni. O geografie compilată între 670-680 în limba 
armeană, care fusese pe vremuri atribuită lui Moise de Chorene, aminteşte că mai înainte ar fi şălăşluit în 
Dacia 25 de seminţii slave, dar că mai târziu „Slavii se strecurară peste Dunăre, dobândiră alte ţări în Tracia 
şi Macedonia şi ajunseră până în Ahaia şi Dalmația”. 

Din mărturia aceasta contemporană rezultă că Slavii ce poposiră o bucată de vreme în ţările noastre, 
năzuiau mereu spre Balcani unde se şi aşezară definitiv. Prin contopirea continuă a diferitelor seminţii slave 
şi neslave se formă în cursul vremei dela izvoarele Savei până la Varna o zonă etnografică slavă, care izolă 
populaţia grecească din Imperiul Bizantin de latinitatea dela Dunăre. 


25 C.I. Jireček, Geschichie der Serben Gotha, 1911, I. p. 103. 


Page 13 


Ion I. Nistor 


Latinii dunăreni, cunoscând bine mizeria şi nesiguranța ce domnia la sudul Dunărei în Imperiul Bizan- 
tin, manifestară o năzuinţă spre nord, opusă celei slave spre sud. Şi astfel putem distinge în secolul al 7-lea 
la Dunăre două curente etnice opuse şi distincte unul de altul: curentul slav care năzuia spre sud, şi curentul 
latino-romanic care tindea mereu spre nord, spre pământul făgăduinții al Daciei Traiane. Aceste curente au 
dus la un proces de compensație etnică. În nordul Dunărei, elementul slav, slăbit și diminuat mereu prin 
emigraţiunile spre sud, fu absorbit de Romani, câtă vreme în sudul Dunărei, elementul roman, redus la mini- 
mum prin emigrări spre nord şi pri necontenitele răsboae, se asimilă încetul cu încetul cu majoritatea slavă. 
Astfel învinse la nordul fuviului elementul etnic latin, iar la sud, după un interval de bilingvitate, elementul 
slav. 

Rezultatele studiilor lingvistice vin în sprijinul acestei constatări. Elementele slave din limba română 
sunt o dovadă de penetraţia slavă în masa etnică romanică. După Jireček dialectele jugoslave dela Marea 
Neagră până în Alpi, formează un lanţ, în care se poate constata continuitatea de relaţii străvechi cu vecinii 
regiunilor nord-slave, astăzi aşa de distanţiate unele de altele?6. 


Sârbii şi Croaţii apar sub acest nume numai în veacul al IX-lea. Străbunii lor sălăşluiau în vechime la 
frontul sudic al Slovacilor şi Maloruşilor de astăzi. Ei erau Slavii de care se pomenia în Slovacia şi Rusia 
Subcarpatică. 

Plecarea Longobarzilor în Italia le deschise drumul spre şesurile Panoniei, unde hălăduiră lungă vreme 
sub Huni şi Avari, Străbunii Sârbo-Croaţilor erau meşterii: lemnari cari construiau bărci şi vase de trecere 
peste Dunăre pentru Avari la Sirmium. De acolo din Panonia, ei pătrunseră în Iliricum, Croaţia şi Dalmația, 
unde s'au menţinut până în zilele noastre. 

Anţii şi Sclavinii din Moldova şi Muntenia însoţiră pe Avari la Constantinopol. De acolo ei nu se mai 
reîntoarseră la nordul Dunărei, ci rămaseră în sud, aşezându-se în Macedonia şi Elada. Diplomaţia bizantină 
luă act de aşezarea Slavilor în Iliria, Macedonia, Tracia şi Moesia. Ea înfăţişă problema în aşa fel ca şi cum 
însuşi împăratul ar fi făcut dar Slavilor regiunile ocupate de ei. Constantin Porfirogenetul considera ţara 
Sârbilor şi Croaților ca un dar al împăratului bizantin. Tradiţia indigenă arată originea Jugoslavilor la nord. 
Originea Sârbo-Croaţilor este a se căuta în Carpaţii nordici în Moravia şi Slovacia. Constantin Porfiroge- 
netul arată originea principelui Mihai din Zaihlumia la nord de Vistula (948). 

Invers însă vechii cronicari ruşi, poloni şi cehi căutau originea Slavilor în sud: la Dunăre şi în Balcani, 
în Bulgaria şi Serbia. Greşala aceasta îşi găseşte explicaţia ei în Biblie, dela care pornesc cronicarii vechi şi 
care arată că toate neamurile pământului îşi trag obârşia din sud dela Turnul Babel. 

Continuitatea teritoriului slav dela Baltică până la Pont şi Adriatică a fost întreruptă în cursul veacului 
al X-lea, prin înaintarea Germanilor Carolingenieni până la Viena, prin aşezarea Ungurilor în Panoma şi 
prin închegarea poporului român în masivul carpato-dunărean. Prin bariera etnică: germană, maghiară şi 
română, Slavii s'au împărțit în două: Slavii de sud: Jugoslavii, Bulgarii, Sârbii, Croaţii şi Slovenii; şi Slavii 
de nord: Cehoslovacii, Polonii şi Ruşii cu cele trei ramilicaţii ale lor: Bieloz, Malo şi Velico Ruşii. Starea 
aceasta de lucruri dăinueşte până astăzi. 


26 Archiv fir Slav. Philologie, XX, p. 36 şi XXVII, p. 54. 

HI. Vechiul Imperiu dela Kiev 

Seminţiile slave care înaintaseră spre Dunăre prin ţările noastre, erau Sclavinii şi Anţii. În năzuinţa lor 
spre sud, seminţiile acestea trecură Dunărea şi-şi găsiră în cea mai mare parte o patrie nouă în Peninsula 
Balcanică, formând acolo substratul etnic pentru populaţiunea bulgaro-slavă de astăzi. Resturile Anto- 
Sclavinilor care mai rămaseră la nordul Dunărei, precum şi Uglicii şi Tiverţii, pomeniţi de Nestor între 
Nistru şi Dunăre, fură izolaţi de conaționalii lor de dincolo de Nistru prin hordele uralo-altaice ale Ungurilor, 
Pecenegilor, Cumanilor şi Tătarilor şi astfel absorbiți în cursul vremurilor de Dacoromânii ce se îngrămădiau 
tot mai mult pe țărmul stâng al Dunărei. 

Cele mai vechi ştiri asupra seminţiilor slave, rămase în străvechile lor sedii dela obârşia Bugului, a 
Niprului şi a Donului, le găsim la cronicarul Nestor, părintele istoriei ruseşti. Din cronica sa aflăm că, pe la 
mijlocul veacului al 9-lea, seminţiile slave trăiau în mare discordie. De aceia dânsele, pentru a pune capăt 
certurilor interne, trimiseră soli la Normanzii din Scandinavia şi-i invitară să vină la ei, şi să le fie domni şi 
stăpânitori. Normanzii aceştia se numiau Rodzeni, dela germanicul Ruderer, vâslaşi, pentrucă ei erau meşteri 
neîntrecuţi în mânuirea vâslelor dela luntrele lor uşoare şi repezi. Dela Rodzeni derivă numele Ruşilor. 
Trei fraţi normanzi: Rurik, Sineus şi Truvor, din tribul Varegilor (lt. Varegi, rus. Varjag, pl. Varjazi, cfr. 
numele Baranga), supuseră, cu voie sau fără voie, triburile slave din preajma lacului Ladoga şi Ilmen, şi 
fundiră un Stat vareg sub dinastia Rurikovţilor, după Rurik, fratele cel mai mare. Cu vremea Varegii nor- 
manzi fură asimilați şi absorbiți de masele slave, în mijlocul cărora trăiau, impunându-le acestora numele 
naţional de Ruşi, exact în acelaş fel, în care Bulgarii din Balcani impuseră Slavilor de acolo numele lor etnic 
de Bulgari. Reşedinţa noului stat rus era la început la Novgorod. 

Alte două capetenii de Varegi şi anume Askold şi Dir, pătrunseră mai spre sud şi descălecară la Kiev un 
al doilea stat vareg, independent de cel dela Novgorod. Dar această neatârnare n'a fost de lungă durată, 
fiindcă urmaşul lui Rurik, Oleg (879-912), năvăli asupra Kievului, supuse pe Askold şi Dir şi-şi mută 
reşedinta dela Novgorod la Kiev pe Nipru, de unde i se deschidea drumul la Marea Neagră. Prin aceasta 
Varegii, înlemeilori de stat, se îndepărtară tot mai mult de ţara lor de origină şi pierzând contactul cu 
conaţionalii lor scandinavieni, grăbiră procesul de sclavizare. 

Oleg, ca Vareg sau Normand adevărat ce era, se scobori în 907 cu flotila sa de 2000 bărci pe Nipru în 
Jos, trecu praguriie sau cataractele acestui fluviu, 7 la număr, şi ajungând în Marea Neagră, năzui spre Con- 
stantinopol, cu gândul îndrăznet de a-l cuceri şi a întemeia acolo un imperiu normand precum se formase 
un astfel de imperiu mai târziu în Sicilia. Dar planul său îndrăznet nu izbuti, precum nu izbuti nici expediția 
nepotului său Igor (912-945) care îi urmă în domnie. 

In 944 Igor întreprinse o nouă expeditie contra Bizanțului, asigurându-se de astădată şi de ajutorul Pe- 
cenegilor, aşa că, după tradiţia rusească, împăratul Constantin Porfirogenetul s'ar fi obligat să plătească 
Ruşilor tribut şi să încheie cu ei un tratat de negoţ. Expediția lui Igor a fost cântată într'o epopee rusă, 
cunoscută sub numele de „Slovo o polku Igoreve”. „Cântecul lui Igor" e cel mai vechi monument literar din 
literatura rusească. Din el nu ni s'a păstrat decât un fragment. 

Urmaşul lui Igor, Sviatoslav (957-972) cuceri imperiul Hazarilor dela Volga şi aduse sub ascultarea sa 
seminţiile estice ale Slavilor. Ademenit de împăratul bizantin Nichifor Foca, Sviatoslav întreprinse o expe- 
diție împotriva Bulgarilor. In 971 el trecu Dunărea şi năvăli în Bulgaria. Sprijinit de noroc, el cuceri 
Pereieslavul, capitala Bulgriei, şi făcu prizonier pe ţarul Boris II. Incurajat de aceasta neaşteptata izbândă, 
Sviatoslav năzui spre Constantinopol, cu gândul de a înfiinţa acolo un mare imperiu rusesc care să se întindă 
dela Novgorod până la Țarigrad. 

După arătările cronicelor ruseşti, la anul 969 Sviatoslav spune maicei sale şi boerilor: „Nu-mi place să 
stau aci la Kiev, voiesc să trăesc la Pereiaslav la Dunare, căci acolo este centrul ţării mele şi acolo se adună 
toate bogăţiile lumii: aur din Grecia, ţesături, vinuri şi felurite fructe din Bohemia, argint şi cai din Ungaria, 

iar din Rusia piei şi ceară, mied şi sclavi”. Sclavii din Balcani vedeau în Sviatoslav pe liberatorul lor de sub 
jugul bizantin. 

Dar împăratul Ion I Tzimiskes înlătură primejdia prin faptul că el bătu crunt la Silistra-Durostor pe 
Sviatoslav şi-l alungă dinceace de Dunăre în Moldova şi Basarabia, unde Pecenegii, fiind avizaţi de înfrân- 
gerea lui, îi ieşiră în cale la pragurie Niprului unde îl bătură şi îl uciseră (972). Şi astfel se spulberă planul 
îndrăzneţ a | lui Sviatoslav de a-şi muta reşedinţa la Dunăre. 

La moartea lui Svietoslav, fiii săi împărțiră ţara în trei părți: până când cel mai tânăr dintre ei, Vladimir 
I (980-1015) reuni din nou sub un singur sceptru ţara rusească, ale cărei hotare el le lărgi prin cucerirea 
Rusiei Roşii, precum se va arăta îndată. 

In 988 Vladimir se boteză la Cherson după ritul grecesc în ziua nunţii sale cu princesa bizantină Ana. 
Increştinarea lui Vladimir şi cu el a poporului rus a fost un eveniment de mare importantă istorică şi culturală 
pentru estul Europei. Legătura bisericească cu Bizanțul atrase după sine şi influenţa politică, prin introduce- 
rea la Ruşi a absolutismului grecesc şi a dreptului bizantin. 

După cronica lui Nestor, Vladimir s'ar fi botezat la 987, şi-ar fi serbat căsătoria în anul următor cu Ana 
din Bizanţşi ar fi cucerit Chersonul în 989 ridicând acolo biserica Sf. Ion Botezătorul”. 

In 1019 Iaroslav-cel-Mare reuni moştenirea rămasă pe urma tatălui său şi domni până la 1054. El recu- 
ceri dela Poloni, oraşele cervenice şi respinse un atac al Pecenegilor sub zidurile Kievului. El fortifică oraşul 
său de reşedinţă şi-l împodobi cu biserici frumoase. El deschise hotarele ţării sale pentru negustori străini şi 
încurajă navigația pe Nipru. Tot el codifică dreptul consuetudinar rusesc: Puskaja Pravda, fixând suo 
sugestia dreptului german, răscumpărarea (Wergeld) pentru crime şi omoruri, iar pentru chestiuni litigioase 
recunoscu duelul şi judecata dumnezeească”. 

Fiii săi împărțiră imperiul între dânşii. Stăpânitorul Kievului exercita un fel de supremație asupra lor ca 
Mare-Duce. Între aceştia se distinse Wadimir Monomach (1113-1125). După moartea sa sporiră mereu 
rivalităţile între principii ruşi, unii cu reşedinţa la Kiev, alţii la Susdal. Discordia internă slăbi foarte mult 
forţa de rezistentă a Rusiei care se găsia în lupte continue cu Pecenegii şi Cumanii la sud, până ce năvălirea 
Mongolilor în Europa şi înfrângerea dela Halca (1224), puse capăt independenţei ruseşti. În 1240 capitala 
imperiului, Kievul, a fost dărâmat de Mongoli. Imperiul dela Kiev ajunse sub jugul Mongolilor. 

Iată deci în rezumat istoria imperiului dela Kiev, revendicat de Ucrainţi pentru națiunea lor. Încercările 
lui Sviatoslav de a-şi estinde stăpânirea şi asupra ţărilor noastre a dat greş. El a plătit cu viața planurile sale 
îndrăzneţe de a-şi transpune centrul de gravitate al imperiului dela Nipru la Dunăre. Încercări îndrăzneţe de 
acest fel nu s'au mai repetat decât pe timpul lui Petru-cel-Mare, care se simţia destul de puternic pentru a 
putea relua planurile lui Sviatoslav asupra Țarigradului. Căci ce alta însemna faimosul testament al marelui 
țar, decât transpunerea scaunului său domnesc dela Neva la Bosfor. 

Istoricii ucraineni combat originea varegă a vechiului imperiu dela Kiev, susţinând că grupuri de pirați, 
cum erau Varegii, n'ar îi putut ajunge organizatori de stat. Dar descălicatul Normanzilor în Normandia şi în 
Neapolea şi Sicilia se opune hotărît acestei negaţiuni. După părerea istoricilor ucraineni, vechiul imperiu 
dela Kiev ar fi fost o creațiune a seminţiilor slave sud-vestice şi îndeosebi a Polanilor din preajma Kievului. 
Capeteniile acestor triburi s'ar fi îmbogăţit pe urma negoțului cu Bizanțul şi astfel ar fi izbutit mai lesne să 
se organizeze politiceşte. Dar şi ei sunt nevoiti să recunoască, că Polanii au trebuit să recurgă la ajutorul 
cetelor de mercenari varegi pentru consolidarea statului lor şi pentru apărarea lui în afară. În sprijinul teoriei 
lor, Ucrainţii aduc faptul că monumentele literare din acea epocă trădează anumite particularităţi lingvistice 
ucrainene. Dar toate aceste consideraţiuni nu sunt suficiente pentru a determina în mod hotărit naționalitatea 
triburilor slave care au descălicat vechiul imperiu dela Kiev. Numai rezultatele unor cercetări viitoare ar 


27 Letopiseţul Laurentie, p. 66; Letopiseţul Ipatie, p. 43. 
28 N. de Baumgarten, Cronologie eclesiastique des Terres Russes du X° au XIII siècle, in Orientalia Christiania, XVIII, 1. 
2 Kanamsin, Geschichte des Russischen Reiches, I. p. 91 urm. Riga 1820. 

putea decide dacă seminţiile acelea erau ruse sau ucrainene 


30 Rudnicki, o. cit. p. 196 şi urm. 

IV. Principatul de Halici. 

Până spre sfârşitul veacului al X-lea, seminţiile slave ce hălăduiau dincolo de Ceremuş, Colacin şi 
Nistru nu ajunseră încă să se consolideze politiceşte şi să-şi creeze o organizaţie de stat unitară. Ele trăiau 
grupate în jurul unor cetăţi (gorod) ca Czerven, Trembovla, Przemysl, Zvenigorod,, etc., până când marele 
cneaz Vladimir-cel-Sfânt izbuti, la anul 981, să le cucerească şi să le înglobeze imperiului de Kiev împreună 
cu Podolia şi Volhinia. După centrul cel mai puternic al acestor seminţii, cetatea Czerven, cetățile acestea 
fură numite czervenice, termen care mai târziu fu confundat cu „czervone“ roşu, şi astfel regiunea cetăților 
czervenice, primi numele de „Rusia rubra“, „Rusia Roşie “ Rothrussland. 

Cronica lui Nestor arată că la anul 981 marele cneaz Vladimir a făcut o expediţie „contra Polanilor şi a 
cucerit cetăţile Przemysl, Czerven şi altele“, adică teritoriul Rusiei-Roşii şi părţi din Podolia şi Volhinia la 
vest de râul Smotricz. Dar marii cnezi de Kiev nu se bucurară multă vreme de stăpânirea lor asupra Rusiei- 
Roşii, pentru că la 1018, regele Boleslav al Poloniei recuceri dela Ruşi această regiune, care după mărturia 
aceleiaşi cronici, atribuită lui Nestor, era locuită de „o populaţiune lehitică până la Sirete“, un râu care atinge 
Tarnopolul şi se varsă mai jos de Zaleseziki în Nistru. În 1031 Polonia avu de susţinut lupte grele cu Ger- 
manii şi Ungurii. Acestea oferiră Ruşilor un bun prilej pentru recucerirea Rusiei-Roşii. Dar şi de astă dată 
stăpânirea lor acolo nu ţinu decât 40 de ani. La 1070, regele Boleslav-cel-Indrăzneţ recuceri teritoriul dela 
Ruşi şi-l alipi din nou regatului său, la care rămase mai multe decenii. 

In secolul al XII-lea, Polonia cuprindea mai multe principate autonome. În Rusia-Roşie, în Podolia şi 
în Volhinia aproape fiecare cetate mai importantă forma, cu teritoriul dimprejurul ei, un principat aparte. 
După moartea lui Volodar din Przemysl, principatul fu împărțit în două. Rostislav moşteni regiunea dela 
Przemysl, iar fratele său Vladimirko partea dela Zvenigorod. Trembovla reveni fiilor lui Vasilko şi anume 
Ivan, Gheorghe şi Iaroslav. După moartea lui Rostislav (1126), Vladimirko ocupă Przemyslul, iar după 
moartea lui Ivan Vasilkevici (1141) el ocupă şi Trembovla şi-şi mută reşedinţa la Halici pe Nistru, un orăşel 
prea puţin cunoscut până atunci“. Astfel luă ființă la 1141 principatul de Halici prin unirea sub un singur 
sceptru a regiunii dela Przemysl cu cea dela Trembovla. Curând după aceia fu înglobată noului principat şi 
Pocuția, o regiune patrunghiulară care se întindea dela Nistru până la Carpaţii Galiției şi dela Bistriţa 
galiţiană până în Ceremuş şi Colacin*?. 

Vladimirko izbuti să se emancipeze de sub supremaţia marilor cnezi de Kiev şi să apere independenţa 
principatului său dela Halici, unde la 1157 luă fiinţă şi un episcopat’, alăturea de cel dela Przemysl, înte- 
meiat vre-o 4 decenii mai înainte la 1120. Cronicile ruseşti laudă pe Vladimirko pentru înţelepciunea şi 
pentru dragostea sa pentru cultură. 

Sub fiul şi urmaşul său Iaroslav Osmomysl (1153-1187), cel cu şapte simţuri, urmă o epocă de console- 
dare a principatului halician sau galițian, ale cărui hotare ajungeau până la Nistru. Fragmentul ce ni s'a 
păstrat din „Cântecul lui Igor“ spune despre Iaroslav: „Tu Iaroslav Osmomysl dela Halici, tu stai pe tronul 
tău de aur; după ce ai închis munţii ungurești cu armatele tale de fier, după ce ai tăiat calea craiului unguresc 
şi ai închis poarta Dunării şi ai aşezat judecătorii tăi până la Dunăre“. 

Năzuinţele lui Iaroslav Osmomysl spre Dunăre erau generoase, care coboriră şi mai mult autoritatea 
principilor în ochii Tătarilor. Gărzile tătăreşti de pe lângă curţile princiare mențineau ordinea internă şi asi- 
gurau stăpânirea tătară efectivă. Acestor lupte interne căzu jertfă la 1340 ultimul principe de Halici, Gheor- 
ghe Troidenovicz. Vacanţa tronului galițian dădu prilej regelui polon Cazimir-cel-Mare să pătrundă în 


31 Cfr. los. Lad. Pić: Uber die Absrammung der Rumănien. Leipzig, 1880 p. 107 urm. 

32 I, Nisror: Die moldanischen Ansprüche auf Pokutien, în „Arhiv Fir östern. Geschichte“, vol. 101. Viena, 1910, p. 4 urm; 
Cfr. Guil. Le Vasseur de Bauplan, S. R. M. Poloniae Arhit. milit. etc.: Ucrainae pars quae Pocutia vulgo dicitur. Amsterdam, Exc. 
P. Mortier, pela 1700. 

33 Primul episcop de Halici a fost Cosma, cfr. Orientalia Christiana, vol XVII, I. p. 163. 

Galiţia, să o cucerească şi să o înglobeze definitiv regatului său. Contra acestei anexiuni, Ruricoviţii purtară 
lupte îndelungate care se încheiară prin tratatele dela 1352 şi 1366, prin care regele Cazimir obţinu dela ei 
recunoaşterea formală a stăpânirii poloneze în Galiţia şi Podolia, iar Litvanii se mulțumiră cu stăpânirea 
asupra regiunei cucerite dela Tătari şi anume Volhinia, o parte din Podolia şi Ucraina. 

Contra Tătarilor, cari se considerau stăpânitori asupra Podoliei, Volhiniei şi Galiției, Cazimir-cel-Mare 
susținu lupte îndârjite şi izbuti să-i alunge dincoace de Nistru, în Moldova şi dincolo de Smotricz în Ucraina. 
Pentru asigurarea hotarului dela Nistru, Cazimir-cel-Mare fortifică vadul Nistrului dela Hotin şi al Prutului 
dela Țeţin şi Sniatin, lângă vechiul Hmelov. Dlugos aminteşte în cronica sa, că în seimul polon din 1448, 
s'a susţinut că regele Cazimir a respins pe Tătari dincoace de Nistru şi ar fi fortificat punctele Hotin, Țețin, 
Camenița, Bacota,, etc.** fapt este că cetatea Hotinului, cât şi castelul de veghe de pe culmea Țeţinului sunt 
orientate spre sud, spre Tătari, o dovadă că ele fuseseră construite de o putere dela nord, care nu putea fi 
altcineva decât Cazimir-cel-Marc, liberatorul Galiției şi Podoliei de sub jugul tătăresc. 

Izbânda lui Cazimir-cel-Mare contra Tătarilor din Galiţia şi Podolia şi izgonirea lor dincoace de Nistru, 
inspiră curaj şi regelui l.udovic-cel-Mare al Ungariei să reia cu mai mare îndrăzneală ofensiva contra 
Tătarilor din Moldova. Şi de fapt acea ofensivă fu reluată de voevodul Ardealului Andrei fiul lui Laţcu, care 
cu conaţionalii săi români din Maramureş izgoni pe Tătari de sub munţii Moldovei şi creiă „colo o căpitănie 
de graniţă ungurească, voevodatul vazal al lui Dragoş şi al urmaşilor săi Sas şi Balc, până ce descălicătorul 
din Cuhnea Maramureşului, Bogdan veni să desăvârşească opera de curăţire a Moldovei de Tătari şi de 
închegare definitivă a principatului Moldovei independente. 

După moartea lui Cazimir-cel-Mare (1370), stăpânirea asupra Galiției şi Podoliei trecu asupra ginerelui 
său Ludovic-cel-Mare din Ungaria. Dar stăpânirea ungurească nu fu de lungă durată. Ludovic muri la 1382, 
iar fiica sa cea mai mică Hedviga moşteni tronul Poloniei cu Galiţia şi Podolia, care reveniră pe calea aceasta 
din nou Poloniei. Prin căsătoria Hedvigei cu Vladislav Jogaila, marele duce al Litvaniei, se proclamă uniu- 
nea Poloniei cu Litvania şi astfel Rusia-Roşie, Podolia, Volhinia şi Ucraina cu cetatea Kievul ajunseră pentru 
mai multe veacuri sub dominaţiunea poloneză. 

Stăpânirea politică poloneză nu împiedica populaţiunea acestor provincii de a-şi păstra caracterul ei 
etnic rutean, maloros sau ucrainean. Provinciile acestea îşi aveau până la începutul secolului al XV-lea 
trecutul lor istoric aparte. Din punct de vedere geografic Volhinia şi Podolia estică, gravitau spre Nipru, iar 
Haliciul cu Volhinia şi Podolia vestică spre Nistru şi spre Dunăre. Aceasta însă nu însemna că domnitorii 
naționali ai acestor provincii ar fi estins cândva stăpânirea lor şi dincoace de Nistru în Moldova, cum s'a 
susținut de unii istorici ucraineni. 


SENATA 
ADE 


pa, 


34 Dlugosz, Historia Poloniae, V, p. 48, ed. Przezdziccki: „... cum notorium, publicum et clarum sit, quod terram predictam 
(Haliciul, Pocutia şi Podolia). Kazimirus secundus rex Poloniae sub Thataris conquisivit et multis illam pacifice tenens tempori- 
bus, multa castra videlicet Kamyeniecz, Choczim, Czeczin, Bacot... et alia vel muro, vel lignis construxit“. 

V. Diploma bârlădeană şi izvodul oraşelor dela Dunăre 

Domnia lui Vladimirko de Halica fost turburată de nepotul său de frate Ivanko Rostislavicz. Acesta este 
pomenit pentru prima oră în Ipat. letopis la sfârşitul anului 1144, când este arătat la Zvenigorod, poate ca 
moştenitor al unei regiuni aparte, cum credea Pi€*5. De acolo Ivanko uneltea contra unchiului său Vladi- 
mirko şi, folosindu-se de absenţa acestuia din Halici, puse la cale o răscoală contra domnitorului legitim. 
Proclamat principe de Halici, Ivanko se puse în fruntea răsvrătiților şi ocupă cetatea. Dar îndată ce Vladi- 
mirko află despre cele întâmplate în capitala principatului său, porni spre Halici, asediă acolo pe Ivanko, 
care cu ocazia unui atac nu se mai putu reîntoarce în cetate şi trebui să fugă, în 18 Februarie 1145. Astfel 
începu viata de aventurier a lui Ivanko Rostislavicz. 

După arătările cronicilor ruseşti Ivanko fugi mai întăi la Dunăre, deci la 1145. Dar acolo el nu rămase 
multă vreme, ci se refugiă la Kiev, la curtea marelui cneaz Vsevolod. De acolo el întră în serviciul militar 
la mai multi principi ruseşti, distingându-se pretutindeni prin îndrăzneala sa de aventurier. La moartea un- 
chiului său Vlaaimirko de Halici, Ivanko redică pretenţii asupra tronului contra vărului său Iaroslav Os- 
momyă.l, fiul şi urmaşul lui Vladimirko. Din cauza acestei rivalități la tron, o duşmănie aprigă izbucni între 
Iarostav şi Ivanko. În 1157 Iaroslav trimise soli la marele duce al Kievului Gheorghe Vladimirovicz, pentru 
a cere extrădarea lui Ivanko. Numai graţie intervenţiei mitropolitului din Kiev, Ivanko putu scăpa de extra- 
dare. În schimb, el fu trimis la Susdal şi aruncat acolo în închisoare. Dar încă în acelaşi an muri marele cneaz 
Gheorghe Vladimirovicz, şi Hievul ajunse sub stăpânirea lui Isaislav de Cemigov. Jaroslav Osmomysl se 
grăbi să trimită în 1158 o nouă solie către noul cneaz Isaislav şi să ceară extradarea lui Ivanko. Isaislav 
respinse cererea de extradare şi făcu vânt lui Ivanko să fugă la „Cumani, unde se aşeză în oraşele dela 
Dunăre, captură 2 corăbii încărcate cu mărfuri şi pricinui mari pagube pescarilor galiţieni“ precum glăsueşte 
cronica. Dela Dunăre Ivanko întreprinse în 1159 o expediţie războinică contra lui Iaroslav din Halici, însoțit 
de cete de insurgenți ruşi şi cumani. Atacul fu însă respins de Iaroslav, cetele lui Ivanko fură împrăștiate, iar 
Ivanko fu silit să fugă din nou la Kiev, la curtea marelui cneaz Isaislav. Acesta luă pe Ivanko sub înalta sa 
protecţie şi somă chiar pe Iaroslav să cedeze o parte din principatul său galițian pribeagului Ivanko Rosti- 
slavici, fiind că supuşi halicieni l-ar fi cerut ca principe. Inmixtiunea lui Isaislav în treburile interne ale 
principatului de Halici fu considerată de Iaroslav Osmoniyst drept provocare şi aduse la izbucnirea unui 
război între Kiev şi Halici. Isaislav fu învins şi răsturnat din scaunul domniei. Ivanko se fortifică cu ocroti- 
torul său în cetatea Vireva (1160) şi se apără acolo mai mult timp. Dela Vireva, Ivanko fugi din nou la 
Dunăre şi muri otrăvit la 1161 la Selun care, după unii a fost identificat cu Salonicul, iar după alţii cu Sulina 
dela Gurile Dunării. 

După mărturiile analelor ruseşti, Ivanko Rostislavici a petrecut în trei rânduri la Dunăre. Odată în 1145, 
a doua oară în 1158, când încercă expediţia nereușită contra lui Iaroslav Osmomysl, şi a treia oară la 1161, 
anul morţii sale, când trebue să fi trecut la Salonic sau la Sulina. Analele ruseşti, singurul izvor din care 
scoatem datele privitoare la acest îndrăzneţ aventurier, nu arată că Ivanko Rostislavici ar fi petrecut la 
Dunăre înainte 1145. Şi cu toate acestea B. P. Hasdeu a scos la iveală o diplomă, al cărei autor ar fi însuşi 
Ivanko Rostislavici. Diploma aceasta, cunoscută în istoriografia română sub numele de bârlădeană, a fost 
publicată de Hasdeu de două ori şi anume odată la 1860 fără nici un comentar'€ şi a doua oară la 1869 cu 
un lung comentar istoric, paleografic, lingvistic şi geografic”. 


35 Cfr. Ios. Lad. Pić: Uber die Absrammung der Rumănien. Leipzig, 1880 p. 108 urm. 
36 Instrucţiunea Publică, I. No. 1. p. 8. 
37 Traian, I, 1869, p. 199. 


age 


Problema Ucraineană în Lumina Istoriei 


SiMRUTINA : ICHA....A3h i HBAHKO POCTICAARORIUR : WTEVAA : FAMY- 
ekoro î KH'R3h | BEPAAACRCKRII : căkAuSIS KSIYEMWR .. . BpiiccKIIAVh : 
Aa Henaarkrn ș MKI | SSPPAAR | Matea... ASAVROSr ani ui : HAIS- 
Kaak : pastk : SREpasai | IOSTERSuUoAM n | 8... PAA OX | Hai ih: 
ANACRESZE | POZAHBKIAVh | PORAPOAVR | TSTOUIHRIAVR | DSIPKRCRCKKIAR : 
IPSCKKKIWh | 146C.. ATOAANAATRTIR : HIKOARKR : pask : OSmaasath : 
SSraniul | AKAKIT'h | RSEROAA : AHATOWh | OERTh... WT POKKCTKA : XBA : 
miekips : 1 erh i i Tp CTh |1 eripe : vkTh 2 aga : Mak : K AHR. 

Iată textul diplomei în original, după prima ediție a lui Hasdeu dela 1860: In traducere românească 
diploma spune: 

„In numele Tatălui şi al Fiului... eu Ivanko Rostislavici din scaunul galițian, cneaz bârlădean, încuviin- 
țăm negustorilor din [Mesem] bria, să nu plătească vama de descărcare în oraşul nostru Galiciul Mic, ci 
numai la Bârlad şi la Tecuciu şi... oraşe ale noastre. lar la export pentru diferite mărfuri locale, ungurești, 
rusești şi ceheşti să nu plătească nicăeri, numai la Galiciul Mic şi va spune voevodul (1) şi la această făgă- 
duinţă... Dela naşterea lui Hristos o mie, o sută treizeci şi patru ani, luna Mai 20 zile“. 

După Hasdeu diploma a fost reprodusă de Szaranievicz şi tradusă de Răsler*, studiată de aproape de 
Pi€%, loan Bogdan“, R. Rosetti“! şi N. Iorga”, iar mai recent de d-nii I. Bărbulescu“, P. Mutafciev" şi P. 
P. Panaitescu, care rezumă toate cercetările anterioare şi conchide că diploma este „un fals grosolan“ comis 
de Hasdeu în complicitate cu tatăl său. 

Autenticitatea diplomei bârlădene a fost contestată şi din motive lingvistice şi credem că cu drept cu- 
vânt. Dar pe lângă obiecțiunile de ordin lingvistic, sunt considerațiuni de natură istorică, care militează 
categoric contra autenticității diplomei. Emitentul diplomei Ivanko apare în textul ei sub trei titulaturi dife- 
rite: coboritor din scaunul galițian, cneaz bâslădean sau bârladnic şi voevod. Nesiguranţa şi lipsa de precizie 
în aplicarea acestor titluri dă prilej la bănueli grave. Ivanko era fiul lui Rostislav din Przemysl, astfel că el 
era din scaunul Przemyslului şi nu al Haliciului. La 1134, anul în care s'a emis diploma, nu exista un princi- 
pat de Halici sau galițian. Scaunul domnesc al lui Vladimir a fost aşezat la Halici numai la 1141, deci şapte 
ani după data de emitere a diplomei, când aşezarea dela vadul Nistrului primi oarecare însemnătate politică. 
Acesta este primul argument istoric contra autenticităţii. Al doilea argument este pomenirea vagă de 
„voevod“, când se ştie că analele ruseşti nu atribue niciodată lui Ivanko acest titlu. De altfel analele ruseşti 
menţionează prezenţa lui Ivanko la Dunăre numai la 1145, când apare ca pretendent sau „izgoi“ —, atunci 
aventurierul trebue să se fi găsit încă într'o vârstă prea fragedă. Rămâne titulatura de cneaz bârlădean sau 
bârladnic. Titulatura aceasta a fost adusă în legătură cu oraşul Bârlad, care ar fi existat pe atunci. Existenţa 
oraşului Bârlad în acea vreme este mai mult decât problematică. În schimb însă nu încape nici o îndoială că 
afluentul Siretului pe care este aşezat oraşul Bârlad, purta acest nume în secolul al XII-lea. Se ştie doară că 
oraşele ca Sirete, Suceava, Bârlad, Buzău, etc. şi-au împrumutat numele dela râurile pe care se află şi nu 
invers. 

Originea numelui Bârlad nu este încă bine lămurită. In analele ruseşti se pomeneşte de „Bârladnici“ ca 
aventurieri nestatornici şi fără căpătâi, pe cari Hruszevski îi consideră deopotrivă cu Brodnicii, drept ante- 
mergători ai Cazacilor“6. Astfel sunt pomeniţi ca „Bârladnici“ aventurierii ruşi din Olese la gura Niprului“. 


38 R, Rösler, Românische Studien, pag. 323. 

3 Ios. Lad. Pic, o. c. p. 107 urm. 

4 I, Bogdan, Diploma bârlădeană, în Anal. Acad. Rom. II. XI. pag. 65 urm. 

11 Radu Rosetti, Sfatul Bârlădean, Revista Nouă, Bucureşti. 1889, II. p. 364 urm. 

42 N. Iorga, Studii şi Documente, V. p. 395-601. 

8 I. Bărbulescu, Curente literare la Români în perioada Slavismului cultural, Bucureşti, 1928, pag. 9-12. 

4 I, Mutafciev (Originea Asaneştilor). Sofia, 1829, pag 20-21. 

45 P, P: Panaitescu, Diploma Bârlădeană şi Documentul lui Koriatovici, în „Revista Istorică Română“, II. 1. p. 466-51. 
46 Istorya Ukrainsky Rosy, vol. VII. p. 75. cfr. Zeitschrift für Osteuropäische Geschichte, II. p. 369. 

47 Ios. Lad. Pić, o. c. p. 109 urm. 

În 1159 Ivanko năvăli la Dunăre însoţit de „Cumani şi 6000 de Bârladnici“, molestând acolo pe negustorii 
şi pescarii localnici5. In condiţiunile acestea este greu de presupus, ca cete de pribegi și aventurieri din toate 
neamurile, cum erau Bârladnicii, cari năvăliau în Moldova după pradă, să-şi fi însuşit numele dela râul 
Bârlad. Este mai aproape de mintea omului ca râul care parcurgea regiunea devastată de Bârladnicii prădal- 
nici să-şi fi primit numele dela aceştia. Analogii avem doară în numele râurilor Tatarca, Turcul, Neamţul 
numite altfel după năvălitorii tătari, turci şi germani. 

Dar orcât, Bârladnicii nu apar ca o creaţiune a lui Ivanco Rostislavici. Ca şi Brodnicii şi Cazacii de mai 
târziu, Bârladnicii existau înainte şi după aventura „izgoiului“ dela Przemysl. El a făcut apel la ei şi li-a 
cerut să-l însoţească în aventurile sale războinice la Dunăre. Ei l-au urmat în tovărăşie cu Cumanii, stăpâni- 
torii acelor regiuni. Atât şi nemic mai mult. Numai Hasdeu a făcut prin diploma sa plăzmuită din Ivanco un 
„eneade Bârlad“, când el nu era de fapt decât o căpetenie de „Bârladnici“, un condotiere îndrăzneţ, care-şi 
încercă norocul de pradă în oraşele dela Dunăre. Iată la ce trebue redusă legenda „cnezatului de Bârlad“, în 
care unii cercetători bănuiau realități istorice“. 

Pe lângă Bârlad se mai pomeneşte în diploma plăzmuită a lui Hasdeu şi de Mesembria, Tecuci şi Galaţi. 
Despre Mesembria ca centru comercial în secolul al XII-lea nu se pomeneşte nicăiri. Heyd şi Jirezek nu-i 
atribue nici o importanță comercială“, şi cu atât mai puţin într'o vreme când luptele cu Pecenegii dincolo 
de Dunăre erau în toiu lor”!. Nici reîmprospătarea comerţului pontic prin Veneţieni şi Genovezi n'a putut 


insufla Mesembriei un nou avânt comercial“? 


„ ŞI cu atâta mai puţin cu Moldova pustiită de Pecenegi şi de 
Cumanii întovărăşiţi de Bârladnicii ruşi, cari adulmecau prada la Dunăre. Menţiunea Tecuciului nu poate fi 
luată în serios pentru vremea aceia. În privilegiul comercial al Liovenilor din 1408 Tecuciul nu este pomenit. 
Dar mai interesantă este menţiunea Haliciului Mic, pe care Hasdeu îl identifică cu Galaţii dela Dunăre. În 
documentele interne ale Moldovei localitatea această nu este pomenită nici pe vremea lui Alexandru-cel- 
Bun şi nici în epoca lui Ştefan-cel-Mare. Numai în traducere ni s'au păstrat două cărți de danie din 1445 şi 
1454 pentru mănăstirea Homorului, în care se scutesc de vamă carele mănăstirii ce aduceau peşte dela 
Galați”. În 1444 negustorul Zindrich din Leow făcea cumpărături la Galaţi. Or, aceste menţiuni sunt prea 
vagi şi nesigure pentru a putea pune mult temei pe ele. Dintr'o aşezare de pescari ce erau, Galaţii ajung la o 
oarecare importanță comercială numai în secolul al XVI-lea şi cele urmatoare şi anume după pierderea 
Chiliei şi a Tomarovei sau a Renilor basarabeni“. Pornind dela diploma neautentică din 1134, unii au riscat 
să considere Galaţii drept a colonie a Haliciului dela Nistru. În sprijinul acestei păreni nu se aduce altă măr- 
turie decât asemănarea de nume ce pare că există între Halici sau Galici şi între Galaţi. Numai că asemănarea 
această ar trebui estinsă şi asupra celor 4 localităţi cu numele Galaţi din Ardeal şi anume din judeţele Năsăud, 
Alba, Hunidoara şi Făgăraşs€, precum şi asupra localităţii Galić, de dincolo de Dunăre din Serbia“. Din o 
simplă asemănare de nume nu se poate deci conchide la legături politice şi cu atât mai puţin la descălicarea 
Galaţilor noştri din Haliciul ucrainean dela Nistrul superior, cum o fac prepagandişiii ideei ucrainene, care 
susțin sus şi tare că comercianții halicieni ar fi descălicat la Dunăre oraşul Galiciul-Mic, care astăzi ar purta 
numele de Galaţis:. 


48 Viz. Vremennik, IV. pag. 332;. cfr. G. I. Bratianu, în „Bulletin dela Sec. Hist.“ Acad. Rom. X. p. 131. 

® A. D. Xenopol, Istoria Românilor, II, p. 204 urm., ed. II. 

50 W, Heyd, Geschichie des Levantehandels, I, p. 577-579; II, p. 159. 

5 C.I. Jerecek, Geschichte der Bulgaren, p. 209 urm.; passim. Das fiirstentum Bulgarien, p. 258; cfr. N. Iorga, Studii şi 
Docum., V, p. 596. 

52 G. I. Brătianu, Recherches sur le commerce génois dans la Mer Noire au XIIIE siecl€, Paris, 1929, p. 59 urm. 

$ M. Costăchescu, Documente Moldoveneşti înainte de Ştefan-cel-Mare, II, p. 235 şi 515. 

54 Akta grodzkie i ziemskie, XIV, No. 1340. 

55 Hurmuzaki, Docum. II; p. 424; XI, p. 784; Tezaur de Monum. Istr., III, p. 142 Quelfen zur Geschichte der Stadt Kronstadt, 
III, p. 204 şi 347. 

55 S, Molnovan şi N. Togan, Dicţionarul numirilor de localităţi cu populaţiune română din Ungaria, p. 97. 

5 C, L. Jirecek, Geschichte der Serben, I, p. 247, notă 3. 

58 Grigore Grigorovici, Țărănimea bucovineană în jug, editura „Nove Selo“, 1922, p. 1. 

Dar demonstrând neautenticitatea diplomei bârladene şi inadmisibilitatea tuturor concluziilor pe care 
unii s'au grăbit a le trage „din falsul grosolan“ al lui Hasdeu, nu înseamnă că am încerca să tăgăduim par- 
ticiparea negustorilor galițieni la comerțul dela Dunăre. Dimpotrivă ştim că în secolul al XI-lea şi XII-lea 
negustorii galițieni străbăteau meleagurile Moldovei până la Dunăre şi se întorceau cu carele lor încărcate 
cu mărfuri greceşti. Faţă de aceşti negustori şi pescari de origine galițiană caută să se regreseze aventurierul 
Ivanco cu Bârladnicii săi în anii 1145 şi 1159. Participarea Galiţienilor la comerțul dunărean a găsit cunos- 
cutul răsunet şi în celebra epopee rusească despre Igor, care proslăveşte pe Iaroslav Osmomysl din Halici 
pentru influenţa sa la Dunăre. 

Că teritoriul Moldovei de mai târziu n'a fost niciodată cuprins în hotarele principatului de IHalici se - 
evidenţiază şi dintro mărturie bizantină din secolul al XII-lea. Cronicarul bizantin Nichita Choniates re- 
latează la anul 1165, deci numai 4 ani după moartea „izgoiului“ Ivanco Rostislavici, că un prinţ bizantin, 
anume Andronic Comnen, văr al împăratului Manuel, ar fi căutat refugiu la curtea principelui de Halici 
Iaroslav Osmomysl. Fuga lui Andronic s'a produs în următoarele împrejurări. Împăratul Manuel Comnen 
întreprinse o expediţie victorioasă contra Sârbilor şi Ungurilor, îi bătu şi-i readuse la respectul cuvenit faţă 
de împărat. Dar pentru ai ţinea mai bine în frâu, împăratul lăsă la Dunăre pe vărul său Andronic Comnen în 
calitate de guvernator militar, punându-i la dispoziţie forţe suficiente pentru a putea respinge orice atac. Dar 
prințul Andronic căzu curând sub grava bănuială că unelteşte contra împăratului pentru ai răpi tronul. De 
frică de pedeapsă Andronic se hotări să fugă la curtea principelui de Halici. El fu însă urmărit de Românii 
dela nordul Dunării, prins de ei şi dat pe mâna împăratului. 

„Dar când Andronic s'a îndepărtat de frică — zice cronicarul — şi, scăpând din mânile celor ce-l urmăriau, 
atinse granița principatului de Halici, bucuros de a fi găsit acolo refugiul mântuitor, chiar în clipa aceia el 
căzu în mrejele urmăritorilor săi, căci el fu prins de Vlachi;, la care ajunse vestea despre fuga lui. Aceştia 
puseră mâna pe el şi-l| duseră înapoi la împărat“%. De altfel vechile cronici ruseşti arată că principele 
Isaiaslav în lupta sa cu Boleslav II al Poloniei ar fi fost ajutat de Vlahi“!. 

Aşezarea hotarului dintre Galiţia şi Moldova de mai târziu nu poate fi în nici un caz cea arătată de 
Xenopol“? şi Radu Rosetti, cari credeau încă în autenticitatea diplomei bârladene. Principele Andronic nu 
s'a refugiat în legendarul cnezat de Bârlad al aventurierului Ivanko, ci el a pătruns până la Halici, reşedinţa 
principelui Iaroslav cel cu şapte simţuri, unde a fost bine primit şi a luat chiar parte la o vânătoare de zimbri, 
a răpus mai mulți dintre aceştia şi şi-a împodobit mai apoi palatul său din Bizanţ cu trofeele de vânătoare 
dobândite în munţii Pocuţiei. 


% 


In sprijinul pretinsei stăpâniri galițiene asupra Moldovei de mai târziu, se aduce mereu şi un izvor de 
„cetăţi ruseşti“, care ni s'a păstrat ca anexă la aşa numitul „Voskresenskaja letopis“, şi publicat în „Culegerea 
complectă de anale ruseşti“. Letopisul voscrescian merge numai până la 1347. Or, în izvod se pomenesc 
nume de oraşe, cari nu fiinţa încă la acel an. Aceasta este o dovadă că lista aceasta este cu mult mai nouă şi 
a fost numai anexată la letopisul rusesc care încheie cu anul 1347%. 

Iată cuprinsul acestei anexe geografice: 


5 G. Veliczko, Relaţiunile politico-comerciale ale Ruşilor Bizantini în sec. X şi XI (ucraineşte), în „Comunicările Asociaţiei 
Szewezenco“, VI, p. 31 urm. 

60 Nichita Choniates, ed. Bonn, p. 103. Sciţi Hyperborei sunt numiţi Ruşii dela Nord, spre deosebire de Sciţii Cumani, așezați 
mai la Sud, lângă Dunăre şi Marea Neagră. 

6 D, Cantemir, Hronicul Româno-Moldovlahilor şi Tociescu, p. 385; cir. M. Bobrzynski, Dzieje Polski w zarizie, ed. IV, vol. 
I, p. 93. 

42 Istoria Românilor, ediția III, vol. IL, p. 204—205. 

& Revista Nouă, 1889, II, p. 472. 

64 Polonoe Sobranea russkiche letopis, VII, p. 240. 

65 Tos. Lad. Pić, o. c. p. 106.; Arhiva Istorică, I. 1. p. 18; Xenopol, Ist. Rom, ed. III, vol. II, p. 206. 

„La Dunăre Vidicov cu 7 ziduri de piată şi Mdin, Drestvin, Ding dincolo de Dunăre. La nordul fluviului 
Novoia Selo, Akoliatris; lângă mare Karna, Kavarna; de această parte a Dunărei, la nord la revărsarea 
Nistrului Bârlgorod, Kilia, Cernv, Askij Torg pe râul Prut; Romanov Torg lângă Moldova, Nemec în munţi, 
Korotjunov, Kamen, Socava, Seret, Bania, Necjun, Kolomija Gorodok pe Ceremuş şi lângă Nistru Chotin 
şi acesta este oraş bulgăresc şi valah“. 

Examinând mai de aproape numele acestor oraşe, vedem un amestec de oraşe vechi dela Dunăre, Marea 
Neagră şi Nistru, precum şi o serie de oraşe mai noui pe Prut, Siret, Moldova şi Ceremuş. La litoralul pontic 
avem cetăţile Karna şi Kavarna, care pot fi identificate cu Varna şi Cavarna de astăzi. Pe malul drept al 
Dunărei se menţionează cetăţile Vidikov şi Mdin, Tinov, Drestvin şi Ding, dintre care pot fi identificate 
Mdin în Vidinul, Tinov cu Târnova şi Drestvin cu Durostor sau Silistra, Ding a fost idenfiticată de Pit cu 
Măcinul iar Vidikov pare să fie identic cu Mdin, adică Vidinul. 

Pe malul stâng al Dunărei se menţionează oraşele Novoia Selo, Akoliatris, Kilia şi la limanul Nistrului 
Belgorode. Kilia şi Belgorod sunt uşor de identificat cu Chiha şi Cetatea-Albă. Akoliatris a fost identificat 
de Pic cu Vâlcovul. Novoia Selo n'a putut fi identificat încă. Pe Nistru în sus se menţionează Hotinul ca oraş 
bulgaro-român. Pe Prut este pomenit Askij Torg care poate fi identificat cu Iașii. Urmează apoi oraşele uşor 
de identificat ca Romanov Torg cu Romanul, Nemec cu Neamţul, Korozjunov cu Crăciuna, Kamencu Piatra, 
Sucava cu Suceava, Seret cu Serete şi Baia cu Baia, Colomeia din Polonia Netjun, a fost identificat de Onciul 
cu Cecijun-Țeţin. Rămâne nelămurit numele cetăţii Cern, care este pomenit îndată după Chilia şi ar putea fi 
Vicina de mai târziu. Lipsa Bârladului, Tecuciului, Galaţilor şi Mesembriei din această listă de oraşe ar 
trebui să ne surprindă dacă nu am ştie că diploma bârlădeană, unde se face menţiune de ele, nu este decât o 
născocire regretabilă a lui Hasdeu. Lipsa acestor oraşe din izvodul geografic amintit mai sus nu este decât 
o dovadă în plus, că diploma bârlădeană nu este autentică. 

Examinând mai deaproape lista cu cetăţile „ruseşti“ vedem că ea cuprinde două serii de cetăţi cu totul 
deosebite una de alta. În prima serie de cetăţi intră străvechile aşezări dela Dunăre şi Mare: Vidinul, Silistra, 
Chilia, Cetatea-Albă, Cavarna şi Varna. Aceste sunt cetăţi rămase dinanticitate şi menţionate mereu de 
cronicarii bizantini până în secolul al XIII-lea. 

După dărâmarea primului imperiu bulgar, împărații bizantini extinseră din nou stăpânirea lor până la 
Dunăre. Din regiunea dunăreană recucerită cu numeroasele ei oraşe şi cetăţi, urmaşii lui Vasile Bulgaroc- 
tonul organizară un ducat de graniţă şi aşezară în fruntea lui pe un „stăpânilor al oraşelor şi ținuturilor dela 
Dunăre“. Reşedinţa stăpânitorului acestui ţinut numit după aşezarea sa la Dunăre se găsia la Silistra. Iar el 
însuşi se intitula adesea „duce de Paristrion“. 

Un astfel de duce al oraşelor dunărene fusese vestitul general Katakalon Kekaumenos, care la 1043 
întâmpină pe Ruşii lui laroslav-cel-Mare, ce se întorceau pe uscat dela Constantinopol şi-i nimici la VarnaS€. 
Lui Kekaumenos îi urmă în postul de guvernator tutelar al ducatului de margine Mihai fiul lui Anastasie, 
care se intitula „stăpânitor al cetăților patristriene””. Înteţindu-se atacurile Pecenegilor la Dunăre, Bizantinii 
se grăbiră să numească chiar 2 „stăpânitor al cetăților patristriene“ pe Nichifor Potaneiates şi pe Vasile 
Apokapes (1065)%. In 1072 apare Nestor ca „duce de Paristrion”%”. Sub ducele Leon Nikerites fură zdrobiţii 
Pecenegii la Lebounion (1 Aprilie 1091)”. 

După aceea nu mai cunoaștem alți duci de Paristrion, deşi ducatul de graniță se menţinu încă multă 
vreme. 

Din ducatul acesta paristrian ridică în 11606 Manuel Comnen numeroasele oştiri de Vlachi şi-i porni 


& Kedrenos, II. p. 555, 3.; cfr. N. Bănescu, „Cele mai vechi ştiri bizantine asupra Românilor dela Dunărea de jos“. „Anuarul 
Institutului de Istoric Naţională“, Cluj. 1921/22, I, p. 138 şi urm. 

& Kedrenos, II. p. 543, 16. 

68 Zonares, III, 675, 7. 

© Skilitzes, 719, II, Zonares, HI, 713,9. 

70 Ana Comnena, I, 422. 

contra Lingurilor. Asupra acestei expediţii cronicarul HKinamos re latează că Manuel Comnen trimise îm- 
potriva Ungurilor o oştire sub conducerea protostratorului Alexios care trebuia să facă numai o demonstraţie 
pe drumul obicinuit al Dunărei, pentru a face pe Unguri să creadă că atacul se va da din acel loc obişnuit, în 
vreme ce Leon Vatatzes „adunându-şi din altă parte altă armată numeroasă, şi chiar mare mulțime de Vlachi 
care se zice că coboară din vechii: colonişti de odinioară veniţi din. Pornind din localităţile Pontului, numit 
Euxin, ei urmau să năvălească în ţara hunică, dintr'o parte, din care din vechime nimeni nu năvălise nicio- 
dată asupra lor“. 

Armata trecu prin regiuni întinse, greu de străbătut, ajunse în ţara Hunilor unde află sate foarte populate 
de oameni, jăfui în toate părţile, ucise mulţi oameni şi ridică mulţi robi de acolo. În amintirea campaniei 
Vatatzes ridică o cruce de aramă cu inscripția: 

"Eyăode Iavyovine motè mptra õa yevéðhns 
Aewbs “Apre xot yelp čxtayey ADGoytwy. 
Pune 6mmâre mew ðtoc ăvuase Mavovhh, 


= ` 


Kopynyðy zpatópwy EDO UpISTAVOWY. 


Nenumărală mulțime de ginta panoniană 

Ares ucise aci cu a Ausonilor braț, 

Când divul Manuel domnea în Roma glorioasă 
Fala Comnenlor celor puternici şi mari...7. 

Ausonii erau o populațiune veche în Italia de sud; numele de Ausoni este întrebuințat în inscripție pentru 
Vlachi sau Romani din Itaha. Priscus înţelegea sub „Abacvinv poi“ limba romană rustică, pe care el o auzi 
la curtea lui Attila. Ausonienii sunt Vlachi, spre deosebire de Grecii. Iată deci o primă mențiune lapidară 
asupra isprăvilor româneşti la nordul Dunării. 

Drumul parcurs de Vatatzes cu Vlachii nu putea fi altul decât cel cunoscut şi bătătucit din anticitate, 
dealungul Siretului, în Valea Trotușului şi de acolo pela Oituz în Ardeal, în țara Bârsei, care era bine popu- 
lată după mărturia lui Kinamos. Crucea fu ridicată undeva dealungul acestui drum şi nu este exclus ca ea să 
fie descoperită cândva. Vlachii din armata lui Vatatzes erau dela Dunăre-de-jos, din Paristrionul bizantin, 
care se menținea încă în acea vreme. 

A treia armată sub Ion Ducas străbătu deșerturile Moldovei pentru a ajunge la granița ruso-ungară?. 

Un alt scriitor bizantin, Michail Attaliates, care slujise pe lângă 4 împărați, ne-a păstrat informațiuni 
foarte prețioase asupra locuitorilor dela Dunărea de jos. El relatează că: „Populația de acolo este semibar- 
bară“. Pe țărmul Dunărei sunt aşezate multe şi mari oraşe, care adăpostesc o populație de toate limbile şi 
întrețin o oaste nu mică, la care oraşe Sciții trecuți de dincolo mai înainte, duc felul lor de viață scitică. La 
Dunăre locuitorii sunt puțin sau de fel aplicaţi să asculte de autoritatea împăratului, oferind cu totul puterea 
cetăţii şefului lor Tatos. Alţi stăpânitori ai cetăţii Silistra şi Vicina nu erau decât căpeteniile Românilor dela 
Dunăre, numiţi juzi, cnezi, slav sudstvo al documentelor sârbești”. Aceşti „Meâofripgapu” ai lui Ataliates 
cari duc „Toy Yaihzăy Bis“ nu puteau fi nici Bulgari, nici Greci, nici Pecenegi, nici Cumani şi nici Ruşi sau 
Unguri, ei erau fără îndoială Români, care se cârmuiau prin judeţii lor. Ei recunoşteau autoritatea bizantină 
reprezentată prin „ăoxoy zu [lugrazgiovy“ sau „Kazezâyo Tis Apisrpust'?. 

O căpetenie a Vlahilor dela Dunăre parc să fi fost şi faimosul „Ilcvdtacs, Expres ză Bhzpwov“ care 
după relațiunea Anei Comnena, sosind în timpul nopţei, aduse lui Alexios în lagărul dela Anchialos vestea 
despre trecerea Cumanilor peste Dunăre”. 


7l Kinamos, VI, cap. 3, cfr. D. Onciul, Originea Principatelor Române, p. 24. 

72 Jiricek, Geschichte der Sernen, I, p. 253 urm. 

75 Cfr. N. Iorga, Les premieres cristalisalious d'Etat de Roumains, în Bull, de la Sect. Inst. de l'Acad. Roum. 1 lan. 1920, 
No.5-8; Revistă Istorică V. 6-7. Hurmuzaki, Docum. I. 2. p. 771 urm. 

74 Attaliates, 204, 16 urm. cfr. Bănescu, I, c. p. 148. 

75 Ana Comnena, II, 10,9. 

Ducatul de hotar dela Dunăre, Paristrion, a dăinuit sub dominaţiunea bizantină până la sfârşitul veacului 
al XII-lea, când tot dela Dunăre luă ființă al doilea imperiu bulgar, creat de fraţii Petru şi Asan şi ajuns la 
mare înflorire sub fratele lor Ioaniță. Dar şi sub stăpânirea româno-bulgară ducatul de graniţă bizantin se 
menţinu sub forma unei autonomii oarecare în strânsă legătură cu Bizanțul. Pe temelia acestui ducat paris- 
trian se ridică în veacul al XIV-lea despotatul lui Balicas şi a fraților săi Toader şi Dobrotici, care impuse 
numele său acestui despotat de graniță: Dobrogea. 

Oraşele acestea paristriene erau faimoasele „L'opoai no Dynaicryx“ de unde aventurierul Ivanko Ros- 
tislavici făcea atâta rău negustorilor galiţieni. Inainte de Ivanko râvnise la stăpânirea acestor oraşe Sviatoslav 
din Kiev, care încă pe la 969 spunea maicei sale că doreşte să-şi mute reşedinţa la Dunăre unde se adună 
toate bogăţiile din lume; aşa aur, vinuri şi fructe din Grecia, argint şi postăvuri din Cehia, cai din Ungaria şi 
blănuri, ceai, miere şi sclavi din Rusia. De acelaşi dor era mistuit şi rivalul lui Ivanko, principele Iaroslav 
Osmomysl din Halici, pe care „Cântecul lui Igor“ îl proslăveşte ca stăpânitor al porţilor Dunărei, formate 
fireşte din cetățile paristriene. Numele acestor cetăţi au ajuns deci şi în izvodul geografiei din anexa leto- 
pesiţului voscrenscian. Cum între aceste vechi oraşe nu găsim pomenite Bârladul, nici Tecuciul şi nici 
Galaţi, este evident că ele nu existau pe atunci decât în fantezia lui Hasdeu, plăsmuitorul faimoasei diplome 
bârlădene. 

Din mărturiile contemporane bizantine rezultă pe de altă parte că hotarele principatului de Halici erau 
departe de Dunăre, precum s'a văzut din expediţia lui Leon Vatatzes şi din fuga prinţului Andronic la Halici, 
relatate de cronicarii contemporani Kinamos şi Nichita Choniates, care nu amintesc de legendarul principat 
de Bârlad, prin al cărui teritoriu ar fi trebuit să treacă şi oştirile bizantine şi Românii cari urmăriau pe prin- 
cipele Andronic. lată pentru ce credem că pretinsa stăpânire galițiană în Moldova secolului al XII-lea 


aparține domeniului fanteziei lui Hasdeu şi a câtorva istorici ce au căzut victimă acestei fantezii. 
xo è 


% 


A doua serie de cetăţi sunt cele din Moldova şi anume: laşi, Baia, Siret, Suceava, Neamţ, Roman, 
Crăciuna, Țeţinul,, etc. Acestea nu se pot compara ca vechime cu oraşele paristrice, ci sunt fundaţiuni mai 
noui. Aceasta dovedeşte că autorul izvodului de oraşe şi cetăţi a aruncat clae peste grămadă oraşe noui şi 
vechi fără nici o deosebire. Se pare că la izvodul cu cetăţile dunărene s'a adăogat prin secolul al XV-lea şi 
lista oraşelor moldoveneşti, cunoscute atunci. Este interesant că la cetățile moldoveneşti este numărată şi 
Colomeia din Pocuția, ceeace pare să indice că vechea listă a fost complectată într'o vreme, când Moldova 
avea de revendicat drepturi asupra Pocuţiei'€. 

Originea acestor oraşe şi numele fundatorilor lor s'a pierdut în negura vremurilor. Cronica atribuită lui 
Nestor pomeneşte de cetăţile „rpaau“ Llglicilor şi Tivertilor, ce sălăşluiau între Nistru şi Dunăre, deci pe 
teritoriul Moldovei de mai târziu”. Istoricii ruși în frunte cu Karamsin sunt de părere că unele oraşe din 
Moldova s’ar fi desvoltat din” „gorodurile “ acestor Uglici şi Tiverti'5. Fireşte că în cadrul acestei ipoteze 
istorice nu ar putea încăpea Cetatea-Neamţului, o creaţiune teutonică, cum arată numele ei, şi nici cetatea 
Romanului, o fundaţiune a lui Roman-Vodă. De asemenea şi numele cetăţii Iaşi poate fi pus cu mai multă 
probabilitate în legătură cu seminţia Iasilor, astăzi Oseţii din Caucaz, un nume-aşa de frecvent şi dincolo de 
munţi în Ungaria. Baia este o aşezare săsească, iar originea Siretului şi Sucevii a rămas până astăzi nelă- 
murită. Hotinul şi Țeţinul au fost fortificate de Cazimir-cel-Mare, precum s'a arătat la locul său. 

Istoricii galițieni susțin că oraşele moldoveneşti ar fi putut luă fiinţă ca oraşe ruseşti pe vremea pretinsei 


76 Cfr. Ion 1. Nistor, Die moldavischen Ansprüche auf Pokutien, în Archiv für Oesterr. Geschichte, vol. 101. 
7! Cronica Nestoris, ed. Miktosich, p. 6. 
75 Karamsin, Geschichte des Russischen Reiches, II, p. 28, No. 97. Riga, 1820. 

stăpâniri galiţiene în Moldova”. Am arătat mai sus că în sprijinul estinderii hotarului galiţian asupra terito- 
riului moldovenesc de mai târziu nu s'a adus până astăzi nici o dovadă istorică, afară de falsa diplomă 
bârlădeană. Contra acestei ipoteze vorbeşte însăşi harta anexată la letopisul voscrenscenic, care cuprinde 
numai oraşele moldoveneşti împreună cu Colomeia, câtă vreme oraşele galițiene sunt numite deopotrivă cu 
cele volhiniene cu totul separat şi la alt loc. Dacă însuşi autorul izvodului înşira oraşe paristriene şi moldo- 
veneşti separat de cele galițiene, atunci cu ce temeiu mai pot fi considerate aceste oraşe drept galițiene? Este 
evident că autorul izvodului nu le considera ca aparţinând uneia şi aceleaşi ţări şi ca fiind sub aceiaşi 


stăpânire. Astfel cade şi ultimul argument pentru pretinsă stăpânire galițiană asupra Moldovei. 
XX 


% 


Cu atâta mai puţin poate fi susținută o întindere a stăpânirii galițiene asupra Maramureşului şi Ardealu- 
lui. Dar cu toate acestea istoricul ucrainean Miron Korduba a riscat să susţină, că în secolul al XIII-lea 
principii de Halici ar fi stăpânit regiuni întinse chiar în Ardeal, ajungând până la apa Sişeului mai la sud de 
Bistriţa. Istoricul ucrainean a încercat să-şi întemeieze afirmaţiunea sa pe un document din 1228 dela regele 
Andrei II, care hărăzeşte banului Simion domeniul Szeplak din Ardeal cu toate atenenţele sale până la 
„Ruscia“, aşezată la izvoarele Şişeului şi Budacului*. În iperzelul său naţional, dl Korduba identifică 
„Ruscia“ cu „Rusia“, adică Rusia Roşie sau Galiţia şi afirmă că pe acea vreme principatul de Halici cu- 
prindea Moldova-de-Sus, Bucovina, Maramureşul şi Ardealul nordic până la obârşia Şişeului şi Budaculuis!. 
În capul documentului regele Andrei se intitulează „Galitiae Lodomeriaeque rex“ şi de aceia este greu de 
admis ca în context să vorbească de „Rusia“. D-l Korduba a uitat să-şi dea seama că „Ruscia“ nu este decât 
„Rusciorul“ (Sebeşul-de-Jos) din jud. Năsăud, aşezat chiar la izvoarele Șişeului şi Budacului şi n'are nemic 
a face cu Rusia Roşie sau Galiţia. 

În sprijinul afirmației sale Korduba mai aduce şi o bulă papală din 1204, în care se aminteşte de 
„Sassvar“ (Orăştia), în jud. Hunedoară*?. Istoricul ucrainean citeşte însă în loc de „Sassvar“ „Satmar“ şi 


ă53, Este evident că cu astfel de mărturii nu 


afirmă că până la Satu-Mare ar fi ajuns cândva granița galițian 
se poate susține că graniţa Haliciului ar fi trecut Carpaţii şi ar fi cuprins şi parte din Transilvania nordică. 
Aberaţiuni de acest fel cad dela sine. 

Din cele arătate mai sus rezultă limpede pentru orice om nepreocupat că pretenţiile ucrainene asupra 
Moldovei sau părți din acest pământ românesc, nu au la temelia lor nici un act istoric. Nici diploma bârlă- 
deană, a căiei neautenticitate este dovedită, nici lista cu cetăţile paristrice şi moldoveneşti, nici cele 2 docu- 
mente citate şi fals interpretate de Korduba nu aduc nemic serios în sprijinul acestor afirmaţiuni. Prin urmare 
Ucrainenii nu pot invoca drepturi istorice pentru revendicările lor teritoriale în Maramureş, Bucovina şi 
Basarabia. Granița străveche între Români şi Ucraineni a fost totdeauna la Nistru. Zicea doară foarte nimerit 
la 1703 Martin Chometowski, palatinul Braclaviei: „Inter nos et Valachiam ispse deus flumine Tyra dislimi- 
tavit“, adică între Români şi Ucraineni însuşi Dumnezeu a aşezat Nistru ca hotars*. 


Y 


7 Szaranevicz, Istoria Galiskovo-Volodimirskoi Rusiia [în rus.], Leow, 1863, p. 184; cfr. D. Oniciu, Originea Principatelor 
Române, p. 232 urm. 

80 Teutsch u. Firnhaber, Urkundenbuch, II, Abt. XV, Bd. Nr. 41, p. 2. 

81 Miron Kornuba, Granița moldo-polonă la moartea lui Ştefan-cel-Mare, p. 2; Huszevski, HI, p. 78 şi 501. 

82 Teutsch u. Firnhaber, No. 82, p. 81—82. 

83 Konduba, o. c., p. 3; Ist. Ilustr. a Bucovinei, p. 18, 36; Smal-Stocki, Ruşii în Bucovina, p. 1. 

84 Hunmuzaki, Il. supl. III, p. 293. 

VI. Originea elementului ucrainean din România. 

Din analiza critică a izvoarelor rezultă că revendicările teritoriale ale Ucrainţilor în Bucovina, Basarabia 
şi Maramureş sunt lipsite de orice temei istoric. Rămâne acuma să analizăm obiectiv temeiurile etnice pentru 
revendicările lor politice. Este mai presus de orice îndoială că în unele plăşi bucovinene şi basarabene sălă- 
şluesc astăzi numeroase familii de Ucrainţi. Numai că aşezarea acestor familii pe pământul vechii Moldove 
este de dată mai recentă. Însuşi Rudnicki recunoaşte că populaţiunea ucraineană a ajuns dincoace de Nistru 
în Moldova pe cale de expansiune şi colonizare, că prin urmare ea nu este aborigină şi în nici un caz anteri- 
oară descălicării Românilor în văile Moldovei. Despre Basarabia zice Rudnicki că ţara a fost colonizată mai 
des numai în ultimul secol şi că Ucrainţii au pătruns în masa compactă a Românilor*?. Iar despre Bucovina 
acelaş autor ucrainean susţine că hotarul etnografic al Ucrainţilor nu este vechiu deloc, afară doară de valea 
Ceremuşuluis€. 

Valea Ceremuşului este populată de o seminţie slavă aparte, numită Huţuli sau Huţani. Asupra originei 
Huţanilor s'au lansat mai multe păreri. Kaluzniacki a încercat să derive numele Huţul dela „Uzi“, un trib 
cumanic, cari ar fi pătruns în Carpaţi şi s'ar fi slavizat acolo cu vremea. Originea aceasta, inspirată mai mult 
din asemănarea numelui Huţul cu „Uzi“ pare puţin probabilă, întrucât triburile cumanice, ca populaţiune de 
stepă, cu greu se vor fi putut deprinde cu viaţa de munte. In favorul acestei ipoteze ar vorbi cultul Huţanului 
pentru cal, singurul şi indispensabilul mijloc de locomoţiune a locuitorilor de stepă. În această ordine de 
idei a încercat Korzeniowski pela 1845 să deducă numele Huţul dela „Hoculi“ derivat din „kotiovati“ a 
nomadiza. Huţanii înşişi sau Huţulii consideră numele acesta ca o injurie la adresa lor, susținând că acest 
nume se aplică numai cailor huţăneştis”. Este adevărat că Huţulii se supără când li se zice pe nume. Ei înşişi 
îşi zic „ruski liude“, (oameni ruşi), „chrestiani“ (creştini), „hirski“ (munteni) sau „verhovenci“ (locuitorii 
piscurilor de munte). Kaindl susţinea într'o vreme că Huţanii sunt Sciţi slavizaţiss. Mai apoi istoricul german 
reveni el însuşi asupra acestei ipoteze şi propuse derivarea numelui Huţul dela românescul „hoţ“%. Noi 
Românii îi numim Huţani, de unde derivă şi numele de familie Huţan. 

Intr'un studiu apărut de curând asupra relaţiilor lingvistice ruteano-române, Janow susține că „particu- 
larităţile ideomelor huţule arată că Huţulii reprezintă un amestec al vechii populaţiuni româneşti cu acele 
resturi de populație lehitică care, sub presiunea popoarelor din răsărit, s'au desprins din trunchiul populaţiei 
lehitice ce tindea spre apus şi se abătu în Carpaţi. În acest amestec româno-lehit începu să se reverse cu 
vremea populaţia ruteană, care sub presiunea hordelor nomade năvălitoare din răsărit erau aruncate în Car- 
paţi şi care izbuti să imprime acestui amestec etnic caracterul etnic rutean”. Substratul român din acest 
conglomerat etnic s'a păstrat în limba huțănească şi în toponimia munților din valea Ceremuşului. Elemente 
lingvistice româneşti sunt: glugă, cheptar, zgardă, barbânţă, boar, vataf, fiu, flecău, bucată, arcan, bârfeală, 
colibă, urdă, chiag, armăsar, brânză, jintiţă ş. a. tot noţiuni împrumutate din îndeletnicirile păcurăreşti ale 
Huţanilor ca şi ale Românilor. Vechea toponemie românească s'a păstrat în numele de munţi ca: Măgura, 
Sihla, Neagra, Ardelușa, Lunga, Rotundui, Țapul, Edul, Fluturică, Stânişoare, Cucul, Secătura, Cusatura, 
Ledescul, Văscul, Rodul, Brebănescul, Brescul, Şesul, Pietrosul, etc.” 

Patria străveche a Huţanilor a fost în Pocuția şi în regiunea muntoasă a Rusiei subcarpatice. De acolo 
Huţanii au trecut pela începutul veacului al XVII-lea apa Ceremuşului spre a se aşeza în Carpaţii moldo- 


85 Rudnicky, p. 132. 

5 Rudninky, p. 133. 

87 1. Suchvewicz, „Huculscena“, Materiale do Ukrainskoi etnolohi, in Mem. Soc. Sevcenko, II. p. 25. 

8 R, Fr. Kaindl, Die Hurzulen, p. 3. 

5 R, Fr.. Kaindl, Sind die Hutzulen Skyten? p. 1. 

% Jan Janow, Observaţii asupra idiomelor huţule, despre urmele relaţiilor acestora cu Polonii şi despre vechea populaţie a 
Rusiei Roşii. 

9 Kaluzneacki, Wanderungen der Rumänen, p. 4 


age 2$ 
Pag 


Problema Ucraineană în Lumina Istoriei 


veneşti şi anume mai întâi la Câmpulungul Rusesc şi la Răstoace pe Ceremuş. De acolo ei au ajuns la Berho- 
mete şi Șipotele Siretului. Înaintând pe Putila în sus ei au sălășluit la Putila, Dichteneţ, Sârghieni şi Plosca, 
de unde au trecut în valea Sucevei la Seletin şi Șipotele Sucevei, iar de acolo s'au scoborât cu o bifurcaţie la 
Cârlibaba, iar cu alta pe Moldova în jos până la Breaza, şi pe afluenții Moldovei, Moldoviţa şi Suha, ocupând 
satele Argel, Ruşii-Moldoviţei, Ruşii-pe-Boul, Ostra și Gemenea. 

Răspândirea Huţanilor în munţii Bucovinei s'a făcut în aşa fel, că cei sosiți mai de vreme vindeau lo- 
curile lăzuite sau despădurite de ei celor ce veniau în urma lor, iar ei pătrundeau mai adânc în munţi, unde 
lăzuiau alte locuri în luptele necontenite cu posesorii braniştelor boereşti, mănăstireşti şi chiar domneşti. La 
aşezarea lor în Moldova Huţanii găsiră acolo o străveche dar foarte rară populație româneastă, pe care ei 
izbutiră să o asimileze cu concursul cinic pe care îl primiau necontenit din Pocuția”. Naturalistul Haquet îi 
găsi în munţii Bucovinei la 1788 şi află din gura primarului din Putila, că strămoşii lor fuseseră pe vremuri 
hoţi şi ucigaşi şi că numai urmaşii lor s'au deprins mai târziu la muncă cinstită şi stăruitoare. Munţii li serviau 
de adăpost când erau urmăriţi; dar înmulţindu-se norodul, ei nu se mai puteau sustrage de urmărire şi aşa 
fură siliți să-şi schimbe traiul şi să se lepede de apucăturile lor prădalnice”?. În secolul al XVIII-lea istoria 
Huţanilor moldoveni este plină de hoţii şi prădăciuni. Pe la 1742 turbura liniştea munţilor faimosul haiduc 
Olexa Dobosciuc, care se refugiase în Moldova şi a cărui extradare jusese cerută lui Constantin-Vodă 
Mavrocordat de starostele polon Kriwokowski”*. Acest „Doboş vătaf de tâlhari“ se „mistuise“ la Răstoace 
şi atunci starostele de Cernăuţi primi ordin să silească pe Răstoceni să descopere ascunzișul haiducului”:. 
Curând după aceia îndrăzneţul haiduc a fost ucis de soţul ibovnicei sale”. O sută de ani mai târziu, la 1848, 
se ridică din rândurile aceloraşi Huţani, aventurierul Luchian Cobeliţa, despre care s'a pomenit mai sus”. 

In vreme ce vechimea Huţanilor în Moldova ajunge până în secolul al XVII-lea, vechimea sălăşluirilor 
ucrainene dela şes nu ajunge decât până pe la mijlocul secolujui al XVIII-lea. La 1742 hatmanul coroanei 
polone scria lui C'onstantin-Vodă Mavrocordat „pentru bejenarii sau tâlharii din partea ţării leşeşti care au 
fugit în Moldova“. “Tot atuncia ispravnicul de Cernăuţi raportă guvernului din laşi, că „oamenii bejenari 
din Ţara-Leşească, din lipsa pâinii, ies din ţară tot vârtos“. Afluxul acesta de bejenari ucraineni în Moldova 
s'a întețit în a doua jumătate a secozlului al XVIII-lea când în Polonia vecină răzmeriţele erau la ordinea 
zilei, dintre care cea mai sângeroasă a fost răscoala Haidamacilor din 1768. Atunci izbucni şi războiul ruso- 
ture care se sfârşi numai la 1774 cu tratatul de pace dela Cuiciuk-Cainargi. 

lobagia în Polonia era cu mult mai aspră ca în Moldova, unde prin hrisoavele din 1749 şi 1706 zilele 
de muncă pe an erau reduse la 12, iar la hotar chiar numai la 6. Țăranii ucraineni, de pe moşiile nobililor 
poloni erau legaţi de glie sau lipiţi pământului, adecă lipsiţi de dreptul de a se muta de pe o moşie pe alta, 
unde în Moldova vecină robi erau numai tătarii şi ţiganii, pe când vecinii duceau un trai mai suportabil. 
Aceasta o ştiau iobagii din Polonia şi de aceea ei fugiau cu duiumul în Moldova, unde găsiau bună primire 
pe moşiile boereşti şi mănăstirești. 

Prin unirea Bucovinei cu Galiţia bejenia se putea face fără nici o piedecă, şi ea începu să ia proporții 
aşa de mari, încât proprietarii poloni, ameninţaţi să rămână cu moşiile lor lipsite de braţe de muncă, cereau 
dela autorităţile din Bucovina, ca bejenarii ucraineni să fie trimişi la vetrele lor din Galiţia. La 30 Octomvrie 
1779 guvernatorul militar al Bucovinei, generalul Enzenberg, raportă la Viena că Rutenii, cari numai de 
puţini ani s'au aşezat în Bucovina, locuesc la granița Moldovei şi a raialei Hotinului de frică şi cu gândul de 
a putea fugi în Moldova în casul când ar fi ridicaţi şi restituiți stăpânitorilor lor din Galiţia. Aşa se explică 


% I, Nistor, Răspândirea Huţanilor în munţii Moldovei, în „Românii şi Rutenii”, p. 30-44. 
% Haquet, Neueste physik.-polit. Reisen, I, p. 177. 

%4 N. Iorga, Studii şi Docum., VI, 2, p. 295. 

% N. Iorga, Studii şi Docum. VI, 2, p. 373. 

% G. Kupczanko, Schicksale der Ruthenen, p. 17 şi Die Haidamaken, p. 17. 

9 Cfr. R. F. Kaindl, Die Bukowina in den Jahren 1848-1849, p. 13. 

% N. Iorga, Studii şi Docum., VI, 2. p. 286. 

% Thid., p. 300. 

numărul cel mare de bejenari ruteni în satele dela hotarul Bucovinei spre Moldova. De frica de a nu fi daţi 
din nou pe mâna stăpânilor lor din Polonia, mulți Ucrainţi trecură chiar fronfiera Bucovinei în Moldova, 
dincolo de Molna, în judeţele Dorohoi şi Botoşani unde s'au aşezat. Prin decretele imperiale din 1775, 1777, 
1779, 1784, 1785 şi 1790 s'a oprit emigrarea iobagilor din Galiţia în Bucovina, dar fără rezultat, pentrucă 
condiţiunile de trai, fiind în Bucovina mai prielnice, ţăranii ucraineni nu puteau fi opriți de a fugi în Buco- 
vina şi chiar în Moldova. 

Pejenarii ucraineni aşezaţi în România, erau de felul lor parte din Galiţia, parte din Podolia, aceşti din 
urmă mai ales în raiana Hotinului. Actele oficiale arată emigranţi originari din judeţul Brody, Brzezani, 
Zaleszezyki, Sokal, Kolomea, Tysmenita, Sniatin, ba chiar şi din Halici!%. 

Rămâne deci bine stabilit că aşezarea Ucrainţilor în România a început numai pe la mijlocul veacului 
al 18-lea şi s'a întețit în urma răsboiului ruso-ture din 1708-1774 şi în deosebi după răpirea Bucovinei. 
Pejenarii ucraineni se aşezară mai întâi în regiunea dintre Nistru şi Prut, de unde înaintară în jos pe Siret şi 
chiar pe Suceava. Unii din ei trecură chiar cordonul în Moldova. Ucrainţii din Buvovina şi din ţinutul Hoti- 
nului sunt deci urmaşii bejenarilor galițieni şi podolieni, ale căror rânduri erau veşnic întărite prin migrări 
noui din Galiţia, care au durat neîntrerupt până la 1918, când la Ceremuş, Colacin şi Nistru s'a restabilit 
străvechea graniță româno-polonă. 

Dar cu toate acestea numărul Ucrainilor rămânea departe în urmă faţă de numărului populaţiei băştinaşe 
româneşti. La 1779 trăiau în Bucovina faţă de 87.811 Români numai 21.114 Ucraineni. Pe vremea răpirei 
Basarabiei numărul Rutenilor din ţinutul Hotinului, care timp de o sută de ani fusese raia turcească (1711-— 
1812) era neînsemnat’! 

Catagrafia Basarabiei dela 1817 făcută de Ruşi nu pomeneşte cu nici un cuvânt de ei. Ea aminteşte 
numai de Moldoveni, Greci, Armeni, Bulgari, Găgăuţi şi Evrei ca de populaţiuni deosebite. De Rutenii 
ucrainţi nu se pomeneşte de loc. Numărul lor trebue să fi fost aşa de neînsemnat, încât comisiunea de recen- 
zământ nici nu va amintit de loc. Comisiunea constată atunci în ținutul Hotinului 21.701 familii de 
Moldoveni, dintre cari o parte înfimă putea să fie ucrainene!%?. 

După răpirea Basarabiei guvernul rus a avut grija să colonizeze Basarabia şi îndeosebi ținutul Hotinului 
şi al Cetăţii Albe cu elemente slave, mai ales Velicoşi Malo-Ruşi sau Icrainţi şi Cazaci. „Așezământul obra- 
zovaniei Basarabiei“ din 1818 prevede că „bejenarii străini, sub numirea de colonişti se vor primi spre a se 
statornici cu locuinţa în oblaştia Basarabiei pe temeiul pravilelor ce se păzesc în Rusia şi se vor folosi cu o 
politicească şi personalicească slobozenie supt apărarea ocârmuirii şi hasnaua va dărui lor slobozenie de 
plata dărilor ce sunt drepte ale ei aşişderea şi a havalelor pământeşti în curgere de 4 ani de vreme ce se vor 
aşeza“. Din toate acestea rezultă că elementul ucrainean în Basarabia este aşezat acolo pe cale colonială mai 
ales dela 1818 încoace, şi că prin urmare Ucrainţii sub nici un cuvânt nu pot revendica pentru ei drepturi 
istorice asupra Basarabiei, nici asupra unor părți din ea cum ar fi Hotinul sau Cetatea-Albă. 

Ucrainţii din judeţul Hotinului au aceiaşi origine ca şi conaționalii lor din Bucovina. Ei sunt de obârşie 
bejedinari veniți numai de curând din Galiţia şi Podolia, cari s'au aşezat ca „lăturaşi“ în satele moldoveneşti, 
căci aşa se numiau „oamenii străini de adunătură“ ce se adăposteau prin satele moldoveneşti. Pe vremea 
anexării Basarabiei la Rusia, numărul Ucrainenilor din ţinutul Hotinului era foarte redus. Comisia de con- 
scripție din 1817 nu pomeneşte deloc de ei, în schimb se aminteşte în fosta raia a Hotinului de Moldoveni, 


Greci, Armeni, dar de Ucrainţi sau Ruteni nu se aminteşte de loc!%. 


XX 


1% Danil Wlrenka, Maria Theresia u. die Bukovina. Wiener Zeitung, 1888, No. 107. 

101 Cfr. Ion I. Nistor, Românii şi Rutenii, pag. 83. 

1% Ton I. Nistor, Populaţia Basarabiei 1818-1918, în „Arhiva pentru Ştiinţa şi Reforma Socială“ 1, p. 68 urm. 
1% Ion I. Nistor, Istoria Basarabiei, p. 283. 

Bejenarii galiţieni, la aşezarea lor în Bucovina erau de confesiune greco-catolică, deci unită. La 1780 
abatele Josafat Bastasich, directorul seminarului greco-catolic din Viena, prezentă nunţiului papal din Vie- 
na losepho Garampi un memoriu, în care arată că în anii din urmă multe mii de greco-catolici din Galiţia 
continuă să emigreze în Bucovina, unde trec la şizma ortodoxă, fiindcă n'au nici preoți a nici bisericile 
lor!%. Pentru a pune capăt acestei perzanii de suflete, Bastasich cere să se trimită preoți uniţi acolo, ba chiar 
şi un episcop, care să înlocuească pe cel ortodox, care ar fi murit. Candidaţi potriviţi pentru scaunul vacant 
de Rădăuţi ar fi prepozitul greco-catolic din Muncaci Andrei Zetkey sau canonicul Paul Bereghi din Oradea 
Mare, fiindcă ambii cunosc pe lângă limba ruteană şi pe cea română. La început ei n'ar trebui să amintească 
nemic denpre deosebirea dintre uniţi şi neuniţi, ci să se facă ca şi cum n'ar şti, că locuitorii din Bucovina ar 
fi trecut cândva dela unie la ortodoxie. Garampi aprobă planul lui Bastasich şi înaintă memoriul împăratului 
Iosif II. Acesta îl supuse consiliului aulic de război, care se pronunţă contra acestor măsuri, pentru că 
aplicarea lor ar putea produce mari turburări în rândurile populaţiei băştinaşe din Bucovina, ba chiar ar 
putea-o chiar determina să emigreze în Moldova!%%. 

Planul lui Bastasich, căzut la 1780, fu reluat după un sfert de veac la 1806 de mitropolitul unit din Leov 
Antonie Angelovicz. Acesta înaintă împăratului Franz un memoriu în care găsim următorul pasagiu edifi- 
cativ: „Dieceza neunită a Bucovinei se compune în partea cea mai mare din Galiţieni de ritul greco-catolic, 
bejeniţi acolo, cari lesne s’ar putea reîntoarce la sînul bisericii greco-catolice, dacă ar fi în părțile acele un 
episcop catolic de ritul grecesc şi dacă guvernul ar sprijini planul acesta“. Numirea unui episcop unit la 
Cernăuţi se impune şi din moţivul că „episcopia ortodoxă a Bucovinei s'ar desfiinţa cu timpul, şi atunci 
averile fondului bisericesc ortodox uşor s’ar putea afecta pentru nevoile religiunii catolice“1%. Dar nici la 
1806 uneltirile contra bisericii noastre n'au putut prinde, pentru motivul că răsboaiele napoleoniene ab- 
sorbiau afențiunea guvernului austriac în alte direcțiuni. Din cele arătate mai sus vedem din acte oficiale 
care este originea Ucrainţilor bucovineni, aşa că revendicările lor politice şi naționaliste în România sunt 
lipsite de temei istoric. 


% 


Dar cu toate acestea istoricii ucraineni, şi îndeosebi cei din Bucovina, încearcă să dovedească prioritatea 
Ucrainţilor pe pământul Moldovei, pentru a putea aplica principiul „prior tempore, prior jure“. Pentru a 
dovedi aceasta ei recurg la poema poloneză a lui Miron Costin, dedicată regelui Sobieski în 1684. În poema 
aceasta, editată din nou de d-l P. P. Panaitescu, se aminteşte de vitejii lui Dragoş-Vodă, cari ajungând la apa 
Sucevii, dădură acolo de o prisacă în care ar fi găsit pe un bătrân încărcat de ani căruia îi strigară „Bineţ 
ome!“ (bene tibi). Acesta nu răspunse, pentru că nu-i înțelegea şi atunci ei îl duseră în faţa lui Dragoş care- 
l întrebă prin tălmaci „cine este şi de unde a venit“: La acestea el răspunse: „Sunt Laţco din Sniatyn, m'am 
aşezat de câțiva ani aici şi am o mică prisacă. Afară de-voi n'am văzut pe nimeni“. Atunci Dragoş 1'a spus 
că a înfrânt pe Tătari, că nu mai are a se teme de dânşii. El poate să rămână în Moldova şi dacă are rude, 
poate să le aducă şi pe ele acolo. Şi a adus Iaţco neamurile sale din Sniatyn şi a descălicat sat pe care l-a 
numit după numele său laţcani!V. 

Din amestecul acesta de „Dichtung und Wahrheit“ al lui Miron Costin istoricii ucraineni au tras con- 
cluziile istorice că Dragoş Descălicătorul ar fi găsit în Moldova Ucrainţi, şi că deci aceştia erau aşezaţi acolo 
la descălicarea Românilor. (Concluziile acestea sunt fundamental greşite, pentrucă cu secole înaintea lui 
Dragoş-Vodă, Românii au descălicat în Moldova, întemeindu-se pe elementul românesc găsit acolo. Iar pe 
Iaţco cronicarul-poct îl arată ca aşezat numai de câţiva ani acolo, iar rudele sale le-a adus numai după 

Ion I. Nistor, Pribegia Rutenilor în Moldova, „Românii şi Rutenii în Bucovina”, pag. 45; 68. 

Ion I. Nistor, Pribegia Rutenilor în Moldova, „Românii şi Rutenii în Bucovina”, pag. 85-87. 

Ion I. Nistor, Românii şi Rutenii, pag. 89. 

Miron Costin, Istorie în versuri polone despre Moldova şi Țara Românească, ed. P. P. Panaitescu, Ac. Rom. Ist. Ser. III, 
Tom. X, p. 106 (470). 

descălicatul ţării. Este evident deci că Miron Costin nu s'a întemeiat pe o mărturie istorică contemporană. 
De aceia n'avem de a face decât cu o simplă plăzmuire poetică a cronicarului, care a încercat să explice 
originea numelui laţcani de sub zidurile Sucevei. Este evident că avem înaintea noastră un simplu mit etio- 
logic, pentru explicația numelui laţcani, încercări obişnuite la umaniştii din vremea aceia. De altfel originea 
satului Iţcani este bine cunoscută prin uricul de fundaţiune care ni s'a păstrat din fericire. Alexandrel Vodă 
îngădui stariței mănăstirii de maice dela marginea oraşului Suceava să aşeze sat pe moşia mănăstirii. În baza 
uricului de slobozenie din 1453 stariţa Hevronia primi „oameni străini din alte ţări, fie ei Moldoveni, Mun- 
teni, Ruşi, Greci, Poloni, Ungureni şi ori ce ar fi ei şi-i coloniză în noua ei „Slobozie“ pe care o numi 


Iţcani!08 


. Din contextul acestui document rezultă deci, că satul Iațcani a luat ființă numai la 1453, deci după 
o sută de ani dela descălicatul Moldovei, aşa că versurile lui Miron Costin din poema sa poloneză n'au un 
substrat istoric, ci sunt prinse din domeniul fantaziei. Or, pe legende nu se pot întemeia ipoteze istorice. 
Tot aşa lipsită de temeiu este şi părerea istoricilor ucraineni, împărtășită şi de Aurel Onciul şi Kaindl, 
cari consideră pe Ucrainţii de astăzi din Bucovina şi Basarabia nordică, drept descendenţi ai vechilor 
prizonieri de război, ridicaţi de voevozii Moldovei din Pocuția şi Podolia, cu ocazia expedițiilor militare în 
aceste provincii poloneze şi colonizați în Moldova!%. Este adevărat că Ştefan-cel-Mare, cu ocazia năvăliri- 
lor sale în Pocuția, ridica de acolo numeroşi prizonieri, care-i urmau cu plăcere în Moldova, pentru a fi 


110 


colonizați aice”. „Toți Rutenii trec de partea voevodului“, exclamă cu disperare autorul unui raport oficial 


asupra năvălirii lui Ştefan-cel-Mare în Pocuția!!! 


. Iar cronica lui Ureche înregistrează cu acest prilej, că 
Ştefan „pe mulţi oameni, bărbaţi, femei şi copii i-au luat robi, mai mult de o sută de mii şi i-au aşezat în ţara 
sa, de şi până astăzi trăeşte limba rusască în Moldova, mai ales pe unde i-au descălicat“!!?. Şi de fapt găsim 
pe vremea lui Ştefan-cel-Mare mai multe sate cu numele „uşii“ în judeţele Suceava, Botoşani, Vaslui şi 


Tutova!l3 


. Aşezările. acestea au fost întemeiate prin prizonierii de război ridicați din Pocuția, parte însă prin 
„slobozii“ precum am văzut mai sus la Iţcani. Şi urmaşii lui Ştetan-cel-Mare au purtat lupte grele şi sân- 
geroase pentru Pocuția. Bogdan-cel-Chior năvăli în 1509 în Pocuția, arse oraşul Rohatin şi ajunse până la 
Leov, iar la întoarcere robi mult norod şi'i coloniză în Moldova!!?. Cronica ţării spune că Bogdan „mulţi 
țărani şi boieri au robit şi pe domnii lor i-au prins şi robilor ce-i adusese din ţara Leşească, li-au împărțit 
hotar în ţara sa“!!5. Cronicarul nu aminteşte însă, că prin una din dispoziţiunile tratatului de pace dela Ca- 
menita (1510) Bogdan Vodă se obligă să restitue prizonierii luaţi în război, fie aceştia nobili sau oameni de 
rând!!€. Şi Petru Rareş ridică mulţi prizonieri din Pocuția şi-i aşeză în Moldova, iar urmașul său Ştefan 


Lăcustă se obligă prin tratatul de pace dela Hotin (1538) de a-i pune în libertate!!! 


făcu mulţi prizonieri în Podolia şi Pocuția şi-i aşeză în ţara Moldovei!!£. 


. Şi lon-Vodă-cel-Cumplit 


Dar prizonierii de război aşezaţi în Moldova, câţi se vor fi putut sustrage obligaţiuni schimbului de 
prizonieri impusă prin tratatele de pace moldo-polone, n'au putut rezista multă vreme procesului de asimi- 
lare etnică, căruia erau expuşi. Dimitrie Cantemir relatează că prizonierii şi bejenarii din Pocuția şi Podolia, 
colonizați în „mediam Moldaviae“, adecă nu la frontieră unde ar fi putut avea contact cu conaţionalii lor de 
dincolo de Nistru, ci în inima urii, „au uitat cu timpul limba lor maternă şi şi-au însuşit-o pe cea moldove- 


1% M. Costăchescu, Documentele Moldovei înainte de Ştefan-cel-Mare, IL, p. 40, No. 124. 
1% Smal-Stocki, o. p. o. Kordura. O. c. p. 48 urm.; Aurel Onciul, în „Privitorul”, I. No. 4, p. 2 urm.; Kaindl, Die Ruthenen in 

der Bukowina, p. 25 ur. 

110 Hurmuzaki, Doc. II, 2, p. 325 şi 489. 

111 Hurmuzaki, Doc. II, 2, p. 504. 

13 1. Bogdan, Doc. lui Ştefan-cel-Mare I, p. 20, 78, 236; II, p. 162, 164. 

114 Hurmuzaki, Doc. II, 2, p. 184. 

16 Hurmuzaki, Doc. II, 2, p. 614. 

17 Hurmuzaki, Doc. II, 2, p. 134 şi II. P. 188. 

118 Hurmuzaki, Doc. II, 2, p. 629. 

nească“1!%. Încheiarea acestui proces de asimilare etnică ni-l confirmă de altfel şi Ardeleanul George Kreck- 
witz, care a călătorit prin Moldova pe la 1685 şi care relatează că în Moldova pe lângă Moldoveni mai trăiau 
Ruși, Tatari, Sarmaţi, Sârbi, Armeni, Bulgari, Unguri, Saşi şi Țigani. Toate aceste neamuri îşi însuşiră limba 
şi portul Moldovenilor, populaţia principală şi băştinaşă a Moldovei!7. 

Din cele arătate mai sus rămâne deci bine stabilit că vechii coloni ruteni, din Moldova, întrucât n'au fost 
restituiți stăpânilor lor din Polonia în temeiul tratatelor de pace dela Camenița şi Hotin, la stârşitul veacului 
al XVIII-lea erau complect absorbiți în massa Moldovenilor băştinaşi, însuşindu-şi şi limba şi portul acelora, 
după mărturiile concludente ale lui Cantemir şi Kreckwitz. Aşa fiind, Ucrainţii de astăzi din Bucovina şi 
Basarabia nu sunt urmaşii acelor prizonieri de război din veacul al XV-lea până în veacul al XVil-lea, ci ei 
sunt descendenţii bejenarilor ucraineni, cari au început să invadeze în Moldova abia în a doua jumătate a 
veacului al XVIII-lea. Afirmațiile contrare ale istoricilor ucraineni sunt şi rămân deci lipsite de orice temei 


ici Cos Căi 


istoric. 


11? Descriptio Moldaviae, p. 132. 
12 G, Kreckwitz, Beschreibung des ganzen Königreiches Ungarn, Frankfurt 1685, p. 90. 

VII. Românii ca prieteni şi protectori ai Ucrainţilor. 

Dela 1340 Ucrainţii din Pocuția şi Galiţia n'au mai ajuns să-şi refacă independenţa lor politică, ci au 
rămas mereu sub stăpânirea polonă. Ca unitate etnică, însă ei au avut necontenit atingeri şi relaţii cu Românii 
moldoveni, cu cari îi unia aceiaşi credință ortodoxă. Episcopul Iacint din Halici interveni ca ortodox la 
depunerea jurământului de credinţă din partea lui Petru Muşat față de regele polon Vladislav Jogaila (1387). 
În anii următori Vladislav Jogaila împrumută dela vasalul său 3.000 de ruble genoveze, pentru care îi zălogi 
oraşul Halici cu provincia Pocuția, ţara dintre Bistriţa galițiană şi Ceremuş, Nistru şi Carpaţi, în întindere 
de aproxim. 10.000 km cu oraşele Colomea şi Sniatyn şi cu salinele dela Solotvina!?!. 

După năvălirea Mongolitor principii ruşi nu se mai putură reface; în schimb însă litvanii sub principele 
lor Gedimin (1315-1340) izbutiră să-şi extindă stăpânirea lor spre sud, cucerind Volhinia. Fiul său Olgert 
(1345-1377). bătu pe Tătari-la Sina-Voda (1363) şi îşi asigură stăpânirea asupra Podoliei şi Ucrainei până 
la Kiev. Vladislav Jogaila făcu uniunea personală cu Polonia (1385), rămânând ca ambele ţări, Polonia şi 
Litvania, să-şi păstreze fiinţa lor de stat aparte. 

Dar atât Pocuţienii de sub Poloni, cât şi Podolienii de sub Litvani, considerară pe stăpânii lor de străini, 
şi în necazurile lor ei căutau şi găsiau la coreligionarii lor moldoveni scut şi ajutor. Hruszevski arată că nobi- 
limea malorusă din Pocuția şi Podolia recurgea mereu la ajutorul voevozilor din Moldova!??. Cronicarul 
german Nacker povesteşte că Rutenii din Halici, nemulţumiţi cu stăpânirea polonă, ridicară pe Mucha în 
fruntea lor şi se răsvrătiră contra asupritorilor „marilor seniori poloni, cari avuseră multe moşii, cari în urma 
răscoalei rămăseseră aşa de nevoiaşi şi păgubiţi, încât ajunseră să meargă la cerşit“. In acţiunea sa Mucha 


era susţinut de Ştefan-cel-Mare!? 


„Năvălirea lui Ştetan-cel-Mare în Pocuția în 1492 stă în strânsa legătură 
cu nemulțumirea rutenilor față de stăpânirea poloneză. Rutenii pocuţieni vedeau în domnul moldovean de 
aceiaşi credinţă cu ei, pe izbăvitorul lor de sub jugul odios al Polonezilor catolici. Atunci Ştefan luă în 
stăpânire regiunea dintre Prut şi Ceremuş şi așeză dregătorii săi acolo. Rutenii din cele 11 sate din'acea 
regiune i se supuseră de bună voie, preferând stăpânirea moldovenească celei poloneze!?*. Iar când după 
moartea regelui Ion Albert, Pocuția fu din nou invadată de Moldoveni, populaţia ruteană îi primi cu mare 
bucurie. Atunci Ştefan recrută 3000 de Ruteni, care i-se supuseră de bună voie şi pe care el îi înarmă pentru 
răsboi. Starostele de Leov raportă îngrozit regelui, că Rutenii trec în massă de partea Voevodului moldo- 
vean, dela care aşteaptă libertatea lor!?5. Iar în 1502 Ştefan-cel-Mare puse stăpânire pe Pocuția întreagă, ţara 
bunicului său, şi aşeză staroştii săi la Colomeia şi Sniatyn, precum şi vameşii săi şi o stăpâni până la moartea 
sa (1504)1%. Intervenţia lui Ştefan în chestiunea Rutenilor, precum şi stăpânirea sa în Pocuția făcură pe 
Ruteni să vadă în marele şi viteazul domn român pe protectorul lor față de asupritorii poloni şi catolici. 
Faima vitejiei şi puterii lui Ştefan era aşa de mare, încât faptele sale ajunseră să fie cântate în baladele ucrai- 
nene. O veche baladă de acest fel din secolul al XVI-lea ni s'a păstrat, în care Ștefan salvează viața unei fete 
ce voia să se arunce în Dunăre. „A prins-o Ştefan, viteazul Voevod, şi a luat-o dulce de mâna ei cea albă, 
îngănând cuvintele: „Fetiţa mea iubită, de acum a mea vei fi “177. 

Bogdan-cel-Chior restitui Pocuția Polonilor, nădăjduind să o capete înapoi cu mâna unei prințese polo- 
neze. Văzându-se amăgit în aşteptările sale, el întreprinse răsboi cu Polonii pentru redobândirea Pocuţiei. 


4128 


Fraţii Struciz se opuseră, dar Felix căzu în lupta cu Moldovenii, iar George fu prins şi spânzurat “*. Rutenii 


121 I, Nistor, Die mold, Ansprüche auf Pokutien, în „Arhiv für Osferreichische Geschichte“, vol, 101. Viena 190. 

122 Hauszevski, Die Ukrain. Frage in hist. Entwicklung, p. 16. 

123 Lib. Nackers Tagebuch, S. R. Pruss., vol. V, p. 306. 

124 Zrodla dziejowe, X, p. 33. 

125 Hurmuzaki. II, 2, p. 499-503. 

126 1. Nistor, Die mold, Ansprüche auf Pokutien, în „Arhiv für Osferreichische Geschichte“, vol, 101. p. 71. Viena 190. 
127 Ton I. Nistor, Românii Transnistrieni, p. 19 (Codr. Cosm.); Hruszevski, Ist. Ruşilor Ukraineni, VI, p. 363. 

128 Cromer, XXX, p. 455. 

apreciau mult şi pe fiul marelui Ştefan şi trimiteau în Moldova pe candidaţii la preoție pentru a fi hirotoniți. 
În 1511 regele Sigismund opri candidaţilor ucraineni de a trece pentru hirotonic în Moldova, ca să nu trădeze 
duşmanilor stările din Polonia. Contravenienţii ar fi pasibili de pedeapsa capitală!%. Când la 1530 Petru 
Rareş năvăli în Pocuția pentru a revendica cu arma în mână drepturile Moldovei asupra acestei provincii 
amanetată străbunilor săi, „aproape toţi Rutenii sburau la el şi i-se supuneau“!*%. Infrângerea lui Rareş la 
Obertin produse mare bucurie în rândurile polone, pentru că se puse capăt răsvrătirilor rutene. Un oarecare 
Sienco Popovici era omul de încredere al lui Rareş. Acestuia domnitorul Moldovei îi încredințase o comoară, 
pe care Ruteanul refuză să i-o restitue!5!. lonVodă-cel-Cumplit făcu ultimile încercări desperate de a recu- 
ceri cu ajutorul Rutenilor Pocuția, pe care o numia „patrimoniul“ său, dar nu izbuti!*?. 

Şi MihaiViteazul pare să se fi întemeiat pe sprijinul moral şi confesional al Rutenilor ortodocşi, când 
se gândia să candideze la tronul Poloniei!*. Miron Costin aminteşte în cronica sa, că după chronograful 
leşesc „aşa era de vestit Mihai-Vodă şi la leşi, cât ţara Podoliei, fiind de lege de sub ascultarea patriarhului 
de Țarigrad, ca şi noi, pe acele vremuri, având mare zearvă şi price cu Papistaşii pentru lege, aşteptau cu 
bucurie pe Mihai-Vodă să vie, ştiindu-l de o lege cu dânşii, ca să i-se închine toți Podolenii“ 15%. 

Legăturile sale cu Cazacii sunt bine stabilite. În 1598 voevodul Kievului Constantin Vazialia învită pe 
Mihai Viteazul să trimită un om de încredere, fiindcă Cazacii sunt gata să plece în ajutorul său!%. Se pare 
însă că regele polon Sigismund al III-lea aflase despre înclinaţiunile Cazacilor către domnul român şi de 
aceia aceştia într'o scrisoare adresată regelui în Martie 1600, neagă că ar fi întrat în slujba lui VlihaiVitea- 
zul!*5. Văzându-se abandonat de Cazaci, MihaiViteazul căută să-şi asigure concursul lui Boris Godunov în 
lupta sa contra Polonilor, urmând ca după dobândirea izbândei, Mihai să ajungă rege al Poloniei, iar țarul 
să între în stăpânirea provinciilor maloruse: Podolia şi Ucraina până la Kiev!*. Planul acesta însă a fost 
zădărnicit de Leon Sapieha. Aceasta o aflăm din panegiricul jezuitului Sebastian Lajcievski rostit la moartea 
lui Sapieha (1633) zicând: „Posteritatea care va pomeni numele lui Leon Sapieha, este datoare să proslăveas- 
că înțelepciunea şi meritele sale pentru binele comun; căci Sapieha a zădărnicit pernicioasele legături dintre 
Boris Godunov şi principele român Mihai, care, spre dauna Poloniei, înghebase o ligă secretă cu ţarul, izbu- 
tind să-l atragă de partea sa cu făgăduinţa că, doborînd Polonia prin puteri mari, Mihai cu ajutorul Moscalilor 
să cuprindă Polonia propriu zisă, iar ţarul să pună mâna pe provinciile maloruse, ucrainene. Dar Leon 
Sapieha a reuşit să sferme planul lui Mihai de a pune mâna pe Polonia, iar pe de altă parte să împiedece pe 
Ruşi de a anexa la Moscova provinciile ucrainene“158. 

MihaiViteazul văzând că nu poate izbuti cu planurile sale imperialiste, se mărgini să recucerească 
Pocuția. În vara anului 1600 Baba Novac năvăli în Pocuția şi nimici totul ce i-se puse în cale. Detaşamente 
româneşti trecură şi Nistru şi prădară acolo posesiunile regelui şi ale nobililor poloni, spre bucuria populaţiu- 
nii ucrainene ortodoxe, care aştepta cu nerăbdare sosirea izbăvitorului pravoslavnic!*?. În armata lui Mihai 
se găsiau sotnii de Cazaci!%. Vestea despre năvălirea Românilor în Pocuția şi Podolia produse mare panică 
în Polonia, unde se ştia că „Mihai Viteazul şi-a ascuţit sabia atât contra lui Eremia Movilă, dar mai ales 


contra Poloniei“. 

Înii credeau că Mihai ar fi aruncat chiar un pod peste Nistru!*! 


. Dar primejdia fu înlăturată, pentrucă 
Mihai se retrase din Moldova în Ardeal, unde situațiunea politică se complicase rău şi reclama neapărat 
prezența sa acolo. 


141 Corespondența din Varşovia din 19 Mai 1600, în „Tezaur de Monumente Istorice“ III, p. 71. 

VIII. Ctitoriile româneşti în Polonia şi Ucraina 

După căderea Bizanțului în mâinile Turcilor la 1453 biserica ortodoxă a răsăritului a rămas fără ocrotitor 
încoronat. Diadema împăraţilor bizantini ca şi stema cu pajură a imperiului bizantin trecură, ce-i drept, 
asupra țarilor dela Moscova, dar fără ca şi puterea lor ocrotitoare asupra bisericii ortodoxe sa se fi putut 
manifesta mai curând, decât numai după ce se strecurară două veacuri şi jumătate dela căderea Constantino- 
polului. În intervalul acesta, până în zilele lui Petru-cel-Mare, singurii domni ortodocşi ce mai rămăseseră 
pe tronurile lor, erau voevozii din Muntenia şi Moldova cari din vremurile lui Mircea-cel-Bătrân şi Alexan- 
dru-cel-Bun, până la Constantin Brâncoveanu şi Dimitrie Cantemir, îndeplineau cu sfințenie marea lor mi- 
siune istorică de patroni ocrotitori ai drepteredincioasei biserici a răsăritului. Şi cu drept cuvânt, fiindcă 
statele ortodoxe din Balcani, cum erau cel al Sârbilor şi al bulgarilor, căzuseră pradă Semilunii cotropitoare 
cu mult înainte de însaşi căderea Bizanțului, şi anume Sârbia după bătălia de pe Cââmpul Mierlei (1389), 
iar Bulgarii după căderea Târnovei (1393). Pe dărămăturile tronurilor creştine din Balcani se instalaseră 
paşalele turceşti, domnind acolo cu îndârjire până la bătălia dela Plevna şi la congresul din Berlin (1878), 
aşa că numai în pragul zilelor noastre vechile tronuri creştine fură din nou aşezaţe la Sofia şi Belgrad. 

Timp de 250 de ani, dela 1453 până la 1700, când Petrul-cel-Mare a formulat faimosul său testament 
politic în legătură cu aspiraţiunile ruseşti asupra Bizanțului, voevozii români, din Moldova și Muntenia, 
îndeplineau misiunea grea şi destul de costisitoare de ocrotitori ai creştinătăţii răsăritene. Bisericile patriar- 
hale din Constantinopol, Ierusalim, Antiohia şi Alexandria, mănăstirile din Sfântul Munte, până şi cea a 
Sfintei Ecaterina din Peninsula Sinai, unde Dumnezeu Tatăl încredinţă lui Moise tabula legii cu cele 10 
porunci, se învredniciră, veacuri dearândul, de cea mai largă munificenţă a domnilor şi boerilor români, 
începând cu Neagoe Basarab, „ctitor mare a toată Sfetagora“, a cărui evlavioasă dărnicie, după panegiricul 
lui Grigorie, autorul vieţii Sf. Nifon, s'a răsfrânt asupra tuturor mănăstirilor „câte sunt în Europa, în Tracia, 
în Elada, în Achaia, în Iliria, în Elispont, în Mesia, în Machedonia, în Sirmia, în Lugdunia, în Paflagonia, în 
Dalmația şi în toate părţile dela răsărit până la apus, dela miază-zi până la miază-noapte“1?. 

Înainte şi după domnia lui Neagoe Basarab, voevozii munteni şi moldoveni se întreceau în solicitudinea 
şi munificenţa lor față de biserica din Orient. Nu era an în care patriarhii şi mitropoliţii greci să nu fi vizitat 
țările noastre şi să nu se fi întors acasă cu daruri bogate şi cu cuvinte de creştinească îmbărbătare. Bine 
cunoscută este călătoria patriarhului Macarie în ţările române pe vremea lui Matei Basarab şi Vasile Lupu, 
descrisă aşa de viu de însoţitorul patriarhului, arhidiaconul Pavel de Aleppo. Vasile-Vodă exercită multă 
vreme o înrăurință hotărttoare asupră ocupării scaunului patriarhal din Constantinopol. De Paşti 1645 pa- 
triarhul Partenie II, aşezat în scaunul ecumenic de Vasile Lupu, purtă pe cap o mitră de aur împodobită cu 
pietrei scumpe. Adversarii patriarhului şi ai domnului denunţară sultanului că mitra nu este decât o coroană 
împărătească adusă în biserică numai pentru a fi sfințită, şi că ea în realitate este menită pentru Vasile Lupu 
la apropiata sa încoronare ca „Basileu“ împărat al Bizanțului. Toţi mitropoliți s'ar fi învoit să strângă trupe 
pentru a-l ridica pe tronul imperial, usurpat de sultan. Polonii ar fi gata să-i vină în ajutor şi toată Grecia 
aşteaptă numai momentul oportun pentru a se răscula şi a instala pe Vasile Lupu ca urma creştin al lui 
Constantin-cel-Mare. Adrese şi panegirice unele mai măgulitoare decât altele, slăviau pe Vasile Lupu „ca 
unic apărător şi unică glorie şi bucurie a neamului grecesc“. În lipsa împăratului creştin, Vasile era împăratul 
ocrotitor al ortodoxiei: „Căci fu vrednic de admirare, Împărat eşti pentru noi!“1%5. 

In legătură cu patronatul acesta asupra bisericii din Orient, stau şi nenumăratele „închinări“ de mănăstiri 
patriarhilor şi mănăstirilor din Sfântul Munte, cari deveniră foarte frecvente mai ales pe la începutul veacului 
al XVII-lea, un nemaipomenit abuz, care a luat sfârşit numai foarte târziu prin secularizarea mănăstirilor 
închinate, în timpul domniei lui Alexandru-Vodă-Cuza. Chestiunile acestea sunt în general cunoscute, aşa 


142 Arhiva Istorică I, 2, p. 147. 
143 Cfr. N. Iorga, Vasile Lupu ca următor al Impăraţilor de Răsărit, în „Anal. Acad. Rom. Ist. XXXVI, p. 229 urm. 

că expunerea lor s'a făcut numai pentru a câştiga cadrul istoric în care să poată intra şi ctitoriile româneşti 
de dincolo de Nistru, din provinciile ucrainene, mai puţin cunoscute până acuma. 

Voevozii români nu erau recunoscuţi numai ca ocrotitori ai ortodoxiei greceşti faţă de Turci, până la 
emanciparea Rusiei, ci ei erau priviţi ca singura putere ortodoxă europeană şi ca ocrotitoare a ortodocşilor 
din ţările catolice vecine, aşa din Transilvania şi Ungaria precum şi din Polonia. Românii ortodocşi din 
Ardeal, ademeniţi mereu de papistaşi şi calvini, găsiau veşnic scut şi ajutor la voevozii ortodocşi ai Moldovei 
şi Munteniei. Episcopiile de Galaţi, de Feleac, de Vad, de Gioagiu şi de Inău (lenipole), menţionate în veacul 
al XV-lea şi XVI-lea, erau vechi ctitorii româneşti dincolo de munţi, cari se mențineau în bună parte prin 
concursul moral şi material al domnilor şi boerilor ortodocşi din Principatele Române. Munificenţa lui Con- 
stantin Brâncoveanu pentru biserica românească de dincolo de Carpaţi se resimţia nu numai în Făgăraşul 
vecin, unde ctitoria sa dăinueşte până astăzi, ci până departe în munţii Maramureşului, unde la biserica Albă 
pe Tisa se păstrează încă un potir „dăruit de Vodă-Brâncoveanu“. Înăintaşul lui Brâncoveanu, Constantin 
Basarab Cârnul, ctitorul bisericii patriarhale din Bucureşti, ridică, pe cheltuiala sa, biserica de piatră din 
Muncaciu, sediul vechii episcopii ortodoxe de acolo. Creştinii ortodocşi din preajma cetăţii Hust cereau lui 
Constantin Movilă să le trimită „un vlădică, care să le fie dascăl şi povăţuitor“. Domnul Moldovei le satis- 
făcu cererea, stăruind pe lângă Gavril Bathory să le numească episcop pe Silomon, „un om învăţat şi cu- 
cernic“ (1609). 

În aceiași măsură, dacă nu poate şi mai largă, se întinse dărnicia voevozilor români, şi îndeosebi a 
domnilor din Moldova şi asupra Poloniei vecine. După moartea lui Ludovic-cel-Mare ( 1382) principatele 
de Halici şi Vladimir ajunseră sub stăpânirea Polonilor catolici. În urma acestei schimbări de regim, popu- 
laţiunea ucraineană ortodoxă ajunse în conflict cu biserica de stat dominantă. Şi, aceasta mai ales la oraşe, 
cum era Leovul, unde numărul ortodocșilor era copleşit de numărul cel mare al catolicilor. Grupul creştinilor 
ortodocşi din Leeov se compunea din Ucraineni localnici, din Moldoveni aşezaţi acolo pentru diferite afaceri 
şi însărcinări, şi unde se pomeneşte de „pons valachicus“, de „via valachica“!%, din puţinii Armeni câţi au 
mai rămas credincioşi ritului ortodox, căci covârşitoarea lor majoritate trecuse la ritul catolic, şi din Grecii, 
veniți acolo pentru afaceri comerciale şi al căror număr începu să sporească din secolul al XVI-lea. 

Comunitatea aceasta ortodoxă își avea centrul ei reliegios în jurul bisericii Adormirii Maicii Domnului, 
care după tradiţie era o ctitorie a principilor de Halici din secolul al XIII-lea. Pentru a-şi putea apăra mai 
bine interesele lor confesionale, credincioşii ortodocşi din Leov se constituiră; pe la 1463 în comunitate 
religioasă numită „brafsvo“ sau „frăție“. Aceste organizaţiuni erau create după modelul breslelor de mese- 
riaşi sau industriaşi, luând asupra lor pe lângă alte îndatoriri şi aceia de a-şi apăra credinţa şi de a griji de 
nevoile cultului şi de întreținerea bisericii şi școalei. Frăţiile acestea ortodoxe întrețineau legături strânse cu 
centrele bisericeşti din ţară şi străinătate, bucurându-se de sprijnul lor moral şi material. Frăţiile acestea se 
constituiau de regulă pe lângă bisericile parohiale şi se desvoltară în cursul veacurilor XVI-lea şi XVII-lea 
în organizaţiuni religioase puternice, cu scopuri caritative şi culturale. Ele deveniră centre de activitate nu 
numai pentru oamenii de rând, ci şi pentru nobili, şi vajnice apărătoare nu numai ale credinței, ci şi ale națio- 
nalităţii ucrainene contra atotputerniciei catolicismului!%5. 

Credincioşii ortodocşi din Pocuția şi Halici vedeau în domnitorii noştri pe ocrotitorii credinţei lor pra- 
voslavnice. De aceia de câte ori domnii români treceau Nistrul, năvălind în provinciile ucrainene, credincio- 
şii ortodocşi cu mic cu mare săriau întru întâmpinarea lor, privindu-i ca izbăvitori de sub jugul asupritorilor 
catolici. Vreme îndelungată candidaţii de preoţie ai Ucrainenilor primiau hirotonia în Moldova, până când 
li s'a interzis trecerea Nistrului sub pedeapsă de moarte, ca să nu tradeze interesele ţării lor. Astfel vocvozii 


144 Cfr. I. Nistor, Die moldavischen Ansprüche und Pokutien p. 23 urm. Despre colonizările românești în părţile Samborului, 
Sanocului şi Przemyslului. Cfr. Hrusewski, Is. Ikr. Rus. V. p. 375 urm.; La 1353 se pomeneşte la Przemysl de episcopul Chiril 
Volosin, adică Românul; cf. Kwartalnjk Historyczny, 1896, No. 10, p. 811 şi urm. 

145 Dorošenko, Das deutsche Recht in der Ukraina în „Zeitschrift für Osteuropăische Geschichte“, vol. V. p. 511 urm. 

români au fost consideraţi multă vreme drept patroni ai ortodoxismului în regiunile ucrainene de sub stăpâni- 
rea Polonilor catolici, îndeplinind acele acelaşi rol de ocrotitori ai credincioşilor pravoslavnici, ca şi în Ar- 
deal, Ungaria şi în Balcani. 

Seria domnilor darnici şi ocrotitori ai ortodecşilor din Polonia o deschide în mod strălucit Alexandru 
Lăpuşneanu, care pribegise ca pretendent la tronul Moldovei multă vreme în Polonia şi avu prilej să cunoas- 
că acolo la faţa locului nevoile şi suferințele creştinilor ortodocşi. Ajungând pe tronul dela Suceava, Alexan- 
dru Lăpuşneanu păstră legăturile încheiate în tinereţe cu ortodocşii din Polonia şi le veni în ajutor. În 1527 
vechea biserică ortodoxă a Adormirii Maicii Domnului din Leov fu mistuită de flăcări. Frăția ortodocşilor, 
din care trebue să fi făcut parte cândva şi Alexandru Lăpuşneanu, se adresară Domnului Moldovei, cerându- 
i ajutor bănesc pentru reconstruirea bisericii. Domnul Moldovei primi solia breslei liovene şi se grăbi să 


146 


dăruească bisericii 200 de zloți şi să-i promită pentru viitor şi alte ajutoare “°. Legăturile cu Leowul deveniră 


din ce în ce tot mai strânse. La 5 Iulie 1558 Alexandru-Vodă vesti pe orășenii de legea ortodoxă din Leow, 
că prin boerul său Simeon li-a trimis încă 100 zloţi!”. A doua zi voevodul adresă orăşenilor o nouă scrisoare, 
prin care îi făcea luători de seamă .că bărbaţii nu trebue să stea în biserică la un loc cu femeile şi le ceru 4 
diaci tineri pentru învăţătura cânhilui grecesc şi sârbesc 5). La 22 Iulie voevodul cerea să 1 se comunice 
termenul sfințirii bisericii, promițând să trimită cu acea ocazie mai multe scule bisericeşti!%5. La 25 August 
voevodul interveni pe lângă regele polon să dea ordin pârgarilor din Leov să nu pună piedici ortodocşilor 


din acel oraş la cumpărarea de material peniru clădirea bisericii lor!% 


. A doua zi Lăpuşneanu înştiinţă pe 
orăşeni că a obţinut dela rege permisiunea în favorul lor de a cumpăra aramă fără să plătească vamă!. Iar 
la 25 Decemvrie el scria orășenilor în chestiunea celor două clopote comandate de el, unul pentru mănăstirea 
sa Slatina, iar altul pentru biserica Adormirii Maicii Domnului din Leow, cu rugămintea că acest clopot să 
poarte numele „Alexandru“. În Februarie 1559 el li trimise 80 florini polonezi şi le promise ajutor pentru 
construirea şi înzestrarea bisericii!5!. La 28 Mai Lăpuşneanu îi trimise 50 de boi pentru terminarea bisericii 
şi li promise că va trimite pe episcopul său la sfinţirea ei. El va stărui ca şi episcopul de Leov să asiste la 
această ceremonie!“?. Sfinţirea bisericii s'a făcut la 15 August, de hramul Sfintei Marii. Sacra ceremonie a 
fost săvârşită de mitropolitul Moldovei, asistat de episcopul Leovului şi numeroşi clerici. Deasupra uşei de 


1155: „Cu voia Tatălui, cu ajutorul 


intrare se găsia inscripția slavonă, care tălmăcită româneşte glăsuia astfe 
Fiului şi cu sporul Duhului Sfânt, blagocestestivul şi de Hristos iubitorul Ion Alexandru Voevod, din mila 
lui Dumnezeu, Domn arii Moldovei, fiul lui Bogdan Voevod, a lucrat pentru Dumnezeu din toată a sa 
inimă şi al său suflet, începând şi zidind această biserică a Adormirii Maicii Domnului, unde este biserica 
în oraşul renumit Ilfov pentru mântuirea sufletului său şi a Doamnei sale Ruxandra, a fiilor sai Bogdan, 
Petru şi loan şi a domniţei Teodora. 6067 (1359). Ca ctitorie românească, biserica aceasta purta numele de 
biserică românească. 

În Octomvrie 1559 Alexandru îşi exprimă dorința ca paraclisul ce urma să fie construit pe lângă biserica 


154 


cea mare a Adormirii Maicii Domnului, să aibă hramul Stântului Gheorghe '**. La 20 Iunie 1561 Lăpuşneanu 


trimite o aspră mustrare orăşenilor din Leow, pentrucă ei nu frecventau biserica şi nu grijiau deloc de preotul 


lor, al cărui soţie trebuia să facă negoţ de precupeţi pe piață!™. O scrisoare analogă fu adresată şi episcopului 


de Leov, care sfătui pe credincioşi să asculte de sfatul voevodului „ca să nu piardă graţia omului acestuia“15. 


146 Hurmuzaki, I, supl. II, pag. 205 urm. 
147 Hurmuzaki, I, supl. II, pag. II, pag. 206. 
148 Hurmuzaki, I, supl. II, pag. 207. 

14 Hurmuzaki, I, supl. II, pag. 209. 

15 Hurmuzaki, I, supl. II, pag. 210. 

151 Hurmuzaki, I, supl. II, pag. 212. 

152 Hurmuzaki, I, supl. II, pag. 213-215. 
153 Hurmuzaki, I, supl. II, pag. 215. 

154 Hurmuzaki, I, supl. II, pag. 216. 

155 Hurmuzaki, I, supl. I, pag. 220. 

15 Monumenta Confr. Staurop., doc. 36. 

Indată după reîntronarea sa în scaunul domniei, Alexandru Lăpuşneanu se gândi la ctitoria sa din Leov. 
Orăşenii din acel oraş îi cerură ajutor pentru clădirea clopotniţei. La 15 Septemvrie 1564 voevodul li răspun- 
se că din pricină vremurilor grele nu le poate da deocamdată nici un ajutor, dar că nu va uita de ei, îndată ce 


vor veni vremuri mai bune!” 


. Vremurile mai bune veniră îndată cu revenirea sa la domnie. La 22 Aprilie 
1565 voevodul scria parohului şi parghienilor din Leov, învitându-i să tocmească pe socoteala sa zugravi 
pentru zugrăvirea bisericii „după obiceiul ortodox“, cu culori vii, începând de sus în jos, în aşa fel ca zugră- 
veala să fie frumoasă!8. La 22 Iulie domnul li trimise 10 pietre de ceară pentru lumânări, cerându-le să se 
roage lui Dumnezeu pentru dânsul şi familia sa!?. La 24 Iulie vesti pe preot că-i va trimite bani şi daruri în 
natură pentru hramul bisericii!%. La 22 Aprilie 1568 el autoriză pe preot să acopere biserica cu cărămidă, 
cheltuielele urmând să le poarte el!€!. Iar la 20 August invită pe preot să prăznuească hramul bisericii de 
Sfânta Maria Mică, deoarece uitase să facă praznic de Adormirea Maicii Domnului şi-i trimise daruri ca „să 
mănânce, să bea şi să nu-l uite““!%. Astfel Alexandru Lăpuşneanu griji de ctitoria sa din Leow până la moarte 
(1568). 

În biserica Adormirii Maicii Domnului numită şi rusească, fu înmormântat la 13 lunie 1578 loan Pot- 
coavă, nefericitul pretendent la tronul Moldovei, ucis la Leow după cererea Turcilor!%. Cu 12 ani mai 
înainte, la 1564, fu osândit la moarte şi executat la Leov un alt voevod al Moldovei, Ştefan Tomşa care, în 
testamentul său, ceruse ca să fie înmormântat în biserica Adormirii. Din consideraţie pentru ctitorul bisericii 
Alexandru Lăpuşneanul, membrii comunităţii au dispus înmormântarea nenorocitului domn în mănăstirea 
Sf. Onufrei, care era un metoh al bisericii Adormirii 6%. 

Dar scurtă vreme după moartea ctitorului ei, biserica Adormirii din Leov căzu pradă unui incendiu, care 


tI55. Comunitatea era hotărîtă să reconstruiască biserica, dar din 


făcu să se prăbuşească şi turnul rău construi 
lipsă de mijloace ei se gândiră să refacă mai întâi turnul bisericii, cela ce au şi izbutit cu ajutorul familiei 
Corniact, greci bogaţi așezați la Leov şi membri ai comunităţii bisericeşti. 

L-a reconstrucţia bisericii nu se putea gândi deocamdată nimeni în acea vreme, când mari schimbări 
politice se produseră în regatul polon. Prin uniunea dela Lublin din 1569 se pecetlui contopirea complectă 
între Polonia şi Lituania. În baza acestei uniuni provinciile ucrainene Volhinia, Podolia, Podiahia şi Ucraina 
fură desfăcute de vechile lor legături cu Lituania şi încorporate direct Poloniei, cu respectarea autonomiei 
locale, a credinţei ortodoxe şi a limbii ucrainene, precum şi a principiului de egalitate a nobililor după norma: 
cei liberi cu cei liberi, cei egali cu cei egali. Prin uniunea aceasta s'a înlăturat orice stavilă contra polonizării. 
Boerimea şi clerul, pentru a putea beneficia de privilegiile nobilimei poloneze şi clerului catolic, se contopiră 
cu vremea cu concetăţenii lor poloni, lăsând poporul de Jos la voia întâmplării, fără sprijin şi fără condu- 
cători, exact cum s'a întâmplat şi cu Românii din Transilvania. 

În urma convertirilor acestora politice propaganda catolică ajunsese în floare, fiind sprijinită îndeosebi 
de regele Poloniei Ştefan Bathory. Pentru a se bucura de privilegiile clerului catolic, episcopii ucraineni 
împreună cu clerul lor fură uşor convertiți la unire cu papa. Rezultatul acestei propagande a fost crearea unei 
biserici national-ucrainene, supusă papei, dar de alttel liberă de a-şi păstra ritul tradiţional şi limba naţională 
în exerciţiul cultului şi al tuturor ceremoniilor bisericeşti. În Octomvrie 1596 s'a convocat sinodul bisericii 
ucrainene la Brzešč, care a proclamat unirea cu papa dela Roma. Bucuria papei Urban VIII-lea a fost nespus 
de mare. În entuiazmul său sfântul părinte exclamă plin de bucurie: „O mei Rutheni, per vos orientem me 


157 Hurmuzaki, I, supl. II, pag. 242. 


Hurmuzaki, I, supl. II, pag. 249. 

Hurmuzaki, I, supl. II, pag. 254. 

Hurmuzaki, I, supl. II, pag. 255. 

Hurmuzaki, I, supl. II, pag. 256. 

Hurmuzaki, I, supl. II, pag. 257. 

16 Cfr. N. Iorga, Prefaţa la Hurmuzaki, vol. XI, pag. XXXVIII urm. 

164 Zimorovici, Triplex Leopolis, pag. 9; cfr. I. Szaranewicz, „Jubilejnoe Izdania, pag. 10. 

165 Hauszewski, VI, pag. 54; Lozinski, Szuka Lwowska, pag. 32. urm., după „Acta Consularia“ la 1570. 

conversum spero.!“, adecă: „O Rutenii mei, prin voi sper că convertesc orientul!”1%. Înzădar se strădui 
Constantin Ostrojski să convoace un contra-sinod pentru a protesta împotriva unirii. Delegatul patriarhiei 
din Constantinopol şi episcopii din Leow şi Przemysl, cari rămaseră încă credincioşi ortodoxiei, urmaţi de 
19.000 de credincioşi declarară actul de unire dela Brzešč nul şi neavenit şi aruncară anafema asupra episco- 
pilor şi clericilor apostaţi. Atunci şi mitropoliţii români la stăruința, mitropolitului Nichifor trimiseră o scri- 
soare către episcopii ortodocşi din Polonia, îmbărbătându-i şi îndemnându-i să nu părăsească credința 
străbună, ci să o apere cu tot devotamentul!%. Împotrivirea lor rămase însă fără efect, pentru că papalitatea, 
sprijinită de puterea de stat reprezentată atunci prin urmașul lui Ştefan Bathory, regele Sigismund al III-lea, 
era prea puternică decât să poată fi învinsă de reacţiunea ortodoxă. 

În legătură cu aceasta reacțiune stă şi schimbarea radicală ce se produce la comunitatea greco-româno- 
slavă din Leov. Membrii acestei comunităţi, compusă din boeri români ca Movileştii, Ureche, Stroici şi alții, 
dublaţi cu negustori şi oameni de afaceri greci, ca fraţii Corniact şi alții, urmăriau cu mare îngrijorare propa- 
ganda catolică ce se destăşura sub patronajul puterii de stat şi care mâna în mod irezistibil la unire. Episcopul 
Leovului ca şi cel al Przemyslului mai rezistară un timp, dară împotrivirea lor nu putea fi de durată. De 
aceia, pentru a preîntîimpina primejdia, membrii comunităţii ortodoxe din Leow interveniră pe lângă patriar- 
hia din Antiochia cu cererea de a scoate biserica lor de sub jurisdicţia episcopului local şi a o supune direct 
patriarhiei, prefăcându-o în stauropighie. Exemţiuni de acestea se obișnuiau a se face în biserica ortodoxă 
ca şi în cea catolică. 

Cererea comuniţăţii pentru exemție sau stauropighie a fost împlinită. Prin tomosul său din 15 Ianuarie, 
Joachim, patriarhul Antiohiei, prefăcu biserica Adormirii din Leow în stauropighie, supunându-o direct ju- 
risdicțiunii patriarhale!*8. Prin aceasta biserica comunităţii împreună cu mănăstirea Sf. Onutrei din Leow au 
fost scutite pentru un timp de primejdia unirii cu papistaşii. Lista membrilor comunităţii arată la 1586 numai 


12 nume. Numărul membrilor spori însă în curând până la 501% 


. Asigurându-se astfel din partea propagandei 
catolice, prima grijă a nouii stauropighii era să reconstruiască biserica comunității distrusă de incendiu. 
Cereri de ajutor fură trimise în toată lumea ortodoxă. Dar sumele necesare încurgeau foarte încet, astfel că 
noua biserică n'a putut fi terminată decât după 38 de ani. Meritul principal pentru realizarea acestei opere 
revine voevozilor români, care încă din vremea lui Alexandru Lăpuşneanu erau priviţi ca adevărații patroni 
ai bisericii leovene. Pe lângă dificultăţile băneşti, membrii comunităţii se mai izbiau şi de piedicile pe care 
administraţia comunală i-le punea în cale, întrucât prosperitatea bisericii ortodoxe „şismatice“ nu era văzută 
cu ochi buni. La 8 Octomvrie 1590, orășenii breslei se adresară mitropolitului Moldovei, Gheorghe, după 
milostenii pentru biserica, şcoala, tipografia şi spitalul stauropiphiei din Leow!"0. Se ştie că după reorgani- 
zarea breslei la 1586 s'a creat pe lângă o biserică şi o şcoală în limba grecească şi slavonă, care putea fi 


171, De aceia la 1590 comunitatea se adresă voevo- 


frecventată şi de copii mai săraci, precum şi o tipografie 
dului Moldovei Petru Schiopul, rugându-l de sprijin material şi de intervenție pe lângă regele polon în fa- 
vorul lor. La stăruința orăşenilor ortodocşi Petru Schiopul adresă la 14 Decemvrie 1590 regelui Sigismund 
al III-lea o scrisoare, prin care îi spuneau că „se ştie că biserica de rit grecesc a Adormirii Maicii Domnului 
din Leow a fost fondată în mare parte cu grija şi cheltuiala voevodului Alexandru, înaintaşul nostru de 
glorioasă memorie şi că parohienii ei au avut totdeauna de protector al lor pe voevozii Moldovei; de aceia 
voind să urmăm exemplul lor să-l împlinim pentru cinstea noastră şi datoria creştinească, pentru ca sufletele 
lor să poată odihni liniştit în Domnul, noi am dat acestei biserici tot de ce avea nevoie şi nu vom neglija de 


a ne face datoria până la capăt. Cum însă această biserică a ars de câtva timp şi orășenii din localitate, 


16 Cfr, Polen, Entwickhung und gegenwărtiger Zustand, Bern, 1918, p. 191. 

167 Monumenta Confr. Staurop., doc. 382. 

168 'Tomosul patriarhal în limba greacă. 

15 Cfr. Krylovsky, în Memoriile Soc, Seveenko, CVI, pag. 25-40, şi CVII, 5-38. 
170 Ediţia Jubilară No. LXXXVII. 

171 Hruszewski, Ist. Ukr. Ros., VI, pag. 412. 

aparținând frăţiei ruseşti a acestei biserici ni-au cerut ajutorul nostru şi cum dorim să-i ajutăm, s'a luat hotărî- 
rea şi s'a început cu reconstrucțiunea bisericii, de aceia se cere ca în această întreprindere creştinească, ei să 
nu întâmpine nici un obstacol, din contra să poată profita de bunăvointa noastră. De aceia noi intervenim 
grațios în favorul lor pe lângă Majesiatea Voastră regală, rugând ca Majestatea Voastră să binevoiască prea 
grațios să li îngădue acest favor şi să binevoiască a-i proteja, prin o scrisoare, contra tuturor nedreptăţilor”!”?. 
În ziua următoare voevodul vestia pe orăşeni că a intervenit pe lângă rege în chestiunea lor şi că totodată li- 


173. La 16 Decemvrie 


a iertat 50 de taleri din vama, pe care trimişii lor aveau să o plătească, în folosul bisericii 
a aceluiaşi an logofătul Luca Stroici oferi comunității din Leov serviciile sale pe lângă voevod, în tot ce-l 
vor ruga ei!74. În acelaşi an patriarhul Ieremia al Ţarigradului interveni pe lângă Petru Schiopul şi fiul său 
Ştetan, să dea tot sprijinul lor stauropighiei din Leov, iar în anul următor 1591 el se adresă din nou lui Petru 


Șchiopul din Moldova şi Mihnea II din Muntenia în acelaşi sens!” 


. Dar nici unul şi nici celălalt nu avură 
timpul necesar pentru a răspunde la apelul patriarhal, fiindcă ambii fură siliți să-şi părăsească tronul la 1591. 
Atunci membrii stauropighiei se adresară noului domn al Moldovei Aron Vodă la 12 Martie 1592, dar in- 
tervenţia lor rămase fără rezultat!”€6. 

Numai după urcarea pe tron a Movileştilor frăţia lioveană găsi sprijinul cuvenit în Moldova. Încă cu 
multă vreme înainte de urcarea sa pe tron, leremie Movilă era un aprig sprijinitor al stauropighiei liovene, 
trimițându-i bani!”. Îndată după consolidarea tronului său, leremie Movilă ceru autotizaţia regelui Sigis- 
mund de a repara şi împodobi biserica stauropighiană din Leov. În 17 Aprilie 1598 regele îi răspunse că-i 
permite „templum graeci sui ritus în civitate leopoliensi, ante a decesoribus suis palatinis Moldaviae cons- 
fructum, opera et forma magnificentiore ac praestantiore construere“. Regele dădu ordin ca nimeni să nu 
împiedice pe voevod la construcţia bisericii, ci să respecte îngăduinţa dată de el!'5. Bizuindu-se pe această 
promisiune, leremie Movilă trimise la 15 Mai 1598 stauropighiei 500 zloți aur pentru reconstruirea bisericii 
cu observaţia ca să se ţină socoteală de toate cheltuielele!”?. Între timp comunitatea stauropigiană angajase 
pe arhitectul Pietro di Roma cu construcţia bisericii în piatră cioplită şi în stilul renaşterei după modelul 
turnului lui Corniact. La 16 Mai Luca Stroici vestea pe Liveni că voevodul li-a îngăduit 500 zloți pentru 
zidirea bisericii cu condiţiunea ca ei să trăească în bună înţelegere cu episcopul Balaban şi să dea sama 


pisarului Iurca de cheltuelile făcute!8 


. La 16 Iunie voevodul facea unele observaţii în legătură cu construcția 
bisericii!8l. La 21 August leremie le trimise alţi 500 de zloți împreună cu privilegiui regal pentru a nu fi 
împiedecaţi de nimeni la zidire!%?. La 3 Iulie 1599 Ieremie le trimise din nou 1.000 de zloți şi le făgădui că 
va împrumuta alte câte-va sute sau mii de zloți pentru terminarea clădirii'*. Mitropolitul din Suceava, 
vestind trimiterea darului domnesc, scria Liovenilor: „Astăzi când Domnul şi-a procurat bani, v'a trimis 
iarăşi 1.000 de galbeni, pe cari îi veţi primi cu recunoştinţă şi îi veţi cheltui numai în cade trebuinţă şi nu 
altfel, căci Măria s'a Vodă mai are şi alte cheltueli“185%. La 20 Septembrie 1599 Domnul trimise alţi 160 zloți 
pentru continuarea bisericii!55. La 9 Decembrie leremie răspundea parobhienilor ortodocşi din Lemberg că 


din pricina greutăților politice nu le poate trimite nici un ajutor bănesc, le promite însă ajutor îndată ce va 


Hurmuzaki, I, 2, pag. 315. 
Hurmuzaki, I, supl. II, pag. 317. 
Hurmuzaki, I, supl. II, pag. 318. 
Pavkow, Brashwa, nota pag. 25 şi 33. 
176 Jubil. Izdania, No. LXXXIX. 
Golubiev, leremie Movilă, I, pag. 10 urm. 
Hurmuzaki, I, 2, pag. 451. 
Hurmuzaki, I, 2, pag. 457. 
Hurmuzaki, I, 2, pag. 459. 
Hurmuzaki, I, 2, pag. 461. 
Hurmuzaki, I, 2, pag. 479. 

183 Hurmuzaki, I, 2, pag. 537 şi 538. 
Monumenta Confr. Staurop., doc. 481. 
Hurmuzaki, I, 2, pag. 548. 

scăpa de nevoi!$€. 

Liovenii nu-l cruţară cu cererile lor nici în momentele cele mai critice, când urmărit de Mihai Viteazul 
Jeremie trebui să se refugieze dincolo de Nistru la moşia sa Ustia. De acolo voevodul le răspunse la 24 
August 1600 că se găsește la mare strâmtoare şi nu le poate trimite bani!%. Îndată ce leremie se reîntoarse 
în scaunul domniei, el la 2 Iulie 1601 trimise Liovenilor 200 de zloți şi le făgădui să le sporească subvenţia 
în vremuri mai bune!55. Voevodul se şi ţinu de cuvânt căci la 11 Iulie 1602 le trimise 500 fl.; la 18 Mai 1603 
suma de 1.000 fl.; la 10 Iunie 1604 alți 1.000 fl.; la 3 Mai 1605, 1.000 fl.; la 30 August 1.000 fl., iar la 17 
Aprilie alți 1.000 fl.!% Dar leremie Movilă muri fără ca biserica să fi fost terminată precum doria aşa de 
mult. Tot leremie Vodă se adresă la 12 Ianuarie 1605 stauropighiei din Leov, rugându-o ca să ajute pe diacul 
Andrei, pe care-l trimitea să cumpere hârtie şi să caute diaci destoinici pentru a scrie cărți! %. 

Urmaşii lui leremie, şi anume fratele său Simion-Vodă, precum şi fiul său Constantin- Vodă, continuară 
opera de ajutorare a comunităţii din Leow, trimițând unele sume însemnate pentru terminarea bisericii!”!. 
Deasemenea se interesară de aproape de mersul construcției Elisaveta-Doamna, văduva lui leremie, şi Mar- 
gareta-Doamna, văduva lui Simion Movilă, care continuară să trimită ajutoare la Liov!%?. La 30 Iulie 1611 
Elisaveta-Doamna, împreună cu fiul ei Constantin- Vodă, se obligară formal să servească stauropighiei lio- 
vene 600 de zloți anual din venitul moşiei lor Listia de pe Nistru!”. Iar la 9 Septemvrie 1612 Elisaveta scria 
Liovenilor şi-i rugă să nu primească între protectorii lor persoane străine, căci biserica este fondată de soţul 
ei şi ea cu fiul ei Constantin voesc să o termine!**. La 7 Iunie 1013 Elisaveta seria membrilor stauropighiei 
că a rugat pe sora ei să contibue la cheltuelile pentru zidirea bisericii. Dealtfel sprijiniră ctitoria leoveană şi 
mai mulți boeri moldoveni ca Luca Stroici, Isaia Balica, Maria Postelniceasa, sora Elisavetei Movilă, Nestor 
Ureche, ficile lui leremie Movilă Ana şi Elisaveta, Ion Mazarache şi alţii'%. În Mai 1627 Radu Mihnea scria 
breslei stauropighiei că-i trimite 100 fl. pentru zidirea bisericii, făgăduindu-i pentru altă dată mai mult!%. 

Nestatornicia lucrurilor din Moldova, cu desele schimbări de domni, aduse cu sine ca comunitatea stau- 
ropighiană din Leov să nu poată primi ajutorul cuvenit pentru terminarea bisericii până în zilele de domnie 
ale lui Miron-Vodă Barnovschi, rudă de aproape cu Movileştii. Curând după urcarea sa pe tron, Miron-Vodă 
cedă, la 12 Mai 1627, venitul vămii dela Hotin pentru salitra ce se vindea, comunităţii stauropighiane din 
Liov ca să-şi poată continua zidirea bisericii!”. Îndată după aceia fu trimis un oarecare Luchian Vasilievici 
în laşi şi el se întoarse cu 11 butoae de salitră, pe care fraţii o vândură apoi cu bun preţ. Butoaele cuprindeau 
325 pietre şi 9 funţi. La Leow fiecare piatră a fost vândută cu 8 zloți, astfel că comunitatea a realizat un 
venit de 4.746 zloți, sumă care a fost vărsată fondului pentru terminarea bisericei'%. În Mai 1628 Miron- 
Vodă trimise prin Toader Cămăraşul 200 de zloți, iar prin Evreul Solomon 2.000 de zloți. În acelaş timp 
marele logofăt Dimitrie trimise 300 de zloți. Iar la 16 Ianuarie 1631 Miron Barnovschi trimitea din Ustia, 
prin cămăraşul Toader, sumele necesare pentru sfinţirea bisericei, care era terminată!*. 

La acea rară festivitate a ortodoxiei, voevodul Moldovei era reprezentat prin solii săi, cari pe lângă 
diferite lucruri necesare pentru sfințire mai aduseră şi preţioase daruri pentru împodobirea bisericei, între 
altele şi o cruce frumos sculplată în lemn cu mare artă, apoi odăjdii şi un covor perzan în mai multe culori 

Hurmuzaki, I, 2, pag. 634 şi 635. 

Hurmuzaki, II, 2, pag. 40. 

Hurmuzaki, II, 2, pag. 343. 

192 Hurmuzaki, II, 2, pag. 356, 359, 387. 

19% Hurmuzaki, II, 2, pag. 361. 

. Mitropolitul Kievului era reprezentat prin arhimandritul Petru Movilă şi 
201 


şi lung până la zidul după altar??? 


fratele său Moise, ambii fii ai unuia dintre ctitorii bisericei, ai lui Simion Movilă“. Ceremonia sfințirii luă 
desfăşurarea unei dintre cele mai impozante manifestaţiuni ale ortodoxismului din Polonia. 

Membrii comunităţii stauropighiene considerau drept ctitori ai bisericei pe regele Poloniei Sigismund 
III, pe ţarul Feodor Ivanovici, mare cneaz al Moscovei, şi pe voevozii Moldovei fraţii leremie şi Simion 
Movilă. MironVodă Barnovschi era sărbătorit ca „săvârşitor al bisericei“. Stemele lor se găsesc până astăzi 
sculptate în cupola din mijloc a bisericei. Ele sunt reprezentate prin obişnuitul cap de bour şi poartă urmă- 
toarea inscripţie: 


|. lAcnocearaniň Pocnogaph Reegoaa AMoagag(ckin) Alpen] 
Rapnogekin Alsrnaa coRepuuiTeAh MEpKEH. 

2. lfcnocgarana ABOHimă BRoEROAh MoaAaBckIYTh NÁMET 2 
lepemen A Gumeona Moran KTHTOpEÑ WEpkeu. 

Iar deasupra chorului găsim două tăblițe cu inscripţia slavonă pe cea din stânga; „Ale tale dintre ale tale 
Împărate Hristoase, robul tău Miron Barnovschi Voevodul Moldovlahiei, îţi aduce la săvârşirea hramului 
acestei biserici“. Iar pe tăblița din dreapta este un vers din sfânta scriptură: „Primeşte deci cu milostiviri 
Isuse, cuvântul lui Dumnezeu, cel care te-ai răstignit cu trupul şi care eşti vestitorul tuturor, acest sfânt hram 
şi izbăveşte pe oameni de cel viclean“202. 

În Lăuntrul bisericei între columne au fost mai mult morminte săpate în marmoră neagră cu inscripții 
corespunzătoare, cari însă la 1837 au fost profanate de o mână sacrilegă*%. Zubrecki în „Cronica strauro- 
pighiană“ arată că un bătrân îngrijitor al bisericei cu numele Nestorovici, a tăiat în bucăţi plăcile comemo- 
rative de marmoră şi a împodobit cu ele presbiteriul bisericii. Din acestea s'ar fi păstrat încă 5 de bucăţi, pe 
cari se pot distinge încă urme de inscripţie, de stemă şi de litere inițiale. După toată probalitatea odihneau 
în biserică, sub plăcile de mormoră sfărmate, unii dintre ctitorii şi ctitoresele bisericii din familia Movileş- 
tilor, ca Elisaveta, soția lui Miron-Vodă Barnovschi şi altele. 

La 21 Mai 16031 biserica stauropighiei fu lovită de trăsnet şi suferi daune grele. Comunitatea a adunat 
în grabă fondurile necesare şi a reparat biserica, așa că ea la 16 Ianuarie 1632 putu fi sfințită din nou de 
episcopul [eremie Terasovski asistat de arhimandritul Petru Movilă. Curând după aceia pe tronul Moldovei 
ajunse Vasile Lupu, care păstră tradiția Movileştilor şi se interesă de aproape de ctitoria lor. La 12 Ianuarie 
1641 Vasile-Vodă mulţumi fraţilor stauropighieni din Leov, pentru amabilitatea cu care ei i-au îngăduit să 
toarne litere pentru tipografia sa. „Primind această bunăvoință din partea Domniilor Voastre zice Vasile- 
Vodă — noi suntem dispuși a Vă rămânea recunoscători pentru acest serviciu, iar la ocazie, urmând tradiția 
predecesorilor noştri, de a arăta munificenţa noastră pentru biserica Domniilor Voastre, şi pentru alte lucruri 
de cari aveţi nevoie“, Se pare că atunci membrii comunităţii vor fi arătat darnicului domn insuficiența 
acoperişului bisericei, reparată decurând. Aşa se explică că în anul următor 1642 Vasile Lupu acoperi cu 
cheltuiala sa biserica Movileştilor din Leov cu aramă aurită?%5. În arhiva institutului strauropighian s'a păstrat 
un minunat epitrafir, reprezentând pe Isus Hristos cu cei 12, apostoli, şi cu inscripţia: „Acest epitrafir este 
donat de Io Vasile Voevod Ţării Moldovei 7151 (1643)*2%. 

Vasile Lupu este şi ctitorul, dar poate mai mult adăugătorul, bisericei Sfintei Paraschiva din Kiev, pre- 
cum arată o inscripţie din 15 August 1644 cu frumosul herb al Moldovei, adânc săpat şi scos în relief, cu 


inițialele lui Vasile-Vodă şi următoarele versuri ruseşti?0: 


Papkow, o. c. p.14,; Szaranewicz, o.c. pag. 15. 

Lwvovnaia hal. Rusk. Letopis. Pag. 67. 

E. M. Saveni, Încercări tehnice la biserica strauropighiană din Leow, în Ediţia jubilară, p. 4. 
Szaranewicz, o. c. pag. 16. 

207 N, Iorga, Note polone, Anal. Acad. Ist. III, vol. II, p. 384. 

siers.-ie 
În 1656 fostul domn al Moldovei Moise Movilă, trimise spre păstrare la stauropighia din Liov efectele 

sale, cuprinzând acte şi 5 covoare perzane?%. La 1664 Ana Potocki, fica lui Ieremie Movilă, ridică dela 
institutul stauropighian trei lăzi pecetluite cu lucrurile lui Moisie Movilă care murise”. La 20 Ianuarie 1671 
voevodul Moldovei Duca comandă la tipografia stauropighiană din Leov 400 de exemplare dintr”o psaltire 
românească cu litere cirilice şi 200 de exemplare dintr'o cazanie românească cu întrebări şi răspunsuri, o 


10. Vă cer Milostiviilor Voastre — zice 


dovadă că la tipografia din Leow se tipăreau şi cărți româneşti 
DucaVodă -s ă-mi tipăriţi la Liov 400 de psaltiri după exemplarul aci alăturat, scris cu caractere slave în 
limba moldavă, pentruca poporul care nu ştie limba slavă, să o poată înţelege uşor. Mai trimit la Milostiviile 
Voastre o carte scrisă în moldoveneşte, cuprinzând cazaniile cu întrebări şi răspunsuri... Cărțile să fie tipărite 
pe hârtie bună şi bine legate“. Mai departe voevodul cere să i se spună exact cât va costa tiparul, ca să le 
trimită banii. Executând bine comanda, ei se vor învrednici de recunoştinţa sa, şi se vor câştiga cu merit 
înaintea lui Dumnezeu, contribuind pe calea aceasta la răspândirea slovei dumnezeeşti?!!. 

Mare ctitor şi adăugător al bisericii Adormirii a fost şi bogatul negustor grec Alexie Balaban, originar 
din Ianina, care avea rude şi în Moldova. El restaură capela „Trei Sfinţi“ şi-şi ridică şi o criptă monumentală 
cu fereşti cari duceau în curtea bisericei, iar întrarea se făcea prin mijlocul bisericei. În cripta lui Balaban 
şi-a găsit odihna de veci şi Duca-Vodă, care muri subit la Leow în ziua de 31 Martie 1634. Despre această 
înmormâniare relatează cronicarul Nicolai Costin următoarele: „Şi, aşa petrecându-se Duca-Vodă, l-au 
astrucat în biserica lui Alexie Balaban, neguţătorul cel mare, carele a avut şi câte-va rude în ţara Moldovei 
mai înainte, ca Ursachi cel vestit de bani mulţi ce avea. Punând trupul Ducăi- Vodă aşa în sclipul gropniţei 
lui Alexie Balaban, dela care am luat şi această istorie pentru moartea Ducăi-Vodă. Că Balaban s'au tâmplat 
la toată vieaţa lui şi la moartea lui, fiind rânduit de Craiul leşesc să fie lângă Duca-Vodă. Pentrucă era 
Balaban Grec din Rumeli, heamşeră cu Duca-Vodă dela un loc“?1?. 

Zece ani după aceia la 24 Februarie 1694, Constantin Duca, fiul răposatului, mulţumia împreună cu 
maică-sa fraților din Leov pentru funerarile pe cari le făcură nenorocitului său tată, asigurându-i de recu- 
noştinţa sa?!5. 

Câtă vreme fraţii stauropighiei din Leov se bucurau de sprijinul moral şi material al voevezilor români, 
ei îşi putură apăra credinţa lor ortodoxă, iar așezământul lor a rămas timp de 113 ani focar de cultură, un 
puternic apărător al ortodoxismului şi o pavăză a lui contra propagandei catolice. Îndată însă ce, în urma 
evoluţiei politice, acest prețios sprijin a slăbit şi apoi a secat cu totul, comunitatea n'a mai putut rezista ade- 
menirilor catolice, aşa că la 5 Aprilie 1709, comunitatea stauropighiană s'a unit şi ea cu scaunul papal. Papa 
Clementie al XI-lea, primind comunitatea cu toate bisericile şi averile ei sub obedienţa sa, i-a asigurat o 
largă autonomie?!*. Cu trecerea aceasta la unire, s'au rupt vechile legături cu Moldova, deşi biserica Ador- 
mirii Maicii Domnului, astăzi biserica catedrală a mitropoliei greco-catolice unite din Leov, este şi rămâne 


o veche ctitorie românească. 


208 Hurmuzaki, III, 2, pp. 69, 72, 74 şi 76. 

20 Hurmuzaki, IN, supl. IL, p. 77. 

210 Hurmuzaki, III, supl. IL, p. 84. 

211 Hurmuzaki, II, Supl. I, pag; 84. 

212 Kogălniceanu, Letopiseţi, II, pag. 33, ediția a 2-a. 
213 Hurmuzaki, III, supl. II, p. 233. 

214 Szarancwiez, pag. 18. 

Comunităţi ortodoxe se mai păstrară în Polonia după unirea dela 1596 la Vilna, la Movilă, la Rohatin, 
la Krekov ş. a. O ctitorie a Movileştilor era mănăstirea Zadarov lângă Ustia, moşia Movileștilor. Mănăstirea 
aceasta a fost înființată la 1612 de Elisaveta, văduva după leremie Movilă, şi de fica ei Ana, care fusese 
măritată de 4 ori şi anume cu: Maximilian Prjeremski, loan Ciornohovski, Vladislav Miszchovski şi Stani- 


215 


slau Potocki“ ?. Dela Ana Movilă Potocki biserica Adormirii din Leov primi la 1660 o evanghelie legată în 


aur, în preţ de 1.201 ducaţi?!€. 

Comunitatea ortodoxă din Vilna găsi în soțiile ducelui Ianus Radziwill pe sprijinitoarele ei. Prima soţie 
a lui Radziwill era Caterina, o nepoată de fică a lui leremie Movilă, despre care pomeneşte piatra de 
mormânt, din Februarie 1642, cu insignile Moldovei prinse în zidul catedralei de acolo?!7. După moartea 
Caterinei, Radziwill se căsătoria la laşi cu Maria fica lui Vasile Lupu, care s'a interesat de sigur şi ea de 
soarta comunităţii ortodoxe din Vilna. Ea muri la Leov în 1662 şi fu înmormântată la Sluck, unde era de 
bună seamă o comunitate ortodoxă sprijinită de ea?!5. Astfel vedem că faimoasele „Movilence“, cu ochii lor 
negri, cu nasurile lor clasice şi cu înfăţişarea lor de adevărate matrone romane, nu fermecară numai cu chipu- 
rile lor pe magnații poloni din familiile Vişnevski, Porecki, Potocki, etc., ale căror case ele le fericiră, ci ele 
au fost şi ortodoxe convinse, afirmându-şi credința strămoşească prin ctitorii bisericeşti, cari le-au înveşnicit 
numele. 

O comunitate ortodoxă, susţinută în bună parte de Macedo-Români, se găsia şi la Poznan, unde îşi aveau 
biserica şi şcoala lor. Chartofilax şi protopop al acestei comunităţi era acolo, pe la sfârşitul veacului al 
XVIII-lea, Constantin Licuta Moscopolitanul, binecunoscutul autor al manualului de şcoală: „Noua Peda- 
gogie sau Alfabetarul uşor ca să înveţe copii carte româno-vlahică, pentru folosul de obşte al Româno- 
Vlahilor“?!%. Actele acestor comunități sunt încă prea puţin cunoscute şi studiate. Dar este mai mult ca sigur 
că şi ele se vor fi bucurat de sprijinul moral şi material al Românilor din Moldova, ale căror legături politice 
şi comerciale cu centrele acestea erau destul de strânse. Cu timpul însă căzură şi ele sub influenţa catolică 
şi trecură sub protectoratul papal. 

Singura ctitorie ortodoxă care până la desfințarea ei a rămas credincioasă patriarhiei a fost stauropighia 
Schirul Mare dela Maniava, la sud-vest de Stanislavov. Între cei ce protestară contra unirii dela Brzesč din 
1596 se găsia şi un oarecare Kniahnicki din Tismeniţa, care se călugărise la Sfântul-Munte primind numele 
de lov. Pe la 1600 cucernicul Iov se înapoiase în patrie şi se aşeză ca pustnic la Maniava întrun schit solitar, 
unde atrase curând în jurul său zeci de învăţăcei. În urma acestei aglomeraţii de pustnici, schitul deveni 
curând neîncăpător pentru o populaţie duhovnicească aşa de numeroasă. Atunci urmaşul lui Iov, stareţul 
Teodosie, stărui pe lângă fica lui Ieremie Movilă, Maria, ce era măritată după Ştefan Potocki, ca ea, prin 
dărnicia ei, să contribue la lărgirea schitului şi la prefacerea lui într'o mănăstire încăpătoare. Şi de fapt, grație 
largei munificenţe a acestei prințese moldoveneşti, dar şi a altor credincioşi, s'a putut ridica la Maniava o 
frumoasă biserică ortodoxă cu încăperi spaţioase pentru călugări. La 1621 biserica din Maniava era termi- 
nată şi patriarhul Constantinopolului îi confirmă, la 12 Iulie 1629, dreptul de stauropighie. Ajutoarele bogate 
care curgeau mereu din Rusia pravoslavnică contribuiră foarte mult la prosperitatea mănăstirii, care din 
schitul mic şi neînsemnat de odinioară, devenise un Schit mare şi înfloritor?”. 

Cu vremea Schitul-Mare luase un avânt aşa de puternic încât ajunse să adăpostească până la 200 de 


Szarancwiez, pag. 14, notele 2-9. 
Szarancwiez, pag. 17. 

217 N, Iorga, Note polone, Anal. Acad. Ist. III, vol. II, p. 380. 

218 N, Iorga, Note polone, Anal. Acad. Ist. III, vol. II, p. 383. 

219 N. Iorga, Note polone, Anal. Acad. Ist. III, vol. IL, p. 391şi urm. 

220 Actul de confirmare în Arhiva Statului din Viena, Staatsrath-Index, 1776 No. 508; cfr, Ion I. Nistor, Istoria Fondului 
bisericesc din Bucovina, Cernăuţi, 1921, p. 10; Isidor Onciul, Fondul Religionar, Cernăuţi, 1891, p. 64 urm. 


Page 46 


Problema Ucraineană în Lumina Istoriei 


călugări. În schimb însă ctitoria Movileştilor dela Suceviţa din Moldova se găsia în mare declin. Starea 
aceasta de lucruri determină pe Maria Movileanca de a închina Suceviţa ctiroriei ei Schitul-Mare din Polo- 
nia. La 31 Martie 1648 Vasile Vodă Lupu confirmă actul de închinare. Şi astfel rămase Suceviţa cu mau- 
zoleul Movileştilor închinată Schitului-Mare până la desfiinţarea acestuia prin decretul împăratului Iosif al 
II-lea din 19 lunie 1783%!. Din mărturia proegumenului Gurie dela Suceviţa, depusă în faţa comisiunii 
austriace de hotarnicie din 15 Februarie 1782, aflăm că, cu ocazia închinării din numeroasele posesiuni ale 
Suceviţei numai Mămăieşti de lângă Cernăuţi au trecut asupra Schitului-Mare?”. La această posesiune se 
adaugă mai târziu şi satul Revna, o danie a boerului Solomon Bărlădeanul către Schitul-Mare. La 8 Iunie 
1710 Maria, soţia marelui ban Savin, dărui Schitului-Mare jumătate din satul Mitcău pe Nistru, în Mol- 


dova??? 


. După desființarea Schitului-Mare, posesiunile acestea fură înglobate în fondul religionar al Buco- 
vinei, creat la 19 Iunie 1783. După trecerea la unire a stauropighiei din Leov, rămase stauropighia din 
Schitul-Mare, o ctitorie moldovenească şi ea, care să mențină legătura bisericească şi culturală între Români 


şi credincioşii ortodocsi din Polonia. 


% 


La ctitoriile Movileştilor din Leow, Zadarov şi Maniava, se adaogă încă măreaţa operă culturală şi 
confesională totodată a lui Petru Movilă, mitropolitul Kievului. Petru Movilă era unul din fii lui Simion 
Vodă Movilă, născut la 21 Decemvwrie. 1595. La moartea tatălui său prinţul Petru nu avea decât 12 ani. 
Atunci maica sa Margareta se retrase cu el în Polonia şi griji de educaţia lui, având ca epitrop pe însuşi 
cancelarul Poloniei, Stanislau Zolkievski. Că tânărul Petru ar fi fost trimis la Paris la învățătură nu se 
devereşte prin nimic. La moartea lui Zolkievski (1620) protectorul tânărului Petru deveni hatmanul 
Chodkiewicz. La 1622 în timpul domniei lui Ştefan Tomşa, Petru Movilă încercă să dobândească tronul 
părinţilor săi cu ajutor polon, repetând această încercare şi în anul 1625, când dieta provincială din Vijniţa 
cerea regelui Sigismund al III-lea ca să ajute pe Petru Movilă la dobândirea tronului părintesc. La adunarea 
nobilimii ortodoxe, convocată de Petru Movilă într'un han, se iscară chiar turburări, iar un nobil a fost 
lovit?2%. Încercărea însă a eşuat şi atunci tânărul prinţ a renunţat la orice carieră lumească şi se hotărî pentru 
viaţa monahală, având va dascal în cele duhovniceşti pe mitropolitul Kievului lov Boreckyi. În August 1627 
el se călugări în mănăstirea Sfintei Peşteri din Kiev. Şi cum cercurile conducătoare din Polonia îl considerau 
ca pe un înflăcărat patriot polon??%, regele Sigismund al III-lea îl numi arhimandrit al St. Peșteri în locul lui 
Zaharie Kopytenskyj. În discursul său omagial la alegerea regelui Vladislav al IVa-lea, P. Nic. Lascicius 
lasă să se înțeleagă că Petru Mlovilă ar fi promis trecerea la unire, ceia ce stă însă în crasă contrazicere cu 
prodigioasa activitate de mai târziu a lui Petru Movilă pentru biserica sa strămoşească. O astfel de hotărire 
nu putea să treacă prin gândul unui membru al familiei Movileştilor, care a dat Moldovei pe mitropolitul 
Gheorghe, unul din ctitorii mănăstirii Suceviţa şi pe ctitorii bisericii Adormirii din Leow. Până şi fetele 
Movileştilor erau pioase ctitore de mănăstiri, ca Zadarov şi Schitul-Mare, cu toate că erau măritate cu mag- 
nați catolici, ca Potocki şi alţii. De aceia nu poate fi vorba că Petru Movilă să se fi gândit cândva să treacă 
la biserica catolică. Ci dimpotrivă, oficialitatea polonă avea nevoie de un om de încredere în fruntea hisericii 
ortodoxe din Polonia, pentru ca autoritatea lui să poată influenţa asupra populaţiunii ortodoxe ucrainene şi 
să găsească în el e contraponere faţă de influenţa patriarhului pravoslavnic din Moscova care, emancipându- 
se de sub jurisdicția bisericească a patriarhului de Constantinopol, tindea la supremație asupra întregii bi- 
serici ruseşti, deci şi asupra celei din Polonia. 


221 Vezi Actul de închinare în traducere latină la Onciul, o. c., p. 65, nota 1. 

22 Actele de hotarnicie din 1782, No. 180, 181. 

223 Actele de hotarnicie, No. 186. 

24 Akta Grodzkie i Ziemski, XX, p. 217 şi 225; cfr. P. P. Panaitescu, Influență polonă în opera lui Grigore Ureche şi Miron 
Costin, în An. Acad, Rom. seria III, vol. IV, pag. 161, nota 1. 

225 Cfr. Polen, o. c., pag. 192 şi urm. 

Scopul acesta urmărit de oficialitatea poloneză ieşi la iveală cu ocaziunea alegerii noului rege al Polo- 
niei. La 1632 muri regele Sigismund al III-lea şi statele polone fură convocate pentru alegerea fiului său 
Vladislav al IV-lea. În seimul de încoronare dela 1633 Petru Movilă jucă un rol foarte însemnat ca condu- 
cător al ortodocșilor. El sprijini din răsputeri cauza noului rege în numele ortodocșilor şi obţinu în schimb 
faimoasele articole de pacificaţie în avantajul ortodocșilor. Prin articolele acelea ortodocşii obținură liberul 
exercițiu al religiei lor în toată Polonia, cu dreptul de a avea biserici, de a deschide seminarii, ospicii şi 
tipografii. Prin aceleaşi articole ortodocşii obţinură acces la toate serviciile publice. Ortodocşii se puteau 
organiza pretutindeni în frăţii sau bresle. Bisericile din Kiev, pe care le ocupaseră uniţii, fură restituite orto- 
docşilor. Deasemenea fură reînfiinţate episcopiile ortodoxe din Lučk, Przemysl, Leov, Mseislav, Orsza şi 
Mohilău, care până atunci se găsiau în mânile uniților. Ales rege cu ajutorul ortodocşilor conduși de Petru 
Movilă, Vladislav al IV-ea trebui să respecte aceste „pacta convenia“ ale ortodoxiei ucrainene, şi aceasta 
constitue meritul neperitor al Românului Petru Movilă pentru biserica şi națiunea ucraineană. 

Curând după aceia Petru Movilă fu ales mitropolit al Kievului cu unanimitatea de 49 de voturi. Prin 
actul din 12 Martie 1633 regele Vladislav al IV-lea confirmă pe Petru Movilă în noua sa demnitate. Hiroto- 
nisirea sa ca mitropolit s'a făcut la Leow în ctitoria părinților săi, la finele lui Aprilie 1633 şi anume de 
mitropolitul Moldovei Varlaam, şi nu de patriarhul Teotan de Ierusalim, cum se credea greșit. La întroni- 
zarea sa la Kiev el luă în stăpânire toate bisericile uzurpate de uniți şi restabili puterea şi autoritatea mitro- 
politului ortodox. Întemeindu-se pe articolele de pacificaţie, menţionate mai sus, el continuă cu succes lupta 
contra uniţilor, înființând pretutindeni comunităţi ortodoxe, ospicii, bresle, şcoli, etc. şi introduse în biserica 
ucraineană predica. 

La 1633 mitropolitul Petru Movilă desvoltă seminarul teologic din Kiev între Academie, care se bucura 
de aceleaşi privilegii ca şi universitățile poloneze din Cracovia şi Vilna. Academia din Kiev, întemeiată de 
mitropolitul Movilă, a devenit o adevărată vatră de lumină ortodoxă şi în cursul veacurilor a răspândit mereu 
razele sale binefăcătoare în toate colţurile lumii ortodoxe, până şi în voevodatele române, pe timpul lui 
Vasile Lupu şi Matei Basarab. Pentru a rezista cu succes propagandei catolice şi protestante, care influențase 
încâtva până şi pe patriarhul de Constantinopol Chiril Lukari, Pethu Movilă alcătui „Mărturisirea ortodoxă 
a bisericii răsăritene“, primită de soboarele din Kiev (1640) şi Iaşi (1642), iar în anul următor acceptată de 
soborul din Constantinopol al celor 4 patriarhii ortodocse. „Mărturia“ a fost publicată în limba polonă şi 
Vasile Lupu a creat la laşi Academia dela Trei-lerarhi. Petru Movilă a trimis profesori distinși şi slove pentru 
înfiinţarea unei tipografii. 

Mitropolitul Petru Movilă a murit la 22 Decemvric 1646, nu 1647 cum se credea. El a fost unul dintre 
cei mai celebri chiriarhi ai bisericii ortodoxe, al cărui nume se va pomeni totdeauna cu evlavie de lumea 
ortodoxă şi îndeosebi de Ucrainţi, cărora el li-a salvat credinţa ortodoxă”?6. 

Grija Moldovenilor pentru credinţa şi bunăstarea sufletească a Ucrainţilor s'a manifestat totdeauna când 
aceştia aveau nevoie de îndemnuri şi ajutor. Când Bogdan Himelnicki, hatmanul Cazacilor, încercă să-şi 
asigure independenţa bisericească a ţării sale, el se adresă bisericii Moldovei ca să hirotonisească pe Lazar 
Baranovici în episcop de Cernigov. Şi de fapt hirotonisirea aceasta a avut loc la Suceava şi a fost săvârşită 
de mitropolitul Moldovei, Ghedeon şi de episcopii Atanasie de Roman şi Teofan de Huşi”. 

Pe la sfârşitul veacului al XVII-lea exercită o mare influenţă bisericească asupra ortodocșilor din Polo- 
nia mitropolitul Dosoftei al Moldovei. Acesta se retrase în Septemvrie 1686 cu regele Sobieski în Polonia, 
luând cu sine, pe lângă documentele şi odoarele mitropoliei din Iaşi, şi racla cu moaştele Sfântului loan-cel- 
Nou dela Suceava. Chiriarhul pribeag petrecu 3 ani de zile în palatul regelui Sobieski din Stryj şi numai 


226 Anton Malvy et Marcel Viller, La Confession ortodoxe de Pierre Moghila, Mitropolite de Kiev (1633—1646), în „Orientalia 
Christiana“, vol. X, no. 49, Oct.—Dec, 1927. 
227 Arhiva Istorică, I. 1, pag. 65, no. 75. 

scurtă vreme înaintea morţii sale se mută la Zolkiev??5. În tot timpul pribegiei sale, Dosoftei exercită juris- 
dicţia bisericească asupra tuturor Moldovenilor pribegiţi în Polonia şi numărul lor era destul de mare. În 
calitatea aceasta el a exercitat desigur o influență şi asupra Ucrainţilor ortodocşi de acolo, care în lupta 
contra catolicismului puteau găsi la el reazem şi mângâiere. Numai după moarte lui Dosoftei, regele Sobieski 
prin actul din 12 Februarid 1693, aduse la cunoştinţă „evlavioşilor de rit grecesc, preoţilor, călugărilor, 
diaconilor, locuitorilor şi boerilor născuţi în ţara românească, cari petrec în regatul şi în republica leşească, 
şi care erau supuși jurisdicțiunii defunctulni preacuvios mitropolit al Sucevei“, că a găsit de bine să încre- 
dințeze „administrarea tuturor preoților, cu toate bisericile satele şi pământurile cari li aparțin, episcopului 
de Leov Iosif Şumleanski“, aşa că de acum înainte ei urmează să se supună „ascultării şi jurisdicției aces- 
tuia“, „Toți preoții şi locuitorii — zice regele — cari se ţin de aceiaşi credință, nimănui altuia, quoad spiritualia, 
să nu se supuie şi să ni plătească biruri, şi de altă stăpânire să nu asculte şi ca nimeni să nu îndrăznească a 
avea în trebile lor legături afară de preasfinţitul duhovnicesc al Leovului?. Aceleaşi drepturi le exercita 
până atunci mitropolitul Dosoftei asupra credincioşilor de rit grecesc, la care se numărau desigur şi numeroa- 
sele aşezări ale Românilor Transnistrieni?"%. 

In secolul al XVIII-lea influenţa Românilor asupra vieţii culturale şi bisericeşti a ortodocşilor din Po- 
lonia şi Ucraina scăzu în mod simţitor. La scăderea aceasta a contribuit în mod hotăritor atotputernica influ- 
enţă a pravoslavniciei ruseşti. Pe de altă parte însă Moldova în vremea domniilor fanariote ajunse într'o 
dependență tot mai pronunţată faţă de Turci, aşa că radiarea influenţei ei dincole de hotarele ţării era foarte 
redusă faţă de cea din secolele precedente. 

De curând biserica ortodoxă din România şi-a reluat rolul ei de protectoare şi apărătoare a creştinilor 
ortodocşi din Polonia restitută. Înfiinţarea nouii mitropolii ortodoxe din Varşovia s'a făcut cu sprijinul moral 
al patriarhiei române. La instalarea noului mitropolit ortodox din Polonia a asistat şi un reprezentant al 
patriarhiei române, iar mitropolitul Dionisie de Varşovia a fost la începutul lui Noemvrie 1925 oaspele 


Patriarhiei din Bucureşti şi al Mitropoliei din Cernăuţi”!. 


PEASE 


2238 Silviu Dragomir, Relațiile bisericii române cu Rusia, în Analele Acad. Rom. Ist. XXXIV, pag. 59. 

22 A, S. Pernuszewiez, Hal. Rusk. Svodn, Letop. pag. 224 urm.; Şt. Ciobanu, Contribuţiuni istorice la originea şi moartea 
mitropolilului Dosoftei, Disc. de recepție la Acad. Rom. Buc. 1920;. Iustin Frațiman, Administrația bisericească la Românii din 
Polonia şi Rusia, în Bulet. Soc. Ist. Lit. „B. P. Hasdeu“. Chişinău 1921, 145 urm. 

230 Cfr, Ion I. Nistor, Româaii. Transnistrieni, în „Codrul Cosminului“, I, 1925. 

BI Cfr, „Glasul Bucovinei”, an. VII, No. 1962, pag. 2. 

IX. Cazacii şi Românii. 

Năvălirea Tătarilor în Europa puse capăt imperiului dela Kiev. In urma cafastrofei dela Kalka din 1224 
şi a dărâmării Kievului din 1240 principatele ruseşti din valea Niprului nu se mai putură reface. In schimb 
însă se ridică dela nord o nouă putere politică, cea a Litvanilor cari, sub Gedemin, recuceriră Volhinia. Sub 
fiul acestuia, Olgert, în urma băţăliei dela Sina-Voda din 1362 contra Tătarilor, Litvanii îşi asigurară domnia 
asupra Podoliei şi Ucrainei cu centrul la Kiev. Prin actul de unire dela Krevo din 1385, Litvania se uni cu 
Polonia, contopindu-se într'un singur stat sub stăpânirea Jagelonilor. Imperiul polono-litvan se mărginea la 
Nistru cu Moldova Bogdanizilor, iar dincolo de Nistru, până la Nipru şi mai departe până spre Don, cu 
hanatul tătăresc dela Crâm, unde începea imperiul moscovit. Granița polono-litvană dinspre Tătari pornia 
dela Nistru în dreptul Sorocei, urmând cursul râurilor Jagorlic şi Codima care se revarsă în Bug la Olviopol, 
iar de acolo ducea spre răsărit până la Pragurile Niprului, mai jos de Katerinoslv. 

Vasta regiune de hotar — Ucraina — era foarte puţin populată. Oamenii cari veniau să se aşeze în acea 
nemărginită pustietate, trăiau aşazicând afară de hotarele ţării. Ei formau bande numeroase de pradă şi de 
apărare şi se hrăiau din vânat şi pescuit, dară şi din prada pe care o făceau dincolo de graniţă în olaturile 
tătărăşti. Cu vremea proprietarii polono-litvani coborîră tot mai jos spre sud, ocupară pământurile mănoase 
şi bogate în pășuni şi ridicară acolo conacuri fortificate, în jurul cărora se înjghebară cu vremea sate şi orașe, 
unde locuitorii puteau găsi scut şi adăpost în timp de primejdie. Curând însă proprietarii începură să ceară 
muncă şi dijmă dela locuitorii sălășluiți pe moşiile lor. Iar autoritățile, la rândul lor, începură să urmărească 
pe aceia cari nu respectau tratatele cu Tătarii şi-i determinau pe aceştia la revanşe sângeroase pe teritoriul 
polono-litvan. 

Pentru a scăpa de urmărire, locuitorii mai slobozi se refugiau tot mai la sud, umplând stepa până la 
graniţă cu aşezările lor. Acolo luptele nu conteniau niciodată. Şi cum puterea polono-litvană dela centru nu 
se putea afirma niciodată cu tărie până în regiunile acele aşa de îndepărtate, era firesc ca populaţiunea mereu 
amenințată să se gândească la apărarea ei proprie, ca bunăoară codrenii noştri din codrul Tigheciului față de 
Tatarii din Bugeac. In scopul unei apărări mai eficace, grănicerii aceştia îşi ridicară, mai ales la pragurile 
Niprului, anumite fortificaţii numite siciuri, adecă cuiburi, pentru siguranţa lor, dar şi pentru stăpânirea 
căilor de comunicaţie pe apă şi pe uscat ce duceau dealungul acestor praguri sau cataracte ale marelui fluviu. 
Astfel se desvoltă cu vremea în această mare regiune de graniță o situaţie particulară: pe deoparte Tătarii 
gata de pradă, pe de alta. supuşii polono-litvani, gata la revanşă şi viceversa. 

De pe la sfârşitul veacului al XV-lea, populaţiunea aceasta de graniţă, cu organizaţia ei militară şi 
oricând gata la luptă, apare sub numele de Cazaci. Originea acestui nume propriu n'are nimic comun cu 
etimologia populară care îl derivă dela koza — capră, cum credea Miron Costin sau istoricii germani 

Pöllmann şi Eckert“, ci este de origine turco-tătară. Anumite triburi kirghizice se numesc până astăzi 


„Hajsak“, după turcescul „kaj“ — uşor şi „sak“, cuvânt aric trecut prin persană la “Tătari, cu însemnătatea 
kd EÍ 2 

de sarcină, povară, sac, adecă oameni sprinteni, mobili şi gata oricând la luptă şi acţiune“. Miron Costin 


avea cunoştinţă despre această etimologie, dar dânsul nu voia să o creadă, zicând: „Deci, mulți au zis că 


numele lor ar fi dela un neam ce este pe lângă apa Volgăi (stepele kirgizice), anume Casak; ce acele deşarte 


poveşti sunt“ 25%. 


Vechile documente ruseşti amintesc de Caizaci sau Cazaci tătari. Marele cnea Ivan al III-lea aducea 
aminte hanului Dzanibeg din Crimea de timpurile când găsise la curtea sa din Moscova azil în calitate de 


232 Kogălniceanu, Letopiseţe, II, p. 313; H. Pöllmann, Beiträge zur ältesten Geschichte des Kozakentums, München, 1888.; 
R. v. Eckert, Der Ursprung der Kozaken, Berlin, 1882.; Gustynskaja Letopis crede că Cazacii şi-ar fi împrumutat numele dela o 
căpetenie de a lor cu numele Kozak. 

233 Nikolaus Ernst, Die ersten Einfälle der Krymmtataren in SiidruBland, in „Zeitschrift für Ost-Europăische Geschichte“, III, 
pag, 12. 

234 Kogălniceanu, Letopiseţe, II, p. 313. 

„cazac“, adecă de pribeag, refugiat, bejenar”*5. La 1504 un principe tătar, Tevekkül, scria marelui cneaz 
Ivan că într'o vreme hoinăria în stepă fiind „cazac“ şi că numai decurând s'a supus hanului Mengli-Gherai 
din Crimea?3. Numele de „cazac“ se întâlneşte adeseori alături de titlul „kneaz“, „mârza“, „ulan“ şi „cazac“. 
Herberstein aminteşte de o întreagă hordă de „cazaci“, probabil horda kirghizică?”. Cazacii tătareşti se 
găsiau în număr mare în serviciul Ruşilor, ca informatori şi călăuze în stepă şi ca mercenari în răsboaele cu 
vecinii”s8, 

Îndelitnicirea aceasta a Tătarilor „caizaci“ sau „cazaci“, de a hoinări liberi după pradă şi-o însuşiră 
curând şi creştinii dela graniţa tătărească, adoptând cu îndeletnicirea şi numele ei. Vecinătatea cu Tătarii, 
felul lor de trai şi de pradă, aduse cu sine nevoia şi pentru creştini de a se organiza la fel şi de a se adapta 
nouilor condițiuni de trai dela hotar. Pentru a se putea măsura cu vecinii lor războinici, Cazacii creştini se 
organizară şi ei în „coşuri“, adecă în unităţi de câte patru cu un al cincilea ca conducător. Ei se înarmară la 
fei, se deprinseră cu serviciul de informaţiuni şi cu apăfarea graniţei, curat ca şi comilitonii lor tătari. Unii 
erau „Cazaci“ de profesiune, alţii se asociau numai vremelnic la vre-o expediţie de pradă sau la vre-o in- 
cursiune oarecare. l'lemente tinere şi întreprinzătoare de toate naţiunile, așa Poloni, Ucraineni, Ruși, l.itvani, 
Moldoveni ba chiar şi Tătari, fugiau la Cazaci pentru vre-o „excursie“ de pradă, pentru o expediţie de răzbu- 
nare sau pentru a-şi satisface pofta de aventură. lobagii asupriţi de pe moşiile nobililor, vânătorii şi pescarii 
obijduiţi şi loviți de soartă sau împiedecaţi de a-şi agonisi pânea de toate zilele, formau contingentele 
căzăceşti. Răzbunarea era pentru ei o uşurare sufletească, iar prada un adaos de hrană la viaţa lor zbuciumată. 
Contrastul religios între Creştini şi Mohamedani împrumută expedițiilor acestora nimbul mistic al unor lupte 
sfinte pentru credinţă, iar dorul de libertate nelimitată în imensitatea stepei, li dedea avântul unui eroism 


naţional şi al unei idealizări poetice”? 


240 


. Hruszewski îi compară cu vechii Brodnici și Bârladnici şi vede în 
aceştia pe predecesorii Cazacilor““. Celibatul obligatoriu şi lupta contra necredincioşilor făcu pe unii să-i 
asemene cu membrii ordinilor religioase din apus. Alţii vedeau în Cazaci mai curând o obşte comunistă din 
cauza libertăţii nelimitate şi a lipsei de proprietate individuală. În organizaţia căzăcească domnia o egalitate 
deplină a membrilor comunităţii în toate chestiunile politice şi sociale. Toată puterea era concentrată în 
sânul adunării obşteşti. Slujbaşii şi comandanții unităților, odată aleşi, executau, cu puteri depline, toate 
hotărîrile. Libertatea individuală trebuia să se subordoneze voinţii grămezii. În timp de răsboi, adunarea 
încredința hatmanului puteri discreţionare, pe cari el le exercita ca ori care alt autocrat?! 

Cercetătorul polon Rawita-Gawronski ajunge la concluzia că aşezarea Cazacilor la Nipru n'a pornit din 
imboldul unei mari idei de stat, cum cred unii, şi nici dintr'un plan bine chibzuit de a apăra creștinătatea 
contra Tătarilor păgâni. De aceia dânsul nu împărtăşeşte vederile acelora, cari căutau în organizaţia căză- 
cească analogit cu ordinul cavalerilor teutoni sau ioaniţi. El se ridică contră încercărilor de idealizarea a 
Căzăcimii, şi caută originea alcătuirii căzăceşti în nevoile şi neajunsurile politice şi sociale ale populaţiunilor 
cis- şi transnipriene, precum şi în îngrămădirea de iobagi pribegi din ţările vecine”. Se pare că aceste juste 
aprecieri sunt cele mai aproape de adevărul istoric. 

„Pentru Cazaci, ce neam sunt“ găsim la Miron Costin care, precum se ştie, își făcuse studiile în colegiul 
catolic dela Bar din Ucraina, informaţiunile, poate, cele mai autentice. El ne relatează zicând: „Sunt Cazacii 
de neamul lor Ruși, rămaşiţă din oştenii cnezilor ruseşti, pe care cu îndelungate vremi supuindu-i craii leşeşti 


235 Sbornik Imp. Russk. Istor. Obsestva, vol. 41, p. 4 şi 5. 

236 Sbornik Imp. Russk. Istor. Obsestva, vol. 41, No. 97, pag. 518. 

237 Rerum moscovitarum commentarii, Basileae 1556, pag. 91. 

2338 Cfr. Ernst, |. c., pp. 13 şi 43. 

239 N. Iorga, Acte şi Fragmente, I, pag. 25-26.; cfr. N. Iorga, Legăturile Românilor cu Ruşii apuseni, Anal. Acad. Rom. Ist. 
XXXVIII, pag. 752 şi urm. 

24 M. Hruszewski, Istorija Ukrajiny Rusy, vol. VIII: „Kazacki Časi do re 1625; cfr. M. Korduba, Die Anfange des Ukrai- 
nischen Kezakentumus, în Zeisschrift für Ost. Europäische Geschichte, II, pag. 369 şi urm. 

241 Cfr. Rudničkyj, o. c., pag. 201 şi urm. 

242 Zeisschrifi für Ost. Europäische Geschichte, III, pag. 443. 

şi căzând şi Kievul, scaunul Rusiei, pe mâna Legilor, ei pre Nipru în gios şi pre de cea parte şi de ceastă 
parte trăiau sub ascultarea crailor leşeşti, slobozi de vecinătăte, în chipul oştenilor, cu hrană slobodă pe 
Nipru, ori cu vânătoria, ori cu păscaria, până la pragurile Niprului, unde are Nipru în trei locuri praguri, aşa 
de firea locului făcute, şi cade apa de pe stânci, ce sunt în fundul apei, la un loc gios; care locuri nici un fel 
de vase a trece nu pot, fără vasele lor (adecă a Cazacilor); şi acele încă cu mare grijă trec; şi de multe ori pe 
uscat trag vasele până trec acele praguri; şi aşa trăind până în zilele lui August crai“2%5. 

Mărturia lui Miron Costin este una din cele mai prețioase contribuţiuni la istoria Cazacilor. Dar cu toate 
acestea opera lui Miron Costin nu e găsim citată în lucrările istorice asupra Cazacilor, nici la autorii germani 
şi nici la cei ucraineni. De altfel asupra mărturiilor cronicarilor moldoveni vom reveni mai adese în cursul 
expunerilor noastre. 

Una din cele dintii menţiuni despre Cazacii. ruși o ăsim în cronica lui Bielski la 1489. Atunci Cazacii 
ruşi, ca buni cunoscători ai stepei pentice, ar fi dat regelui loan Albert un foarte prețios ajutor la urmărirea 
Tătarilor?*. La 1495 „ukrainniki“, adecă grănicerii cazaci, numiţi de Moscoviţi „ljudi ukrainnije“, oameni 
de graniță, raportau regelui Alexandru al Poloniei că Mengli-Gherai, a cărui invazie în Ucraina era aşteptată, 
nu ar fi ajuns încă la Nipru?%5. Prima menţiune documentară despre Cazacii ruși o găsim la 1499 într'un act 
al marelui cneaz Alexandru al Litvaniei către târgoveţii din Kiev, prin care aceştia primiră autorizaţia de a 
percepe o anumită taxă dela pescarii cazaci dela Nipru”. În 1503 Cazacii din Cercassy pândiau la vadul 
Niprului şi spoliară pe meşterii italieni cari călătoriau din Moldova la Moscova şi în Crimea?” . În acelaş an 
voevodul Kievului, Dimitrie Putjatyci avea concentrate în jurul său mari contingente de Cazaci”%. La 1510 
se pomenește de „exploratores“ cazaci, cari aduceau din stepă informaţiuni asupra Tătarilor*. 

Cronicile poloneze arată că la 1516 pârcălabul Cameniţei, Przeclaw Lantkorunski, întreprinse în fruntea 
unei oştiri de „Cazaci“ o expediţie contra Cetăţii-Albe şi Oceacovului. Acolo el bătu rău pe Tătari şi se 
întoarse victorios şi cu pradă foarte bogată. Acest Przeclaw Lanckorunski era probabil fiul lui Stanislau Lan- 
tkorunski, care cu ocaziunea unei misiuni diplomatice în Moldova se purtase foarte arogant şi indispuse pe 
Ştefan-cel-Miare, aşa că domnul Moldovei la 1502 cerea prin solul său regelui polon Alexandru să impună 
trimişilor săi un limbaj mai cuviincios decât cel al lui Lantkorunski?50. 

Cronicile poloneze pun organizaţiunea militară a Căzăcimii în legătură cu expediţia aceasta a lui 
Lankorunski contra Cetăţii-Albe şi consideră pe acesta ca pe primul hatman al Cazacilor. În realitate însă 
Lan€korunski nu era decât un pârcălab polon care îşi spori rândurile oștirii sale cu contingente căzăceşti, 
gata oricând la expediţii de pradă şi de aventură. 

Unul dintre cei dintăi eroi ai Cazacilor fusese Ostafie Daşcovici, starostele din Cerkassy şi Kanev, care 
organiză mai bine pe Cazaci şi-i întrebuință ca forță apreciabilă contra Tatarilor. El propusese guvernului 
polon să organizeze la Nipru o strajă căzăcească permanentă de 2.000 de oameni, cari de pe luntrele (čajki) 
lor să poată zădărnici trecerea fluviului şi forțarea pragurilor. Ostroavele Niprului trebuiau fortificate prin 
ridicarea de întărituri, băşti sau siciuri (cuiburi) de apărare, resturile vechilor „zaruby “ din secolul al XII- 


251 


lea, care deveniră apoi adevăratele propugnacule ale republicei poloneze contra Tătarilor”!. Dar seimul 


polon respinse planurile sale de fortificaţie?*?. Cronicarul polon Simon Starowolski menţionează despre 


283 Letopiseţe, I, pag. 313. 

24 Marin Bielski, Kronika polska, Cracovia 1597, pag. 476. 

5 Sbornik, 35, no. 39, pag, 201. 

246 Akte Zapadnoi Ross. I, no. 170. 

247 Sbornik, 35, no. 89, pag, 469. 

248 Piasecki, Hronika, Cracovia 1870, la anul 1503. 

249 Acta Tomiciana, I, no. 78, 90, 99 şi 212. 

250 Zrodla Dziejowe, X, no. 23, pag. 81: „quod aliis verbis uterentur, quam dominius Lančkorunski, quae non placerent voj- 
vode“. 

251 Cfr. Rawira-Gawronski în ,„ Zeisschrift für Ost. Europäische Geschichte” III. pag. 443. 

252 Cfr. Ernst, 1. c., pag. 44. 


age sa 


Problema Ucraineană în Lumina Istoriei 


Ostafie Daşcovici, zicând că el îşi organiză „un fel de armată, căreia îi dădu numele de Cazaci, adecă ostaşi 
armaţi uşor şi fără teamă de moarte; cari mai toţi sunt ţărani, adunaţi de prin satele, oraşele şi ocinile Boeri- 
mei rutene, având totdeauna un şef ales dintre ei, sub a cărui comandă ei se luptau cu inamicii regatului 
polon, din ordinul regelui sau din smomeala prăzii, şi cari în timp de vară erau foarte numeroşi, ajungând 
câte odată până la 40.000, organizaţi după normele militare ale Romanilor, iar în timp de iarnă fiecare se 
retrăgea pe acasă la rude sau la amici“255. Ostafie n'a mai apucat să-şi apere planurile sale strategice, întrucât 
el căzu în prinsoarea tătărească. De acolo dânsul izbuti să scape, refugiindu-se în Moldova la curtea lui 
Ştefăniţă- Vodă. Solul Moldovei în Polonia la 1523, Luca Cârjă, avea poruncă să arate regelui, „în privința 
lui Ostafie, că e foarte bolnav şi roagă pe Domnul nostru ca să facă ştiut aceasta Măriei Sale Regelui“ Se 
pare că Ostafie murise scurt după aceia în Moldova în vârstă de 70 de ani”. 

Curând însă Cazacii, dându-și seama de puterea lor, începură să opereze pe socoteala lor proprie. Ei nu 
se mai supuneau totdeauna ordinilor regelui polon, ci începură să nesocotească mereu aceste ordine. Cazacii 
polonezi făceau adese cauză comună cu Cazacii moscoviți, când împotriva craiului, când împotriva ţarului. 
Pe la sfârşitul veacului al XV-lea revoltele şi răsvrătirile Căzăcimii contra autorităţii de stat se ţineau lanţ. 
În atitudinea aceasta de neascultare şi nesupunere Cazacii găsiau tovarăşi în numeroasele cete de tărani de 
pe moşiile nobililor poloni cari refuzau de a mai suporta sarcinele dijmei şi ale prestaţiilor sau robotului. 
Neascultarea aceasta determină pe craiul Sigismund I să pună capăt acestor semne de anarhie. În 1541 el 
hotări ca toți Cazacii polonezi să fie trecuţi într'un registru, pentru ca să se ştie preciz, cine trăieşte din 
vânatul de peşte şi vidre pe Nipru, iar în caz de turburări cu Moscoviţii şi Tătarii, să se poată constata 
vinovaţi. Astfel Cazacii deveniră cu vremea o tagmă specială, alături de boerime, târgoveţi şi țărani. Pela 
1550 se formă o obşte deosebită, obştea „Cazacilor Zaporojeni“, adecă a Cazacilor de dincolo de pragurile 
Niprului. Sub regele Ştefan Báthory se produse la 1583 ruptura între Cazacii registraţi şi între Cazacii za- 
porojeni, cari refuzau să fie trecuţi în registrele regale. De atunci începu lupta şi rivalitatea între registraţi şi 
zapotojeni, dela care porniză năzuinţele spre independenţă?*5. 

Curând după organizarea lor, Cazacii începură să se amestice în turburările din Moldova. Cronicarul 
Ureche arată că Despot-Vodă îşi făcuse prieteni şi între Cazaci, cari îl ajutară la urcarea sa în scaunul 
Moldovei”S. La ajutorul aceloraşi Cazaci recurse și Dimitrie Visnovecki, care cobora dintr'o soră a lui Petru- 
Rareş, când umbla să-şi revendice drepturile sale la tronul Moldovei. Chemat de un partid de boeri în Mol- 
dova ca să ocupe tronul părintesc, ce era usurpat de Despot-Vodă, Dimitrie sau Mitru- Vodă năvăli în Mol- 
dova cu oaste căzăcească. El fu însă lovit pe neaşteptate de Ştefan Tomşa la Vercicani şi silit să se refugieze 
întrun sat din apropierea Botoşanilor; dar acolo fu descoperit şi trimis împreună cu cumnatul său Pisacenski 
la Istambul unde peri în cârlige ca rebel la 156377. 

Cu acest prilej Cazacii îşi deschiseră larg calea în Moldova, unde necontenitele lupte pentru domnie li 
oferia bun prilej de a se amesteca şi interveni. Grigore Ureche relatează că „Ion Vodă-cel-Cumplit, îndată 
ce se văzu înstrăinat de mila stăpânului său, se gândi să ţină ţara cu sabia şi „de sârg trimise la Cazaci, de i- 


258 Atunci „Cazacii s'au giuruit, cât le va da ştire, cât vor veni“?%%. Şi de fapt 


au poftit să vie cu află în ajutor 
Cazacii „cum sunt ei gata de a se amesteca la toate amestecăturile, neîntrebând de nimeni, au strâns 12.000 
de oameni şi au venit la Ion Vodă, pe cari văzându-i Ion Vodă, nu într'alt chip, ci ca şi când ar fi văzut înger 


din cer cu veste bună de izbândă pogorit, şi cu multe daruri, capetele cine erau, le-au dăruit... Aşa au ales 


25 Hasdeu, Arh. Ist., pag. 56 şi urm. 

254 Arhiva Istoria, HI, pag. 535; cfr. N. Iorga, Legăturile Românilor cu Ruşii apuseni, 1. c. pag. 755., Zeisschrift für Ost. 
Europäische Geschichte, IV, pag. 117. 

255 Ernst, 1. c. pag. 46. 

256 Letopiseţul Ţării Moldova. ed. Giurescu, p. 175. 

257 Letopiseţul Ţării Moldova. ed. Giurescu, p. 222. 

258 Letopiseţul Ţării Moldova. ed. Giurescu, p. 191 şi 200.; cfr. N. Iorga, Legăturile Românilor cu Ruşii apuseni, 1. c. pag. 
755. 


259 Letopiseţul Ţării Moldova. ed. Giurescu, p. 230 şi urm. 

Jon Vodă cap dintre Cazaci pe Sfirciovski cu câțiva Cazaci şi cu o seamă de oaste de ţară şi i-au trimis 
înainte de strajă, să vadă cu ochii, şi el cu altă oaste au purces după dânşii. Iar Sfirciovski cu acea seamă de 
oameni au nemerit 400 de oameni, straja lui Petru- Vodă, şi fără veste i-au încunjorat şi pre toţi i-au prins. 
Sfirciovski dacă au biruit această strajă şi au prins de veste cum Petru-Vodă nemic nu ştie de oastea lui Ion 
Vodă, îndată au repezit oameni de ţară, să dea ştire lui lon Vodă să sârguească, să-i lovească fără veste, că 
arc vreme acum de i-i voia să-i bată, şi i-au dat ştire cum este oaste multă foarte“. În luptele domnului 
Moldovei contra Tatarilor „Cazacii nu se lenia, ci câmpii Bugeacului pururea cerca şi multă pradă făcea“. 
La bătălia nenorocită dela Roşcani lângă Cahul, Cazacii luptară vitejeşte de partea voevodului Moldovei, 
„pedestrându-se“ cu toţii şi „intrând în grămada turceaiscă, tăind şi oborând, de au perit până la unul“. 

In anii următori Cazacii interviniră în Moldova pentru Ion Vodă Potcoavă?“, pentru fratele acestuia 


Alexandru2€! 


şi pentru alți domnişori dornici de domnie. Intre aceşti „domnişori“ se găsia şi un oarecare 
Petru Cazacul, care îşi încercă norocul la tron cu ajutorul semenilor săi, precum arată şi numele. „De noroc 
era Petru cu Cazacii — zice cronica lui Ureche — cum se tâmplă omului de n'are odihnă, că bine de unii nu se 
mântuia, alţii venia asupra lui, ca într'acelaşi an, după ce s'au aşezat al doilea rând şi al treilea la domnie. În 
7076 (1578) Iulie 27, nişte Cazaci cu un domnişor au venit la Nistru şi toţi şi-au pus capetele. Aşişderea 
curând după aceşti Cazaci, în anul 7087. Octombrie 12, un Constantin, iar cu Cazacii au intrat în ţară şi s'au 
topit toţi în Nistru“262. 

„Nu multă vreme — zice Ureche — ci fără zăbavă au venit Cazacii în ţară cu un domnişor, ce i-au fost 
zicând Ivan, cărora li-a ieşit înainte Petru-Vodă cu oaste din sus de Tutova, Noemvrie 23 (1587). Şi dând 
război vitejeşte în îmbe părțile, mulți au picat şi în 26 de zile a lui Nosemvrie birui Petru-Vodă pe Cazaci 
şi-i sili de i-au dat pe cine au avut mai mare, carele au luat plata după vina lui; iar ceilalți se ascundeau prin 
păduri şi carii pe unde puteau, iar Moldovenii îi gonia. Mai apoi Cazacii, fugând prin păduri, carii pe unde 
au putut scăpa, apărându-se până la apa Cerimuşului, de s'au tras în ţara lor, puţini întregi, ci mai toţi răniți 
şi pedeştri“2%5. 

Petru Șchiopul avea veşnic lupte cu ei, bătându-i în 1583 la Bogdăneşti pe Prut?%. In August 1584 
Cazacii arseră Tighina?%5. În 1587 Cazacii fură bătuţi la Tutova?*€. In 1595 Cazacii năvăliră în Moldova pe 
vremea lui Aron-Vodă Tiranul, sub căpeteniile lor Lobodă şi Severin Nalivaico, arzând târgul Iaşilor şi 


pricinuind mare pagubă ţării”. 


Ambii luptară sub steagurile imperiale şi în Ardeal. Lobodă pare să fi fost Român de origină”%. 

În neastâmpăratul lor dor de pradă şi aventură, Cazacii se aruncau asupra ţărilor vecine, şi îndeosebi 
Muntenia şi Transilvania. Unii dintre conducătorii lor ridicau pretenţii chiar asupra tronului Moldovei cum 
s'a arătat mai sus. Pretențiumile acestea porniau dela elementele româneşti din rândurile Cazăcimii. Şi că 
aceste elemente erau destul de numeroase, rezultă, între altele, şi dintr'o mărturie a regelui Ştefan Báthory, 
care într'o scrisoare adresată sultanului Murad al III-lea, arăta că regiunea dintre Bug şi Nipru era populată 
de o „adunătură de oameni compusă din „Moscoviţi şi Români“?%. Din rândurile acestei adunături româno- 


ruse se ridicâu pretendenţii la tronul Moldovei, de care s'a amintit mai sus. Intre tovarășii de luptă ai lui Ion 


260 Letopiseţul Ţării Moldova. ed. Giurescu, p. 236 şi 244. 
261 Letopiseţul Ţării Moldova. ed. Giurescu, p. 244 şi 245. 
262 Letopiseţul Ţării Moldova. ed. Giurescu, p. 246 şi 247. 
263 Letopiseţul Ţării Moldova. ed. Giurescu, p. 257 şi 258. 
Letopiseţul Țării Moldova. ed. Giurescu, p. 252. 
265 Letopiseţul Ţării Moldova. ed. Giurescu, p. 253 şi 254.; Hurmuzaki, Docum. HI, No. 6 şi XXIII. 
Letopiseţul Țării Moldova. ed. Giurescu, p. 258. 
267 Letopiseţul Ţării Moldova. ed. Giurescu, p. 270.; Hurmuzaki, Docum. HI, op. XXXI şi CCHI. 
268 N. Iorga, Acte şi fragmente, I, pag. 25: „coloviem hominum... collectam oste de Moschis, Valachis...”; cfr. I. Nistor, 
Românii Transnistrieni, pag. 24 urm. 
25 Hruszewki, Istoria Ukrayny Rus., VII, pag. 321. 

Potcoavă se pomeneşte şi de Moldovenii Ceapă sau Ţopa şi Cârstea Voloşin?70 


. Din vasta corespondenţă a 
regelui Ştefan Báthory cu sultanul Murad al III-lea se vede că năvălirile Cazacilor în Moldova se ţineau lanţ, 
ceia ce confirmă de altfel şi mărturiile cronicilor moldoveneşti”. Cazacii năvăliau adesea şi în Muntenia, 
unde luptau uneori umăr la umăr cu Românii””?. In raport din 13lunie 1595 arată 7.000 de Cazaci în armata 
lui Mihai Viteazul. Legăturile lui Mihai Viteazul cu Cazacii erau destul de strânse. La 1598 voevodul Kie- 
vului scria lui MihaiViteazul: „Iar cât pentru afacerile Măriei Tale, precum M.T. mi-ai fost scris, ca să spun 
Cazacilor să vie la M. T. spre a da împreună cu ei faţă cu păgânii în vreme de nevoie; pentru aceia am trimis 
la dânşii şi ei sunt gata şi nu aşteaptă decât răspuns dela M. T.; chiar voiesc să ştie ce li făgădueşte M. T. şi 
când ar trebui să pornească; aceştia sunt oameni că pot să te servească pe M.T. şi toată creștinătatea?” 
Tratativele cu Cazacii duseră la bun sfârşit, căci la 6 lulie 1598 Mihai Viteazul vestia pe voevodul Ardealu- 
lui, că Cazacii sunt gata să-i vină în ajutor şi că au şi trimis soli la Ieremia Movilă pentru libera trecere prin 


Moldova, dar că acesta li-ar fi oprit trecerea de frica Turcilor”"* 


. Dar cu toate acestea aflăm că în timpul 
bătăliei dela Şelimber, 300 de Cazaci ocupaseră trecătoarele peste munţi?'5. Se poate să fi fost un grup nou 
de Cazaci, veniţi numai de curând în ajutorul domnului muntean, sau poate că erau un detaşament din grupul 
de 7.000 de Cazaci pomeniţi încă la 1595 în armata lui Mihai-Viteazul”'€. La lupta dela Buzău din 1600 
luară parte şi contingente căzăceşti”. În Martie 1600 Cazacii zaporojeni făgăduiau, într'o scrisoare către 
regele Sigismund al III-lea, că ar fi avut de gând să între în slujba lui Mihai-Viteazul împotriva Moldovei. 
Ei înțelegeau să lupte contra păgânătăţii, ademeniţi de simbria pe care domnul muntean i-o făgăduise. În 
schimb Cazacii cereau regelui polon să li respecte drepturile îngăduite lor de Ştefan Bâthory şi să fie luaţi 
în scut faţă de slujbașii asupritori?'$. 

Marile planuri de reorganizare a Căzăcimii, concepute de Ostafie Daşcovici şi continuate de Ion Ba- 
dovski, primul hatman asupra tuturor Cazacilor, numit de Sigismund August la 157277, au fost reluate şi 
duse la îndeplinire de regele Ştefan Bâthory. Miron Costin relatează că „Ştefan Bator, craiul leşesc, şi mai 
mari aşezări au făcut Cazacilor, dându-le hatman să aibă, cu steag, cu dobe, cu trâmbiţi şi după voia lor să- 
şi aleagă hatman; şi i-au pozvolit şi i-au întărit să facă şi vase de Marea Neagră şi să facă Cazaci răgistrovi, 
adică de Catastije până la 40.000 de oameni; şi loc să aibă scaunul lor într'un ostrov la Nipru, în care este o 
mănăstire mare cu câteva alte biserici mai mici şi anume Trăhtmirov (Trechtemirov). Şi aceasia este în- 
cepătura oștirilor lor, după căderea cnejilor ruseşti de 150 ani...“2%0. 

Sub hatmania lui Petru Konaszevic (1612—1622) Cazacii desvoltară o mare activitate războinică, ame- 
ninţând cu năvălirile lor nu numai Moldova şi Crimea, ci întreg litoralul Mării Negre, lovind oraşele Sinope 


281 


şi Trapezunda”%! şi ajungând până aproape de Constantinopol?%?. Expediţiunile de pradă ale Cazacilor pro- 


duseră e încordare a raporturilor dintre Poloni şi Turci care duse la izbucnirea războiului polono-ture din 
1620. Câmpul de operaţie era în Moldova, în regiunea Hotinului, unde la 1602 se încheiă şi pacea între 
Skindir-Paşa şi craiul leşesc Sigismund al III-lea. Prin tratat regele polon se obligă să pună stavilă năvălirilor 


270 Hurmuzaki, Documente III, 1, No. 2, 4, 6, 10, 14, 15, 19-25, 71, 73, 74, 76, 83, 89, 100, 115-118, 138, 144, 161, 168, 
169, 178, 192, şi 203. 

271 Hurmuzaki, Documente III, 2, No. 55, 86, şi 89. 

272 Hurmuzaki, Documente III, 2, pag. 109, No. 129. 

23 Hurmuzaki, Docum. III, 1, pag. 319, No. 247. 

274 Hurmuzaki, Docum. III, 1, pag. 294, No. 227. 

275 Hurmuzaki, Docum. III, 1, pag. 340, No. 263; p. 345, No. 265; cfr. Pp. 348, 351, 381, şi 431. 
Cfr. N. Iorga, Legaturile etc., pag. 66 urm. 
277 Hurmuzaki, Docum. III, 2, pag. 371, No. 451. 
Hurmuzaki, Docum. Supl. II, vol., I, pag. 586, No. 312. 
2 Cfr. Vladimir Milkowicz, Die Kosakem, in Helmolt, Weltgeschichte, vol. V, pag. 538 urm. 
Miron Costin, 1. c. pag. 313 urm. 
Miron Costin, 1. c. pag. 265. 
Miron Costin, 1. c. pag. 267. 

2%. Următori dispoziţiunilor din tratatul de pace dela Hotin, Polonii opriseră Ca- 


căzăceşti în Marea Neagră 
zacilor calea spre mare, ridicând la pragurile Niprului, după planurile inginerului francez Beauplan?5*, ce- 
tatea Kodacului pentru închiderea drumului. Măsurile acestea indispuseră foarte mult pe Cazaci şi-i mână 
la acte de răsvrătire contra Polonilor. Pentru reprimarea acestora, Polonii recurseră la măsuri aspre. Miron 
Costin relatează că la 1637 pe vremea regelui Vladislav al IV-lea (1632-1648), „Cazacii se ridicase cu 
Paviliuc, hatmanul lor, asupra Leşilor, pentru oprire de pe Marea Neagră; pe carii Potocki, hatmanul leşesc 
cel de câmp, i-au lovit, şi închizându-le tabăra, au dat Cazacii viu pe Pavliuc, hatmanul lor, şi în anul acesta 
au făcut Leşii o cetate, anume Kodacul, pre Nipru la pragul cel dintâiu al Niprului, oprind pe Cazaci să nu 
umble pe Marea Neagră, stricând pacea cu Turcii, care opreală a lor a răsuflat spre marea pustietate a Crăiei 
Leşeşti, cu Hmil hatmanul căzăcesc“385. 

Miron Costin, care pe vremea aceia îşi făcea studiile la colegiul din Bar, ne desfăşură în cronica sa 
moldovenească un luminos tablou asupra frământărilor căzăcești până la răscoala lui Bogdan Hmielnicki, 
Hmil al cronicatilor moldoveni, din care reținem următoarele: 

„Pe acele vremuri multă nevoie făceau Cazacii Crâmului şi ţărilor tătăreşti; până în Anadol au hălăduit, 
Sănăpol şi Trapezundul, cetăţi mari le-au luat în câtezva rânduri şi alte oraşe mai mici, dincolo de Marea 
Neagră şi dincoace Varna, Misivria, Ahilo, până la Aitos şi la Pravadia, pururea prădau; şi au lovit până 
aproape de Țarigrad, la Enikiui, pe Boaz, unde cură Marea Neagră în Marea Albă, sub cetatea. Țarigradului“. 

„ŞI aşa dodoind Impărăţiei turcești, venia dela Turci ponoslu pentru prăzi ce făceau Cazacii în ţările lor, 
socotind dela o vreme Leşii, pentruca să nu strice pacea cu Împărăţia Turcului, făceau Cazacilor mare 
strâmtoare, oprindu-i de pe mare, care hrană o deprinsese ei cu mare dobândă; şi averea ce scoteau de acolo, 
şi cu alte avuţii zidiau biserici, mănăstiri de piatră; câte o mănăstire în Kiev, căreia îi zic Arhanghel, stă şi 
până astăzi cu o boltă în mijloc foarte mare, şi toată bolta acoperită cu tablă galbenă de aramă şi poleită cu 
aur“. 

„ȘI pentruca să-i oprească de tot să umble pe mare, au făcut Leşii o cetate, anume Hodacul, la pragul 
cel dintâi al Niprului şi ţineau acolo câte 2000 de Nemţi de pedestrime cu puşte pentru opreala lor, care era 
foarte ca mare silă Cazacilor, ca unor oameni, care altă hrană nu ştiau fără oştenie, şi dintr'acea opreală s'au 
ridicat în câtezva rânduri împotriva Leşilor, cu Nalivaico hatmanul, apoi cu Sulima, mai apoi cu Cuzima, 
hatmanul lor“. 

„Ci îi risipiau hatmanii leşeşti, până, văzând neticneala cu dânşii, li rădicase hatmania să nu fie şi le 
trimitea câte doi oameni comisari să li fie mai mari, şi acei doi comisari li făceau giudeţe şi îi cârmuiau şi 


cu vremea şi alte volnicii le-au stricat toate cât nu era Cazacul cu nemic volnic““256. 


CO co co eo o o e) 


283 Miron Costin, |. c. pag. 267. 


284 John Christ, Engel, Geschichte der Ukraina, Halle, 1796, pag. 128. 
285 Miron Costin, 1. c. pag. 303. 
286 Miron Costin, 1. c. pag. 314. 

X. Bogdan Hmelnicki şi Vasile Lupu. 

Continuând relaţiunea sa asupra Cazacilor Miron Costin zice: „Aşa s'au tras asuprelile până la craiul 
Vladislav. In anul acela (1634) Vladislav, văzându-se crai cu vârtute, după atâtea izbânde asupra Moscului, 
cumuşi era aşa, că mai fericită Craia Leşească, şi în tărie şi în tot binele şi bişuguri, nici la un crai n'a fost 
cum au fost atunci“. 

Intemeindu-se pe puterea sa, regele Vladislav puse la cale o coaliţie creştină contra Turcilor şi Tatarilor, 
în fruntea căreia urma să fie chemat el „ca general peste toată creştinătatea, adecă purtător de oşti împotriva 
“Turcilor“. Pentru reuşita acestei cruciate, craiul Vladislav avea însă nevoie de sprijinul Cazacilor. În scopul 
acesta, spune Miron Costin, regele „au trimis la Cazaci şi au chemat la sine pe un Cazac bătrân, anume 
Barabaş şi pre Hmil, care era atunci pisar oştirilor. Dacă au venit Barabaş şi cu Hmil la Craiul, cu dânşii au 
tăinuit multe voroave Craiul pentru gătirea lor la Marea Neagră, pentru locuri pe lângă mare, şi au așezat cu 
aceia amândoi şi dintr'acolo toată gătirea; dând cu Uric, lui Barabaş, hătmănia cu steag, pre obiceiul vechiu 
şi lui Hmil pisăria de oaste, dându-le şi câtăzva somă de bani gata să facă vase şi ce ar trebui de aceia cale. 
Şi aşa gătind toate, craiul, înşelat de domnii cari toţi îi făgăduiau că vor primi acel sfat: şi oastea nemţească 
era sosită până spre Liov; iară ascuns giudeţul lui D-zeu toate gândurile omenești le strămută. Lipsia numai 
seimul, pre obiceiul crăiei, să fie cu sfatul tuturor şi pentru cheltuiala şi pentru încălecatul Leşilor. Deci la 
seim au stat Leşii împotriva lui Craiu, întrebând pe Crai: ce pricină ar avea începătura de sfadă cu Turcii, 
aducându-i aminte de primejdia strămoşului său la Varna; şi bănuind pe crai că au băgat oşti străine în ţară 
fără ştirea lor, şi cum că acele ţări străine numai de odată îi vor da agiutor, apoi va cădea sfada numai pe 
dânşii. Şi se prilijise de murise şi hatmanul lor cel vestit Coneţ-Polski. Şi aşa împiedecat craiul, cu lucrurile 
gata, s'au poftit la Leşi să-i posvolească cu cheltuiala lui cu oaste străină, să meargă asupra Turcului. Au 
strigat cu toții în gura mare: că îndată ce va trece hotatul, or rădica alt crai. Deci numai ce au căutat a se 
surpare toate nevoinţele lui crai și a mergere în vânt“. 

„S'au tras cuvânt în țara leşească până astăzi, cum craiul, dacă au văzut că-i stau Leşii împotrivă, la 
acela gând al lui, în pizma lor să fi îndemnat pre Cazaci să se rădice asupra Leşilor cum şi-ar putea a-şi 
cercare lucrul“. 

„De fată am fost la Bar, îmblam la şcoală, când a trecut pre la Bar canţelariul cel mare, anume Osolinski, 
om foarte dela inima lui crai, şi mare cap, întorcânduz-se dela Kiev, unde s'au făcut a mergere la moaştele 
sfinţilor ce sunt la Kiev, pentru boala lui de picioare; şi dela Kiev au umblat la câtezva orașe căzăceşti; şi la 
întors au venit pe la Bar, unde era scaunul hătmăniei. Era hatman măre, pe urma lui Coneţ-Polski, Nicolae 
Potocki. Au șezut vre-o trei zile acolo la ospăț la hatmanul, şi se mirau oamenii ce erau mai căpetenie, cum 
nu ţiu minte să fie un canţelar să umble prin Ocraina. De este aşa că au îmblat cu acea treabă nu ştiu, iară de 
acele ce am fost de față scriu“. 

„Cazacii măcar că alte oştiri străine, după ce s'a risipit lucrul, s'au întors cine-şi în ţara sa, tot păziau 
treaba lor şi făceau vase bărbăteşte cu banii crăeşti şi se gătiau de Marea Neagră“. 

Atunci hatmanul Potocki porunci lui Barabaş să suspende lucrările şi să înceteze cu pregătirile de răz- 
boi, ameninţându-l cu soarta lui Pavliuc şi Sulima. În urma acestei ameninţări, Barabaş o mai slăbi cu pregă- 
tirile de război, câtă vreme Hmil continua să aţiţie mereu Căzăcimea. Aceasta determină pe hatmanii Potocki 
şi Kalinovski să trimită forțe militare şi să ardă vasele gata construite. Şi Hmil pisarul fu prins şi „pus în 
proaşcă să-l omoare“. 

Iar dacă a scăpat cu ajutorul slugii sale Zaharie Fiţilovschi a zis Hmil: „Luatu-mi-au Ceplinski Soboto- 
vul şi tot cea am avut, dar sabia din mână nu mi-a luat-o“. Cu ceste amenințări Hmil fugi la Cazacii dela 
praguri „iar de acolo fără nici o zăbava s'au dus la Crâm la Hanul, căruia îi arătă cartea craiului, ce-i scria 
să lovească Crâmul şi să cuprindă marea“. Astfel Hmil, lăsând pe “fiul său zălog la Han, izbuti să-l câştige 
pe acesta pentru planurile sale de răscoală contra crăiei leşeşti. Hatmanul Potocki porni din Bar spre praguri 

pentru a preîntimpina răscoala lui Hmil. Acesta însă se întovărăşi cu Tătarii şi, adunând o oaste mare, bătu 
pe Leşi la Jolta-Voda, şi-i puse pe fugă. Hmil îi urmări de aproape cu toată Căzăcimea răsculată, căci „au 
sărit toate satele căzăceşti, unii adăugându-se la Hmil, alții ţiind trecătorile şi săpând drumurile pe la strâm- 
tori“ şi zdrobi pe Leşi cu desăvârşire. Barabaş care voia să se împotrivească, fu aruncat în Nipru cu o piatră 
legată de gât, iar Cazacii lui în plină detecţiune dela Leşi se închinară lui Hmil. 

Încheind descrierea sa dramatică asupra acestei memorabile răscoale căzăceşti, Miron Costin zice: „Să 
scriu de acum; Leşii ce pojar au purces dintr'această scântee, în multe părți de lume ce vărsare de sânge, ce 
pustietate țărilor, ce surpare şi slăbiciune puterii Crăiei Leşeşti, ce risipă amară şi nedobândite cetăţi, ce robi 
şi plean în mânile păgâneşti? Noi ne întoarcem la ale noastre: şi de aş avea la cineva de acest lucru vre-o 
hulă, ca acest letopiseţ mai mult de lucruri străine pomeneşte, decât de loc şi de ţară, răspund că am făcut 
acest curs pentru ca să se deslege mai bine lucrurile ţării noastre, care la acea vreme s'au prilejit. Şi aceia să 
se ştie, că ţara aceasta, fiind mai mică, nici un lucru singură de sine fără adunare şi amestecare ce alte ţări 
nau făcut”. 

Izbânzile lui Hmil asupra armatelor poloneze produseră o profundă impresie asupra întregii populaţiuni 
ucrainene. Cazacii de pretutindeni grăbiră să se adune sub steagul răscoalei desfăşurat de el. Însuşi craiul 
Vladislav porni contia Ucrainei răsvrătite, dar muri în drum la 20 Martie 1648. 

Moartea subită a regelui încurajă foarte mult pe Cazaci, cari cereau lui Hmelnicki să pornească contra 
Varşoviei. Dar neîncrederea în Tătari îl făcu să abandoneze acest plan îndrăzneț şi să se îndrepte contra 
Liovului, pe care-l asediă în toată forma şi-l sili la capitulare. 

În armata lui Hmil se găsiau contingente considerabile de Români, compuse din „cohortele de veterani 
ale Dacilor transnistrieni“, precum le numia Samuil Kuszewicz, starostele Liovenilor, care trata cu Hmil. El 
îi descria ca oşteni nedisciplinaţi şi sălbateci, amestecați cu Tatari. L-a asediarea Liovului cohortele Româ- 
nilor Transnistrieni se găsian în centrul frontului de atac, având la dreapta pe Cazaci, iar la stânga pe Ta- 
tari?38. Cronica lui Righelman arată că din cele 15 polcuri de Cazaci ale lui Rogdan Hmelnicki patru erau 
comandate de Români. Toader Lobodă polcovnic de Pereislav, avea sub comanda sa 2150 de Cazaci, între 
cari şi mulți Români. Martin Puşcariu era polcovnic de Poltava cu 2873 Cazaci. Burlă sau Burlai era co- 
mandantul polcului de Gdeansk?%. Pavel Apostol, fiul lui Ifrim, trecuse din armata moldovenească în cea 
căzăcească. Engel arată că Pavel era oştean vestit, care-şi câştigase mari merite pentru coroana polonă, 


pentru care fu răsplătit cu moşii întinse în Ucraina??? 


. El îşi începuse cariera militară ca sotnic, adică căpitan 
de Homuteck la 1658 şi înaintase la rangul de polcovnic de Gdeansk, apoi de Mirgorod. La 1659 Pavel 
devenise locţiitor de hatman al Ucrainei, iar în anul următor, el uni sub comanda sa polcurile de Mirgorod 
şi Gdeansk”!. La moartea sa Cazacii de Mirgorod aleseră, din recunoştinţă pentru meritele sale, polcovnic 
pe fiul său Dănilă”? deşi acesta n'avea decât 10 ani. Isprăvile războinice ale lui Dănilă au umplut pagini de 
glorie în istoria Căzăcimei pe vremea lui Petru-cel-Mare, precum se va vedea mai la vale. Contingentele 


româneşti din polcurile de Cazaci erau destul de considerabile. De aceia şi cântecul căzăcesc: „Au venit la 


287 Miron Costinin, |. c. pag. 313-318.; Cfr. M. Hruszewski, Istor. Ukr. Russi, VIII. 2. 

288 S, Kuszewicz, Arma Cazacia, în „Fontes Hist. Ucr. Russ. IV, p. 56: „In medio veteranos Dacorum Transnistrianorum 
cohortes (Valahorum) sub patrueli suo Zaharie Chimelnicki posuit“. Cfr. Ion I. Nistor, Românii Transnistrieni, în „Codrul Cos- 
minului“, I. p. 487 urm. 

289 A, Righelman, Letopisnoe povestvovanie a Maloi Rossii, Moscova, 1847, 1. p. 146. 

2 I, Ch. Engel, Geschichte der Ukraine und der ukrainischen Cosaken, Halle, 1795. p. 339 urm. „Er stammt von dem vorneh- 
men und alten Geschlechie der Catarren in der Moldau her, în welchem Fürstentum seine Voreltern die grösste Bedeutung 
besessen haben... Paul Apostol hat sich durch die Waffen sehr berii-hint gemacht und der Krone Polen ansehnliche Dienste 
geleistet, wofiiir ihm în der Ukraine grosse Landgiiiter zu Chomuteh, eigentiimlich geschenkt wurden“. 

21 V, Modzalevski, Malorossiiski rodoslovnik, Kiev. 1908, II. Pag. 6. 

2% N. P. Smochină, Din trecutul românesc al Transnistrianei. Dănilă Apostol, hatmanul Ucrainei libere, în „Cercetări isto- 
rice”, V-VII, pag. 170 urm. 

noi Românii; toţi Români, toţi frumoşi. S’au înscris în armata căzăcească, şi s'au înfrățit cu noi“??? 

Contingentele româneşti cât şi numeroşi polcovnici ba chiar şi hatmanii, pe care Românii li-i dădură 
Cazacilor, dovedesc cu prisosință că Românii n'au precupeţit niciodată concursul lor Ucrainţilor. Şi aceasta 
nu numai la înjghebarea vieţii lor bisericeşti prin Petru Movilă, ci şi la lupta lor pentru dobândirea libertăţilor 
politice şi sociale. Cei patru polcovnici români din armata eliberatoare a lui Bogdan Hmelnicki dau cea mai 
strălucită dovadă pentru aceasta. În bătălia sângeroasă dela Berestezko din 1651, un grup de 4000 de ostaşi 
români luptară de partea lui Bogdan Hmelnicki, vărsându-şi sângele pentru realizarea idealurilor politice ale 
coreligionarilor lor ucraineni”. 

Răscoala neaşteptată a Cazacilor surprinse oarecum pe poloni şi aşa se explică înfrângerile lor dela 
început. Dar nici Cazaci, conduşi milităreşte de Hmelnicki, nu erau încă pe deplin lămuriţi asupra planurilor 
lor politice. Alegerea noului rege Ion II. Cazimir (1648-1668) n'a putut fi zădărnicită de Hmil. După lupta 
dela Zborsv, Hmelnicki se văzu silit să trateze pacea cu craiul leşesc. El cerea comanda supremă asupra unei 
trupe de 40.000 Cazaci registraţi, precum şi voevodatele Kiev, Czernigov, Poltava şi Podolia din nemij-lo- 
cită vecinătate a Moldovei. El mai pretindea îndepărtarea Evreilor şi Jezuiţilor din Ucraina şi admiterea 
mitropolitului ortodox ca virilist în senatul polon. Dar cu toată stăruința sa, hatmanul n'a putut obţine nici 
aceste concesiuni. Bătălia dela Beresfecko în Volhinia (28—30 Iunie 1651), s'a sfârşit cu înfrângerea Caza- 
cilor şi căderea în prinsoare tătărească a lui Bogdan Hmelnicki. Trădarea Tătarilor a fost cauza înfrângere. 

Curând însă Hmelnicki scapă din prinsoare şi reveni din nou în fruntea Căzăcimei. Dar de astădată el 
îşi dădu seama că în lupta sa pentru libertate nu se putea sprijini numai pe forțele sale proprii. În urmărirea 
scopurilor sale politice, el trebuia să se reazeme pe una din puterile vecine, fie pe Poloni, fie pe Ruşi, fie pe 
Turci. O hotărîre grabnică se impunea cu atâta mai mult, cu cât armatele litvane sub comanda lui Radzivill, 
înaintaseră în Ucraina şi cuceriseră chiar Kievul, iar o armată polonă, sub comanda lui Potocki, se găsia în 
marş spre Ucraina. Pentru a evita noui vărsări de sânge, se ajunse în Septemvrie 1651 la o înţelegere între 
hatman şi craiu. Actul de pace a fost semnat la Bila-Cerkva, îngăduindu-se lui Hmelnicki o armată de 20.000 
Cazaci registraţi şi voevodatul Kievului. 

Dar cu pacea aceasta nu erau mulțumiți nici Polonii şi nici Cazacii. Luptele de exterminare continuară 
şi de o parte şi de altă. Unii îşi îndreptau privirile asupra Moscovei, de unde aşteptau ajutor. Hmelnicki însă 
încercă o mare lovitură politică. Relaţiile dintre marele cneaz al Litvaniei Ianus Radzivill şi regele Cazimir 
se înăspriau mereu. Or, Radzivill era ginerele lui Vasile Lupu. Domnul Moldovei trebuia deci căştigat cu 
orice preţ pentru politica căzăcească. În scopul acesta Hmeinicki umbla să pună la cale o mare ligă litvano- 
română, cu ajutorul căreia Sigismund Râkoczy să fie ridicat pe tronul Poloniei, transformată într'un stat 
federativ, alcătuit din trei ţări autonome: Polonia, Litvania şi Ucraina. O armată căzăcească porni spre 
Nistru, pentru a impresiona pe Vasile Lupu şi al face mai accesibil pentru planurile căzăceşti. Sub presiunea 
pericolului ce ameninţa ţara, Vasile Vodă consimți la căsătoria fiicei sale cu Timuș, dând chezăşia cuvenită. 
Asaltul neizbutit contra Cameniţei şi ravagiile ciumei, care făceau mii de victime omeneşti, determină pe 
Hmelnicki să recurgă la mijlocirea Domnului Moldovei pentru restabilirea păcii între Polonia şi Ucraina?%. 
Aceasta Hmelnicki o putu încerca cu mulţi sorţi de izbândă, fiindcă la 30 August 1652 se celebrase la Iaşi 
mult dorita nuntă a fiului său Timuş cu Ruxanda, fiica voevodului Moldovei. 

Relaţiunile lui Bogdan Hmelnicki cu Moldova au fost multe şi variate. In expedițiile de jaf şi pradă ale 
Tătarilor în Moldova, Cazacii lui Hmil nu lipsiau niciodată. In Septeemvrie 1650 o puternică armată tătaro- 
cazacă năvăli în Moldova şi, trecând Nistrul, se desfăcu în două; ună o luă prin Soroca spre Suceava, iar alta 
prin Orhei şi Lăpuşna spre laşi, prădând şi jefuind ţara întreagă în lung şi în lat. Hruszewski consideră pe 


23 Z., Arbore, Basarabia, pag. 121: „Jak prišli do nas vse vološini, vse voloini, la vse harosi. V. Kazaki voin zapisalisia, z 
name pobratalisia. 

24 N. Iorga, Acte şi Fragmente, I. pag. 206. 

25 Cfr. M. Korduna, Der Ukraine Niedergang und Aufschwung, în „Zeitschrift für Osteuropăische Geschichte”, VI. Pag. 209 
urm. 


fuge 


Ion I. Nistor 


Hmil drept autor moral al acestei invazii cazaco-tătare în Moldova, la care participă în persoană, cu scopul 
de a sili pe Vasile Lupu la o alianţă cu Cazaci şi a pecetlui această alianţă prin căsătoria fiului său Timuş cu 
Ruxanda fiica lui Vasile Lupu?%. 

În expedițiile sale contra Moldovei, Bogdan Hmelnicki era mânat şi de orgoliul său de a intra în rând 
cu lumea cultă prin încuscrirea sa cu Vasile Lupu, care avea două fete, şi frumoase şi bogate. Pe cea mai 
mare, Ileana, domnul Moldovei o căsătorise la 1645 după cneazul litvan Ianus Radzivill. Insuşi mitropolitul 
Kievului, Petru Movilă, osteni la Iaşi ca să cetească cununia în biserica Trei lerarhi”*. Pe cea mică, Ruxanda, 
îşi puse ochii Bogdan Hmelnicki, peţind-o pentru fiul său Timuş, un tânăr slut şi stricat de vărsat, care nu 
ştia să schimbe o vorbă cum se cade cu lumea cultă. Îngrozit de atacul năprasnic al Cazacilor din 1650, 
Vasile Vodă părăsi Capitala şi se retrage cu curtea sa spre munţii Neamţului la Căpoteşti, unde aştepta 
potolirea urgiei căzăceşti ce se descărcase asupra Moldovei. De acolo voevodul trimise la Hmil pe Ciogolea 
vel Spătar cu solie pentru pace şi pentru logodna fetei sale Ruxanda cu Timuș. 

„Mare netocmeală — zice Miron Costin — în depotriva caselor şi firilor, această parte era o domnie de 
18 ani şi împărăției cu bielşug şi cu cinste sămănătoare; iară cea-altă parte de doi ani ieşită din ţărănie. 
Ruştile cu lado, lado pren toate unghiurile. Ginerele numai singur chip de om, iară toată firea de heară“2%5. 
Druştele se împodobeau cu samuri „ca să semene la port cu Moldovencile“. Hasca Carpiţa striga ameţită 
Jupâneselor române: „Da ce, am venit ca să râdeţi de noi? Dacă sunteţi mai presus de noi, dece v'aţi dat fata 
după un Cazac?%? 

Engel arată că „dumna“, domniţa dedea preferinţă altui peţitor, anume prinţului Dimitrie Visznieviecki, 
care era îndrăgostit de frumoasa princesă"%. Timuş petrecu câteva săptămâni la laşi, însoţit de „asaulii, 
polcovnicii şi atamanii“ săi”. 

Incuscrirea lui Vasile Lupu cu hatmanul Cazacilor aduse mult folos ţării, prin faptul că invaziile Caza- 
cilor deveniră tot mai rare şi pierdură mult din înverşunarea lor. 

Sub sugestiile socrului său Hmelnicki, Vasile Lupu primi misiunea de încredere, de a aplana conflictul 
polono-ucrainean, cerând atât craiului cât şi hatmanului să-i comunice în mod confidențial pretenţiile lor, 
pentru ca să aibă posibilitatea de a găsi calea împăcării. Totodată însă voevodul român se adresă şi ginerelui 
său din Litvania, cerându-i părerea în chestiunea aceasta aşa de delicată. Răspunsul lui Radzivill sosi la 
începutul anului 1653, Marele cneaz litvan recomanda socrului său să stărue pe lângă Hmelnicki, ca să 
încheie pacea cu Polonii în condiţiunile în care se va putea tocmi mai bine, pentrucă continuarea vărsărilor 
de sânge trebue să ducă fatal la ruinul ambelor ţări, şi al Poloniei şi al Ucrainei. Alianţa cu Tătarii să nu o 
rupă încă, dar să rămână mereu în gardă faţă de ei. Mai târziu, după demobilizarea armatei poloneze, îi va 
cădea uşor să stoarcă concesiuni noui la ocaziuni prielnice. El mai recomandă socrului său să intervină pe 
lângă Poloni, ca aceştia să asigure hatmanului şi polcovnicilor săi în regatul polon o situaţie corespunzătoare 
cu puterea pe care o reprezentau, pentru ca să-i apropie de cercurile conducătoare poloneze, iar faţă de norod 
şi de Cazaci să-i izoleze pe cât va fi posibil’. 

În Martie 1653 se intruni seimul polon la Brest în Lituania. Sub inflenţa lui Radzivill desbaterile au 
decurs favorabil unei înțelegeri cu Cazacii. Regele Cazimir trimise voevodului român mediator „ponturi“ 
noui de înţelegere, al căror cuprins însă a rămas încă până astăzi necunoscut. Hruszevski crede că ele au fost 
comunicate lui Vasile Lupu sub forma unei note verbale, dar că ele erau împăciuitoare“%. 


6 M. Korduba, |. c. pag. 196. 

297 Akte k Istorai juznoi zapadnoi Rosii, II, p, 65, No. 60. 

28 Miron Costin, |. c. pag. 19. 

2% N. Iorga, „Acte şi Fragmente, I, p. 208 urm.; Hurmuzaki, Docum. Supl. III, 3, p. 34 urm.; cfr. N. Iorga. Ucraina 
Moldovenească, în „Analele Acad. Rom. Ist.” XXXV, I. c., p. 452 urm. 

3% Engel, o. c. p. 167. 

301 Miron Costin, |. c., pag. 321. 

3% M. Korduba, |. c. pag. 211. După Hruszevski, Ist. Ukr. Russ, IX. I. 

303 M. Korduba, 1. c. pag. 213. 

Privirile tuturora erau îndreptate pline de încredere asupra domnului român, ales şi de Poloni şi de 
Ucrainţi ca mediator între două naţiuni vrăjmaşe. La 23 Aprilie 1653 Ianus Radzivill scria socrului său din 


nou, rugându-l să stărue din răsputeri pentru încheiarea păcii polono-ucrainene*0* 


. Ca împăciuitor între două 
popare vecine şi ca socru al marelui cneaz litvan şi al moştenitorului hătmăniei căzăceşti, Vasile Lupu 
atinsese culmea puterii şi influenţei sale politice. 

Dar bine zice Miron Costin: „Cei ce sunt în scara virtuţii cea mai de sus, neputând sta tot în acea stepenă, 
cad foarte la mare slăbiciune“, Din nenorocire așa s'a întâmplat şi cu Vasile Vodă Lupu. În vremea când 
domnul Moldovei chibzuia cum să se achite mai bine de înalta sa misiune de împăciuitor între cele două 
popoare, adversarii săi din ţară nu dormiau. Voevodul Ardealului, George II Râkoczy, nu mai nutria aceleaşi 
simţiminte de prietenie pe care le nutrise tatăl său faţă de puternicul domn al Moldovei. Şi nici Matei Basarab 
din Muntenia nu uitase încă de vechile sale neînţelegeri cu Vasile I.upu. Influenţa politică a acestuia, sporită 
prin rolul său de mediator între Poloni şi Cazaci, putea deveni amenințătoare pentru vecini. De aceia George 
Ştefan găsi sprijin la Munteni şi la Ardeleni pentru planurile sale sedițioase, de a răsturna pe Vasile Lupu 
din scaunul domniei şi de a dobândi coroana Moldovei pentru sine. Şi de fapt în Martie 1653 George Ştefan 
se ridică contra domnului său, iar solii lui Râkoczy porniră în Polonia să vestească pe rege că stăpânul lor 
se vede silit să se ridice cu putere armată contra domnului Moldovei. În primul moment craiul Kazimir dădu 
ordin lui Ştefan Potocki să oprească expediţia sa contra Cazacilor, pentru ca aceştia să poată sări în ajutorul 
voevodului moldovean. La stăruințele lui Rákoczy regele înclină spre o schimbare a politicei sale prieteneşti 
față de Moldova şi numai la intervenţia numeroşilor prieteni, pe care Vasile Lupu îi avea în rândurile no- 
bilimei polone şi lituane, regele putu fi determinat la o politică de neutralitate". 

In împrejurări grele Vasile Lupu recurse la concursul militar al Cazacilor. Timuş grăbi cu „tabera 
legată“ în ajutorul socrului său, când acesta fu lovit de George Ştefan şi gonit din scaun. Timuş bătu pe 
usurpător la Popricani şi se așeză însuşi în laşi până la sosirea lui Vasile Lupu acelo*”. Atunci Timuş ucise 
pe Hotnarovski, pisarul leşesc de credinţă al lui Vasile Vodă, din firea lui cea de tiran ce era şi de om sălbatec 
şi fără nici o frică de Dumnezeu, scornind pricina că este Leah şi cum că el să fi oprit pe Vasile Vodă de a- 


308 


şi da fata după fiul de hatman". El însoţi pe socrul său şi în expediţia în Muntenia contra, lui Matei Basarab, 


unde suferi la Finta (Mai 1653) cunoscuta înfrângere*% 


. Hruszewski consideră expediţia contra Munteniei 
ca o mare greşală a lui Hmil. 

Între timp însă George Ştefan năvăli din nou în Moldova cu ajutorul Muntenilor şi Ardelenilor. După 
ciocnirea nenorocită dela Sârca, Vasile Vodă pierdu din nou tronul şi fugi la Râşcov pe Nistru şi de acolo la 
curtea socrului său Hmil din Cehrin, cerându-i ajutor". Timuș însă înaintă în grabă cu oaste căzăcească la 
Suceava, unde fu asediat de trupele lui George Ştefan timp de 12 săptămâni. Trei luni de zile rezistă atacu- 
rilor inamice până ce ascunzişul său fu descoperit de inamic şi luat sub un foc concentric. O ghiulea nimeri 
telega în care era adăpostit cortul lui Timuș. La 12 Septemvrie o aşchie de lemn lovi pe Timuş în pulpa 
piciorului şi-i pricinui moartea după 6 zile. Atunci Cazacii, rămaşi fără comandant, se înțeleseră cu George 
Ştefan şi obţinură dela el o retragere onorifică cu îngăduirea de a ridica corpul neînsufleţit al comandantului 
lor şi a-l duce cu ei în Ucraina. Acolo el fu îngropat la Cehrin în prezența mamei şi a soţiei sale Ruxanda*!!. 
După moartea ginerelui său, Vasile Lupu nu se bucură multă vreme de ospitalitatea socrului său Hmil. 


Din gura unui prizonier polon hatmanul aflase că în vremea ce Timuş asedia Suceava, Vasile-Vodă ar fi 


304 Acte III. Pag. 499. No. 337. 
Miron Costin, |. c., pag. 314. 
3% Cfr. M. Korduba, |. c. pag. 213 urm. 
307 M. Korduba, 1. c. pag. 230. 
Miron Costin, 1. c., pag. 332. 
Miron Costin, 1. c., pag. 231. 
Miron Costin, 1. c., pag. 339. 
311 Akte k Ist. juz. zapad. Rossi X, p. 58, No. 3.; cfr. Ion I. Nistor, Contribuţiuni la relațiunile dintre Moldova şi Ucraina, Anal. 
Acad. Rom: Ist, Seria III, tom, XIII, p. 190 urm.; Miron Costin, I. c. p. 343 şi 344. 

îndemnat pe Poloni să se ridice cu oaste contra Cazacilor. Vestea aceasta determină ruptura între Hmelnicki 
şi Vasile Lupu. Acesta părăsi Cehrinul pentru a pribegi la curtea hanului din Crimeea şi de acolo la Istambul, 
unde şi muris!?. 

In schimb însă fiica sa, Doamna Ruxanda, văduvă după Timuş, se simţia destul de bine la moşia ei din 
Râşcov de pe malul stâng al Nistrului, încât ea, cu toată stăruința fratelui ei Ștefăniță, nu voia să se întoarcă 


313 


în Moldova” *, până ce un grup de răzvrătiți sub comanda unui oarecare Drozdenko prădă Râşcovul, maltrată 


pe Ruxandra şi-i confiscă tot avutul“. Paul de Aleppo, vizitând Râşcovul, o găsi încă acolo delectându-se 


la cântecele fetelor române şi ucrainene, care o înconjurau?!’ 


. După întâmplarea aceasta, văduva lui Timuş 
Hmelnicki se înapoiă în Moidova şi se aşeză la Deleni. La invazia joimirilor lui Sobieski, ea se refugiă la 


Neamţ, unde căzu jertfă cruzimii acestora. 


Îndată ce-şi consolidă tronul, noul voevod al Moldovei, George Ștefan, căută să intre în legături de 
prietenie cu Bogdan Hmelnicki. În August 1654 voevodul trimise pe Stroescu Lupu, starostele de Soroca, 
ca să asigure pe hatman de prietenia domnului Moldovei şi să spună că voevodul Munteniei ca şi cel al 
Ardealului sunt însuflețiți de aceleaşi simțiminte faţă de el. Tot atunci Ucrainţii şi Moldovenii conveniră să 
sc înființeze un serviciu permanent de informaţiuni pe ambele maluri ale Nistrului, pentru a înlesni astfel 
schimbul de ştiri între Ucraina şi Moldova?! În Aprilie 1557 George Ştefan declară față de solii lui Hmel- 
nicki că este gata la orice jertfă în lupta contra inamicilor hatmanuluis!”. Iar cu o lună mai târziu, el trimite 
hatmanului informaţiuni preţioase despre Turci şi Svedezi*!5. Bogdan Hmelnicki, la rândul său, informa pe 
țarul Alexie Mihailovici asupra ştirilor primite din Moldova”!?. La 13 Martie 1657 Hmelnicki ruga pe ţar să 
primească sub ocrofirea sa pe văduva după Janus Radzivill, fiica lui Vasile Lupu, căreia mareşalul Litvaniei 
Zavisz îi confiscase toate moşiile*%. 

Dar şi Domnul Munteniei, Constantin Şerban, întreținea încă din 1654 legături de prietenie cu Hmel- 
nicki”?!, trimițând un sol la el cu informaţiuni importante din Polonia. În Mai 1657 Constantin Șerban vestea 
pe Bogdan FHmelnicki că solii săi s'au înapoiat din Istambul cu ştiri bune pentru creştini“”?. Cu răsturnarea 
lui Vasile Lupu căzu şi planul de mediaţiune între Poloni şi Ucrainţi. Hmelnicki convocă rada căzăcească, 
pentru a lua o hotărîre în privinţa nouii orientări politice. Părerile era împărțite. Unii susțineau menţinerea 
raporturilor de prietenie cu Polonia, alții cereau sprijinul Turcilor şi recunoaşterea suzeranității lor, în condi- 
țiunile de vazalitate ale Crimeei, Moldovei, Munteniei şi Transilvaniei. Majoritatea covârşitoare însă, în 
frunte cu Bogdan Hmelnicki, era pentru Ruşi, de care îi legau aceiaşi origină slavă şi aceiaşi credinţă pra- 
voslavnică. Majoritatea a învins şi astfel Hmelnicki a putut impune voinţa sa Căzăcimii, îndrumându-o spre 
Rusia. O delegație numeroasă de Cazaci fruntaşi se prezentă în 1653 ţarului Alexei la Moscova, pentru a-i 
oferi supunerea Căzăcimei. La început țarul nu se arătă dispus să accepte propunerea răsvrătiţilor. În anul 
următor însă ţarul Alexie primi „reuniunea Rusiei“ oferită de Cazaci. În Martie 1654 fu semnat la Perejasslav 
actul de supunere, cuprinzând aşanumitele „articole ale lui Bogdan Hmelnicki“, prin care se stabiliră rapor- 
turile politice dintre Ucraina şi Rusia ţaristă. Hmelnicki depuse, împreună cu sfetnicii săi, jurământul de 


credinţă faţă de ţarul Alexie. Acesta îi trimise bogate daruri prin boerul Muturlin şi anume sceptru de hatman 


> Akte, X, p. 84, No. 3. 

3 Miron Costin, 1. c., p. 368. 

4 N. P. Smochină, 1. c., p. 200. 

5 Călătoria lui Macarie, ed. Cioran, p. 60.; Arh. Ist, T. II, p. 111.; cfr. Fontes, Hist. Ukr. Russ. XII, No. 280 şi 284. 
€ Akte k Ist. juz. zap. Ross. vol. XIV, p. 33-38, No. 1. 

7 Ibid., vol. XI, p. 693, No. 1, anexă. 

8 Ibid., vol. XI, p. 698, No. 1, anexă. 

? Ibid., vol. XIV, p. 112; No. 

320 Ibid., vol. III, p. 600, No. 378.; cfr. Akte, XI, pp. 695, 727, 728, 731, anexe No. | şi 2. 

321 Ibid., XIV, p. 22, No. 1 şi X, p. 698. No. 15. 

322 Akte k Ist. juz. zap. Ross. vol. XI, p. 696, No. 1. Anexă; cfr. Ion I. Nistor, Contribuții 1. c. pag. 191 urm. 

— bulava, — un caftan — ferjai — şi o căciulă din blăni de samur. Deodată cu insignile domniei Hmelnicki 
primi şi titlul de „Cneaz de Cighirin“. Raportul dintre ţar şi hatman era cel obişnuit între suzeran şi vazal. 
La ectenii se pomenia mai întâi numele ţarului şi apoi cel al hatmanului“. Hruszewski arată că articolele 
acestea au fost semnate în grabă, fără ca ele să fi fost supuse unor deliberâri temeinice. Rusia recunoscu 
Ucrainei dreptul de a-şi „lege liber pe hatmanul ei, care era şi comandantul armatei căzăceşti şi putea 
întreţine chiar relaţiuni diplomatice cu ţările vecine. Deasemenea fu recunoscută şi independenţa judecăto- 
rească şi autonomia deplină a bisericii ortodoxe cu centrul la Kiev. Rămaseră însă nelămurite o serie întreagă 
de chestiuni de ordin financiar şi administrativ, cari provocară necontenit conflicte de competenţă între ţar 
şi hatman“?. „Şi curând după aceia — zice Miron Costin — s'au lăsat Cazacii de Tatari şi s'au legat cu 


împărăţia Moscului"25*. 


Dar însuşi Hmelnicki se convinse curând că se pripise cu recunoaşterea suzeranității ruseşti şi de aceia 
el încearcă o serie de măsuri diplomatice pentru ruperea acestor legături şi repararea răului. El tindea să 
asigure Ucrainei o situaţie de neutralitate şi să o supună sub garanţia statelor vecine. Pentru planul acesta el 
umbla să-şi asigure concursul efectiv al Svediei, al Principatelor Române şi al lui George Râkoczky din 
Ardeal". Dar planul nu reuşi, fiindcă el întîmpină rezistenţa hotărîtă a statelor vecine. 

Rusia însă năzuia să-şi transforme protectoratul asupra Ucrainei într'o stăpânire efectivă. Nici Polonia 
nu se gândia să renunțe aşa uşor la drepturilor ei de suveranitate asupra Ucrainei, consfințit prin stăpânirea 
ei de veacuri. lar Turcia la rândul ei, sprijinindu-se pe puterea combativă a Tătarilor crâmleni, nutria planuri 
imperialiste de noui cuceriri în Podolia şi Ucraina. 

În condiţiunile acestea situaţiunea lui Hmelnicki devenia pe zi ce merge tot mai dificilă şi mai nesigură. 
Incercările sale de a crea, cu ajutorul oştirii căzăceşti, o Ucraină independentă, au dat greş. Dar cu toate 
acestea isprăvile sale războinice găsiră mare răsunet în lumea politică de atunci şi o făcură să înţeleagă că 
există o chestiune ucraineană, care îşi aşteaptă soluţia. 

Nu trecu mult după aceia şi Bogdan Hmelnicki muri la 6 August 1657. „Intr'acest an -zice Miron Costin 
— şi-au sfârşit şi Hmil, hatmanul căzăcesc, zilele sale; începătura şi izvorul a toate răutăţilor acestor părți de 
lume, a multe ţări şi cetăţi stângere şi risipă““?. 

Conştiinţa națională ucraineană a găsit în Bogdan Hmelnicki pe eroul legendar care, prin vitejia sa, a 
frânt, pentru o clipă, lanţurile robiei seculare şi a arătat neamului său drumul spre libertate. Dar realitatea 
era atunci ca şi astăzi alta. În studiul său asupra Cazacilor, fostul profesor dela Universitatea din Cernăuţi, 
Vladimir Milkowicz, arată că în vremea aceia nu erau încă create condiţiunile necesare pentru o existență 
liberă şi neatârnată a unui stat căzăcesc. Bunurile lor ideale ca şi cele materiale, Cazacii le primiau din Rusia. 
Armele şi le cumpărau pe pieţele ruseşti, iar modesta lor cultură intelectuală o datora clerului ortodox, al 
cărui patron era însuşi ţarul Rusiei. Acest lucru l-a şi înțeles Hmelnicki, grație simțului său practic. Viteaz 
şi deprins cu meșteșugul războiului, el nu prea era la înălțimea îndatoririlor sale de diplomat şi de om de 
stat; el n'avea firea de stăpân şi se simţi totdeauna supus craiului polon. Şi în pătrunderea chestiunilor naţio- 
nale şi sociale, Hmelnicki trăda oarecare superficialitate. Succesele pe care le-a realizat ar fi datorite mai 
curând întâmplării şi urii obşteşti contra şleahtei, decât geniului său. Norodul nu a observat insuficienţile 
acestea ale idolului său. Şi când muri, în August 1657, în vârstă de 64 ani, un cântec căzăcesc zicea: „Nu 


vântul geme şi urlă din tufiş, ci norodul plânge pe părintele său Hmelnicki“*%. 


333 Cfr. M. Slabcenko, Ceremonia la dobândirea Rusiei Mici, în „Zeitschrift für Osteuropăische Geschichte“, III p. 203 urm. 

324 M. Hauszewski, Die ukrainische Frage în historischer Entwicklung, Viena 1915, p. 20 urm. 

325 Miron Costin, 1. c. pag. 348. 

326 Ibid., l. c. pag. 353. 

327 Miron Costin, |. c. pag. 354. 

328 Vladimir Mylkowiez, 1 c., p. 547. — De originea lui Hmelnicki cfr. Memoriile Soc., Sevcenko din Kiev, XII, p. 72 şi 
Zeitschrift für Osteuropăische Geschichte, IV, p. 121. 

Mihail Hruszewscki încheie volumul IX al istoriei Ucrainei cu moartea lui Hmelnicki. Cu această oca- 
zie istoricul ucrainean face o apreciere generală a hătmăniei acestuia, pe care o găseşte lipsită de un plan 
unitar. El consideră intervenţia lui Hmelnicki în Moldova ca greşală politică, şi nu-şi dă îndeajuns seama că 
intervenţia această a fost determinată mai mult de motive personale, decât politice. Unde însă Hruszewski 
pare să aibă dreptate, este acolo când susţine că în timpul hătmăniei lui Hmelnicki s'a făcut prea puţin pentru 
cultura intelectuală şi economică a ţării. Şi nici nu se putea face mai mult, când epoca lui Hmelnicki a fost 
plină de lupte şi frământări interne şi externe. Este doară cunoscut că „inter arma silent Musae”. Dar oricât 
şi Hruszewscki este silit să recunoască, că hătmănia lui Hmelnicki a însemnat un pas înainte în străduinţele 
naţiunii ucrainene spre înfăptuirea idealurilor sale politice, naţionale şi culturale“. 

Cu drept cuvânt observă un alt istoric ucrainean, Miron Korduba, că înainte de hătmănia lui Hmelnicki, 
Ucraina era o provincie polonă ca oricare alta, iar Cazacii nişte strajeri de graniţă sub comanda unor ofiţeri 
poloni. Prin străduințele de 10 ani ale lui Hmelnicki, Ucraina deveni o ţară, dacă şi nu suverană, dar cel 
puţin autonomă, care trăgea în cumpăna politicei Europei Orientale şi a cărei prietenie era căutată de toate 
statele vecine, aşa şi de principatele române: Moldova, Muntenia şi Transilvania“. 


3% M. Hruszewski, Istorja Ukraijny Russy, IX, 1-2, Kiew, 1928—1931. 
330 Miron Konduba, Der Ukraine Niedergang und Aufschwung, în „Zeitschrift für Osteuropăische Geschichte“, vol. VI, 1932, 
pp. 36-60, 193-230 şi 359-385. 

XI. Hătmănia lui Doroszenko şi a lui Duca Vodă. 

După moartea lui Bogdan Hmelnicki izbucniră mari turburări în rândurile Căzăcimei. Protectoratul 
moscovit produse desamăgiri adânci, mai ales în păturile de jos ale populaţiunii ucrainene. Deasupra ei se 
ridicase, tagma căzăcească, care singură avea acces la servicul militar şi se bucura de privilegiile şi avantaje- 
le pe care acesta le oferia. Cazacii dobândiră drepturi de proprietate şi se apropiară în aspiraţiunile lor de 
tagma boerească. Ei se bucurau de privilegiile nobilimei, câtă vreme norodul de rând rămase legat de glie 
ca mai înainte şi era exclus dela serviciul militar. Avântul democratic dela început se potolise de mult, iară 
ura celor asupriţi începu să clocotească şi contra Cazacilor, deopotrivă de urîţi ca şi şleahta poloneză. 

In păturile conducătoare căzăceşti continuară să se manifesteze din nou vechile curente politice. Unii 
simpatizau cu Poloni, alţi rămaseră rusofili, iar un alt grup nutria simţiminte turcofile. Puterea politică se 
găsia în mâinile lui Ivan Vihovski, fost pisar sau mare logofăt sub Bogdan Hmelnicki. Către el se adresă în 
Septemvrie 1657 Constantin Şerban, pentru a da expresie bucuriei sale pentru încheierea pactului de prie- 
tenie între Cazaci şi Munteni*!. În anul următor, noul domn al Moldovei, George Ghica trimitea lui Vihov- 
ski intormaţiuni politice de mare importanţă, prevenindu-l asupra primejdiilor cel amenințau din toate 
părțile??? 
sa „uniune dela Hadiacz“, prin care Ucraina, adecă voivodatele Kiev, Czernigov şi Prazlav, fură recunoscute 


ca „mare cnezat“ şi unită cu Polonia în aceleaşi condițiuni ca şi Lituania5*?. 


. Vihovski, tindea spre o înțelegere cu Polonia. Şi de fapt s'a încheiat la 16 Septemvrie 1658 faimoa- 


Din cauza aceasta, Vihovski era mereu ameninţat de Barabos, căpetenia Cazaciior zaporojeni, cât şi de 
fracțiunea lui Martin Puşcar şi urgisit de Ruşi ca partizan al Poloniei. Pentru a pune capăt acestei stări intole- 
rabile, el se hotărî să încheie uniunea dela Hadiacz, care după cercetăile lui Stadnyk, n'ar fi adus Ucrainţilor 
mari foloase, nici politice şi nici naţionale". 

Astfel se desfăcu Ucraina de Rusia şi se uni din nou cu Polonia. 

Hotărtrea aceasta deslănţui lupte sângeroase între Poloni şi Ruşi, în cursul cărora Ucraina suferi foarte 
mult. Numărul populaţiei scăzu în chip îngrozitor, iar ţara rămase pustie în lung şi în lat. În locul holdelor 
de odinioară creşteau pretutindeni numai ierburi înalte cât omul. Călătorul Lukianov, care ni relatează 
aceasta, a călătorit cinci zile prin aceste pustietăți, fără să fi întâlnit țipenie de om. Polcovnicii uneltiau 
contra hatmanului, Cazacii se ridicau contra comandanților, norodul se răsvrătia contra celor avuţi ţi puter- 
nici, iar alegerea hatmanului se făcea sub înrâurință din afară*%. 

Luptele acestea continuară fără întrerupere până la 1667, când se încheiă pacea dela Andrussov între 
Poloni şi Ruși. În temeiul acestui tratat, Ucraina fu împărţită între Poloni şi Ruși astfel, ca Niprul să formeze 
hotarul între ambele țări. Partea Ucrainei din dreapta Niprului reveni Poloniei, iar cea din stânga fluviului 
rămase Ruşilor. Dar o bună parte dintre Cazaci nu era înţeleasă cu soluţiunea această. În fruntea acestora se 
găsia hatmanul Petru Dorozenko (1665-1676), care căuta să orienteze politica căzăcească spre Turci. Sul- 
tanul primi Ucraina sub protectoratul său ca un stat vazal şi făgădui să o întregească în hotarele ei etnice 
„până la Przemysl şi Sambor, până la malul Vistulei şi a Niemenului, până la Siewsk şi Puticol**€. 

Dimitrie Cantemir relatează, că pe vremea când sultanul Mohamed petrecea la Adrianopol, i-se prezentă 
acolo o delegaţie în frunte cu Doroszenko, pentru a-i oferi supunerea Ucrainei. Împăratul a primit delegaţia 
căzăcească şi a îmbrăcat pe hatman cu caftan domnesc şi l-a onorat cu un tug, ca simbol al puterii. Totodată 


îi porunci să pună capăt prădăciunilor căzăcești în imperiul otoman şi pe viitor să se reîntoarcă cu arma 


331 Akte, XI, p. 732, No. 2. 

332 Ibid., XV, p. 211, No. 5. 

333 I, Ch. Engel, o. c., p. 213 urm.; M. Hruszewski, Die ukrainische Frage, p. 24. 

334 M. Stadnyk, Uniunea dela Hadiacz, în „Memoriile societăţei ukrainene de Ştiinte în Kiew, VII, p. 65-68 şi VIII, p, 5—30.; 
cfr. „Zeitschrift fir Osteuropăische Geschichte”, III, p. 110. 

335 S. Rudnicki, o. c. pag. 203. 

336 M. Hruszewski, Die ukrainische Frage, p. 24. 

contra inamicilor acestui imperiu. In schimb sultanul făgădui Cazacilor scut şi ajutor contra Polonilor şi 
Muscalilor*”. 

Supunerea Cazacilor sub protectoratul otoman indispuse adânc atât pe Ruşi cât şi pe Poloni. Dar înde- 
osebi aceştia încercară măsuri de represalii contra Cazacilor, cari la rândul lor recurseră la intervenţia Porţei. 
Pentru a veni în ajutorul Cazacilor, dar şi pentru realizarea măreţelor sale planuri de cucerire, sultanul Mo- 
hamed al IV-lea „începu gânduri înalte asupra creştinilor — zice Miron Costin — că pe atunci Turcii erau mai 
tari, cât lumea se cutremura, că încotro se porniau, nu era să nu biruească“3%5. 

In dorinţa sa de a lărgi hotarele împărăției sale, spre nord, asupra Poloniei şi Ucrainei, sultanul declară 
răsboi Poloniei şi inundă Polonia cu oştirile sale. După căderea Cameniţei, armatele leşeşti cedară pas de 
pas presiunii turceşti, astfel că regele primi pacea în condiţiunile puse de Turci. Tratatul fu semnat la Buczac 
în 1672. Polonia cedă Turcilor Podolia cu Camenița şi se obligă la plata unui tribut anual de 20.000 de taleri. 
Regele mai consimțţi de a recunoaşte pe Cazaci de amici ai săi şi a nu mai întreprinde nici o acţiune duşmăno- 
asă impotriva lor*%”. 

Regiunile ucrainene până la Nipru fură restituite Cazacilor lui Doroszenko, care întră în aceleaşi rapor- 
turi de vazalitate faţă de Poartă, în care se găsiau Crimeea, Moldova, Muntenia şi Ardealul. Ucraina zapo- 
rojană, adecă de din colo de Nipru, rămase și mai departe sub protectoratul ţarului, având în fruntea ei ca 
hatman pe Ivan Samoilovicz. Prin tratatul de pace dela Bachcisarai (Ianuarie 1681), ţarul Feodor Alexievici 
recunoscu supremaţia turcească asupra Ucrainei dintre Nipru şi Nistru. Aceasta însă nu împiedeca deloc pe 
Ruşi să desfăşoare cea mai aprigă propagandă țaristă în Ucraina turcească şi chiar în Principatele Române. 

La 12 Februarie 1678 Samoilovicz, hatmanul Zaporojenilor, se adresă cu o lungă scrisoare către voevo- 
zii români, învitându-i cu „inimă prietenească şi creştină“ şi ca „fii ai aceleiaşi biserici pravoslavnice“ să 
țină la solidaritatea creştină. „Cu toate că trupeşte suntem — departe unul de altul... totuşi sufletește suntem 
una, pentu că îmbrătişăm una şi aceiaşi credință creştină, formând cu toţii acelaşi trup şi având în fruntea 
noastră pe Isus Hristos“. Continuând Samoilovic zice: „Toţi trebue să aibă grijă pentru sfânta credinţă a 
bisericii pravoslavnice a răsăritului. De aceia nădăjduim, că Măria Ta, care eşti unit cu noi prin aceiaşi cre- 
dinţă pravoslavnică, ni vei dori tot binele nouă, dar îndeosebi marelui ţar... ca singurul monarh ortodox, care 
este singurul ocrotitor al tuturor creștinilor din lumea pravoslavnică““*%. 

Propaganda pravoslavnică rusească începuse de mult în Moldova. La 3 lulie 1673 un negustor rus, 
întorcându-se din laşi, povestia la Vloscova, că în Moldova se răspândise vestea, că oştirile tarului erau gata 
să înainteze spre Nipru contra lui Doroszenko şi contra Turcilor. La vestea aceasta Mloidovenii, Cărecii şi 
alte neamuri ce trăiau în laşi Sar fi bucurat foarte mult. Cu ocaziunea aceia Moldovenii şi-ar fi exprimat 
dorinţa de a se uni. cu oștirea drepicre» dincioasă a Rusiei, pentru a scutura jugul lurcesc. Iar când aflaseră 
că armatele ţarului s'ar fi retras dela Nipru, mâhnire adâncă ar fi cuprins sufletele lor*“!. La 28 Februarie 
1678 Samoilovicz raporta ţarului, că a intervenit pe lângă voevozii români, rugându-i ca din dragostea lor 
pravoslavnică, să-şi trimită informaţiuni asupra mişcărilor din armata otomană*"?. 

In schimb însă relaţiunile dintre Poloni şi Turci se înrăutățiră mereu. Loviţi de Sobieski, Turcii fură 
siliți să închee pacea dela Zurawna din 17 Octomvrie 1676 şi să se mulţumească cu o treime din Ucraina 
cisnipriană. Restul de două treimi reveni din nou Poloniei*%. Prin aceste condițiuni de pace scăzu mult 
prestigiul Porții. 

Turcii nu mai puteau asigura țării pacea şi liniştea necesară pentru consolidarea vieţei politice şi econo- 


337 Dim. Cantemir, o. c. pag. 403 urm. 

338 Nicolai Costin, Letopiseţul Moldovei (1662-1711), ed. M. Kogălniceanu, în „Cronicele României” II, pag. 24. 
339 Dim. Cantemir, o. c. pag. 409. 

340 Akte, XIII, pag. 484, No. 112. 

343 Engel, o. c. pag. 267. 


Page 66 


Problema Ucraineană în Lumina Istoriei 


mice. Incolţit din toate părțile, Doroszenko încercă să orienteze din nou politica ţării sale spre Rusia. Dimi- 
trie Cantemir ni-a păstrat textul cuvântării pe care Doroszenko ar fi rostit-o în faţa hatmanilor săi credincioşi 
şi în care el încercă să-i abată dela Turci şi să-i îndrepte spre ţarul rusesc. El învinovăţia pe Turci, cari 
făgăduiseră Cazacilor deplină libertate civilă şi religioasă, precum şi scutirea de tribut. Turcii însă nu s'au 
ținut de cuvânt, transformând bisericile creştine în moschee mohamedane şi ridicând pe Ucrainţi şi colo- 
nizându-i în regiuni sterpe şi pustii. Ca dovadă pentru tirania turcească el aduse cazul voevozilor Moldo- 
vei, cari n'au fost supuşi de către Turci prin arme, ci ademeniţi prin vorbe dulci şi promisiuni de libertate, 
s'au supus din voie liberă. Şi ce fac ei astăzi? Sufăr şi ei asuprirea şi robia jugului otoman deopotrivă cu 
ceilalţi creştini". Singura cale deschisă de mântuire era numai aceia care ducea spre Rusia. Închinarea s'a 
făcut, dar Doroszenko nu mai rămase multă vreme în fruntea Ucrainei. El fu învinovăţit de trădare şi expul- 
zat în Siberia. 

În locul lui Doroszenko, sultanul scoase pe George Hmelnicki, fiul lui Bogdan din închisoarea celor 
Şapte-Turnuri şi-l investi cu demnitatea de hatman al Ucrainei. Acesta era fratele mai mic al lui Timuș, 
făcuse studii la Kiev, devenise într'o vreme călugăr şi după o viaţă plină de pericole şi aventuri, fu ridicat 
de Turci în scaunul hătmănesc al tatălui său“. Patriarhul Partenie şi dragomanul Porţei Mavrocordat îl 
desbrăcară de haina călugărească pentru ca să primească caftan de domnie (3 Martie 1677)5%. 

„In drum spre Ucrainia, Jurie sau lorașo hatmanul trecu prin Moldova şi fu întâmpinat la laşi de Miron 
Costin şi salutat cu următoarele cuvinte rostite în latineşte: „Liceat tandem, etiam nostrae afflictisimae pa- 
triae, ex tuo felici reditu indubitahim sibi recipere Augurium; Liceat et de tua prudentia et dexteritate opinari 
sibi redintegrationem. Et tantum pro certe, Illustrissime Princeps, gaudet et consolatur, quantum domandas 
et redintegrandas has partes tuo adventu sperat et pollicetur. Progredere igitur feliciter, et assequens patrias 
oras, tales solemni cum applausu congratulationes, a tuis recipias, quales tuo regimini, tuae virtuti tuisque 
mentis debeant, necnon immerito jure fibi conveniunt. Nos itidem, Christiane Princeps, în perennes dies 
condignas tuo nomini congratulationes, ex animi nostri candore, acclamamus et exoptamus!% 

Nicolae Costin relatează că: „după ce au luat Turcii Cehrinul, au fost cuprins toată Ucraina din Nistru 
până în Nipru: şi au fost pus şi hatman la Nemirova pe luraşco, feciorul lui Hmil, cel mai mic; căre şi luraşco 
a fost hatman vre-o doi ani, şi multe răutăți au făcut oamenilor, băgându-i prin puțuri şi alte pedepse făcând, 
tot ca să-i dea avuţie; şi pe unul Stamatenco, ce era Grec, singur cu sabia, cu mâna lui din picioare l-au 
hăcuit bucăţi“ Dar cu toata cruzimea sa, fiul lui Bogdan Hmelnicki nu s'a putut menţine multă vreme în 
fruntea Ucrainei. 

Iuraşco Hmelnicki a avut o hătmănie foarte sbuciumată cum a fost de altfel şi viaţa sa întreagă. Luptele 
şi hărţuelile cu Ruşii se ţineau lanţ, aşa că luraşco numai cu ajutorul Tătarilor se mai putea menţine, până 


ce fu măcelărit şi el la Kisikermen, unde lucra la fortificarea localităţei (1679)*%. 


După căderea lui luraşco sultanul oferi voevodului Moldovei George Duca hătmănia Ucrainei tur- 
cești}. Trei cronicari contemporani şi anume Nicolae Costin, Ion Neculce şi Alexandru Amiras insistă cu 
amănunte interesante asupra acestei hatmănii moldoveneşti de dincolo de Nistru. 

Nicolae Costin arată că „într'acest an (1679) au început Duca Vodă ca să iea şi Ucraina de peste Nistru, 
că era o samă de Cazaci, rupţi dela ceilalți, ce-şi ziceau Ucraineni, cari erau supt ascultarea Turcilor.... După 
ce au isprăvit Duca Vodă pentru Ucraina, în luna lunie au purces la Țarigrad, şi fiindcă acolo i-au dat 
împărăția şi hătmănia la Ucraina, îmbrăcându-l cu caftan, dându-i şi buzdugan acelei ţări, şi întorcându-se 


344 Dim. Cantemir, o. c. pag. 438 urm. 

345 Engel, 1. c. pag. 266 urm,; Hammer „Geschichte des Osmanischen Reiches, III, pag. 639 urm. 
346 V, A. Ureche, Miron Costin, Opere complecte, II, p. 162. 

347 Nicolai Costin, |. c., pag. 20 urm. 

348 Engel, |. c. pag. 274. 

349 N, Iorga, Ucraina Moldovenească. în Anal. Rom. Ist. XXXV. Pag. 347 urm. 

iarăşi la scaunul său ia laşi cu mare bucurie, fiind stăpân a două ţări; iar la Ucraina au trimis pe un namestnic 
al său, anume Iane, ce era postelnic al doilea, şi l-a pus hatman la Nemirova şi de atunci au început a se 
înălța şi a se scrie la tituluş: „locnonapr semn Monnackou u semnu Ykpannckou“*5. Titlul acesta al lui 
Duca-Vodă este confirmat şi prin documente, şi inscripţii. Pe lespedea de pe mormântul stolnicului Abaza 
din interiorul mănăstirii Solca găsim inscripția făcută în vremea când au prădat Leşii cu Cazacii Bugeacul... 
în zilele Domnului Nostru Duca Voevod, Domn Țării Moldovei şi Ucrainei'5!. „Tituluşul“ acesta a fost 
purtat şi de urmaşii lui Duca Vodă până la Constantin Cantemir. 

Continuând povestirea sa, Nicolae Costin mai adaugă: „Duca Vodă au mers la Nemirova cu Doamna 
sa Şi cu ginere-său şi cu multe gloate, şi mergând, apoi întorcându-se pe la Soroca, au făcut case domneşti, 
cu beciuri de piatră la Ţigănauca împotriva Sorocii peste Nistru, şi alte case la Peştere lângă Buh, aproape 
de Nemirova; au începul a-și face stupi, vaci, oi, pluguri cu boi, pe la toate târgurile de pe cea parte de 
Nistru; velniţi de holircă, de bere şi altele; cumpăra miere, şi domnească ce era, şi ducea la Ucraina de făcea 
mieduri de vindea; şi ori că avea de gând să se mute acolo, cum şi era cuvânt între oamenii lui, cum să 
părăsească Moldova şi să se mute cu toată casa lui la Ucraina şi de acolo să tragă la Mosc“3%?. 

Cronica lui lon Neculce ne relatează întâmplarea aceasta precum urmează: „Atunci au cheltuit Duca- 
Vodă mulţi bani la Poartă, aproape o mie de pungi de bani, şi i-au dat Turcii şi hatmania Ucrainei, caftan, 
ŞI şlic şi un tuiu precum purtau hatmanii căzăceşti. Şi venit-au din Țarigrad domn cu trei tuiuri: Domn Ţării 
Moldovei şi Ucrainei. Şi s'au găsit de au purces Duca-Vodă la Nemirova, şi s'au strâns toată Căzăcimea 
acolo la Duca-Vodă la Nemirova şi au ales deci capete dintre dânşii... şi li-au pus şi în locul lui nămasnic în 
loc de hatman, ca să le poarte de grijă, anume, Eni Gredinovici, om slujit, ştiind limba căzăcească, de neamul 
lui Grec fiind, şi au făcut curte lângă Nemirova, în marginea Buhului şi au făcut şi alte curţi în marginea 
Nistrului la Țicănovca, împotriva Sorocii... După ce au venit Duca-Vodă la Iaşi, îndată iar au început a sili 
pe boeri şi pe toată ţara şi a asupri cu dăjdii, şi fugiau oamenii la Ucraina peste Nistru şi nici zlotaşii nu 
puteau să-i oprească şi ziceau oamenii atunci că Duca Vodă avea să lase Moldova şi să meargă să se aşeze 
la Ucraina şi acest lucru era de crezut, că făcuse şi curte Duca-Vodă în Țigănauca pe Nistru şi în satul Peştera 
pe malul Buhului“5%. 

Svonurile despre intenţiunea lui Duca-Vodă de a părăsi Moldova şi a trece în Ucraina pentru a se aşeza 
acolo, înregistrate în cronicile moldoveneşti ale lui Nicolae Costin şi Ion Neculce, nu se confirmă şi din altă 
parte. Dimpotrivă, ele sunt desmențite categoric de hatmanul Samoilovici, care, într'o scrisoare din 7 Iunie 
1682, adresată unuia dintre polcovnicii săi, arată, că nu este întemeiat zvonul, că Domnul Moldovei ar avea 
de gând să se mute cu totul în Ucraina îndată ce va fi colonizat-o deplin, ca să conducă dela Kanev ambele 
țări, Moldova şi Ucraina. Adevărat este numai faptul, că Duca-Vodă cu familia sa, ar fi vizitat curțile ce i se 
pregătiau la Țigăneauca pe Nistru. De acolo soţia sa s'a înapoiat la Iaşi, iar Voevodul a mai rămas acolo 
pentru a lua diverse măsuri în legătură cu administraţia Ucrainei*5?. 

Cronica anonimă a Țării Moldovei, tradusă din greceşte de Alexandru Amiras, relatează faptele la fel 
cu Nicolae Costin şi Ion Neculce, doar cu mici variaţiuni, zicând: „Intr'aceea vreme mers-au boerii căzăceşti 
la împărăție, până a nu purcede Duca-Vodă din Țarigrad, şi cereau să li-l dea împărăţia lor hatman, fiind ei 
pe acele vremuri supuşi împărăției; deci vezirul au dat Ucraina-cea-Mică Ducăi-Vodă, mai dându-i şi un 
tuiu, afară de cele două ce avea a Ţării Moldovei, care tuiu luându-l au făcut mare cheltuială. Iar la anul au 
mers Duca-Vodă la Ucraina cu toată casa sa, cu genere-său şi cu toţi boerii săi, iarăşi cu giupânesele şi cu 
cuconii lor, şi au şezut acolo câte-va zile; apoi au pus acolo hatman de Cazaci pe Ene Drăghinici, om prost 


350 Nicolai Costin, 1. c., pag. 20 urm. 

351 Ruben Kozak, Inschriften aus der Bukowina, I. pag. 126. 

352 Nic. Costin, 1. c. pag. 22. 

353 Ion Neculce, Letopiseţul Ţării Moldovei, (1662-1793), ed. M. Kogălniceanu, II, p. 215 urm.; cfr. Nicolai Musle, Letop- 
isețul Țării Moldovei (1662-1729), ed. M. Kogălniceanu, Il, p. 20 urm. 

354 Akte otnoseasciesea k istorii zapadnoi Rosii, St. Petersburg, 1833, tom. V, No. 136.; Cfr. N. P. Smochină, |. c., pag. 210. 

şi neînvăţat, care nu era bun de nici o treabă (!), şi s'au întors înapoi la scaunul său la Iaşi. Dacă au venit, a 
început a sili iarăşi pe boeri şi pe toată ţara şi-i asupria cu dăjdii şi fugiau oamenii la Ucraina peste Nistru“, 
Tocmai aşa de prost nu putea fi Ene, căci dintr'un raport al polcovnicului Dimitrie Raicia din Septemvrie 
1673 remultă că acest „Grec Ene“ fusese „secretar şi dragoman“ al hatmanului Doroszenko**€. 

Dimitrie Cantemir arată că Turcii numiau pe Cazacii dintre Nistru şi Nipru „Sari Camish Cosak“, adică 
Cazaci de trestie galbenă. După închinarea lui Doroszenko, Turcii îi numiau după hatmanul lor: Doros-zen- 
ko-Cazaci. Cantemir susține mai departe că după primul tratat de pace cu Ion Sobieski, (Buczacz) prin care 
au fost daţi sub dominaţiunea Turcilor, Sultanul Mahomed ar fi anexat pe Cazaci principatului Moldovei, 
poruncind lui Duca-Vodă să poarte şi titlul de hatman al Ucrainei şi dându-i cetatea Nemirova de reşedinţă 
a hătmăniei sale. 

Ideia cu încorporarea Ucrainei turceşti la Moldova o găsim exprimată şi la Engel, care aminteşte de 
gândul Sultanului, de a face din ţinuturile Cehrin şi Camenița o anexă a Moldovei”. 

Dar după căderea teribilă pe care Turcii au suferit-o sub zidurile Vienei, Duca a căzut prins în mânile 
Polonilor, iar Turcii, prin pacea dela Carlovăţ, au restituit Poloniei toată Podolia împreună cu cetatea Came- 
niţa*58. Se vede că între cauzele pentru care Duca-Vodă a fost făcut prizonier de către Poloni, era şi calitatea 
sa de hatman al Ucrainei. 

Emigrările Moldovenilor în Ucraina continuară şi mai târziu, sporind în mod considerabil numărul 
Românilor Transnistrieni“*”. Influenţa românească se remarcă şi prin faptul că în Ucraina se dresau acte de 
vânzare-cumpărare în limba română, cum arăta zapisul Todosiei Duducalca, care „de nimeni silită şi de 
nimeni asuprită“ vindea „un vad de moară şi doi branişti de fân“, „dumisali lui Eni hatmanul Draghinici“, 
„u Țicunovca ito. 7191 April 1 (1683)5%. 

Consolidându-şi astfel guvernarea sa în Ucraina, Duca-Vodă petrecea adese şi cu plăcere dincolo de 
Nistru, aranjind ospeţe opulente care rămaseră de pomină şi la care polcovnicii se veseliau de nu puteau sta, 


ci-i luau tovarășii de-i duceau pe la casele lor“€! 


. Din relaţiunile cronicarilor contimporani reese totodată că 
domnia lui Duca- Vodă în Ucraina a contribuit foarte mult la ridicarea vieţii economice de acolo. Agricultura 
luase un nou avânt prin pilda frumoasă pe care o dădea însuşi domnul cu fermele sale model, pe care le 
înființase dincolo de Nistru. 

In hrizovul său dela Nemirova, din 20 Noemvrie. 1681, Duca-Vodă zicea: „Îndată după luarea în 
stăpânire a pământului ucrainean, am început a ne da îngrijirea noastră, ca Ucraina pustiită să înflorească 
din nou, colonizând-o cu norod“. Coloniştii „nu vor vedea dela noi nici o obidă, ori cât de mică; şi iarăşi le 
dăm voie să târguească cu vin, să-şi facă stupi, să fiarbă bere şi să se îndeletnicească cu orice alte negus- 
torii”? 

Locţiitorul său, Eni Draghinici, scria polcovnicului din Pereiasslav: „Din însărcinarea prealuminatului 
Domn Voevod şi Gospodar al pământurilor moldoveneşti şi al pământurilor ucrainene, şi cu învoirea ex- 
presă a însăşi chezarului Porţei Utomane, am distribuit polcurile ucrainene de pe această parte a Niprului 
oamenilor destoinici, cari polcovnici sunt puşi de noi, pentru ca să recheme slobozi în polcurile lor oameni 
la acele ruine, de unde au plecat şi unde s'au născut; de asemenea Kuparenko, polcovnicul de Korsun, are 
însărcinarea dela Domn, ca prin acele locuri ale polcului din Korsun, să cheme înapoi pe foştii Korsuneni, 
ori de unde, şi cari trăiesc în Ucraina, în olatul Prealuminatei Porţi, pregătindu-se astfel întoarcerea slobodă 


355 M. Kogălniceanu, Cronicele Române, III, 105 urm. 

35 B, P. Hasdeu, Arh. Ist. II, pag. 79. 

357 Engel, |. c., pag. 275, „Anhang von der Moldau“. 

358 Dim. Cantemir, Istoria Imperiului Otoman, București, 1876, pag. 403. 

359 Cfr. Ion I. Nistor, Românii Transnistrieni, 1. c., pag. 499 urm. 

360 Cfr. N. Iorga, Ucraina şi Moldova, 1. c., pag. 360. 

361 Nic. Costin, |. c., pag. 21. 

362 N. I. Kostomarov, Sobranie socinenii, Istoriceskiea Monografii i izledovanika, Kniga 6 ed. tom XI, St. Petersburg, 1905, 
pag. 329.; cfr. N. P. Smochină, 1. c. pag. 207. 

la vechile lor vetre“. 

Chemarea adresată bejenarilor ucraineni, găsi răsunet în rândurile acestora. Mulţi pribegi trecuseră 
Niprul şi se aşezaseră în regiunile zaporojene, supuse țarului. Reîntoarcerea oamenilor la vechile lor sălaşe 
părăsite puse pe gânduri pe Samoilovici, hatmanul Zaporojenilor din grația ţarului, şi-l determină să scrie 
lui Duca-Vodă şi să recheme oamenii fugiţi în Ucraina Moldovenească. La reclamaţiunile aceste, răspunse 
Duca-Vodă la 11 ianuarie 1683 din Iași: „Preamăritului Domn, Hatman transniprian al oştirii zaporojene, 
Domn prieten şi Boer“, zicând: „Nu cu multă vreme în urmă am scris Prealuminatei Voastre Măriri, făcând 
cunoscut, cum din ceialaltă parte a Niprului, trecând un grup de oameni înarmaţi, s'au încumetat să se răz- 
boească pe astălaltă parte a Niprului, în olatul Prealuminatei Porţi, căci au ajuns la cunoştinţa noastră plan- 
gerile acelora cari s'au întors la vetrele lor, pe această parte a Niprului, iar dincolo stau soțiile şi copiii lor, 
fiind duşi cu deasila. Toate acestea se comit în desacord cu pactul încheiat între monarhi — Prealuminata 
Poartă şi Prealuminatele Lor Majestăţi — şi cuvântul Prealuminatelor Lor Majestăţi, dat aci, în faţa Prealu- 
minatei Porţi, confirmă liniştea consfinţită. Dar cu toate acestea, acolo la graniță se face contrarul. Și după 
cum şi în întâiul nostru hrizov prin mijloace creştineşti şi pace bună, am scris creştineşte Măriei Voastre 
Domnești, Domn şi Boier, cu aceeaşi dragoste neschimbată, Vă rog şi acum ca între monarhi, să înceteze 
acele duşmănii. Doară este hotărît anume, că oamenii cari doresc să se întoarcă la vetrele lor, să nu fie opriţi. 
Dar acolo din partea Domniei Voastre se face altfel: de aceia, Vă şi repetăm hrizovul nostru de mai înaintea, 
ca unui vecin bun, dorind Mărie Voastre, Domn şi Boier, vecinătate veşnică întru mulţi ani îndelungată, 
fericire şi sănătate 365. 

Actele acestea, scoase la iveală de Smochină, vin să confirme şi mai mult, că Duca-Vodă luase în serios 
chemarea sa de hatman al Ucrainei, apărând cu hotărîre interesele politice şi economice ale acelei țări. 
Vestea despre buna cârmuire a Ucrainei prin Duca-Vodă pătrunse până în Muntenia. Constantin Căpitanul 


însemnă în cronica sa că „până la un an s'au strâns Cazacii, de au împlut satele şi târgurile de oameni“*%. 


Din nenorocire însă stăpânirea românească în Ucraina a fost de prea scurtă durată. Înfrângerea Turcilor 
sub zidurile Vienei (1683), pricinuise şi prăbuşirea supremaţiei otomane asupra Ucrainei. Sultanul Maho- 
med al IV-lea concepuse planuri îndrăzneţe cu privire la supunerea Europei şi ştergerea culturii creştine. 
După cucerea Vienei şi îngenunchierea împărăției germane, Turcii aveau de gând să se reîntoarcă triumfători 


prin Polonia şi Ucraina şi astfel să desăvârșească cuceririle lor în Europa?ć5 


. Armata păgână a suferit însă 
sub zidurile Vienei una din acele înfrângeri, care determină soarta civilizaţiei creştine şi risipi pentru tot- 
deauna planurile otomane de cucerire şi expansiune în Europa. Vestea despre înfrângerea Turcilor la Viena 
se respândi cu iuţeala fulgerului şi asupra Ucrainei. 

Nicolae Costin relatează că „Cazacii dela Ucraina, cari erau supt ascultarea Ducăi-Vodă, auzind de 
biruinţa ce făcuse Creştinii la Beciu, îndată au gonit pe Ene Draghinici, ce era pus de Duca-Vodă la Nemi- 
rova, şi lăsând Bugeacul pustiu, că Tătarii erau duşi la Beciu, îndată şi-au ridicat un hatman dintre dânşii 
anume Kunicki şi viind şi câțiva Moldoveni pribegi,... au prădat Bugeacul. Iară plugurile cu boi şi stogurile 
cu pâne de pe la toate târgurile, ce avea Duca-Vodă pe marginea Nistrului, de pe cea parte, toate cu risipă 
au purces, de n-au avut nici o parte din acele bucate“*. Astfel s'a sfârşit domnia lui Duca-Vodă în Ucraina. 

Dar nici hătmănia lui Kunicki n'a fost nici ea de lungă durată. Cazacii nu erau mulţumiţi cu hătmănia 
lui, şi de aceea s'au sculat cu toţii într'o Duminică la Movilău, şi ieşind Kunicki din biserică, lau omorât cu 
măciuci, iar în locul lui a rămas hatman Movilă, așezându-se la târg la Nemirova“**. Engel arată că 


363 „Letopisi sobâtii v jugozapadnoi Rossii, vol, XVII, veke Samoila Relitko”. Kiev, 1848, vol. II, p. 528; cfr. N. P. Smochină. 

364 Istoria Domnilor Țării-Românești, ed. N. Iorga, pag. 203. 

365 Cfr. Ion I. Nistor, Un Român iscoadă la 1683 în tabăra Regelui Sobieski la Viena, în „Anal. Acad. Rom. Ist.”, seria III, 
anul XII, pag. 55 urm. 

366 Nic. Costin, 1. c., II, pag. 27. 

367 Nic. Costin, 1. c.. II, pag. 30 urm. 

întâmplările acestea sângeroase s'ar fi petrecut la Nemirova şi nu la Movilăus:. 


După moartea tragică a lui Kunicki, Cazacii aleseră hatman pe Movilă, Român, de origine şi poate chiar 
înrudit cu familia domnească din Moldova. Nicolai Costin zice că „Cazacii, atunci îndată şi-au ridicat dintre 
dânşii alt hatman, anume Movilă Polcovnicul““%. Originea acestuia n'a putut fi încă bine stabilită. Se poate 
ca acest Movilă să fi fost identic cu acel Ştefan Movilă care la 13 Noemvrie 1663 declara că ar fi nepotul 
fostului voevod al Moldovei Simion Movilă şi fiul voevodului Gavrilă Movilă. După moartea tatălui său, 
Ştefan, copil de 11 ani, ar fi fost dus la rudele sale din Constantinopol şi unde ar fi trăit 27 de ani. Îndată ce 
Bogdan Hmelnicki a devenit supusul ţarului, el ar fi părăsit Constantinopolul şi ar fi intrat în armata căză- 
cească din Cerkassy. După moartea lui Hmelnicki, Ştefan ar fi trecut la Ceherin şi ar fi îndeplinit misiuni 
importante la Moscova şi în Crimeea. La Moscova fiind, el nu s'ar fi descoperit ca fiu de domn. Petru Movilă, 
mitropolitul Kievului, ar fi unchiul său“. Se poate deci că acest Ştefan Movilă, sau poate mai curând fiul 
său, să fi ajuns hatman al Ucrainei. Un raport venețian din Lintz, dela 18 Iulie 1684, arată că un detaşament 
de trupe polone „con il Mohila capo de Cosachi“ ar fi pătruns în Moldova pentru a ridica pe Ştefan Petriceicu 


în scaunul domniei“! 


„Noul hatman trecuse de partea regelui Sobiescki. El însoţi pe lablonovski în expediția 
sa contra Moldovei“? iar după aceea el continuă opera de colonizare a Cazacilor în Podolia şi îndeosebi în 
regiunile evacuate de Turci. 

Dorul de a vedea cu un ceas mai de grabă Podolia şi îndeosebi cetatea Camenița recucerită dela Turci, 
determină pe regele Sobieski să caute o înţelegere cu Rușii, pe care o şi găsi în semnarea tratatului de „pacea 
veşnică“ dela Javorov din 1688. Polonia renunţa, în schimbul unei despăgubiri în bani, la drepturile ei asupra 
Ucrainei, în favorul Ruşilor, cari uniră ambele maluri ale Niprului sub stăpânirea lor. Prin aceasta luă sfârşit 
hătmănia lui Movilă. Ivan Samoilovic ajunse hatman al Ucrainei unite. Dar în demnitatea aceasta el nu se 


menţinu multă vreme. El întreprinse o expediţie nenorocită contra Tatarilor, pe urma cărei fu învinovățit de 


GED (IO 


trădare şi exilat în Siberia?”. 


3% Engel, |. c, pag. 281 urm. 

3% Miron Costin, 1. c., p. 30. 

370 Akte, V, p. 186, No. 80, cfr. Ion I. Nistor, Contribuţii p. 187 şi 214, şi Engel, 1. c., p. 281. 

XII. Mazepa şi pribegia sa în Moldova. 

În locul său ajunse în 1687 hatman al Ucrainei unite Mazepa, care din serviciile lui Doroszenko trecu 
în cele ale lui Samoilovici, căruia îi urmă în hătmănia Cazacilor Zaporojeni, credincioşi Ruşilor. El ştiu să- 
şi câştige încrederea noului ţar Petru-cel-Mare care, în urma loviturii de stat din 1689, ajunse ţar al tuturor 
Ruşilor. Îndelungata sa hătmănie îi dădu prilej să continue cu succes opera de consolidare a Căzăcimii, înce- 
pută de Hmelnicki şi continuată de Doroszenko şi Samoilovicz. El tindea spre întărirea autonomiei şi spre 
crearea unei aristocrații căzăceşti, pe care să se poată sprijini această autonomie. În urmărirea acestor pla- 
nuri, Mazepa se izbia mereu de puterea amenințătoare a Moscovei, care năzuia pur şi simplu la încorporarea 
Ucrainei în imperiul țarist. De aceia Mazepa nu stătu mult pe gânduri de a trece de partea lui Carol al XII- 
lea, regele Svediei, când acesta, după izbânzile dela nord contra Ruşilor, se apropia ameninţător de hotarele 
Ucrainei, pentru a da o lovitură hotărîtoare. Polcovnicii săi aprobară cu toţii înţelegerea cu Svedezii. Între 
aceştia se găsia şi Dănilă Apostol, fiul lui Pavel, cunoscut prin isprăvile sale războinice contra Tătarilor şi 
care la 1701 primise dela Mazepa comanda asupra întregei armate căzăceşti“?. 

Ca şi în armata lui Bogdan Hmelnicki, astfel se găsiau şi în rândurile armatei lui Mazepa, numeroase 


cohorte de Români*”5 


„Rolul lui Dănilă Apostol era covârșitor. În numele camarazilor săi, el stărui pe lângă 
Mazepa, întărindu-i în hotărîrea sa cu cuvintele: „Cum noi cu toţii ne rugăm lui Dumnezeu pentru sufletul 
lui Hmelnicki şi slăvim numele său, pentrucă el a izbăvit Ucraina de jugul leşesc, aşa vom blăstăma noi, 
copiii noştri şi copiii copiilor noştri sufletul şi oasele tale, dacă tu, hatmane, după moartea ta, ne vei lăsa în 
robie“37€. Încurajat de atitudinea hotărîtă a tovarășilor săi de luptă, Mazepa semnă „univerzalul“ unirii cu 
Svedezii, sfârșind manifestul său către Căzăcime cu memorabilele cuvinte: „În sfârşit a sunat ceasul să scu- 
turăm jugul urgisit şi să prefacem Ucraina noastră într'o ţară liberă şi neatârnată. Pentru făurirea unui ase- 
menea viitor vă chem pe toţi la arme”. Deviza era: „Ucraina perpeluo sit ab omni extera dominatione 
libera!“. 

Regele Carol al XII-lea recunoscu neatârnarea Ucraine şi se legă să-şi dea tot concursul contra Rusiei 
pentru apărarea acestei neatârnări. Prin răsvrătirea Cazacilor contra Moscovei şi prin alianța cu Turcii şi 
Tătarii, regele Svediei făurise planuri gigantice, de desinvolturi napoleoniene’. 

Dar soarta a voit altfel. Ruşii, izbutind să atragă pe câțiva polcovnici căzăceşti de partea lor, între cari 
pe Skoropadski, dejucară planurile strategice ale leului nebiruit, cum a fost numit Carol XII-lea, şi-i aplicară 
la Poltava o lovitură de care nu se mai putu reface. Bătălia dela Poltava din 27 Iunie 1709 a hotărît pentru 
secole soarta politică a Europei Orientale. Planurile politice ale lui Mazepa se înecară în valurile Niprului, 
deodată cu floarea armatelor svedeze şi căzăceşti. Numai cu mare greu izbuti Mazepa însoţit de craiul svedez 
să scape de urmărirea Ruşilor, refugiindu-se pe teritoriul turcesc, la Oceacov (Vozia), iar de acolo în raiaua 
Benderului (Tighina) la Varnița. 

Cronicile moldoveneşti aduc contribuţiuni prețioase la istoria nenorocitului hatman al Cazacilor, care- 
şi găsise refugiul pe pământul românesc. Nicolae Costin relatează că intrarea lui Carol al XII-lea în ţara 
căzăcească s'a făcul prin „vicleşugul Mazepii, hatmanul căzăcesc, şi a polcovnicilor lui, carele din câţi hat- 
mani căzăceşti, cei ce au fost înainte de dânsul, altul n'a fost mai credincios şi mai cinstit dânsul, care a fost 
şi jurat împăratului Petru, şi a ţinut hătmănia ani 22. După aceia dacă s'au îngrăşat şi s'au îmbuibat cu sfet- 
nicii lui, cu polcovnicii, s'au viclenit de către stăpânul său ca şi Iuda, vânzând pe Domnul Isus Hristos 
„Jidovilor. Aşișderea a vrut să facă şi Mazepa stăpânului său Împăratului, precum odinioară s'a viclenit şi 


374 Cfr. N. P. Smochină, 1. c., p. 175 urm. 

375 N. I. Kostomanov, Mazepa i Mazepinzii, St. Petersburg, 1905, vol. XVI, p. 559 urm. 

376 N. I. Kostomanov, Mazepa i Mazepinzii, St. Petersburg, 1905, vol. XVI, p. 555.; cfr. D. Doroszenko, Hatman Mazepa, 
sein Leben und Wirken, în „Zeitschrift für Osteuropăische Geschichte”, VII. pag. 51 urm. 

377 N. I. Kostomanov, Mazepa i Mazepinzii, St. Petersburg, 1905, vol. XVI, p. 628. 

378 D, Doroszenko, Hatman Mazepa, |. c. pag. 68. 

Hmil hatmanul de sub Leşi“. 

„După ce au intrat craiul şvezesc în ţeara căzăcească, iară Mazepa hatmanul a fost grijit bine cetatea 
Baturina unde era scaunul lui şi au lăsat în cetate oaste de a sa cu polcovnicul anume Cecel şi un general 
Neamţ Fridrich Kenicseka şi cu dânşii multe polcuri de Cazaci ce le zic serdenci, pe care umplându-i cu 
bani, şi nu numai la Paturina, ce şi prin alte cetăţi pe'n câteva, dându-le poruncă să nu cumva să sloboadă în 
cetăţi oșteni Moscali, ca să afle această cetate cu toate oştile a Zaporohăi cu toate cele trebuincioase ale 
oştei, cu toată gephăneaua, cu puşti, praf, gloanţe şi altele, ca să fie pentru treaba craiului şvezesc, ca să aibă 
din destul, când va face oaste împotriva Moscului. Iară Mazepa însuşi s'a sculat cu toţi polcovnicii ca să se 
închine craiului şvezesc“. 

„lar ţarul Petru, prinzând de veste aceasta, îndată în grabă au trimis trupe contra Baturinei şi ceru pol- 
covnicilor Cecel şi Frederic să se predea, aducându-le la cunoştinţă că stăpânul lor Mazepa a trădat pe ţar şi 
a trecut de partea lui Carol al XII-lea. Dar văzind sumeţia lor, Moscalii au dat năvală asupra cetăţii şi au 
dobândit-o; după aceia pre nimene n'au cruțat, ci până în copii de țiță, tot sub sabie au pus, de cura sângele 
pe uliţe ca râurile. Şi aşa au ars şi târgul cu biserică cu tot, de au rămas jărişte“. 

„Gândul craiului Şvedului era suit sus şi cu laudă mare, care spun că au fost scris la împăratul Moscului 
să-i gatească conac la stoliţă, care era de a şi credere, că călcase câteva ţări: Şlezia, Saxonia, Litva, Curlan- 
dia, Jmundia şi Crăia Leşească, coborându-se până la Liov şi atâta avuţie strânsese fără număr, că unde 
mergea pe la cetăţi arunca milioane de bani, de se răscumpăra ca din robie oamenii de prin cetăți de da 
Svezilor şi nimeni nu putea sta împotriva lor. Care apoi acea strânsoare cu nedreptate a lui întru mulți ani 
au grămădit-o; iară apoi într'un ceas au repus-o, (Scrie la sfânta scriptură: S'au înălțat până la cer şi S'au 
coborât până la iad”. 

Şi astfel continuă Nicolai Costin expunerea sa cu amănunte interesante ca un contemporan ce era în 
curs cu evenimentele. El descrie bătălia dela Poltava şi reproduce „Izvodul“ perderilor svedeze în oameni 
şi material580. 

Iar continuând, cronicarul moldovenesc zice: „Craiul şvezesc, după ce şi-au rapus oastea toată, şi au 
fugit trecând Niprul, împreună cu Mazepa Hatmanul, au nazuit la Turci, la cetatea Vozia, ci şi până acolo 
avutau piedică apa Buhului; că din urmă avea frică de gonaşi. Ce acolo la trecătoare, cine s'au tâmplat cu 
vase, s'au umplut de galbeni, şi Turci şi Cazaci; că întăi acel cu luntrea tindea vâsla de-i punea câte 16 
galbeni de om şi apoi întra în luntre pe câţi oameni îi putea rădica şi aşa-i trecea în această parte de Buh 
despre Vozia. Iară şi până acolo i-au ajuns gonaşii Moscului (Cazacii şi Moldovenii) pe care ajungându-i, 
pe mulţi i-au omorit, şi "au prins vii şi multă dobândă au luat dela dânşii...“ 

„Iară călărimea de Cazaci Zaporojeni ce s'au fost închinat sub protecţia craiului şvezesc, aşijderea şi o 
samă de Moldoveni, ce slujiau cu leafă craiului, văzând că nu pot trece Buhul şi având frică de în urmă de 
gonaşi, au luat câmpii cei pustii printre Nipru şi între Buh, spre Crâm, şi cu mare trudă, flămânzi şi însetaţi, 


au scăpat şi de acolo au mers la stăpânul lor craiul’! 


Ion Neculce, un al doilea cronicar contemporan bine informat asupra evenimentelor timpului, ni spune 
următoarele: „Pacea în ţara Moldova era bună, iar în ţara Leşească şi în ţara Cazăcească şi în ţara Moschi- 
cească nu era pace. Craiul şvezesc după ce au trecut Niprul din Țara Leşească în Țara Căzăcească pe la 
Staridub, 1eşit-au toți Cazacii înaintea craiului, împreună cu Mazepa hatmanul lor de i s'au închinat. Şi au 
purces craiul prin Țara Căzăcească cu toată oastea lui. Şi au purces în gios spre Poltava prin Țara Căză- 
cească, având adeverinţă că ar veni şi Turcii şi Tătarii la dânsul, de va merge întins în stelita moschicească 
pre de o parte, şi Stanislav craiu cu Leşii pre de altă parte. Şi aşa cu acel gând s'au zăbovit pentru un an, în 


3% Nic. Costin, |. c.. II, pag. 57 urm. 
380 Nic. Costin, 1. c.. II, pag. 63-68. 
381 Nic. Costin, 1. c.. II, pag. 68. 

Țara Căzăcească, de tot o strica şi o mânca. lar împăratul moschicesc, văzând acel lucru aşa, îşi tot strângea 
oştile pe unde avea şi umbla tot zăhăindu-l pre de laturi, ca să-l flămănzească şi să-l zăhăească“. 

„Turcii şi Tătarii tot cu minciuna l-au purtat pe craiul Svedului şi nu i-au mai dat agiutor. Aşijderea şi 
Stanislav craiu n'au putut să meargă în Ţara Moschicească, precum s'au fost sfătuit, că Leşii ţineau giumă- 
tate cu Stanislav craiu, iar giumătatea ţinea cu hătmanii lui Avgust craiu, cu Adam Sinavski şi Oglinski şi 
Zapieva şi cu o samă de Moscali despre Litva, ţineau calea lui Stanislav craiu. Cazacii iară au început a se 
împărecheare şi a fugire dela Mazepa şi a se ducere la Moscali. Când au fost în două-zeci şi şepte de zile a 
lunei lui Iunie; cu două zile înainte Sfinților Apostoli Petru şi Pavel, în anul 7217, „datu-s'au parola de 
bătălie. Şi aşa s'au bătut, lovindu-se oştile de îmbe părţi şi a biruit Moscul pe Şved. Şi încă craiul Svedului 
s'au şi rănit. Şi peste noapte numai că i-au căutat a fugire. Şi au lăsat şi împreună cu Mazepa au fugit. Ştiind 
Mazepa rândul locului, l-au trecut Niprul şi Buhul tocmai la Vozia, cu vre'o mie de oameni numai călări; 
Moldoveni, Şvezi, Cazaci?®?. Iar altă oaste cât au avut craiul Şvezilor în Ţara Căzăcească, două obuzuri cu 
totul au luat-o Moscalii, cu generali, cu ofiţeri, cu care, cu puști, cu tobulci tot, şi cu multă avere, ce făcuse 
în Ţara Leşească şi Saxonia. Şi au trimis împăratul Moscului pre Şvezi pre toţi la robie la stoliță, iar pre 
Cazacii cei ce se închinară la Şvezi, pre toţi i-aui pus sub sabie“. 

Atâta ne spune cronicarul Neculce. Nicolai Costin este mai explicit. Dânsul ni aduce informaţiuni preţi- 
oase şi în legătură cu petrecerea lui Mazepa pe pământul Moldovei şi cu moartea lui, zicând: 

„După ce au scăpat craiul la Vozia, de acolo s'au tras de au mers la Tighinea (ce se zice Bender) şi 
acolo s'au aşezat împreună cu Mazepa, hatmanul căzăcesc, şi cu alte capele de polcovnici, cari după aceia 
pentru creştinătate s'au poftit la Craiul şi la Mazepa, de i-au lăsat cu muieri, cu copii de au mers aici în târg 
la Iaşi, anume: loan Lomikovski, general obuznic, cu toţi fii săi, Filip Orlic, pisar general cu toți canţelierii 
ce au fost de treaba oștilor căzăceşti, Dimitrie Horlenco, polovnicul de Preluca şi alți polcovnici mai de jos. 
Şi li-au dat Mihai-Vodă gazde bune aici în Iaşi, tot în curți boereşti, şi câte o ialoviţă de boer, că atunci 
venise în post, August în 12 zile“38*. 

Primirea prietenoasă care se făcu la Iaşi polcovnicilor lui Mazepa se datoreşte şi faptului că ei erau înru- 
diţi cu Dănilă Apostol, polcovnic român cu mare trecere în lumea căzăcească. Într'o scrisoare către prinţul 
Golovkin, Mazepa zice: „Numitul polcovnic Dănilă Apostol este de viţă românească; în armata zaporojeană 
trece ca un viteaz vestit şi dintre toţi polcovnicii el este cel mai vechiu în oştire, el este unul dintre aceia, 
care a binemeritat încrederea şi iubirea întregei armate, cu deosebire a polcurilor combatante; obuznâiul 
general Lomikovski şi heneralnii sudiea Ciukevicz, precum şi polcovnicul de Preluzid îi sunt cuscri; polcov- 
nicul de Lubensk îi este moş; polcovnicul de Nezin îi este cumnat, iar ceilalți polcovnici şi personagiile cele 
mai de vază, sunt înrudite de aproape cu dânsul sau se află în relaţie de intimă prietenie cu dânsul““*55. Aşa 
se explică faptul că polcovnicii loan Lomikovski şi Dimitrie Horlenko de Preluca erau primiţi cu atâta ospi- 


386 


talitate la Iaşi. De altfel Dănilă Apostol era înrudit cu familii influente din Moldova”. Dimitrie Horlenco 


sau Gorlenco a petrecut mai mulți ani la laşi, unde şedea în curţile marelui păharnic Gheorghiţă, ginerele 
hatmanului Alexandru Buhuş, care i le zălogise împreună cu moşia sa Burnareşti de lângă Chişinău, pentru 
un împrumut de 500 lei, contractat la 30 Iunie 1710%7. Trecuseră patru ani şi Gheorghiţă, care se refugiase 
în Rusia cu Dim. Cantemir, nu apucase să restitue lui Gorlenco decât 274 lei din suma împrumutată. La 20 
August 1724 Dimitrie Gorlenco, „polcovnicul oștirii zaporojene“ zălogi curțile din lași mitropotului Ghe- 


382 În amintirea acestei treceri forțate, o limbă de ţară dela gura Bugului şi-a numit numele „Bozomckas xoca“, adecă limba 
de pământ românească. Cfr. Smochină. 1. c. pag. 203. 

353 Ion Neculce, I, 1. c. pag. 290 urm. 

384 N. Costin, |. c., p. 68. 

385 Bantiş Kamenski, Istoria Maloi Rossii, Moscova. 1826, II. par. 117; N. Markevicz, Istoria Maloi Rosii. Moscova, 1842, 
Il. p. 443.; cfr. N. P. Smochină, |. c. pag. 182 urm. 

386 I, Ch. Engel, o. c. pag. 340. 

387 N, P. Smochină, |. c. pag. 213, anexă I. 

deon pentru suma de 226 lei bătuţi. În actul de amanetare Gorlenco arată că a stat în acea curte vro 5 ani şi 
mai bine şi că fiind în „ţară străină“ a primit dela Domnul Moldovei Nicolae Voevod „cinstită carte de 
volnicie, ori să le vândă aceale curţi, cui s'ar găsi, ori să le zălogească unde va putea“35. Se vedea că în 
vremea aceia Gorlenco se pregătia să părăsească laşii şi să se reîntoarcă în Ucraina. In laşi Gorlenco îşi 
câştigase mulți prieteni, printre care se afla şi mitropolitul Ghedeon. Cu ajutorul lor, pribeagul căuta să 
creeze în Moldova rusofilă de atunci un curent favorabil cauzei ucrainene. Fiul său Andrei, ginerele lui 
Dănilă Apostol, rămăsese în Ucraina şi prin el Gorlenco întreținea legături cu patria sa". 

Curând după aceia sosi la Tighina şi un general svedez cu vr'o 600 de Şvedezi şi 700 de Cazaci ca să 
erneze în Moldova. Mihai Racoviţă îi îndreptă spre ţinutul Sucevei ca să erneze acolo. Despre aceasta aflase 
grupul de armată rusesc care urmărea mişcările craiului şvedez. „Bregadirul cu oastea de strajă“ lovi fără 
veste pe Svedezi şi pre toţi i-au „luat de grumade i-au dus la robie“. „lar Cazacii au dat într'o luncă de 
pădure, apărându-se şi şi-au scutit viaţa; iar mulţi şi-au pus şi capetele acolo. Ce nici aceştia n'ar fi scăpat, 
ci i-au lăsat fiind creştini pravoslavnici; au socotit oricine, să nu încapă pe mâna lui ţar Petru că i-ar fi belit 
de vii““%. Astfel înțelegeau Românii Moldoveni să ofere azil Cazacilor pravoslavnici şi comandanților lor 
şi să-i scăpe de urgia asupritorilor. Atacul prin surprindere dela Cernăuţi a indispus pe Sultan, care detronă 
pe Mihai-Racoviţă din scaunul Moldovei şi-l aruncă în închisoare „la Edecole cu toată casa lui“. 


Vârsta înaintată de 75 de ani precum şi decepţiile şi ostenelile războiului nenorocit, zdruncinară sănăta- 
tea bătrânului hatman, încât nu i-a mai fost îngăduit de soartă să-şi revadă patria iubită. Mazepa muri în exil 
pe pământul românesc la Tighina. Istoricul Doroszenko, în recenta sa monografie asupra lui Mazepa, pune 
ziua morţii la 2 Octomvrie 1709. Scurt înainte de moarte, Mazepa aruncă în foc toată arhiva sa personală, 
ca să nu sufere şi aceia, pe care inamicii săi îi suspicionau. „Eu am vrut numai binele patriei mele, dar soarta 
a vrut altfel, Dumnezeu ştie pentru ce“, ar fi fost ultimele cuvinte ale războinicului hatman*”!. 

Nicolai Costin, contemporan evenimentelor, fixează data morţii lui Mazepa pe ziua de 18 Martie 1710 
şi ne dă asupra ei următoarele amănunte: „Intr'acest an 7710, la luna lui Martie 18 zile, au murit şi Mazepa, 
hatmanul căzăcesc, la Tighinea, şi l-au astrucat în biserică la un sat anume Varnița, ce este lângă cetatea 
Tighina. De acolo sau mutat trupul la Galaţi de s'au îngropat în mănăstire la Sfeti George, şi nici acolo, n'au 
avut odihnă. Spun că l-au desgropat Turcii la vremea răscoalei lui Dumitraşcu- Vodă, când au robit oamenii 
din Galaţi, de i-au ajuns oasele la țărmurile Dunărei; pe carei nici după moartea lui nu l-au răbdat nici 
pământul“. 

„Spun precum la moartea lui s'au găsit 160.000 de galbeni de aur, fără de bani de argint, fără taleri, fără 
portori şi fără capeice, şi alte scule de aur şi argint şi fără de haine scumpe. Ce din aceşti galbeni au mâncat 
vr'o 40.000 şi craiul şvezesc, iar ceilalți au rămas la mâna nepotului său Voinarovski. Aşa plăteşte această 
lume celor ce nu se satură de lăcomia ei şi de mărirea ei. Că avuţia lui au rămas la mâna cui n'au gândit; iar 
el nici parte de țărână odihnitoare trupului lui n'au avut, ce au rămas numai cu fapte, din care faptă multă 
robie şi vărsare de sânge s'au făcut între creştini“. 

„Iară după moartea lui, rădicat'au craiul şvezesc hatman pe pisarul lui Mazepa, pe Filip Orlik, care de 
atunci tot hătmăneşte pe loc la Tighinea, nu ştim până când; că unde cură apa răpede anevoie este împotriva 


repegiunei ei a înota. Ce înainte precum se va lucra, vremea va arăta“. 


Dimitrie Cantemir susține că Mazepa şi alţii informau pe sultan, că Constantin Brâncoveanu, voevodul 
Țării-Româneşti, ar sta în corespondenţă secretă cu ţarul, că s'ar purta cu gândul de a se rupe dela imperiul 

otoman, iar pentru cazul când ţarul ar intra în Moldova, i-ar fi promis 30.000 de oameni şi proviziuni pe 
mulți ani înainte, şi că pentru întărirea acestei alianțe, țarul ar fi făcut pe domnul muntean cavaler al ordinului 
Sf. Andrei'%. 

Engel pune moartea lui Mazepa la 22 Septemvrie 1709 şi-i dă o vârstă de numai 62 de ani. Prohodul 
s’ar fi făcut la Tighina, iar înmormântarea la Iaşi (!). În fruntea carului mortual, tras de 6 cai albi, ar fi fost 
purtat buzduganul de hatman împodobit cu pietre scumpe. În urma sicriului păşiau femei bocitoare după 
datina ţării”. 

Dintre toate relațiunile acestea, cea a lui Nicolai Costin pare cea mai vrednică de crezământ. Fapt istoric 
rămâne, că Mazepa hatmanul şi puţinii credincioşi dintre Cazaci ce i-au mai rămas după înfrângerea dela 
Poltava, au găsit refugiu în Moldova ospitalieră şi apărătoare efectivă contra inamicilor săi. În schimb guver- 
nul habsburgic dela Viena dăduse ordine severe autorităților austriace din Ardeal, să aresteze pe Mazepa, 
îndată ce s'ar încumeta să calce pe teritoriul habsburgic, şi să-l extrădeze fără întârziere țarului rusesc*%5. 

Soarta tragică a lui Ivan Stefahovicz Mazepa şi prin el a Ucrainei, a găsit mare răsunet în Europa. Lordul 
Byron i-a închinat o odă iar pictorul Horace Vernier a prins în 2 tablouri momente din sbuciumata viaţă a 
hatmanului. Ore care ar fi judecata istoriei asupra faptelor sale, un merit al său rămâne incontestabil şi anume 
gestul său îndrăzneţ de a fi încercat să împingă soarta patriei sale în angrenajul istoriei şi să realizeze, cu 
ajutorul lui Carol al XII-lea, ceia ce n'a izbutit nici Hmelnicki şi nici Doroszenko: independenţa Ucrainei”. 

Urmaşul lui Mazepa în hătmănia Ucrainei a fost Filip Orlik, care, după vorba cronicarului, a tot hătmănit 
pe loc la Tighina, fără să se fi putut reîntoarce cândva acasă. Străduinţele sale în acest scop au rămas zădar- 
nice. Într'o scrisoare către Dănilă Apostol, hatmanul Orlik declară că pacea dintre Rusia şi Ucraina poate 
deveni posibilă numai atunci când Ucraina va rămâne „republică independentă“, când hatmanul ei va fi liber 
ales, fără nici o presiune din afară şi când ţarul nu va impune la conducere oameni străini de norodul ucrai- 
nean, ca Moscali, Români, Sârbi ş, a.*%. Cazacii refugiaţi n'au mai putut suporta exilul şi s'au reîntors mai 
târziu în Ucraina rusească. Petru cel Mare reduse atribuţiile hatmanului în aşa fel, încât el desființă de fapt 
această demnitate. În locul polcovnicilor aleşi, cari comandau regimentele, adică circumscripțiile adminis- 
trative, împăratul numi. ofiţeri de încredere, iar Ucraina era împănată de trupe ruseşti. După moartea lui 
Skoropadski, ţarul desființă hătmănia şi institui la Moscova aşa numita „Cancelarie pentru afacerile malo- 
ruse“. 

Împărăteasa Catarina va continuă politica de opresiune inaugurată de soţul ei. Țarul Petru al II-lea se 
arată mai accesibil pentru revendicările ucrainene. El desființă „cancelaria malorusă“ şi instală pe Dănilă 
Apostol în demnitatea de hatman (1727). După Engel, Apostol ar fi fost un vrednic urmaş al lui Hmelinicki, 


care restabili pacea internă, fără să ajungă un trădător al libertăţii naționale?’ 


. Hatmanul Dănilă Apostol luă 
parte cu Cazacii săi la luptele contra Astrahanului şi alăturea de Dim. Cantemir la expediţia contra Persiei”. 
Dar după moartea lui Dănilă Apostol, împărăteasa Ana reînființă cancelaria sau „colegiul malorus“. Sub 
împărăteasa Elisabeta fu reînființată hătmănia şi încredinţată lui Chiril Rasumovski, fratele soțului morga- 
natic al împărătesei. Hătmănia lui Rasumovski a fost pentru Ucraina o epocă de ordine şi pace relaiivă, în 
care însă procesul de rusificare a administrației făcea mari progrese. Starea aceasta de lucruri s'a schimbat 
subit sub împărăteasa Catarina a II-a. Ucrainţii cerură nouii împărătese să distingă pe Rasumovski, conferind 


familie sale hătmănia ereditară. Cererea aceasta, pentru care se adunaseră şi semnături, a produs efectul 


3% Dim. Cantemir, Istoria Imperiului Otoman, II, București, 1876, pag. 787. 

39% S., Tomaszivsky, Mazepa şi politica austriacă în „Nemoriile Soc. Sevezenko din Liov”, vol, 92, p. 244 urm. 

3% D, Donoszenko, Die Ukraine im Lichte der wesfeuropăischen Literaten, în „Abbandlungen des Ukrainischen Wissen- 
schaftlichen Institutes in Berlin“, vol. I, 1927, p. 8 urm.; cfr. Voltaire, Histoire de Charles XII, ed. A. Waddington, p. 132 urm. 

3% Engel, |. c., p. 321. 

37 N. I. Kostomarov, „Mazepa i mazepinţâ“ în Sobranie Soc. Ist. Monogr. Kniga 6. tom. XVI. St. Petersburg, 1905, p. 739; 
cfr. N. Smocrină, 1. c., p. 204. 

3% Engel, |. c., p. 348. 

3% Bantus-Kamenski, IV. Pag. 63. 

contrar. Împărăteasa desfiinţă la 1764 demnitatea de hatman şi trecu atribuţiile acestuia asupra unui guver- 
nator general, ajutat de un colegiu administrativ, compus din sfetnici ruşi şi ucraineni. 

Reforma aceasta trezi grave nemulțumiri în Ucraina. Ucrainţii cereau reînființarea hătmăniei şi restabi- 
lirea vechilor raporturi politice dintre Ucraina şi Rusia, pe temeiul „articelelor lui Bogdan Hmelnicki“, care 
n'ar fi fost abrogate nici odată. Dar nemulţumirile acestea n'au putut abate pe împărăteasă dela hotărîrea ei 
de a disconsidera autonomia Ucrainei şi de a preface ţara într'o simplă gubernie a imperiului moscovit. 

În 1775 generalul Potemkin lovi, din ordinul împărătesei, siciurele zaporojene şi dărâmă astfel şi ultimul 
refugiu al străvechilor tradițiuni căzăceşti. Astfel se încheiă epoca eroică a Căzăcimii, care mai trăeşte doar 
în literatura populară. 

Prin tratatul de pace dela Kiuciuk-HKainargi din 1774 Rusia înglobă în hotarele imperiului regiunea 
ucraineană până la Bug. Iar prin tratatul de pace încheiat la Iaşi în 1792, ea anexă şi „Ucraina Hanului“ 
dintre Bug şi Nistru, aşezându-şi hotarul dealungul acestui fluviu. Prin pacea dela Bucureşti, Rusia trecu 
Nistrul şi ajunse până la Prut, cuprinzând în graniţele ei şi o bună parte din Moldova Românească: Basarabia. 
În 1783 s'a introdus iobăgia rusească şi în Ucraina. Cu supunerea bisericii ucrainene din Kiev jurisdicției 
patriarhiei din Moscova, s'a înlăturat și ultima piedică din calea rusificării depline a Ucrainei”. 


-Ki-o -o o foste 0I3- 


400 M. Hauszewski, Die ukrainische Frage, etc. p. 27 urm.; cfr. A. I. Efremenko, Istoria Ukrainskago Naroda, I-II, St. Peter- 
sburg, 1906. 

XIII. Raporturile de bună vecinătate între Români şi Ucrainţi 

După moartea lui Mazepa s'a lichidat şi această a doua formă politică prin care a trecut destinul poporu- 
lui ucrainean. Vechiul imperiu din Kiev a căzut sub loviturile Tătarilor. Republica căzăcească ce pormise 
din Ucraina, adecă dela marca de graniţă de pe Nipru, după un avânt războinic, se descompuse în elementele 
teritoriale din care fusese alcătuită, astfel că unele se reîntoarseră din nou la Polonia, din care fuseseră 
desprinse, iar altele se îndreptară spre Rusia ţaristă, până ce ajunseră să fie înglobate din nou în hotarele 
politice ale acestor state. 

Legătura organică între aceste două formaţiuni politice n'a fost scoasă în relief de nimeni mai bine ca 
de Miron Costin care în preţioasa sa cronică moldovenească, arată cum „erau Cazacii de neamul lor Ruși, 
adecă rămăşiţă din oştenii cnezilor ruseşti, cari după căderea Kievului şi subjugarea leşească, au hălăduit pe 
Nipru în jos până la praguri, trăind sub ascultarea crailor leşeşti, slobozi de vecinătate sau iobăgie, în chipul 
oştenilor, cu hrană slobodă pe Nipru“. 

Bogdan Hmeinicki a desfășurat steagul libertăţii şi a luptat pentru dobândirea ei şi cu Polonii şi cu Ruşii 
şi cu Tătarii. Succesele sale au fost însă foarte nestatornice şi schimbătoare, ca şi forţele politice şi militare 
de care dispunea numai vremelnic. De asemenea au rămas nestatornicite şi granițele hătmăniei sale, cari nici 
odată n'au atins Nistru, necum să cuprindă făşii din teritoriul Moldovei. În cele din urmă Hmelnicki a recu- 
nescut suzeranitatea ţarului rusesc, pentru a găsi la Moscova reazemul cuvenit în lupta sa contra Poloniei. 
Dar curând războinicul hatman şi-a dat scama că Rusia urmăria scopuri egoiste de expansiune şi că suze- 
ranitatea ci trebuia să ducă fatal la o anexiune inevitabilă. 

De aceia Petru Doroszenko, neîncrezându-se nici în Ruşi şi nici în Poloni, preferi suzeranitatea păgână, 
celei creştine. El se închină sultanului, care-i făgădui întregirea Ucrainei în hotarele ei etnice, uzurpate de 
Poloni şi de Ruşi. Nici în aceste planuri teritoriale aşa de îndrăzneţe, nu se menţionează nicăirea de revendi- 
cări ucrainene dincoace de Nistru în Moldova românească. Ci dimpotrivă, după căderea lui Doroszenko, 
Poarta se gândi să unească politiceşte ţara cu Moldova, încredinţând hătmănia Ucrainei lui DucaVodă, domn 
al Moldovei, pentru a realiza astfel unirea personală între ambele ţări vecine. Nu hatmanul ucrainean ajunse 
domn al Moldovei, ci voevodul Moldovei întruni în persoana sa şi hătmănia Ucrainei. Catastrofa Turcilor 
la Viena puse capăt suzeranității lor asupra Ucrainei şi prin aceasta se sparse şi uniunea personală dintre 
Ucraina şi Moldova. 

Rusia lui Petru-cel-Mare deveni tot mai amenințătoare, decând nici Polonia şi nici Turcia nu-i mai 
puteau opune o împotrivire serioasă în Ucraina. Atunci Mazepa recurse la ajutorul svedez, pentru salvarea 
republicei căzăceşti. Dar soarta i-a fost vitrigă. Înfrângerea dela Poltava a pecetluit soarta Ucrainei, iar 
nenorocitul hatman găsi refugiu şi adăpost pe pământul ospitalier al Moldovei, unde şi muri. Dar nici îndrăz- 
neţele planuri ale lui Mazepa nu atingeau pământul Moldovei, a cărui integritate a fost lezată numai mai 
târziu de Austria şi Rusia în mod samavolnic şi din năzuinţe imperialiste şi nicidecum cu revendicări de 
pretinse drepturi etnice sau istorice, precum se face astăzi. 

Revendicările teritoriale ale Ucrainţilor se opriau totdeauna la Nistru. Credinţa aceasta era aşa de înră- 
dăcinată în conştiinţa obştească, încăt palatinul de Bratlav, Martin Chometovski, putea să declare într'un act 
de hotărnicie din 14 Octomvrie 1703 că: „Inter nos et Valabhiam ipse Deus flumine Tyra dislimitavit“, 
adecă între Ucraina şi România însuşi bunul Dumnezeu a săpat un hotar veşnic, prin apa Nistrului“. 

In domeniul vieţii politice, ca şi în cel al vieţii culturale şi bisericeşti, Românii s'au validat totdeauna ca 
prieteni şi buni vecini ai Ucrainţilor. În armatele căzăceşti elementul românesc era foarte numeros şi foarte 
bine apreciat. Români ca Apostol, Movilă, Puşcariu şi alții, au îndeplinit cu vrednicie roluri istorice de 
hatmani ai Cazacilor. Numărul polcovnicelor români era destul de mare. Nu era luptă mai grea, la care să 


41 Hurmuzaki, Documente II, Supl. III, pag. 293. 

nu fi luat parte şi contingente de Români. 

Iar faţă de pribegii ucraineni, Moldovenii s'au arătat totdeauna cu prietenie şi dragoste creştinească. 
Pribegii de seamă ca Horlenko, petreceau la Iași în cercul boerilor români. Pe tovarăşii de luptă ai lui Maze- 
pa, refugiaţi în Moldova, Românii i-au protejat şi apărat contra următitorilor lor. Nicolai Costin arată, că pe 
aceştia Moldovenii i-au scăpat, „fiindcă erau creştini pravoslavnici şi fiindcă socotea oricine să nu încapă 
pe mână ţarului că i-ar fi belit de vii“. 

Hatmanul luraşco Hmelnicki a fost salutat la trecerea sa prin Iaşi de însuşi cronicarul Miron Costin, cu 
o frumoasă cuvântare în limba latină, prin care din toată curăţenia inimii ura noului hatman să ajungă cu 
bine în patria sa şi să fie primit acolo cu încredere de ai săi. 

Ca hatman al Ucrainei, Duca-Vodă şi-a câştigat merite cu aşezarea şi reîmpopularea ţării şi cu înviorarea 
vieţii economice şi culturale. Scrisoarea sa către Samoilovicz dă cea mai bună dovadă pentru solicitudinea 
sa faţă de nouii săi supuşi ucraineni. 

Aceste raporturi de prietenie şi bună vecinătate s'au menţinut neclintite până pe la mijlocul secolului al 
XIX-lea, când centrul de propagandă ucraineană, se mută dela Kiev la Liov, capitala Galiției austriace. În 
istoricul problemei ucrainene, care serveşte de introducere la studiul de faţă, s'a arătat mai pe larg, cum 
ideia naţională ucraineană, izgonită de atotputernicia ţaristă din domeniul preocupărilor politice, îşi luă re- 
fugiul în poezia populară, pe care nimeni nu e putea smulge din sufletul norodului. În regiunile Niprului 
amintirea luptelor eroice pentru libertate nu despăruse nici odată din conştiinţa națională ucraineană. 
Pornind dela studiul datinelor şi obiceiurilor populare, cărturarii maloruşi începură să-şi dea seama de marea 
deosebire ce există între folklorul ucrainean şi cel rusesc. Constatările acestea îi transpuneau involuntar în 
domeniul politic, trezind dorul de a vedea reînviind vremurile bătrâne. Astfel luară ființă asociaţiuni literare 
ucrainene mai ales în raza de influenţă a universităţii din Harkov, unde amintirea eroizmului căzăcesc era 
mai vie. Acolo apărură şi primele publicaţiuni folkloriste în dialectul malorus. În fruntea acestor asociaţii 
literare stetea „Frăția Chiril şi Metodie“, care luă ființă la 1848 în Kiev, la îndemnul istoricului Kostomarov. 
Din cercul ei făcea parte şi scriitorul Taras Szevezenko, cel mai credincios interpret al suterinţelor naţionale 
şi al năzuințelor şi dorurilor politice neimplinite. El nădăjduia că: 

„Se vor libera curând 
Oamenii încătuşaţi; 

Va suna ceasul judecății, 

Se vor rosti munţii şi Nipru “. 

În cercul de activitate al acestor asociaţiuni întrau şi preocupările de ordin politic şi social. Dar cum faţă 
de vigilența guvernului țarist, scopul adevărat al mişcării nu se putea spune pe faţă, s'a recurs la expedientul 
unei federaţiuni panslave sub sceptrul ţarului, din care să facă parte şi Ucraina autonomă. Dar şi aceasta era 
prea riscat pentru vremurile acelea şi de aceia guvernul țarist luă din timp măsuri drastice contra acestor 
mişcări „separatiste“. Prin un ucaz imperial din 1876 se opri orice publicaţie în limba malorusă, precum şi 
importul de scrieri de acest fel, ce veniau din străinătate. 

În condiţiunite acestea propaganda politică ucraineană nu mai putea fi continuată cu succes în vechea 
Ucraină căzăcească. Centrul propagandei trebuia să fie transpus în alt loc, unde se prezentau condițiuni mai 
prielnice pentru desfăşurarea ei. Şi acel loc era Liovul, capitala Galiției austriace, unde guvernul habsburgic 
tolera cu plăcere o mişcare, ce era îndreptată contra integrităţii imperiului rusesc. Populaţiunea ucraineană 
de acolo, unită de mult cu biserica catolică, putea fi folosită foarte bine pentru scopurile acestea, Dar guver- 
nul habsburgic mai avea încă şi un alt motiv să canalizeze această mişcare, adecă acela de a o putea îndrepta 
contra preponderantei politice poloneze în Galiţia şi a celei româneşti în Bucovina. Scopul principal putea 
fi atins prin combaterea efectivă a propagandei naţionale ruseşti în Galiţia şi Bucovina şi prin sprijinirea şi 
încurajarea mişcării ucrainene îndreptată contra Rusiei ortodoxe. 

Încă de pe la 1835 istoricul Pogodin, secondat de Zubrycki, propovăduia în Galiţia credinţa în unitatea 

norodului rus din Carpaţi până în Urali şi de acolo până la Vladivostok. Iar la 1866 apăru la Liov organul 
rusofil „Slovo“ pentru susţinerea, şi pe cale publicistică, a acestei credinţe. Mişcarea aceasta fu continuaţă 
apoi de Dudykievicşi existinsă şi asupra Bucovinei şi Rusiei Subcarpatice; aderenţii îşi ziceau Ruteni- 
bătrâni, spre deosebire de Rutenii-tineri, cari profesau credinţe politice ucrainene. 

Mişcarea naţional-ucraineană cuprinse mai întăi în mrejele ei tineretul dela seminarul unit din Liov. În 
frunte erau Szaszkiewiez, Holowacki şi Wagilowicz, cari porniau şi ei, ca şi conaţionalii lor dela Nipru, dela 
cultivarea folklorului ucrainean prin publicarea de poezii populare în „Zina Nistrului“ (Rusalka Dnistro- 
waja) la 1837, ca o contrabalansă a acţiunii lui Pogodin. Guvernul austriac nu-şi dedea încă bine seama de 
scopurile radical opuse ale ambelor mişcări. Dar cum Austria era stăpânită de idei feudale, guvernul ei nu 
putea privi cu ochi buni o asemenea mişcare democratică-nihilistă, şi de aceea o opri, dând curs liber mişcării 
rusofile, mai ales la 1848, când era silită să solicite intervenţia armatelor ruseşti în Transilvania, pentru a 
înăduşi mişcările revoluţionare de acolo. 


După potolirea revoluţiei dela 1848, Austria începu să-şi dea seama că nici curentul ucrainean, dar nici 
cel rusofil nu cadrau cu politica ei de stat. De aceea ea căută să încadreze pe Ruteni, cum se numiau ei 
atunci, în planurile ei politice, şi anume să facă din ei masa de manevră, pe care să o poată întrebuința, după 
nevoi şi împrejurări, când contra Polonilor în Galiţia, când contra Ungurilor în Rusia Subcarpatică, când 
contra Românilor în Bucovira. În scopul acesta contele Stadion, guvernatorul Galiției, „descoperi“ 
politiceşte pe Ruteni şi li dădu tot concursul la organizarea lor naţională. Asttel luă ființă consiliul lor naţio- 
nal „rada ruska“ din Liov cu organul ei de publicitate „Zerja Halycka“ adecă Zorile Galiției. Programul 
politic era împărțirea Galiției în două, în aşa fel ca din partea orientală să se alcătuiască o nouă „provincie 
de coroană“ autonomă, căreia să i se înglobeze şi Bucovina. În provincia aceasta limba oficială urma să fie 
cea ruteană, atât în administraţie cât şi în şcoală şi biserică“. 

Dar programul acesta politic a încăput între două focuri, cel polon din flancul stâng, şi cel român din 
flancul drept, astfel că el n'a putut fi realizat. Până la războiul mondial Austria, încolţită de Poloni şi de 
Români, n'a putut satisface pretenţiile Rutenilor în această privință, mărginindu-se cel mai mult la întărirea 
situaţiei lor atât faţă de Poloni în Galiţia, cât şi faţă de Români în Bucovina. Și aceasta mai ales depe la 1890 
încoace, când prin trecerea marelui luptător pentru cauza ucraineană, a profesorului Mihail Hruszewski, dela 
Kiev la Liov, mişcarea naţională ruteană primi un nou avânt şi se şi războteză în ucraineană. Revindecările 
politice, ale partidului național-democrat, creat de Hruszewski, sunt cele vechi, culminând în cererea ca teri- 
toriul locuit de Ruteni în Austria, să formeze o provincie aparte şi unitară, cu o largă autonomie administra- 
tivă şi legislativă. În scopul acesta Galiţia să fe împărţită în două în aşa fel, ca partea ruteană să fie unită cu 
Bucovina într'o provincie de coroană proprie cu administraţie autonomă şi cu dieta ei provincială. Pentru 
înfăptuirea acestui plan politic cu un ceas mai degrabă, fruntaşi ucrainieni din Galiţia şi din Bucovina dădeau 
guvernanţilor dela Viena să înţeleagă că realizarea acestei Ucraine Mici, un fel de Piemiont revendicativ, ar 
fi numai prima etapă în drumul triumfal al Habsburgilor spre inima Rusiei ţariste, care trebuia să ducă la 
înfăptuirea Ucrainei Mari din Carpaţi până în Caucaz sub supremaţia Austriei. Din această mare Ucraină 
urma să facă parte şi ţările române Bucovina şi Basarabia, ba chiar şi Moldova până la Siret, dacă nu chiar 
întreagă. Într'o vreme arhiducele Franz-Ferdinand, nenorocitul moştenitor al tronului habsburgic, se visa 
chiar Impărat al Ucrainei, iar plăzmuitorii acestor planuri fantastice se grăbiau chiar să răspândească broşuri 
şi ilustraţii amăgitoare, care înfățişau ceremonialul încoronării arhiducelui ca hatman al Ucrainei la Kiev. 

Pentru accentuarea şi mai vădită a acestei politici fantastice şi pentru adâncirea popularității habsburgice 
în păturile largi ale populaţiunii ucrainene, împăratul Franz-losef se hotări să trimită pe nepotul său, arhi- 
ducele Karl, îndată după căsătoria acestuia cu prinţesa Zita, în garnizoană la Colomea, în centrul populaţiunii 


102 I, Krevecki, Împărţirea Galiției, în „Mem. Soc. Szewczenko“, 93-94, 1920.; cfr. „Zeitschrift für Osteuropăische Ges- 
chichte“, I, pag. 297 urm. 

ucrainene din Galiţia. Arhiducele a fost acolo aclamat de Ucrainţi care îşi puneau toată nădejdea în el şi în 
Casa de Habsburg. Dela Colomea arhiducele Karl vizita adese şi Cernăuţi, unde cumpăra broderii româneşti 
pentru a aduce niţică variaţie în decorul locuinţei sale din Colomea, împodobită numai cu produse ale hăr- 
niciei populare ucrainene şi huțăneşti. În felul acesta căută diplomaţia austriacă să câştige simpatiile popu- 
laţiunii ucrainene în pragul izbucnirii războiului mondial, când se aştepta prăbuşirea Rusiei şi ridicarea pe 
ruinele ei a unei Ucraine-Mlari, sub flamura habsburgică. 

Aşa se explică faptul că la izbucnirea războiului mondial se organiză, sub auspiciile guvernului austriac, 
o legiune de voluntari ucraineni, chemată să năvălească în Ucraina rusească şi să cheme pe conaționalii lor 
de acolo, ca pe vremea lui Hmelnicki la răscoală contra ţarismului şi la proclamarea Ucrainei independente. 
Zelul acesta patriotic a fost imitat şi în Bucovina de renegatul Nicolai Wassilko, care chemă populaţia huţă- 
nească sub arme, formând din ea o legiune de Ucrainţi bucovineni, care avea menirea să oprească, sub 
comanda iperzelosului comandant de jandarmi Eduard Fischer, invazia armatelor ţariste în Bucovina. 
Înarmaţi cu pistoale şi săcaluşuri, legionarii ucraineni fugiau mâncând pământul în faţa trupelor regulate 
ruseşti, până la complecta lor risipire şi nimicire. Pilda vinovată şi uşuratică a lui Nicolai Wassilko a fost 
urmată de Aurel Onciul cu legionarii români, cari suferiră același lamentabil eşec“%. 

În cursul războiului mondial, când armatele ţarului se revărsau cotropitoare asupra Bucovinei şi Galiției 
şi când Austria avea nevoie de simpatiile Ucrainţilor, promisiunile ci față de aceştia curgeau gârlă, amăgin- 
du-se unii pe alţii. Aceştia se încredeau prea mult în puterea de rezistenţă a Austriei, acel conglomerat politic 
hibrid şi de mult menit pieirii. 

In urmărirea scopurilor lor politice, conducătorii ucraineni au nesocotit însă pe vecinii lor poloni şi 
români. Ucrainţii, cari de sute de ani n'au trăit în statul lor național, au pierdut noțiunea graniţelor etnice şi 
politice. În drumul aspiraţiunilor lor, ei trebuiau fatal să se izbească de Poloni, cu zeci de milioane de cona- 
ționali şi cu străvechi tradiţiuni politice până la Nipru. Ei au desconsiderat şi pe Români, cari în tot trecutul 
lor, precum am văzut, n'au comis niciodată vre-un act de ostilitate contra Ucrainţilor, ci dimpotrivă au luptat 
alături de ei şi le-au oferit ospitalitate largă, de câte ori aveau nevoe de ea. Oamenii lor cu răspundere au 
mai scăpat din vedere că Românii din Bucovina, ca şi cei din Basarabia, aveau la spatele lor milioane de 
conaţionali liberi, gata ori când să sară în ajutorul lor şi să-i desrobească, precum s'a şi întâmplat de fapt în 
războiul mondial. În loc deci să caute o înţelegere cu vecinii lor de sub jugul străin, dela om la om, dela 
popor la popor, Ucrainţii s'au bizuit prea mult pe guvernul dela Viena, aşteptând totul dela atotputernicia 
lui. În miopia lor politică, ei nu-şi dădeau seama, că guvernul austriac, oricât de binevoitor ar fi fost faţă de 
ei, nu putea disconsidera în aşa măsură pe Poloni şi Români, încât să-i împingă la o duşmănie fățişă contra 
Austriei. Greşelile acestea politice s'au răzbunat la sfârşitul războiului mondial, când Ucrainţii, după ce 
Austria muribundă îşi retrase mâna protectoară dela ei, au rămas complect izolaţi şi părăsiţi de toți vecinii, 
a căror prietenie dânşii n'au cultivat-o nici odată. 


403 Cfr. Ep. Fischer, Warum Tausende sterben musten, în „Wiener Sonne und Montags-Zeitung“, 1928, Nr. 15-26,; Teodor 
Balan, Bucovina în războiul mondial, Cernăuţi, 1929, în „Codru Cosminului”, IV, p. 24 urm.; Ion I. Nistor, Unirea Bucovinei, 
Bucureşti, 1928, p. 14. 

XIV. Înăsprirea disensiunilor dintre Români şi Ucrainţii austriaci în timpul răsboiului mondial 

La izbucnirea răsboiului mondial, disenziunile de până atunci între Români şi Ucrainţi luară un caracter 
cu mult mai serios şi mai ameninţător. Şi Românii ca şi Ucrainţii îşi dedeau seama că a sunat ceasul marilor 
hotăriri. Punctul de vedere al Românilor bucovineni era clar şi precis. Ei nu doriau alta decât repararea 
furtului de ţară dela 1775, prin reîntoarcerea lor la patria mamă cu întreaga lor zestre, morală, culturală şi 
teritorială. Vechi şi nestrămutat rămăsese hotarul dela Ceremuş, Colacin şi Nistru faţă de Polonia. Austriacii 
îl respectară neatins între Galiţia şi Bucovina. Românii luptaseră 6 veacuri pentru apărarea lui şi ei nu cereau 
altceva decât respectarea acestei graniţe şi din partea Ucrainţilor, cărora în cursul istoriei nu li stătuseră nici 
odată în calea năzuinţilor legitime spre realizarea idealului lor național. 

Am văzut că în trecutul istoric de sute de ani, raporturile de vecinătate între Români şi Ucrainţi au fost 
din cele mai bune şi mai cordiale. Ucrainţii din Galiţia au găsit totdeauna la Românii din Moldova învecinată 
cea mai largă bunăvoință şi cea mai prietenoasă vecinătate. Intervenţia voevozilor moldoveni în favorul lor 
şi numeroasele ctitorii bisericeşti din Galiţia dau cea mai bună dovadă despre aceasta. Stăpânirele moldove- 
neşti în Pocuția şi în Ucraina, au fost bine primite de populația ucraineană. Românii erau socotiți ca izbăvi- 
tori de jugul străin, feudal şi catolic. Amintirea lui Ştefan-cel-Mare trăeşte, precum am văzut, în poezia 
populară ucraineană. De altfel aceste stăpâniri au fost numai vremelnice şi nici când Românii nu s'au gândit 
la cuceriri războinice pe socoteala vecinilor lor. 

Pe de altă parte, trebue să recunoaştem că în vechime aspiraţiunile politice ucrainene n’au fost îndrep- 
tate nici odată contra integrităţii ţării noastre. Acest respect faţă de drepturile noastre inprescriptibile asupra 
pământului românesc a găsit chiar cea mai frumoasă expresie într'o declarațiune oficială, că însuşi bunul 
Dumnezeu prin apa Nistrului a săpat un hotar veşnic între Români şi Ucrainţi. Nu cunoaştem nici o mărturie 
istorică, prin care Ucrainţii să fi ridicat pretenţii întemeiate asupra teritoriului românesc. De aceia până pe 
la mijlocul secolului al XIX-lea, între Români şi Ucrainţi, au şi dăinuit cele mai prietenoase raporturi de 
bună vecinătate, neavând nici unii nici alţii ceva de împărțit între ei. 

De prima inadvertenţă față de Români, se făcură vinovaţi Ucrainţii numai în clipele hotărîtoare dela 
1848, când se opuseră deslipirii Bucovinei de Galiţia şi constituirii ei într'o provincie autonomă românească, 
cerând înglobarea ei la Galiţia ucraineană. Cererea a fost respinsă de constituanta dela Kremsir, dar ghimpele 
a rămas în rana care nu s'a închis până la unirea Bucovinei cu patria mamă. De atunci încoace Ucrainţii n'au 
contenit a jigni pe Românii bucovineni cu fel de fel de contestaţiuni şi proteste contra caracterului românesc 
al Moldovei-de-Sus sau Bucovina, adecă faget sau „silva faginalis“ a documentelor vechi, cum încercară 
ocupanţii austriaci din 1775 să răsboteze acest vechiu ţinut al Moldovei, pentru a masca cu un nume fictiv 
furtul de ţară în ochii diplomaţiei europene. Agitaţiuniea aceasta mergea crescând, până ce autorul faimosu- 
lui „Glas către norod şi îndeosebi către norodul rusesc din Bucovina“ declara sus şi tare că Ucrainţii sunt 
norodul cel mai numeros în Bucovina, că ei ar fi ajuns stăpâni în ţara aceasta şi că toți ceilalți câți ar fi 
năvălit mai târziu în această ţară să aibă respect de ei, o pretenţie care trezi indignarea pâna şi a blajinului 
profesor de teologie Vasile Lepta, mitropolitul Vladimir de mai târziu. 

Originea Ucrainţilor din Bucovina şi raportul lor numeric faţă de Români a format obiectul unui studiu 
amănunțit. Rezultatele au fost expuse de autorul acestei scrieri într'o lucrare mai mare apărută la Bucureşti 
şi în limba germană, ca să fie astfel accesibilă şi cercetătorilor neromâni“. Rezultatele se bazează pe docu- 
mente şi n'au fost până acum contestate de nimeni, astfel că ele rămân definitive. Aşa fiind este de prisos de 
a mai insista şi aci asupra lor“%. 

În schimb am insistat mai pe larg în capitolele precedente asupra pretinselor drepturi istorice asupra 


404 Ton I. Nistor, Românii și Rutenii în Bucovina, ediţia Academiei Române, Bucureşti 1915, pp. 209; Der nationale Kampf 
in der Bukowina, Bucureşti 1918, pp. 227 cu o hartă etnografică şi anexe. 
405 Cfr. capitolul: Originea elementului ucrainean din România, p. 65 urm. 

Bucovinei, pe care scriitorii ucraineni încearcă să le construească, cum era diploma bârlădeană şi izvodul 
de oraşe moldoveneşti din anexa unei cronici ucrainene din secolul al XV-lea”. 

Dar cu toate acestea, conducătorii ucraineni, căci de ei este totdeauna vorba şi nu de populaţiunea ucrai- 
neană ca atare, n'au încetat nici odată de a provoca pe Români prin nedreptele lor revendicări teritoriale în 
Bucovina. Pe chestiunea aceasta Românii adevăraţi au fost şi au rămas totdeauna intratabili. Inţelegem pe 
adevărații reprezentanţi ai conştiinţei naționale româneşti şi nici decum creaturile guvernului austriac, din 
Bucovina, de pănura unui Aurel Onciul şi tovarăşi, cari se complăceau în rolul de pretinşi reprezentanţi ai 
Românilor bucovineni în parlamentul din Viena şi cari, în cursul întregei lor vieţi, au rămas cu totul străini 
de înaltele aspiraţiuni politice şi culturale ale neamului din care făceau parte. 

Provocaţiunile lor la adresa Românilor deveniră insuportabile mai ales în timpul războiului mondial, 
când fruntaşii ucraineni se complăceau în rolul lor interesat de mari patrioți austriaci, desolidarizându-se în 
privința aceasta de reprezentanţii celorlalte naţionalităţi din Austria cum erau Românii, Italienii, Slovenii, 
Sârbii, Croaţii, Cehii şi Polonii. De aceia şi la sfârşitul războiului dânşii au rămas singuri-singurei, fără nici 
un sprijin din nici o parte. 

La începutul războiului reprezentanţii Ucrainţilor în parlamentul din Viena visau mereu de înfăptuirea 
Ucrainei Mari. Înfrângerile dureroase ale armatelor austriace în Galiţia însă îi făcură mai modeșşti în pre- 
tenţiunile lor. Ei erau gata să se mulțumească deocamdată şi cu înjghebarea Ucrainei, Mici, alcătuită din 
Galiţia Orientală, Bucovina şi Rusia Subcarpatică. Această formă politică constituia programul minim al 
aspiraţiunilor Ucrainţilor din Austro-Ungaria. În şedinţa „Reichsratului“ austriac din 12 Iunie 1917 deputa- 
tul galiţian Romanczuk făcea următoarea declaraţie politică în numele clubului ucrainean: „Cele trei şi jumă- 
tate milioane de Ucrainţi austriaci, cu jumătatea de milion de Ucrainţi din Ungaria, cu cei treizeci milioane 
de Ucrainţi din Rusia şi cu jumătatea de milion de Ucrainţi din America formează o unitate națională, ale 
cărei părți trebue să năzuească fiecare în sfera sa şi fără neglijarea împlinirii datoriei faţă de statul în care 
trăeşte, spre o desvoltare națională unitară. La rândul lor Ucrainţii din Galiţia, pretind în special despărțirea 
Galiției de Est de cea polonă de Vest şi unirea acestei Galiţii Orientale cu Bucovina nord-vestică într'o 
provincie autonomă ucraineană, la care, în caz de reorganizare a monarhiei habsburgice, să se ataşeze şi 
partea nord-estică din Ungaria pentruca în această Galiţie nouă, dară totuşi răzimată „pe vechi temelii isto- 
rice, Ucrainţii austro-ungari să nu rămână, mai pe jos faţă de conaţionatii lor din Ucraina rusească“. 

Din declaraţia deputatului Romanczuk rezultă deci clar că aspiraţiunile politice ale Ucrainţilor cuprin- 
deau şi Bucovina, care, cel puţin în parte, urma să fie înglobată în provincia ucraineană. Năzuinţa aceasta 
iesă şi mai bine la iveală din declaraţia pe care renegatul Nicolae Wassilko o făcu în şedinţa Camerei aus- 
triace din 16 Iunie 1917. In calitatea sa de reprezentant al Ucrainţilor bucovineni, Nicolai Wassilko arată că 
aceştia se declară solidari cu conaţionalii lor din Galiţia în aspiraţiunile lor politice, stând şi ei sub stăpânirea 
aceluiaşi ideal politic ucrainean, ce culminează în unirea tuturor ținuturilor ucrainene în hotarele aceluiaşi 
stat naţional. În sensul acesta Wassilko desvoltă următorul program politic pentru Ucrainţii habsburgici: 

„Crearea unei provincii care să cuprindă toate regiunile ucrainene ale monarhiei habsburgice şi care să 
se bucure de autonomie naţională, să facă parte din Austria şi să rămână sub stăpânirea împăratului Aus- 
triei“. 

W assilko încheiă cuvântarea sa cu adâncă încredere în izbânda steagurilor austriace pe Izonzo pentruca 
Ucrainţii din Rusia să poată fi liberaţi de sub jugul țarist, iar cei din Galiţia izbâviţi din robia polonă“. În 
acelaş sens se rosti şi deputatul Kost. Lewycky] în şedinţa Camerei din 16 Iunie 1917, cerând unirea tuturor 


teritoriilor ucrainene într'o ţară autonomă şi recunoaşterea internaţională a caracterului ei ucrainean“. 


406 Cfr. mai sus, pe 49 urm. 

407 Stenographische Protokolle über der Sitzungen des Hauses der Abgeordneten des Osterr. Reichsrates im Jahre 1917, XXII, 
Session, Bd. I, 4. Sitzung p. 151 urm. 

408 Ibid. Session, Bd. I, 8. Sitzung pag. 396-398. 

40 Ibid. 10, Sitzung, pag. 423 urm. 

Nu încape deci nici o îndoială că la noua provincie ucraineană urma să fie înglobată şi Bucovina sau 
cel puţin o bună parte din suprafaţa ei. În înţelesul acestor declaraţiuni urmară trațativele de pace cu delegaţii 
radei ucrainene din Kiev. 


Simultan cu propaganda ucraineană, dar în opoziţie cu ea, prinsese rădăcini în Bucovina şi Galiţia şi o 
altă mişcare politică, mişcarea panrusă, susţinută din răsputeri de cercurile panslaviste din Petrograd. De- 
nunţaii de Ucrainţi şi persecutați de Austriaci, capii acestei mişcări prinseră curaj cu ocazia repetatelor ocu- 
paţiuni ruseşti în Bucovina şi Galiţia. inta aspiraţiunilor lor era în fond identică cu cea a Ucrainţilor. Şi 
dânşii tindeau la unirea Rusiei Carpatice adică a Galiției, Bucovinei şi Rusiei Subcarpatice cu Rusia Mos- 
covită, dar sub sceptrul ţarului ortodox, spre deosebire de Ucrainţi, cari preferau sceptrul habsbugic catolic. 
Într-un caz şi în altul, Bucovina era primejduită ca o ţară româncască ce se găsia în drumul aspiraţiunilor 
panslaviste. lar când Rusia ţaristă căzu pradă instigaţiunilor bolşevice, conducătorii mişcării carpato-ruse 
din Bucovina şi Galiţia pierdură pofta de a mai râvni la unirea Carpato-rusiei cu Republica sovietelor, ci 
reclamară, prin un memoriu adresat conferinţei de pace din Paris, constituirea unei provincii autonome car- 
pato-ruse, care să cuprindă în hotarele ei Galiţia, Bucovina şi Ungaria nord-vestică. 

„Noi dorim să obţinem — se zicea în acel memoriu — dela conferinţa generală de pace o frontieră sigură 
pentru teritoriul nostru naţional, pentru ca în viitor nici un membru al naţiunii noastre să nu mai suspine sub 
jugul vecinilor desagreabili. Noi dorim libertate deplină pentru compatrioţii noştri“. „Teritoriul Carpato- 
rusiei rupt din vechea monarhie austro-ungară trebue să cuprindă în graniţele sale urmatoarele oraşe şi sate: 
„Oraşul Siret, apoi râul Siret până la Storojineţ, iar de acolo Cosciuia, Straja, Putna, Suceviţa, Cacica, Gura 
Homorului, Cârlibaba, Pasul Stiol, iar de acolo culmea Carpaţilor până la Sighetul Marmaţiei, etc., etc.“410. 

După memoriul aceasta aproape două treimi din suprafaţa Bucovinei urma să fie înglobată în Carpato- 
rusia, cu oraşele Cernăuţi, Storojineţ şi Siret, rămânând ca graniţa să atingă comunele Straja, Putna lui 
Ştefan-cel-Mare, Suceviţa Movileştilor, Mănăstirea Homorului, Vatra-Moldoviţei şi apoi toţi munţii Mara- 
mureşului cu oraşul Sighetul-Marmaţiei. Se îndurase Rusofilii să lase Românilor oraşele Rădăuţi, Suceava 
şi Câmpulung. lată deci cari erau planurile Carpato-ruşilor privitoare la Bucovina şi cari în revendicările lor 
teritoriale nu se deosebiau în fond prin nimic de Ucrainţi. 


Pretenţiile ucrainene cu privire la Bucovina treziră resentimente adânci în sânul populaţiunii româneşti 
din Bucovina. Sub presiunea evenimentelor, reprezentanţii bucovineni din parlamentul din Viena declarară 
prin rostul deputatului Constantin Isopescul-Grecul, că „întâmplându-se să fie dată necesitatea ca districtele 
ucrainene să fie separate de Bucovina, spre a fi încorporate teritoriului administrativ ucraino-galițian, com- 
patrioţii noştri ucraineni nu vor întâmpina la noi Românii greutăţi prea mari““!!. Atitudinea aceasta aşa de 
conciliantă a deputaţilor bucovineni a stârnit un vifor de indignare în rândurile refugiaților români din aşi, 
a voluntarilor bucovineni dela Kiev şi a întregei populaţiuni române din Bucovina, care prin organul ei 


8*12: „Cât pentru Bucovina avem impresia că 


oficial: „Viaţă Nouă“ din Suceava, scria la 27 Octomvrie 191 
deputații noştri din parlament s'au prea grăbit a consimţi la desmembrarea Bucovinei prin cesiunea celor 
„patru districte ucrainene“ de peste Prut. Bucovina este o unitate istorică şi geografică; ea este pământ curat 
românesc, nu numai dela Suceava până la Prut dar şi dela Vatra Dornei până la Nistru. In acest pământ s'a 
organizat dela a doua descălicare viaţa de stat românesc. Bucovina ni-a rămas moştenire, aşa cum este în 
întregimea ei, dela înaintaşii noştri şi datori suntem să o păstrăm neştirbită vremurilor “viitoare“. 


Acesta era singurul răspuns demn ce se putea da celor ce râvniau la Bucovina românească în întregime 


410 Supplique, Les Russes des Karpathes, délaissés, et dignes de protection. L'imprimerie S. Cyrillus, Marbourg, fără indicaţia 
anului, p. 13 urm. semnat între alţii şi de preotul bucovinean Casian Bohatyretz. 

411 Stenographische Protokolle, vol. I, şedinţa 10, pag. 430 urm. 

412 Viaţă Nouă, No. 20, 1918 Oct. 27. 

sau în parte. 

XV. Ucraina rusească şi Basarabia 

Amintisem mai sus că prin ucazul imperial din 186 se opri orice fel de publicaţie în limba malorusă. În 
condiţiunile acestea viaţa naţională ucraineană fu stânjenită în avântul ei, iar tendintele politice autonomiste 
înăbuşite cu desăvârşire. Epigonii lui Szevezenko nu se puteau ridica la înălțimile creaţiunilor poetice atinse 
de el. Numai la 1881 se produse o ușurare la cenzura publicaţiunilor ucrainene, admiţându-se piese de teatru 
în „dialectul“ malorus sau ucrainean. Revoluţia rusească din 1905 produse oarecare schimbări în raporturile 
acestea aşa de încordate. Noua constituţie rusească îngădui Ucrainţilor anumite libertăți în manifestaţiunile 
lor publice şi naţionale. Reapărură din nou publicaţiuni literare şi chiar politice în limba ucreaineană, ba 
începură chiar să se formeze şi partide politice maloruse. Reprezentanţii Ucrainţilor intrară în „duma“ im- 
perială cu programul lor moderat, căutând deslegarea problemei lor naţionale în hotarele Rusiei ţariste. 
Kostomarov şi Kulicz susțineau de mult unitatea naţiunii ruse în cele trei ramuri ale ei, veliko-maloşi bielo- 
rusă, fiindcă după părerea lor Ruşii fără Ucrainţi şi Ucrainţi fără Ruşi n'ar putea trăi. Mişcarea ucraineană 
separatistă era considerată în Rusia ca o „intrigă austriacă“ pusă la cale de „unifi“ pentru risipirea imperiului 
pravoslavnic rusesc. 

În „dumele“ următoare mişcarea ucraineană se cristalizase tot mai mult în jurul ideiei federalizării im- 
periului şi a autodeterminării a marelor grupuri naţionale după originea lor etnică. În „duma“ a patra se 
ridicau voci autorizate, cari să recunoască că mişcarea ucraineană este o realitate de care trebue să se ţină 
seamă!5. 

În timpul războiului mondial, Ucrainţii îşi făceau datoria în rândurile armatei ruseşti, luptând contra 
conaţionalilor lor uniţi din armata austro-ungară şi participând la bucuria izbânzilor din primii ani ai răz- 
boiului. Ocuparea Galiției Orientale şi a Bucovinei de către armatele ţarului îi făceau să creadă că aspiraţiu- 
nile lor naţionale vor putea fi realizate prin dobândirea unei largi autonomii naţionale în cadrul uriaşului 
imperiu slav din Carpaţi până la Vladi-Vostok. In această ideologie trăiau Ucrainţii la izbucnirea marei 
revoluţii ruseşti din 26 Februarie 1917. 


Şi în adevăr, îndată după izbucnirea revoluției, pe care Miliukov o numeşte naţională, spre deosebire 
de cea internaţională din 25 Octomwrie*!%, prin Martie se şi prezentă o deputaţie ucraineană la Petrograd cu 
cererea de a introduce limba ucraineană în administraţie, justiţie şi în şcoală, precum şi numirea unui comisar 
al Ucrainei pe lângă guvernul rus. La 6 Aprilie 1917 se întruni la Kiev primul mare „congres naţional pan- 
ucrainean“, la care participară peste o mie de delegaţi din toate regiunile locuite de Ucrainţi. După desbateri 
foarte animate congresul ceru reorganizarea Rusiei pe bază federalistă, recunoaşterea autonomiei naţionale 
a Ucrainei şi introducerea regimului republican. 

Congresul a trecut îndată la realizarea autonomiei Ucrainei, prin alegerea unei reprezentanțe naţionale, 
„rada centrală“, compusă din 150 de delegaţi ai diferitelor asociaţii culturale, profesionale şi economice. 
Rada se şi cohstitui îndată şi alese din mijlocul ei un fel de delegaţie permanentă, aşa numitul „secretariat 
general“, un fel de guvern naţional, ca organ executiv de cârmuire a Ucrainei, în frunte cu V. Vinicenko, A. 
Şulghin, S. Petliura ş. a. Dar guvernul provizoriu din Petrograd refuză să recunoască guvernul ucrainean, pe 
motivul că nu se ştie dacă „rada centrală“ este sau nu expresia liberă a voinţii norodului, ceia ce făcu pe 
istoricut M. Hruszevski, preşedintele radei, să exclame: 

„Sărbătoarea revoluţiei s'a sfârşit, începe ceasul cel groaznic“*15. 

Lupta aceasta cu guvernul central dură câteva luni, în cursul cărora Ucrainţii ţinură mai multe congrese, 


413 Cfr. Constantin Matzievici, „Memoire sur la Question Ukrainienne, Bucureşti 1920, pag. 10 urm. 

414 Paul Miliukow, RuBlands Zusamnmenbruch, Obelisk-Verlag, Berlin 1925, I, pag. 22. 

115 V, Srankevicz, Cyaâw napoaoe Pocciu, Berlin 1924, pag. 140.; Şt. Ciobanu, Unirea Basarabiei, București 1929, p. XXVII 
urm.; P. Cazacu, Moldova dintre Prut şi Nistru 1912-1918, Iaşi, p. 59 urm.; C. Marzievici, |. c., pag. 12 urm. 

iar „rada“ lansă la 10 Iunie primul ei manifest „univerzal“, prin care cerea autonomia Ucrainei, dar în hota- 
rele Rusiei. După multe tratative guvernul provizoriu din Petrograd recunoscu la 3 Iulie în principiu această 
autonomie, rămânând să se hotărască mai târziu asupra graniţelor Ucrainei autonome. Ucrainţii revendicau 
pentru ei 10 gubernii, câtă vreme guvernul provizoriu nu voia să li recunoască decât 5. „Rada“ lansă un al 
doilea „univerzal“, prin care decretă recunoaşterea autonomiei ucrainene. Tratativele cu privire la graniţele 
Ucrainei continuară încă şi se încheiară cu un compromis. 

Prin ucazul din 4 August 1917, guvernul provizoriu al Rusiei, recunoscu autonomia Ucrainei în cadrul 
statului federativ rusesc asupra guberniilor Kiev, Volhinia, Podolia, Poltava şi Cernigov, rămânând ca 
asupra celorlalte 5 gubernii, revendicate de Ucrainţi, să se aştepte plebescitul care să arăte dacă populaţiunile 
acestor gubernii doresc să se unească cu Ucraina sau să rămână mai departe la Rusia. 

La început Basarabia nu figura între guberniile revendicate de Ucrainţi pentru noua lor republică, ceia 
ce ar dovedi că ei recunoşteau drepturile inprescriptibile ale Românilor asupra acestei provincii, ruptă ca şi 
Bucovina din trupul Moldovei. Iar pentru Românii Transnistrieni se rezervase chiar 4 locuri în „rada cen- 
trală“ din Kiev”!€. 

Prin actul din 4 August 1917 Rusia recunoscu independenţa legislativă a Ucrainei, precum şi secretaria- 
tul din Kiev ca guvern provizoriu. Cu guvernul ucrainean recunoscut de Ruşi se grăbi Austria să trateze 
pacea separată, precum se va arăta mai la vale. 

Dar evenimentele începură să se precipite. La 24 Octombrie 1917 bolşevicii lui Lenin şi Trotzki 
răsturnară guvernul provizoriu din Petrograd şi se înstalară deabinelea la cârma Rusiei sovietice. La lovitura 
de stat a bolşevicilor rada ucraineană răspunse cu declararea independenţei Ucrainei în cadrul Rusiei federa- 
tive, aducând hotărîrea aceasta la cunoştinţa obştească prin un al treilea „univerzal“ din 7 Noemvrie 1917. 
Cum însă guvernul sovietic nu înţelegea să recunoască nici o organizaţie de stat burgheză, cum era cea 
ucraineană, el se consideră în stare de război cu Ucraina şi continuă ostilitățile cu toată înverşunarea. Această 
atitudine determină pe Ucrainţi să recurgă la măsuri extreme. La 9 Ianuarie 1918 rada din Kiev proclamă 
independenja deplină a Ucrainei faţă de Rusia şi aduse aceasta la cunoştinţa norodului prin al patrulea „uni- 
verzal“ din 12 Ianuarie 1918. Manifestaţiunile acestea aţiţară şi mai mult pe bolşevici, cari continuară ostili- 
tățile contra Ucrainei, aşa că la 26 Ianuarie 1918 Kievul căzu în mâinile sovietelor. 

În condijiunile acestea aşa de critice, Ucrainţii semnară la 8 Februarie 1918 la Brest-Litovsk pacea 
separată cu puterile centrale, care, cu toate că recunoscură independenţa Ucrainei, ele răsturnară guvernul 
democratic şi proclamară hatman al Ucrainei pe generalul Skoropadski. La 28 Aprilie rada centrală fu gonită 
de baionetele germane, iar mulţi patrioţi ucraineni fură arestaţi şi puşi sub paza Nemţilor ocupanţi. Aceştia 
erau adevărații stăpâni ai Ucrainei, inaugurându-şi opera de guvernare prin exploatarea ţării, ridicând de 


acolo mari cantităţi de cereale, zahăr, grăsime, ete“!”. 


Năzuinţele spre independenţă ale Ucrainţilor au fost urmate şi de celelalte naţiuni din imperiul rusesc, 
cum erau naţiunile baltice, Bielorușii şi îndeosebi Românii din Basarabia. În numeroasele congrese profesio- 
nale Basarabenii îşi aleseră şi ei reprezentanţi în adunarea constitutivă pe care o numiau „Sfatul Ţării“. 
Acesta se întruni în Chişinău la 21 Noemvrie 1917 şi alese preşedinte pe Ion Inculeţ. În şedinţa memorabilă 
a „Sfatului Ţării“ din 2 Decemvrie 1917 Basarabia fu proclamată „Republică democratică federativă- 
moldovenească“. Şi s'a făcut această proclamaţie în baza principiilor revoluţionare, în virtutea cărora fiecare 
popor avea dreptul să dispună de soarta sa. Autonomia teritorială şi politică a Basarabiei s'a reclamat şi în 
temeiul trecutului ei istoric şi a tradițiunilor politice şi culturale româneşti. Puterea executivă în noua repu- 
blică băsărăbeană trecu asupra „consiliului de directori“, care luă măsuri pentru naţionalizarea adminis- 
traţiei, justiţiei, armatei şi îndeosebi a şcoalei şi bisericii, exact ca şi în Ucraina. Iar pentru ca acest paralelism 


+16 Ziarul: Kienckaa Micnr, No. 185, din 30 Iulie 1917; cfr. Şt. Ciobanu, o. c., pag. XXXIX. 
417 C, Matzievici, o. c, pag. 15 urm. 

să fie complect, Moldovenii se grăbiră şi ei să proclame independența. 

Ingrozit de haosul ce domnia dincolo de Nistru şi preocupat mereu de a asigura Basarabiei o soartă mai 
bună prin păstrarea ordinei şi liniştei interne, „Sfatul Ţării“, în memorabila sa şedinţă din 24 Ianuarie 1918, 
proclamă independenţa „Republicei Moldoveneşti“ în vechile ei hotare etnice şi istorice, până la Nistru şi 
la mare. Spre fericirea Basarabiei, Românii de acolo au izbutit să-şi apere ordinea internă până la unirea cu 
România, întâmplată la 27 Martie 1918, reparându-se prin acest mare act istoric nedreptatea comisă la 1812 
pe socoteala integrităţii Moldovei lui Alexandiu-cel-Bun şi Ştefan-cel-Mare”!8. 

De altfel unirea, sau bine zis reîntoarcerea la matcă, era chiar mai dinainte determinată de împrejurările 
politice de atunci. Prin proclamarea independenţei Ucrainei, Basarabia rămase complect izolată de Rusia, 
în graniţele căreia fusese înglobată la început ca „oblastie“, adecă provincie autonomă. Numai în urmă, după 
ce fu despoiară de vechile ei drepturi autonome, Basarabia fu redusă la simplă „gubernie“, deopotrivă cu 
celelalte gubernii ale imperiului țarist“. Ajunsă în situaţia această prin însăşi forţa împrejurărilor, Basarabia 
era împinsă spre România, de care o lega o desvoltare istorică comună de sute de ani, la care se mai asocia 
şi comunitatea de limbă şi credință a populațiunii dominante şi covârşitoare prin numărul ei. Spre Ucraina 
nu o mâna nemic, nici legăturile trecutului şi nici nădejdiile unui viitor mai bun. La o existenţă politică pro- 
prie şi independentă de durată, nu se putea gândi nimeni în acea vreme şi nici astăzi, fiindcă pentru o astfel 
de existență lipsiau condiţiunile necesare. Singura soluţie, impusă de împrejurări, era unirea cu România, 
precum s'a făcut în mod firesc la 27 Martie 1918. 


Condiţiuni similare impuse de împrejurările vremei, au determinit şi unirea Bucovinei cu România. Prin 
însuşi faptul rezunoaşterei independenţei Poloniei de către Austria, întâmplat la 5 Noemvrie 1916, soarta 
politică a Bucovinei era hotărită. Prin recunoaşterea aceasta, Austria renunță ea însăși la continuitatea teri- 
torială şi la legătura directă cu Bucovina, rămasă izolată de Viena, ca şi Basarabia de Petrograd. O existenţă 
politică proprie nu putea duce, iar la Galiţia orientală nu se putea ataşa din motive naţionale şi confesiorale. 
Ce-i rămânea deci alta, decât să se reîntoarcă la Moldova, de unde fusese detrunchiată la 1775? Iată deci 
cum reîntregirea Moldovei în străvechile ei hotare istorice s'a făcut prin imperativul categoric al timpului. 
Zice doară cronicarul Miron Costin: „Nu sunt vremurile sub cârma omului, ci bietul om sub vremi“. 


Am arătat mai sus că la începulul renaşterei lor politice Ucrainţii dela Kiev nu se gândiau să revendice 
şi Basarabia românească pentru noul lor stat naţional, ce se înjgbeba atunci. Mai apoi însă, ei începură să-şi 
dea seama, că prin proclamarea independenţei Ucrainei, Basarabia rămâne izolată, şi de aci ei încercară să 
şi-o apropie şi pe ea şi s'o înglobeze republicei lor. Revendicarea aceasta era cu atâtă mai puţin întemeiată, 
cu cât nici Moldovenii băsărabeni nu ridicau asemenea pretenţii asupra unor teritorii transnistriene, cu toate 
că conaţionalii lor moldoveni de acolo blestemau Nistru că nu-şi schimbă albia ca să-i cuprindă şi pe 
dânşii. Păcat numai că conducătorii Ucrainţilor nu erau şi ei pătrunși de acest bun simţimânt de moderaţiu- 
ne şi înţelegere a situațiunibr politice. 

Îndată ce rada ucraineană din Kiev obținuse în Iulie 1917 recunoaşterea autonomiei Ucrainei, ea se 
grăbi să învite la Kiev pe lângă comisarii altor gubernii, şi pe cel al Basarabiei, pentru a delibera împreună 
asupra viitoarei organizaţii a Ucrainei. Invitaţia această, din care se trădau aspiraţiunile Ucrainţilor asupra 
Basarabiei, trezi un vifor de proteste din partea Românilor. Partidul naţional moldovenesc, luând cunoştiință 
de cuprinsul telegramei, se alarmă şi protestă energic, la 16 Iulie 1917, contra tendinţelor ucrainene de a 


421 


încorpora Basarabia“. Organul naţional „Cuvânt Moldovenesc“, în numărul său din 20 Iulie, protestă ener- 


418 Cfr. P. Miliukow, Russlands Zusammenbruch, I, p. 118 urm. 
419 Cfr. Ion I. Nistor, Istoria Basarabiei, p. 258 urm. 

420 Ton. I. Nistor, Românii Transnistrieni, 1. c., pag. 537 urm. 
421 Ştefan Cioban, Unirea Basarabiei, pag. 146, anexa CII. 

gic contra unor asemenea pretenţiuni*?. Comitetul central executiv moldovenesc al sfatului ofiţerilor şi 
soldaților moldoveni, protestă la 22 Iulie contra încercărilor ucrainene de a anexa Basarabia, calificându-le 
„antidemocratice, anexioniste şi prădalnice“ şi chemă pe Ucrainţi la colaborare frățească în numele autono- 
miei Ucrainei şi Basarabiei, în condiţii de vecinătate amicală“. Soldaţii şi ofiţerii moldoveni din circum- 
scripția militară Odessa şi de pe frontul român respingeau şi ei în mod categoric orice încercare de anexare 
a Basarabiei la Ucraina, socotind-o drept uzurpare“*. La protestele acestea se asociară toate organizaţiunile 
naționale moldoveneşti, ba chiar cele minoritare, cum erau Polonii şi Evreii+?%5. 

Protestele acestea energice şi unanime au avut darul să readucă pe Ucrainţi la realitate. Rada ucraineană 
se văzu silită să-şi recunoască greşala şi să revină asupra ei prin telegramele adresate partidului naţional 
moldovenesc, delegaţiei permanente guberniale şi comisarului gubernial, declarând că ea nici când nu s'a 
gândit să anexeze pământul moldovenesc, și nici să răpească părți din el, deşi ar avea pretenţii întemeiate 
asupra unor părţi din judeţele Hotin şi Cetatea-Albă, unde sălăşluesc destui conaţionali ucraineni”. La 
cuprinsul acestei telegrame Basarabenii au răspuns că acele pretinse drepturi sunt suficient recompensate cu 
numărul cel mare de Moldoveni din guberniile Podolia şi Cherson”. 

Explicaţiunile acestea avură darul să lichideze neînțelegerile dintre Ucraina şi Basarabia şi să stabileas- 
că raporturi de prietenie şi bună vecinătate la Nistru. Mai mult chiar, la 17 Decemwrie 1917 guvernul ucrai- 
nean din Kiev invită prin o telegramă oficială, semnată de Vinicenko şi Şulghin, guvernul republicei moldo- 
veneşti să participe la formarea unui guvern comun, pentru a începe cu toată autoritatea tratativele de pace”. 
Numai în condiţiunile acestea ar putea fi salvgardate interesele ambelor republici. În aceaiași telegramă 
guvernul ucrainean se declară gata să apere şi interesele republicei Basarabene, dacă va fi autorizat formal 
de guvernul Basarabean. În caz contrar Ucraina va apăra numai interesele sale proprii. Actul acesta diplo- 
matic îşi are importanţa sa, fiindcă din cuprinsul său rezultă, că Ucraina a recunoscut formal independenţa 
Basarabiei şi prin urmare implicit şi vechea frontieră dela Nistru. 


De aceia mare fu surprinderea guvernului basarabean, când luă cunoştinţă de cuprinsul unei telegrame 
a ministerului afacerilor străine al Republicei Ucrainene, adresată guvernului german, austro-ungar, turc, 
bulgar şi român, prin care cerea admiterea delegatului său la tratativele de pace dela Bucureşti, motivând 
cererea aceasta în modul următor: „Guvernul ucrainean este adânc interesat de soarta unei regiuni limitrofe 
a Republicei Ucraine, de Basarabia. Cu toate că regiunile locuite de cătră două popoare dominante, cel 
ucrainean şi cel moldovenesc, se perindează reciproc, nu încape nici o îndoială că în partea de nord a terito- 
riului Basarabiei locuiesc cu preferință Ucrainţi, iar în cea de sud (cuprinsă între gurile Dunărei şi ale 
Nistrului şi litoralul Mării Negre) ei au o majoritate relativă. Astfel că Basarabia din punct de vedere etno- 
grafic, economic şi politic formează o unitate indivizibilă cu teritoriul Ucrainei“. 

„Posedând o bună parte din litoralul Mării Negre, în a cărui parte de vest se găseşte importantul centru 
economic Odessa, cu care toată Basarabia de sud este legată, guvernul ucrainean crede, că orice modificare 
a fostei graniţe româno-ruse, şi în special în părțile ei de nord şi de sud, atinge adânc interesele politice şi 
economice ale Republicei Ucrainene“. 

„Întrucât o bună parte din teritoriul Basarabiei este ocupat de armatele române, iar chestiunea, cui va 
aparţine în viitor Basarabia, poate fi obiectul discuţiei la conferința de pace din Bucureşti, guvernul Republi- 
cei Poporane Ucrainene găseşte că discuţia asupra acestei chestiuni şi soluționarea ei, nu poate avea loc, 


42 Cuvânt Moldovenesc, No. 59 din 20 Iulie 1917. 

433 Ştefan Ciobanu, o. c., p. 515, anexa CII; cfr. P. Cazacu, |. c., pag. 217 urm. 
424 Cuvânt Moldovenesc, No. 59 din 20 Iulie 1917. 

425 Ibid., No. 63 şi 64. 
426 Cuvânt Moldovenesc, No. 66 din 6 August 1917.; cfr. P. Cazacu, |. c. pag. 216 urm. 
427 Cfr. Ştefan Ciobanu, Unirea Basarabiei, pag. 163, anexa No. CX. 

428 Cfr. Ştefan Ciobanu, Unirea Basarabiei, pag. 164, anexa No. CX. 

decât numai cu participarea şi consimţimântul reprezentanţilor guvernului ucrainean. 

Actul este semnat de preşedintele consiliului miniştrilor poporan şi ministrul de externe V. Golubo- 
vicit%, 

Guvernul român, primind adresa lui Golubovici, s'a sesizat imediat de ea şi a comunicat-o fără întârziere 
„consiliului directorilor“ din Chişinău“. Acesta vedea, şi cu drept cuvânt, în actul lui Gotubovici un „ames- 
tec ilicit în drepturile suverane ale „Republicei Moldoveneşti“ şi se grăbi să răspundă prin o radiogramă 
guvernului Republicei Ucrainene, în termenii următori: „Având în vedere declaraţiile repetate de mai multe 
ori ale Radei Ucrainene despre susținerea ei în principiul autodeterminării naționalităților, pentru care a 
luptat şi ea deopotrivă cu guvernul Republicei Moldoveneşti şi pe care l-a confirmat prin diferite acte ofi- 
ciale şi promisiuni, începând cu constituirea comisarilor guberniali şi a reprezentanților comitetelor execu- 
tive guberniale ale Ucrainei şi Basarabiei din 25 Iulie 1917, guvernul Republicei Poporane Moldoveneşti cu 
onoare roagă guvernul Ucrainei, a comunica, întrucât aceste ştiri sunt exacte, care sunt principiile, de care 
guvernul a fost călăuzit, întreprinzând paşii cari sunt în contrazicere cu interesele de stat ale Moldovei“. 

„Guvernul Republicei Moldoveneşti ţine de datoria sa să reamintească guvernului Ucrainei următoa- 
rele: după alcătuirea guvernului Republicei Moldoveneşti, rada centrală din Kiew nu odată s'a adresat Re- 
publicei Moldoveneşti cu diferite chestiuni în aşa termeni, cu care ea se adresa altor regiuni autonome, create 
pe teritoriul fostului imperiu rus, după cum aceasta se vede din telegrama din 2c Noembrie 1917, semnată 
de Vinicenko şi Șulghin, telegrama dela 20 Decembrie 1917 şi telegrama dela 12 Decembrie 1917, în care 
reprezentanţii Republicei Moldoveneşti erau invitaţi să i-a parte la conferința de pace dela Brest-Litovsk, 
aceasta fiind că Rada avea să-şi apere numai interesete er“. 

„În proectul organizării Ucrainei din 15 Septemvrie 1918 se spune că teritoriul Ucrainei cuprinde gu- 
berniile Kiev, Podolia, Volhinia, Holnna, Cernigov, Poltava, Ekaterinoslav şi Taurida, fără regiunile locuite 
de neucraineni. Univerzalul din 7 Noemvrie 1917 declară că teritoriul Ucrainei cuprinde guberniile: Kiev, 
Podolia, Volhinia, Cernigov, Poltava, Harkov, Cherson, Ekaterinoslav şi Taurida fără Crimea. lar Univer- 
zalul din 12 Ianuarie 1918 declară independenţa Ucrainei în graniţele arătate mai sus“. 

„Având deci toate acestea în vedere, guvernul Republicei Moldoveneşti socoate că numai el singur, fără 
nici un fel de amestec din afară, are dreptul de a reprezenta şi apăra interesele de stat ale republicei neatârnate 
a Moldovei, şi încă odată are onoarea a ruga guvernul ucrainean, să binevoească a da în această chestiune 
lămunirile cuvenite, mai cu seamă că din momentul înființării acestor republici, guvernele lor au mers mână 
în mână întotdeauna, găsind sprijin unul în altul şi întind amândouă spre apărarea intereselor naţionale şi de 
stat ale ţărilor lor vecine“*1. 

Conflictul acesta diplomatic între Basarabia şi Ucraina a fost repede aplanat prin faptul că la tratativele 
de pace dela Bucureşti n'au fost admise decât puterile centrale, adecă Germania, Austro-Ungaria, Bulgaria 
şi Turcia+?. Pretenţiile Ucrainei de a lua parte la aceste tratative au căzut astfel dela sine. Motivarea însă cu 
interesele ce guvemul ucrainean ar avea de apărat în Basarabia, a trezit protestul energic al Moldovenilor, 
cari nu recunoşteau Ucrainei nici un drept de amestec în chestiunile politice şi teritoriale dincoace de Nistru. 


Dar între timp în Ucraina se produseră schimbări mari. Armatele austro-germane ocupaseră ţara. Cu 


ajutorul lor Ucrainţii sperau să poată rupe anumite părți din Basarabia. Ucraina ridica pretenţii asupra unei 


433 


părți din nordul şi a alteia din sudul Basarabiei, adecă asupra Hotinului şi Cetăţii-Albe*”. Şi de fapt în scopul 


acesta armatele puterilor centrale ocupară o bună parte din judeţul Hotinului şi se menţinură acolo până în 


429 Stefan Ciobanu, Unirea Basarabiei, |. c., anexa No. CVIII, pag. 160. 

Octomvrie 1918, pentru a avea la îndemână un gaj la tratativele de pace. „Sfatul Țării“ din Chişinău, într'o 
moţiune adresată guvernului din Kiev, ținea să limpezească şi această chestiune, care putea să turbure rela- 
țiunile prieteneşti între ambele ţări. Iată cuprinsul acestei moţiuni: 

„Statul Țării, parlamentul Republicii Moldoveneşti, aflând despre tendinţele ucrainene asupra unor părți 
ale Republicei Moldoveneşti, în special asupra unor părți din ţinuturile Hotin şi Cetatea-Albă, îşi exprimă 
faţă de guvernul Republicii Ucrainene, faţă de Rada Centrală şi faţă de întreg norodul ucrainean protestul 
său energic împotriva tentativelor asupra drepturilor de autodeterminare ale poporului moldovenesc şi ale 
altor popoare, locuitoare pe teritoriul fostei gubernii a Basarabiei“. 

„Sfatul Țării declară că Republica poporană Moldovenească s'a proclamat independentă şi neatârnată 
la 24 Ianuarie a. c. în graniţele fostei gubernii a Basarabiei, de care fapt au fost anunţate toate statele şi 
Ucraina“. 

„Sfatul Țării aminteşte Ucrainei că între Republica Moldovenească şi cea Ucraineană, din momentul în 
care ele s'au declarat autonome, s'au stabilit cele mai amicale raporturii de vecinătate şi Ucraina întotdeauna 
a avut o atitudine de respect faţă de Republica Moldovenească, recunoscând dreptul ei la autodeterminare 
şi independenţă“. 

„În raporturile şi adresele sale către Republica Moldovenească, guvernul ucrainean întotdeauna privia 
Republica Moldovenească ca pe un stat aparte, ale cărui interese se deosebesc de interesele Ucrainei... Cu 
atât mai mare a fost surprinderea Sfatului Țării când a aflat despre dorinţa Ucrainei de a participa la confe- 
rinţa de pace dela Bucureşti în legătură cu chestiunile Republicei Moldoveneşii, ale cărei interese le poate 
reprezenta numai ea. Sfatul Țării, întemeindu-se pe trecutul istoric al Basarabiei, care în mod istoric s'a 
format într'o regiune unitară indivizibilă, iar pe de altă parte, având în vedere interesele economice ale ţării, 
arată poporului ucrainean nedreptatea amestecului Ucrainei în treburile Moldovei“. 

„Republica Moldovenească ca şi cea Ucraineană mult timp au suferit sub regimul crud al ţarismului, 
ambele au trecut calvarul luptei pentru libertate, şi când scopul a fost atins, când ambele republice au devenit 
independente, Moldova cu amărăciune află despre tentativele surorii ei mai mari împotriva independenţei 
Republicei Moldoveneşti, care şi ea doreşte să fie neatârnată“. 

„Sfatul Țării, în care sunt reprezentate toate naţiunile ce locuesc pe teritoriul Basarabiei, îşi exprimă în 
unanimitate protestul său energic împotriva tentativelor neauzite ale unui popor abia eliberat asupra drep- 
tului şi libertăţii altuia care şi el a devenit liber“. 

„Sfatul Țării declară tare că voinţa tuturor popoarelor care locuesc în Basarabia este de a vedea Repu- 
blica Moldovenească neatârnată şi indivizibilă şi orice tentative de ori unde ar veni ele, îndreptate împotriva 
îndependenţii şi indivizibilității Republicei Moldoveneşti, situată între Nistru, Prut, Marea Neagră, în hota- 
rele fostei gubernii a Basarabiei, o consideră ca o violenţă neauzită contra dreptului de autodeterminare ale 
unui popor care şi-a redobândit drepturi cu atâtea sacrificii“. 

„Sfatul Țării îşi exprimă convingerea fermă şi convingerea nestrămutată că poporul ucrainean eliberat 
nu va voi să zugrume politiceşte şi economiceşte popoare libere ale Republicei Moldovenești“. 

În şedinţa Sfatului Ţării din 16 Martie la interpelarea deputatului opoziţionist Țiganko, preşedintele 
guvernului Dr. Daniil Ciugureanu răspunse între altele că „din discuţiile radei din Kiev, din încercarea de a 
face numiri de funcționari în Basarabia şi a ocupării căii ferate dela Ocniţa, se vede că cei dela Kiev, nu 
numai că nu vor să recunoască guvernul republicei noastre, dar neagă şi dreptul Basarabiei la autonomie... 
Chestiunea este aşa de complicată, împrejurările sunt aşa de puţin favorabile, că pâna acum n'am putut între- 
prinde nimic în această chestiune. Ucraina este inundată de bolşevici. Nu avem nici o comunicaţie cu Kievul. 
După intrarea armatelor nemţeşti în Kiev, s'a trimis o telegramă prin Odessa, dar Nemţii au refuzat-o. Trebue 
să aşteptăm; acum guvernul a hotărît să trimită la Kiev o delegație specială ca să protesteze acolo înaintea 
radei contra amestecului ilicit în treburile noastre, şi deasemeni în faţa reprezentanţilor puterilor centrale. 

Delegaţia este aleasă şi mâine va pleca. Dar nu se ştie dacă va ajunge fiindcă nu se ştie dacă mai există vre'o 
comunicaţie pe căile ferate ucrainene“*5. 

De fapt delegaţia n'a mai ajuns la Kiev, fiindcă acolo stăpâniau Nemţii, încolțiți mereu de bolşevici, iar 
guvernul ucrainean ajunse într'o situaţie aşa de grea, încât era bun bucuros de a-şi putea apăra existenţa sa, 
necum să se mai gândească la revendicări teritoriale dincoace de Nistru. Propaganda bolşevică prindea tot 
mai mult în Ucraina. În Februarie căzu Harkovul, şi curând după aceasta Ucraina întreagă ajunse sub stăpâni- 
rea sovietică. Guvernul ucrainean a fost silit să părăsească ţara. Chestiunea amestecului Ucrainci în afacerile 
interne ale Basarabiei a fost pusă apoi la vot în Sfatul Țării şi respinsă cu unanimitate“. Până şi re- 
prezentantul Ucrainţilor basarabeni din Sfatul Țării, deputatul Osmolovski a desaprobat acest amestec şi a 
votat contra lui“. 

Ameninţat de bolşevici şi lipsit de orice sprijin din altă parte, guvernul Basarabiei s'a văzut silit să recur- 
gă la sprijinul armatei române şi să se grăbească votarea unirii cu România, pentru a beneficia mai intensiv 
de acest sprijin. Rada ucraineană din Kiev declarase de altfel generalului Coandă că recunoaşte ocuparea 
Basarabiei de trupele române*:. 

Unirea s'a proclamat în şedinţa festivă a Sfalului Țării din 27 Martie 1917. Cu acea ocazie reprezentanţii 
ucraineni din Basarabia n'au votat contra unirii, ci s'au abținut simplu dela vot pe motivul că numai consti- 
tuantă ar fi în drept să se pronunţe într'o chestiune aşa de importantă. 

Ucraina ocupată de puterile centrale, a găsit de bine să protesteze şi ea contra. unirii Basarabiei. La pro- 
testul ei a răspuns repede şi documentat reprezentantul României C. C. Arion. Dar corespondenţa n'a mai 
continuat, din cauza turburărilor din Ucraina®?. 

Astfel vedem cum Ucraina rusească urmăria față de Basarabia moldovenească o politică anexionistă şi 
nestatornică. Când recunoștea independenţa acestei provincii şi drepturile ei de autodeterminare, când pro- 
testa contra lor şi ridica pretenţii asupra unor părți din judeţele Hotin şi Cetatea-Albă. Faţă însă de această 
politică şovăitoare, vedem hotărîrea fermă şi intransigentă a Românilor basarabeni de a apăra cu orice preț 
integritatea teritorială a străvechii lor patrii, pe care nu înțelegeau să o împartă cu nimeni. Vechi şi inpres- 
criptibile drepturi istorice şi naţionale li impuneau o asemenea atitudine dârză şi hotărită. Și dreptatea a 
învins. 

XVI. Pacea dela Brest-Litovsk 

Mersul războiului mondial luă curând o altă întorsătură decum o doriau căpeteniile mişcării ucrainene 
din Galiţia şi Bucovina. Înfrângerea armatelor austriace în Galiţia, intervenţia României în războiul mondial 
de partea Antantei şi moartea împăratului Franz Iosef siliră pe guvernanţii din Viena să consimţească la pro- 
clamarea regatului polon (5 Noembrie 1916) care, în urma aşezării sale geografice între Austria şi Ucraina, 
curmă orice continuitate teritorială între ambele ţări, aşa de îndepărtate şi deosebite una de alta. Iar când se 
mai ivi şi chestiunea unei Cehoslovacii independente, nădejdea în realizarea îndrăzneţelor planuri ucrainene 
începu să scadă mereu, ba să se stingă chiar cu desăvârşire. 

În faţa realităţilor inexorabile, împăratul Karl, fostul comandant de regiment la Colomea, începe să-şi 
dea seama de gravitatea situaţiei şi să caută pacea cu orice preţ. La începutul anului 1918 el era bucuros de 
a putea încheia pacea cu Rusia fără anexiuni teritoriale în Ucraina. Planurile fantastice cu privire la procla- 
marea marei Ucraine habsburgice din Carpaţi până în Caucaz, căzură deodată cu iluziile fruntaşilor ucraineni 
din Galiţia şi Bucovina, cari se legănau în speranţa că vor putea atrage toată Ucraina rusească de partea lor. 
În realitate însă tocmai contrarul s'a întâmplat, precum se va vedea îndată. 

Întorsătura aceasta neașteptată a evenimentelor trezi decepţii amare în sufletele Ucrainţilor austrofili, 
cari cu toţii se visau cancelari şi miniştrii ai Ucrainei-Mari, iar leaderul lor bucovinean, Nicolai Wassilko, 
obţinu să i se pună chiar la dispoziţie o calească, ceia ce se şi făcu prin ordinul comandamentului general al 
trupelor de operație din Galiţia şi Bucovina. 

Treziţi de evenimente neaşteptate la realitate, ei abandonară repede planul Ucrainei-Mari şi se mulţu- 
miră cu constituirea unei provincii autonome ucrainene în cadrele împărăției habsburgice care să cuprindă 
în graniţele ei Galiţia Orientală desfăcută de Polonia, Bucovina rămasă izolată de Viena şi Rusia Subcarpa- 
tină ruptă din Ungaria. 

Cu programul acesta minim plecă contele Ottokar Czernin, cancelarul Austro-Ungariei, la Brest-Li- 
tovsk unde la 28 Noembrie 1917 se întâlniseră delegaţii puterilor centrale cu Ruşii şi Ucraiţii pentru trata- 
tivele de pace“. Czernin avea ordin dela suveranul său să încheie pacea cu orice preţ „fără compensaţii şi 
fără anexiuni“, pentru a intra mai lesne în ideologia Rusiei bolşevizate de atunci“. 

Scurtă vreme înainte de deschiderea tratativelor de pace dela Brest-Litovsk se produseră în Ucraina 
rusească schimbări radicale. La 15 Octombrie 1917 izbucni în toată Ucraina rusească o revoltă armată de 
sub conducerea noului „directoriu“ ales de liga națională, care număra între membrii săi pe V. Vinicenko, 
S. Petliura, F. Schwetz, A. Andreevski şi A. Makarenko. În cel mai scurt timp revolta se lăţise asupra țării 
întregi, aderând la ea şi trupele regulate ucrainene, haidamacii. Hatmanul Skoropadski care se sprijinea pe 
Nemţi şi pe corpurile de voluntari fu răsturnat şi fugi ascuns într'un vagon sanitar în Germania. 


La 4 Decembrie 1917 derectoriul recuceri Kievul şi se reînstală acolo“? 


. Cu noul guvern ucrainean voia 
Austria să încheie pacea. Delegatul principal al Rusiei sovietice era Trotzki, iar rada centrală din Kiev tri- 
mise ca delegaţi de pace pe Jefim Gregorovicz Medwedew şi pe Vasile Matwjewicz Schachrai, având pe 
Vladimir Petrowicz Satonski ca secretar, oameni tineri, fără experienţă, deabia ieşiţi de pe băncile şcoalei, 
cum îi caracterizează Nowak“5. 

La primul schimb de vederi pe care Czernin îl avu cu reprezentanţii radei ucrainene din Kiev, aceştia 
ridicară în numele guvernului lor pretenţii asupra Galiției Orientale, Bucovinei şi Rusiei Subcarpatice". 
Baza aceasta de discuţie, cu anexiuni teritoriale, era inacceptabilă pentru Czernin căci ea inverza complect 


rolurile. Unde până atuncia Ucrainţii austriaci revendicau Ucraina rusească, la Brest-Litovsk Ucrainţii ruşi 

cereau anexiunea Galiției, Bucovinei şi Rusiei Subcarpatice. Numai atunci diplomaţia austriacă îşi dădu 
seama cât de greşit inspirată fusese ea de Ucrainţii austrofili din Galiţia şi Bucovina, când aceştia visau de 
anexiuni teritoriale în Rusia până în Caucaz. Surpriza aceasta neaşteptată produse cancelarului austriac un 
şoc de nervi, care îl legă două zile de pat*5. 

În cele din urmă delegaţii radei din Kiev reveniră asupra pretențiilor lor cu privire la anexiunea Galiției, 
Bucovinei şi Rusiei Subcarpatine, cerând însă în schimb ca aceste provincii unite în Ucraina de Vest, să 
primească o largă autonomie. Cancelarul Czernin ajunse din nou la mare ananghie, fiindcă prin recunoaş- 
terea unei Ucraine autonome, se ralia la principiul autodeterminării, iar aceasta însemna a zgudui însăşi 
temelia constituțională a Austriei. lar pentru a pune pe Austriacii cari ezitau în faţa unui fapt împlinit, 
Ucrainţii ruşi convocară în grabă „congresul naţional al muncii“ şi proclamară la 3 Ianuarie 1918 unirea 
Galiției cu Ucraina. 

In faţa nouii situaţiuni, Czernin se reîntoarse la Viena pentru a lua avizul monarhului într'o chestiune 
aşa de importantă ca aceasta. Atunci Austria, încolţită din toate părțile şi grav ameninţată de foame, capitulă 
în faţă Ucrainţilor, pentru a nu periclita tratativele de pace. Între Austria şi Ucraina se încheiase în prealabil 
o convenţie secretă. Guvernul austriac luă asupra sa îndatorarea să realizeze până cel târziu la 15 Iulie 1918 
un proiect de lege, prin care să se dispartă teritoriile Galiției de Est, a căror populaţie era în majoritate 
ucraineană, de Galiţia de până atunci şi să se împreune cu Bucovina într'o provincie de coroană a Habs- 
burgilor. Austriacii se obligară prin cancelarul Czernin să treacă acest proiect de lege prin parlament, iar 
până atunci să ia toate măsurile pregătitoare pentru atingerea acestui scop”. 

Un manifest imperial urma să proclame regatul Haliciului“*. Convenţiunea aceasta trebuia să rămână 
secretă între contractanți până la aducerea ei la îndeplinire. Ea ajunse însă la cunoştinţa obştească prin o 
indiscreţie a gazetei „Vossische Zeitung“, şi produse mare vâlvă în Galiţia polonă şi în Bucovina româ- 
nească, ai cărei locuitori băştinaşi nu înțelegeau să admită, ca patria lor să ajungă un obiect de tocmeală între 
Austria şi Ucraina. 

In schimb Ucraina prin „directoriul“ său, se obligă să furnizeze de urgență Austriei un milion de tone 
de grâu pentru aprovizionarea populaţiei muritoare de foame. Din cantitatea aceasta Austria s'a grăbit să 
ridice, după mărturisirea lui Czernin, 42.000 vagoane de grâu şi alte alimente”. 

Din stipulaţiunile tratatului de pace austro-ucrainean reesă clar că Czernin, din ordinul suveranului său, 
vându direct Bucovina Ucrainenilor în schimbul unei cantităţi de grâu. Târgul ruşinos dela 1775, când Aus- 
triacii cumpărase Bucovina dela Turci cu pungi de aur, se repetă la 1918, când aceiaşi Austriaci o vândură 
Ucrainţilor pentru puduri de grâu. lar Ruşii se complăceau în rolul lor de samsari, reprezentaţi atunci prin 
feldmareșalul Rumianzov, iar acuma prin delegaţii Radei din Kiev Medwedew şi Schachrai. Numai că so- 
coteala de acasă nu se potriveşte totdeauna cu aceia din târg. 


Prin semnarea convenției secrete cu Ucraina, se înlăturase piedica principală pentru continuarea trata- 
tivelor în mod normal şi ducerea lor la bun sfârşit. Dificultăţile cu Ucraina erau înlăturate, dar acuma veniau 
altele şi mai mari din partea Rusiei sovietice, care enervau foarte mult pe contele Czernin. Cancelarul habs- 
burgic primia zilnic telegrame urgente din Viena cu ordine categorice de a semna pacea cu orice preţ, pentru 
a putea începe cât mai degrabă cu exportul de cereale, de care aveau aşa de mare şi neapărată nevoie. 

În schimb însă Trotzki, nu se arată de loc grăbit. Delegatul sovietelor ruseşti, care prindeau tot mai mult 
teren în Ucraina, era un adversar al păcii cu „directoriul“ burghez al Ucrainei şi nu se feria să ironizeze pe 

Czernin că sc grăbeşte să „închee pace cu delegaţi fără ţară, fiind-că singurul pământ de care mai dispuneau 
delegaţii radei din Kiev, ar fi doar camerele de hotel, pe care aceşti delegați le deţin la Brest-Litovsk“. 
Trotzki era informat de guvernul său că mişcarea bolşevică copleşise aproape toată Ucraina şi că autoritatea 
radei centrale scădea mereu“. 

In cele din urmă greutăţile au fost învinse şi la 8 Februarie 1918, s'a semnat pacea dela Brest-Litovsk, 
pe care primarul Vienei Weisskirchner o numi „pacea pâinei“*!. Vestea despre semnarea păcii cu Ucraina 
produse mare impresie asupra împăratului Karl, care se grăbi să felicite pe cancelarul său Czernin la marele 


succes politic, care i-a pregătit „cea mai frumoasă zi din timpul domniei sale, încărcată de griji“%%?. 

XVII. Ucraina austriacă şi Bucovina 

Între timp evenimentele politice se precipitară. Czernin se grăbi să ridice pudurile de grâu din Ucraina, 
dar legea pentru organizarea provinciei autonome ucrainene, în care să fie înglobată şi Bucovina, precum 
prevedeau stipulaţiunile tratatului secret, nu mai ajunse să fie votată de parlamentul austriac. În schimb însă 
guvernul austriac se strădui să ia cel puţin unele măsuri de ordin militar în vederea constituirii nouii provincii 
ucrainene. Dar încercările acestea se izbiră de rezistenţa Polonilor cari revendicau pentru dânşii stăpânirea 
asupra Galiției întregi, dar şi de împotrivirea Românilor bucovineni, cari nu înțelegeau să privească nepăsă- 
tori la înglobarea de pământ românesc în graniţele unei țări străine. Pe de altă parte situaţia politică internă 
din Austria ajunse în cursul anului 1918 aşa de critică, încât guvernul habsburgic nu mai avea nici puterea 
şi nici autoritatea de a se împotrivi năzuinţelor de independenţă a Jugoslavilor, Cekoslovacilor şi Polonilor. 
În faţa acestor simptome de desfacere şi descompunere a monarhiei habsburgice contele Czernin îşi înaintă 
demisia, fără să fi votat legea pentru înființarea provinciei autonome ucrainene, precum se obligase la Brest- 
Litovsk. O asemenea lege n'a fost votată de parlamentul austriac nici sub urmaşii săi până la prăbuşirea 
Austriei. 

Repetatele încercări ale împăratului Karl de a obține o pace separată, adresându-se preşedintelui Wil- 
son, se lichidară cu un refuz categoric. Nici manifestul imperial din 17 Octombrie 1918, prin care se con- 
simția la federalizarea Austriei, în care fiecarea popor avea să formeze o comunitate de stat proprie în cuprin- 
sul teritoriului său, nu mai găsi nici un răsunet la popoarele subjugate. Ele răspunseră la manifestul imperial 
prin, proclamarea independenţei lor aşa: Italienii la 16 Octombrie, Germanii din Viena la 22 Octombrie, 
Cehoslovacii la 28 Octombrie şi Polonii la 14 Noembrie 1918, când şi „Comisiunea de lichidare“ din Craco- 
via proclamă pe generalul Pilsudski de şef al statului polon. 


Pilda aceasta o imitară şi Ucrainţii cari în adunarea lor națională dela Liov, sub preşedinţia lui Petrusze- 


wicz, proclamară la 19 Octombrie 1918 independenţa teritoriului ucrainean din Austro-Ungaria”5 


. După 
telegrama deputatului N. Wassilko cătră arhiducele Wilhelm la Cernăuţi în ziua proclamării independenţei, 
acest teritoriu cuprindea Galiţia de Est, Bucovina cu oraşele Cernăuţi, Siret şi Storojineţ, — exact ca în 
memoriul Carpato-ruşilor cătră conferinţa de pace din Paris — precum şi ţinutul ucrainean din Ungaria nord- 
estică. Acest teritoriu se constitui ca stat naţional vest-ucrainean, care urma să-şi voteze constituția şi să fie 
reprezentat prin delegaţii săi la congresul de pace din Paris, contestându-se ministrului de externe austro- 
ungar dreptul de a mai vorbi în numele teritoriilor cari constitue statul vest-ucrainean“**. 

Din raportul comandantului general din Liov, feldmareşalul Pfeffer, cătră cancelaria militară a împăra- 
tului la Viena, se constată că, deodată cu proclamarea independenţei statului vest-ucrainean, s'a hotărît de 
adunarea din Liov ca noul stat să rămână „alipit“ Austriei — „mit Anschluss an Osterreich“. Aşa se explică 
faptul că constituanta sau rada ucraineană din Liov ţinea adunările ei sub paza armatei austriace şi că pro- 
clamarea independenţei Ucrainei de Vest cu alipirea la Austria, fusese sărbătorită prin servicii divine în 


155. Din rapoartele aceste reesă clar că 


catedrala catolică şi greco-catolică din Liov şi aclamată de populaţie 
proclamarea noului stat ucrainean, cu înglobarea părții celei mai mari din Bucovina, se făcuse sub egida 
Habsburgilor cu atingere sensibilă a intereselor naţionale româneşti. 

Condiţiunile în care s'a făcut proclamarea independenţei Statului vest-ucrainean, care nu putea fi în 
acelaş timp şi „independent“ şi „alipit“ Austriei habsburgice, erau foarte neprielnice. De aceea rada ucrai- 


neană proclamă la 15 Noembrie „Republica Vest-ucraineană“. În habsburgofilia lor oarbă şi interesată, 


155 Raportul deputatului N. Wassilko cătră arhiducele Wilhelm în Cernăuţi; anexă No. IX. 

154 Cfr. Elias Hurwicz, Der neue Osten, Berlin 1927, p. 13 urm.; Paul Roth, Die Entstehung des polnischen Staates, Berlin 
1926, p. 97 urm. 

455 Raportul feldmareșalului Pfeffer cătră curtea imperială din Viena asupra proclamării independenţei Ucrainei, anexa X. 

fruntaşii ucraineni puseseră toată nădejdea lor în Austria, evitând să ia contact cu puterile antantei, precum 
o făcuseră la rândul lor Cehoslovacii, Jugoslavii, Polonezii, Italienii şi Românii“5€. Atitudinea lor fusese 
mereu provocătoare la adresa statelor vecine. Aşa s'a putut întâmpla că la prăbuşirea Austriei habsburgice, 
ei să rămână lipsiţi de singurul lor sprijin politic şi militar pe care se rezemau. Pe lângă această lipsă de simţ 
politic şi de prevedere, şefii ucraineni erau disconsideraţi şi urâţi de fruntașii naţiunilor vecine, aşa de Poloni, 
de Români şi de Unguri deopotrivă, fiindcă revendicările lor teritoriale tăiau adânc în drepturile naţionale 
române şi poloneze îndeosebi. 

Revendicările ucrainene cu privire la Bucovina cu oraşele Cernăuţi, capitala provinciei, cu sediul mitro- 
poliei ortodoxe române şi cu înaltul său aşezământ de învăţătură care este universitatea, cu Siretul, fosta 
capitală a Moldovei lui Sas-Vodă, şi cu Storojineţul, erau provocaţiuni directe la adresa Românilor, cari nu 
puteau să nu reacționeze cu toată energia conta unor încălcări teritoriale de acest fel. Deasemenea se vedeau 
şi Polonii provocaţi şi lezaţi în drepturile lor istorice şi naționale şi se simţiau datori să reacționeze. Cât pri- 
veşte pe Ucrainţii din Ungaria nord-estică, astăzi Rusia Subcarpatică, soarta lor era de mult hotărită prin 
Pactul dela Philadelphia, pe care Masaryk îl încheiase încă în Iulie 1918 cu Dr. Zatkowicz, reprezentantul 
Ruşilor din Ungaria, prin care Rusia Subcarpatică consimţi la unirea ei cu Republica Cehoslovacă în schim- 
bul garantării unei autonomii locale“. Conducătorii ucraineni ar fi trebuit să fie în curent cu tratativele 
acestea şi să nu provoace inutil şi pe Cehoslovaci prin hotărârile radei lor dela Liov. 

În condiţiunile acestea soarta noului stat ucrainean părea din capul locului compromisă cu toate încer- 
cările oficialităţii habsburgice de a sprijini o construcţie politică artificial fundată pe nisip. Şi cum noul stat 
ucrainean urma să rămână „alipit“ Austriei habsburgice, comandamentul general al trupelor austro-ungare 
din Galiţia şi Bucovina primi indicaţii precise dela Viena să se pună la dispoziţia radei ucrainene dela Liov 
şi să asculte de ordinele ei%*. 

Contingentele ucrainene din armata austro-ungară, în debandadă şi desagregare, primiră ordin să se 
întoarcă fără zăbavă la vatră, pentru a fi încorporate în „legiunea ucraineană“, un început de armată naţio- 
nală, sub comanda arhiducelui Wilhelm, un nepot al împăratului Karl şi fiu al arhiducelui Ștefan, cel ce 
fusese luat în vedere pentru ocuparea tronului polon ca o secondo-genitură habsburgică. Din dragostea şi 
interesul cu care tânărul arhiduce îmbrăţişase cauza ucraineană, precum şi din cele două scrisori pe care 
dânsul le adresă la 18 Martie şi 26 Aprilie 1918 mitropolitului ucrainean unit din Liov, contele Andrei 
Szepţicki“5, se vede limpede că dânsul avea aspiraţiuni la tronul așa de şubred al statului ucrainean „alipit“ 
Austriei habsburgice. În scopul acesta, presumtivul hatman al Ucrainei de Vest aruncă la o parte uniforma 
sa de căpitan de cavalerie, pentru a îmbrăca costumul naţional ucrainean. lar pentru a da o nouă dovadă 
despre ataşamentul său cătră națiunea ucraineană, arhiducele Wilhelm îşi schimbă şi numele în Wasyl Wes- 
chywan zis Kneaz Ştefanowicz, după numele părintelui său arhiducele Ştefan“%. 

Arhiducele Wilhelm era un tânăr de 28 ani, care în armata austro-ungară avea gradul de căpitan de 
cavalerie. Din propria sa mărturisire aflăm că dânsul nu se împăca cu sistemul de oprimare a naționalităților 
din Austro-Ungaria şi că din cauza aceasta avea mereu conflicte cu oficialitatea habsburgică, care nu tot 
tolera critici de această natură. Din pricina aceasta tânărul arhiduce era rău notat şi considerat ca revoluţio- 
nar. Se pare că mai mult pentru a scăpa de el fu încorporat unei unități oarecare din Galiţia, unde se apucă 
de alte isprăvi şi mai mari. El îşi puse în gând să ajungă cu orice preţ domnitor habsburgic al Ucrainei. În 
scrisoarea pe care la 18 Martie 1918 o adresase mitropolitului unit din Liov, arhiducele arătă că Galiţia va 
fi împărţită în două şi că partea ucraineană, mărită cu Bucovina, va primi. autonomia naţională. Însuşi împă- 
ratul Karl i-ar fi încredințat comanda unui batalion precum şi conducerea legiunii ucrainene, care avea să 


15 P, Roth, o. c., pag. 97. 

457 Ion I. Nistor, Cehoslovacii şi Românii, în „Codrul Cosminului“, VI, p. 319 urm. 

15 Regruparea trupelor de operaţie în Galiţia şi Bucovina, anexa No. XI. 

459 Scrisorike arhiducelui Wilhelm cătră Mitropolitul Szepticki; anexa No. XII şi XIII. 

460 Ton I. Nistor, Bucovina şi arhiducele Wilhelm, în „Generaţia Unirii”, No. 4, pag. 4 urm. 


Pegas 


Ion I. Nistor 


formeze cadrele viitoarei armate naționale a Ucrainei. 

În calitatea aceasta arhiducele era autorizat să desfăşoare în Ucraina o intensă propagandă politică, 
pentru a-şi pregăti rolul de înfăptuitor al aspiraţiunilor naţionale ale Ucrainţilor. În Aprilie 1918 Wilhelm 
comanda un batalion la Alexandrovsk în Ucraina, unde se îndeletnicia cu organizarea militară a Cazacilor 
Zaporojeni. De acolo arhiducele adresă mitropolitului Szeptycki o nouă scrisoare prin care-i vestia că fusese 
chemat de împăratul Karl la Viena şi că ar fi obținut acolo aprobarea prea înaltă pentru planurile sale ucrai- 
nene. La sfârşitul verei 1918 arhiducele Wilhelm era în Galiţia în calitatea de comandant al legiunii ucrai- 
nene care opera pe frontul român la Cojoci în valea Bistriţei sub numirea oficială de „grupul căpitanului de 
cavalerie Arhiducele Wilhelm“. În toiul evenimentelor din Octombrie 1918, se decretă mobilizarea generală 
a legiunii ucrainene, care opera pe frontul român. Ea primi o nouă organizare pentru a forma cadrele unei 
armate naţionale ucrainene, precum se evidențiază aceasta destul de limpede din ordinele comandamentului 
militar din Liov pe care le reproducem în anexă“S!. Mai multe unităţi din această legiune erau dislocate în 
Cernăuţi şi Rădăuţi, ajungând chiar până la Cojoci în valea Bistriţei, unde ocupa poziţiuni pe teritoriul româ- 
nesc, care în baza nenorocitului tratat de pace dela Bucucureşti urma să fie cedat Austriei. 

Comandantul legiunii, arhiducele Wilhelm petrecea foarte des în Cernăuţi, fiind găzduit de contele 
Etzdorf, guvernatorul Bucovinei, în palatul administrativ din Piaţa Arboroasei. O parte din legiunea ucrai- 
neană era concentrată la Rădăuţi, fiind încredințată cu menţinerea ordinei publice în Bucovina. Dar cu toată 
stăruința comandantului, ordinea şi disciplina militară n'au putut fi menținute multă vreme. Germenii des- 
compunerii se încuibaseră deabinelea în rândurile legiunii ucrainene. Complicitatea oficialităţii habsburgice 
la lovitura de stat din Liov şi la organizarea armatei naționale ucrainene se vede foarte clar dintr'un memoriu 
confidențial din Noembrie 1918, pe care-l reproducem în întregime pentru informaţiunile interesante ce 
cuprinde“€?. 

În Bucovina situaţia politică rămăsese multă vreme nelămurită. Românii, prinzând de veste despre pla- 
nurile ucrainene, protestaseră de cu bună vreme contra înglobării Bucovinei în graniţele statului ucrainean, 
apărând punctul de vedere românesc al „Bucovinei nedesmembrate“ şi afirmând drepturile româneşti asupra 


463 


Bucovinei întregi în vechile ei hotare dela Ceremuş, Colacin şi Nistru“. Constituanta română din Cernăuţi, 


în adunarea ei din 27 Octombrie, reclamă la fel dreptul ei de suveranitate asupra Bucovinei „integrale““4%%. 

În condiţiunile acestea izbucnirea conflictului între rada ucraineană din Liov, care îşi asuma dreptul de 
suveranitate asupra unei bune părți din Bucovina, cu însăşi capitala provinciei Cernăuţi, şi între constituanta 
română din Cernăuţi, care reclama imperiul asupra Bucovinei integrale, devenise inevitabil şi el nu întârzie 
să erupă foarte curând. Cum consiliul naţional român n'avea la dispoziţia sa încă nici o forță militară, fiindcă 
ostaşii români bucovineni nu apucară încă să se reîntoarcă la vatră de pe frontul din Italia, rada ucraineană 
din Liov era în avantaj faţă de Români, fiindcă la dispoziţia ei stetea, precum am văzut, „legiunea ucrainea- 
nă“ de sub comanda arhiducelui Wilhelm, ale cărei unităţi garnizonau chiar în Cernăuţi. În condiţiunile 
acestea favorabile, delegaţii radei Ilie Semaka, I. Spenu, Omelian şi Ilya Popovici, bizuindu-se pe sprijinul 
militar al legiunii ucrainene, găsiră de cuviință să ocupe, în dimineaţa zilei de 6 Noemvrie 1918, palatul 
administrativ din Cernăuţi, să se prezinte guvernatorului Etzdorf şi să-i ceară să li transmită puterea de 
guvernământ. Guvernatorul cedă în faţa forţei militare, invitând însă pe delegaţii radei să cadă de acord cu 
consiliul naţional român, pentruca transmisiunea puterii să se facă în bună înţelegere şi cu Românii. 

Între Români se găsi unul singur care se declară gata să împartă puterea asupra Bucovinei cu Ucrainţii 
şi acesta era Aurel Onciul, care în întreaga sa activitate politică a avut o atitudine politică detestată de toată 
lumea românească. 


461 Organizarea legiunii ucrainene şi planul ei de operaţie, No. 1-15, anexa No. XIV. 

462 Mémoire sur la complicité des autorités autrichiennes dans le coup d'état par le parti ukrainien à Lwow, anexa No. XV. 
463 Ton I. Nistor, Unirea Bucovinei, p. 29. 

464 Ton I. Nistor, Unirea Bucovinei, p. 39. 

La orele 4 după amiazăzi, guvernatorul Etzdorf primi din nou delegaţiunea ucraineană ce era însoțită şi 
de Aurel Onciul şi transmise acestor pretinşi reprezentanți ai Românilor şi Ucrainţilor puterea de guvernă- 
mânt asupra ţării Bucovinei, dresând cu această ocazie cuvenitul proces-verbal pe care îl reproducem în 
anexă$5. 

În felul acesta se închee lunga serie de guvernatori austriaci ai Bucovinei, începând cu generalul Spleny 
şi sfârşind cu contele Etzdorf, în ziua memorabilă de 6 Noemvrie 1918. Prin semnarea procesului verbal de 
transmisiune a puterii, Casa de Habsburg abdică la dreptul ei de suveranitate asupra Bucovinei. 

Transmisiunea puterii se făcu asupra delegaților ucraineni ce făceau parte din rada dela Liov, şi asupra 
lui Aurel Onciul care nu fusese autorizat de nimeni să primească puterea sau să o împărțească cu Ucrainţii"5€. 
Singurul organ îndreptăţit de a revendica puterea asupra Bucovinei, era consiliul național român, ales de 
adunarea constituantă dela Cernăuţi la 27 Octomvrie 1918. Or, Aurel Onciul nu primise dela acest consiliu 
nici o delegaţie de a primi puterea. 

Dar în împrejurările de atunci forţa prima dreptul, şi forţa militară era de partea Ucrainţilor. Întemeindu- 
se pe această forță, căpeteniile Ucrainţilor exercitară timp de şase zile, dela 6-11 Noemvrie, o adevărată 
teroare în Cernăuţi şi în toată Bucovina, aşa că în vremea aceia nimeni nu mai era sigur de viaţa şi de avutul 
său. Delegaţiunea bucovineană a „radei naţionale ucrainene“ din Liov lansă în ziua de 6 Noemvrie 1918 un 
manifest către „cetăţenii liberi ai tuturor naţiunilor şi stărilor țării“, prin care chema populaţiunea Bucovinei 
sub steagul libertăţii. Cum „guvernul vechiu austriac a perit de sine“, delegaţia radei se vede necesitată să 
„ia în mâna sa guvernul în oraşul Cernăuţi şi în acea parte a ţării, care în majoritate este locuiţă de 
Ucrainţi““%. 

Delegaţia bucovineană a radei din Liov încredință administrația părții din Bucovina revendicată de ea 
lui Omelian Popovici, în calitatea de „comisar naţional ucrainean“. Cu dela sine putere se declară şi Aurel 
Onciul „comisar național român“ şi lansă şi dânsul împreună cu „tovarăşul“ său ucrainean — titlul de comisar 
justifică acest termen — în ziua de 6 Noemwrie 1918 proclamația prin care se aducea la cunoștința populaţiu- 
nii bucovinene că guvernul imperial din Viena, considerând misiunea sa împlinită, i-ar fi încredinţat lui 
împreună cu Omelian Popovici „însuşirea de comisari naţionali ai poporului român pe deoparte şi ucrainean 
pe de altă parte, puterea în Bucovina, fără să o împartă“. Comisarii poporului român şi ucrainean, luând 
asupra lor puterea, indiviză, o împărțiră totuşi între ei în modul următor: 

1. „Atât poporul român, cât şi cel ucrainean, îşi rezervă pretenţiunile sale, relative la teritoriul Buco- 
vinei, precum au fost formulate de reprezentanţii săi legitimi lasă însă ca congresul de pace să hotărească 
definitiv în chestiunea aceasta“; 

2. „Până la hotărîrea viitoare se menţine starea faptică“. 

3. „„Competinţa ambelor guverne (!) respective se bazează pe majoritatea relativă din comună, precum 
a fost constatată ea la recensemântul din 1910. Drept aceia, comunele, în care majoritatea relativă a popu- 
laţiunii este română, sunt supuse guvernului român, iar comunele, în care majoritatea aceasta este ucraină, 
guvernului ucrain “. 

4. „În comunele acele, în care majoritatea populaţiunii nu este nici română, nici ucraineană, repre- 
zentanța legală a comunei va hotări, căruia din ambele guverne din chestie vrea să fie supusă; lipsind o 
reprezentanță legală, hotărîrea respectivă se va lua, sub prezidiul gerentului constituit de sfatul consultativ, 
iar lipsind şi el, de membrii prezenţi în comună ai ultimului comitet comunal ales legal“. 

5. „Până ce se vor lua hotărtrile acestea, comunele Alexanderdorf, Katherinendorf, Sadagura şi Vijniţa, 
sunt supuse guvernului ucrain; toate celelalte comune neromâne şi neucraine, afară de Cernăuţi, guvernului 
român “. 


1% Guvernatorul Bucovinei transmite delegaților români și ucraineni puterea de guvernământ asupra Bucovinei. Anexa XVI. 
466 Ton I. Nistor, Unirea Bucovinei, pag. 39 urm. 
467 T. Balan. Bucovina în războiul mondial, |. c., pag. 133. 

6. „Oraşul Cernăuţi, capitala ţării, rămâne sub administraţia interimistică de până acuma; dispozițiuni 
în a doua instanţă se pot lua numai în conţelegere între guvernul român şi cel ucrainean“. 


„Învoiala prezentă întră imediat în vigoare“*58. 


„Comisar“ al oraşului Cernăuţi ajunse un oarecare Ossyp Bezpallko, care în dimineaţa zilei de 7 Noem- 
vrie 1918 ţinu să vestiască populațiunii cernăuţene că „delegaţia bucovineană a consiliului ucrainean“ a 
găsit de bine să-l numească „comisar urban“ al Cernăuţilor“. 

Numele de „comisar al poporului“ şi de „comisar urban“, ca emanaţie a radei ucrainene, indicau destul 
de vădit direcţia spre care tindea desfăşurarea evenimentelor din Bucovina în toamna anului 1918. Unităţile 
legiunii ucrainene devastară depozitele de arme, muniţiuni şi efecte militare ale regimentelor bucovinene şi, 
complect bolşevizate, începură să exercite o nemaipomenită teroare în Cernăuţi şi în împrejurimi, astfel că 
pacea şi ordinea publică erau serios amenințate şi nimeni nu mai era sigur de viaţa şi avutul său. În condiţiu- 
nile acestea, consiliul naţional român nu-şi putea îndeplini în linişte şi siguranță misiunea sa. lar îndrăzneala 
Ucrainţilor, ce se bizuiau pe unităţile lor de „haidamaci“ şi pe inconştienţa vinovată a „comisariului“ Aurel 
Onciul, nu mai cunoştea limită. În situaţia aceasta extrem de critică, consiliul naţional român se hotări să 
ceară şi să obțină intervenţia armalei române în Bucovina, care îşi făcu întrarea triumfală în Cernăuţi în ziua 
de 11 Noemvrie 1918. Populaţiunea, dornică de pace după un război de 4 ani, o primi cu mare însufleţire. 
Sub scutul ei, consiliul naţional român şi-a putut începe opera de refacere şi reorganizare, îndrumând ţara 
pe calea cea bună a păcii şi a progresului. 

La 28 Noemwrie 1918 s'a întrunit la Cernăuţi „Congresul General al Bucovinei“ care în unanimitate a 
votat unirea necondiționată a Bucovinei cu regatul României şi anume în hotarele sale istorice dela Ceremuş, 
Colacin şi Nistru. Reprezentanţii minorităţilor poloneze şi germane au votat pentru unire. Ucrainţii s'au abți- 


nut ca şi la Chişinău“? 


. Actul unirii Bucovinei a fost recunoscut de constituanta română dela Bucureşti în 
şedinta memorabilă dela 31 Decembrie 1919; deodată cu actele de unire dela Chişinău şi Alba-Iulia. Arti- 
colul 59 din tratatul de pace dela Sr. Germain cuprinde renunțarea formală a Austriei asupra drepturilor ei 


de suveranitate asupra Bucovinei“! 


. Delegații puterilor aliate şi asociate se întruniră în şedinţă la 2 Iulie 
1919 şi traseră o linie de frontieră care tăia o bună parte din Bucovina şi anume acea din valea Ceremușului, 
pentru a o alipi la Polonia*?. Interese de ordin economic par să fi determinat această hotărnicie. Vestea 
despre ştirbirea vechii graniţe a Bucovinei provocă mari turburări în rândurile populaţiunii menite să treacă 
la Galiţia, care protestă energic „contra hotărîrii luată de comisiunea teritorială de a detrunchia o parte a 
Bucovinei“. Comunele Plosca, Sârghieni, Putila, Dichteneţ, Chisiliţeni, Răstoace, Câmpulung pe Ceremuş, 
Iabloniţa, Ciornohuzii, Milie, Banila, Văşcăuţi, Carapciu, etc., lovite de această neaşteptată măsură, se grăbi- 
ră să protesteze contra ei, trimițând memorii la conferinţa de pace din Paris prin care cereau să rămână la 
România, întemeindu-şi cererea pe motive de ordin economic, politic, cultural şi religios, întrucât ei ca 
ortodocşi şi-ar primejdui credinţa prin alipirea la o ţară neortodoxă sau unită, cum este de fapt Galiţia de 
Est. Dăm în anexă un asemenea memoriu redactat în limba ucraineană pentru a ilustra mişcarea aceasta. 
Lupta a fost încununată de succes. În tratatul de pace de la Sevres se stabileşte graniţa româno-polonă 
dealungul Ceremuşului şi Colacinului“'5. Numai 5 comune bucovinene şi anume Babin, Luca, Prelipcea, 
Sviniace şi Crisceatec urmau să fie înglobate Poloniei, din cauza legăturii feroviale Horodenka-Zaleszczik, 


1% Teodor Balan, Rucovina în răsboiul mondial, |. c., pag. 134-135. 

1% Ibidem, pag. 135. 

+70 Ton I. Nistor, Unirea Bucovinei, pag. 54 urm. 

+71 „I'Autriche renonce en ce qui la concerne, en faveur de la Roumanie, à tous droits et titres sur la partie de l'ancien duché 
de Bukovine comprise en decades fronticres de la Roumanie, telles qu'elles seron ulte-rieuruiment fixées par les principales 
Puissances alliées et associées“. 

472 Cfr. Ion I. Nistor, Unirea Bucovinei, pag. 199, Anexa No. XVII. 

473 Protestul locuitorilor din comuna Carapciu pe Ceremuş contra deslipirii de România. Anexa No. XVII. 

+74. Dar şi acest colţ, cel mai nord-vestic al Bucovinei, a rămas la 


care se făcea pe teritoriul acestor comune 
România în baza convenţiunii de frontieră din 26 Ianuarie 1928 în care se stabileşte că între Prut şi Nistru 
granița va urma „vechea linie administrativă între Bucovina şi Galiţia““75. Astfel a fost aplanată şi ultima 
dificultate şi Bucovina s'a întors la matcă, întreagă şi fără nici o ştirbire teritorială“7€. 

Aspiraţiunile politice ale Ucrainţilor au dat astfel greş pe toată linia. Provinciile româneşti Bucovina şi 
Basarabia s'au unit cu România, din pământul căreia au fost rupte la 1775 şi 1812. Rusia Subcarpatică se 
unise cu Cehoslovacia în baza înţelegerii dela Philadelphia. Dar lovitura de graţie contra Republicei Vest- 
ucrainene fu aplicată de consiliul suprem al puterilor aliate şi asociate, care prin hotărîrea sa din 25 Iunie 
1919, autoriză Republica Polonă să continue cu operațiunile ei militare până la Sbrucz, vechea linie de 
frontieră între Galiţia şi Rusia. La 27 Noemvrie 1927 consiliul suprem încredință Poloniei mandatul pe 25 
ani asupra Galiției Orientale, iar prin hotăriredin 12 Martie 1923 Galiţia de Est fu direct înglobată în hotarele 
Poloniei reînviate. 

Astfel nu s'a ales nemic din planurile fantastice ale fruntaşilor ucraineni din Austria şi din Rusia, din 
cauza politice lor inconsecvente şi a încrederei prea mari pe care ei o puseră în monarhia habsburgică. 
Revendicările lor teritoriale dincoace de Nistru au produs mult sânge rău în cercurile româneşti şi au zădăr- 


nicit mereu o prietenie care li putea fi de folos. 


474 Ton I. Nistor, Unirea Bucovinei, anexa No. XXXII. 

475 Cfr. Ion I. Nistor, Frontiera româno-polonă, în rev. „Graiul Românesc“, II, 1927. 

476 Ion I. Nistor, Unirea Bucovinei, anexa XXXIII, pag. 208. „Du Pruth jusqu'au Dniester, la frontière suivra l’ancienne line 
administrativ entre la Bukovine et la Galicie“. 

XVIII. Relaţiunile româno-ucrainene după unire 

Tot trecutul istoric este martor că poporul român a fost totdeauna însuflețit de cele mai bune simţiminte 
de prietenie şi bună vecinătate faţă de Ucrainţi. Românii nici odată n'au râvnit la cuceriri teritoriale dincolo 
de Nistru, cu toate că acolo sălăşlueşte de veacuri o populație românească transnistriană, pe care Rusia 
Sovietică a recunoscut-o ca atare şi i-a îngăduit de a se constitui în „Republica Sovietică Socialistă Au- 
tonomă Moldovenească (R. S. S. A. M.)”. 

Dar cu toate acestea aspiraţiunile politice românești s'au oprit totdeauna la Nistru. De aceia neînțele- 
gerile dintre Români şi Ucrainţi au început numai atunci, când Ucrainţii au ridicat pretenţii teritoriale din- 
coace de Nistru în Bucovina şi Basarabia. Cât priveşte Maramureşul, pretenţiile ucrainene priviau mai mult 
regiunile de dincolo de Tisa, la care Românii n'au râvnit niciodată. Teritoriul Maramureşului românesc de 
astăzi cu prinde vreo 50 de comune, dintre cari numai trei sunt locuite şi de Ucrainţi. Restul Maramureşului 
a trecut la Rusia Subcarpatică de sub suveranitatea cehoslovacă, aşa că acolo punctele de fricţiune şi neînţe- 
legere dintre Români şi Ucrainţi sunt reduse la minim. 

Şi în adevăr, îndată ce, prin actele unirii dela Chişinău şi Cernăuţi, poporul român a restabilit străvechele 
sale drepturi de suveranitate asupra întregului pământ românesc de dincoace de Nistru, el este dornic de a 
trăi în pace şi bună prietenie cu vecinii săi ucraineni de dincolo de Nistru. De simţiminte asemănătoare erau 
stăpâniţi la 1919 şi guvernanţii ucraineni dela Kiev, când instituiră o misiune diplomatică pe lângă guvernul 
român din Bucureşti. Şeful acelei misiuni era profesorul Constantin Matzievici, ajutat de generalul S. 
Delvig, reprezentantul comandamentului suprem al armatelor ucrainene. La 26 Iulie 1919 şeful misiunii 
diplomatice ucrainene prezentă preşedintelui de consiliu al guvernului român scrisoarea de acreditare, al 
cărei scop principal era: 

„De a stabili relaţiunile cele mai amicale între România şi Ucraina, bazate pe principiul de neinterven- 
țiune reciprocă în viaţa internă a ambelor state. Guvernul ucrainean declară că nu voieşte sub nici un chip 
de a pune în discuţie fruntaria actuală între cele două state, considerând Nistru ca fruntarie definitivă între 
ele şi dorind să stabilească la această frontieră cele mai bune relaţii de vecinătate“*5. 

Misiunea ucraineană la Bucureşti mai avea datoria de a stabili un acord şi cu Polonia, aceasta fiind o 
amică a României; acest acord avea să confirme între altele deciziunea luată de guvernul ucrainean de a 
înceta ostilitățile contra Poloniei. Misiunea mai avea de scop să stabilească condițiunile în cari guvernul 
român ar putea înzestra armata ucraineană cu armament, îndeosebi cu arme, cartuşe şi tunuri. 

Guvernul român în fruntea căruia se găsia Ion I. C. Brătianu a luat act de declaraţia oficială a guvernului 
ucrainean, că recunoaşte Nistru ca hotar definitiv între cele două ţări, şi a dat armatei ucrainene ce se găsia 
la grea cumpănă, ameninţată de a fi înconjorată de bolşevici, concurs preţios. Insuşi şeful misiunei ucrainene 
recunoaşte în memoriul său că „numai mulțumită României armata ucraineană a reuşit să se salveze, retră- 
gându-se prin Basarabia în Galiţia, unde luă contact cu grupul de nord“*”?. 

Dară în vremea ce Ucraina rusească recunoştea hotarul Nistrului şi intrase în relaţii diplomatice normale 
cu guvernul român, căpeteniile Republicei Vest-ucrainene continuau şi după unirea Bucovinei acțiunea lor 
de dușmănie față de România. În faţa armatei române, delegaţii bucovineni ai Radei din Liov, cu comisarii 
ucraineni cu totul, se retraseră în Galiţia pentru a continua de acolo agitaţiunile lor contra Românilor. Cu ei 
se retrase fireşte şi arhiducele Wilhelm, comandantul legiunii ucrainene, însoţit de adjutantul său contele 
Lubesch von Laresch, ce funcţionase pe vremuri ca secretar la legaţiunea austro-ungară din Bucureşti. Dar 


477 Ton I. Nistor, Românii Transnistrieni, 1. c., p. 542 urm. 

478 C, Matzievici, Mémoire sur la question ukrainienne, p. 4: „Le Gouvernement Ukrainien déclarant ne vouloir en aucune 
façon mettre en question la frontiére actuelle entre les deux Etats, considérant le Dniester comme frontiére definitive entre eux et 
désirant etablir sur cette frontiere les meilleures relations de voisinage“. 

49 C, Matzievici, o. c., pag. 20 urm. 

arhiducele nu mai ajunse la Liov pentru a lua contact cu guvernul prezidat de Petruszewicz, fiindcă trupele 
poloneze, minunat echipate şi conduse de generalul Haller, îi închisese calea, ocupând Liovul şi silind rada 
să-şi mute sediul la Stanislavov“*0. Astfel arhiducele Wilhelm, zis şi cneaz Stefanowicz, se trezi cu legiunea 
sa prins între două focuri, de generalul Zadik în flancul drept şi de generalul Haller în flancul stâng. La 
începutul lui Iunie 1919, legiunea ucraineană, strânsă ca în cleşte de trupele româno-polone şi demoralizată, 
se găsia îngrămădită pe poziţiunea din jurul Colomeei cu tendinţa de retragere spre munţii Pocuţiei. În di- 
recțiunca aceasta se retrase şi arhiducele Wilhelm. 

În dimineata zilei de 4 Iunie patrulele de grăniceri români prinseră de veste că în comuna Jabie, la o 
distanță de vreo 40 km de Colomeia, s'ar afla adăpostite în casa preotului Hlibowski trei persoane străine 
însoţite de o doamnă. Un pluton de grăniceri primi ordinul să plece în urmărirea lor. În drum spre Jabie 
patrulele române dădură peste un automobil ce purta emblema casei imperiale austriace, pajura cu două 
capete. În dimineaţa zilei de 5 Iunie patrulele intrară în Jabie şi găsiră lumea adunată în biserică. Atunci 
comandantul avu buna inspiraţie să învârtă cheia dela uşa bisericii, pentru ca lumea adunată acolo să nu 
turbure cumva percheziţia la casa preotului, unde găzduia cneazul Stefanovici cu tovarăşii săi. Contele 
Laresch şi nevasta sa se predară fără nici o împotrivire. În timpul acesta arhiducele dormia încă. Când se 
deşteptă văzu în faţa sa pe ofițerul român, şi întrebă somnoros: „Cum, armara română este aci?” „Da!“ 
răspunse dârz ofițerul român, somând pe arhiduce să se predea, ceia ce arhiducele făcu fără nici un gest de 
împotrivire. În tovărăşia arhiducelui se mai găsia şi un cobzar ucrainean, Petru Sckerek, deputat în rada 
ucraineană din Liov“! 

Sub pază militară arhiducele şi însoțitorii săi fură conduşi la comandamentul român din Colomeia, iar 
de acolo trimis sub excortă la Cernăuţi, unde petrecu noaptea de 7 spre 8 Iunie 1919 la hotelul Gottlieb din 


strada Bucureştilor“8? 


. A doua zi arhiducele cu suita sa fu pornit la Bucureşti, iar de acolo internat la mănăs- 
tirea Căldăruşani, unde petrecu până la începutul lui Septemvrie 1919. 

La intervenţia misiunii ucrainene din Bucureşti, guvernul român conveni să încredinţeze pe arhiduce în 
mânile guvernului ucrainean, dându-l în sama trupelor lui Petliura, care îşi avea cartierul general la Came- 
nița. La 3 Septemvrie arhiducele cu suita sa fu pornit la Cernăuţi, iar de acolo predat autorităţilor ucrainene 
la punctul Otace“55, dresându-se le 6 Septemvrie cuvenitul proces-verbal de dare şi primire din partea auto- 
rităţilor de frontieră*5*. 

În tot cursul drumului prin România arhiducele era bine dispus şi foarte comunicativ, arătându-se multu- 
mit de felul cum fusese tratat în ţară. Faţă de comisarul care-l insoţia arhiducele îşi exprimă regretele sale 
că Ucrainţii cunosc aşa de puţin România şi că dânsul îndată ce va ajunge la Camenița va comunica lui 
Petliura cât de necesară este strângerea relațiilor dintre România şi Ucraina. Ajutorul de armament şi muniții 
pe care guvernul român l-a dat cu atâta generositate Ucrainei, precum şi viitoarele ajutoare ce se vor mai da 
după promisiunea primului ministru Brătianu, vor rămâne cea mai bună chezăşie pentru cimentarea legături- 
lor de prietenie şi bună vecinătate între ambele ţări. Raliindu-se la această prietenie şi Polonia, uşor s'ar 
putea rădica un zid puternic şi nepătruns contra bolşevismului cotropitor. 

Însistând asupra stărilor din Rusia sovietică, arhiducele credea în apropiata lichidare a mişcării bolşevi- 
ce pe care, după părerea sa, Lenin şi Trotzki o întreţineau din motive personale, străduindu-se să arunce 
microbul anarhiei asupra lumii întregi. Agentul bolşevismului în Ungaria este Bela Kuhn, care face în fiecare 
săptămână naveta cu aeroplanul între Budapesta şi Moscova. Însuşi Lenin ar fi vizitat de curând capitala 
Ungariei (!). 

Activitatea vieţii sale, arhiducele ar fi închinat-o cauzei ucrainene, pentru triumful căreia a luptat şi este 


480 P, Roth, o. c., pag. 98. 

481 Raportul Regimentului 3 Grăniceri asupra arestării arhiducelui Wilhelm, anexa No. XVIII. 
482 Raport confidenţial asupra arestării dela Jabie, anexa No. XIX. 

483 Raport asupra călătoriei arhiducelui din Cernăuţi la Larga, anexa No. XX. 

484 Proces-verbal asupra trecerei peste frontieră a arhiducelui Wilhelm, anexa No. XXI. 

hotărît să lupte cu zel şi abnegaţie şi în viitor. În armata ucraineană ar fi avansat la gradul de colonel, câtă 
vreme în armaţa austro-ungară nu ajunsese decât la gradul de căpitan. 

Întrebat dacă în timpul petrecerei sale la Căldărușani n'ar fi avut vreo întrevedere cu cineva din familia 
regală, arhiducele a răspuns că nu a avut nici o întrevedere de acest fel, dar că a trimis o scrisoare principelui 
Carol, ale cărui simţiminte democratice le aprecia şi care era însuflețit de aceleaşi idealuri ca şi dânsul. 

Între altele arhiducele îşi exprimă admiraţia pentru soldatul român, care este cea mai sigură chezăşie 
pentru asigurarea păcii şi păstrarea ordinei în răsăritul Europei. Dificultăţile pe care România le întâmpină 
la conferinţa de pace vor putea fi învinse prin iscusinţa şi hotărîrea lui Ion I. C. Brătianu. Arhiducele era 
încredinţat că legitimele revindecări teritoriale ale României vor fi satisfăcute. 

Arhiducele sc mai întreţinu cu însoțitorii săi asupra călătoriei sale în Italia, America de Sud şi Africa, 
insistând cu amănunte interesante asupra lor. 

La urcarea sa în barca ce era să-l treacă Nistru la Otace, Wilhelm îşi luă rămas bun dela reprezentanţii 
autorităţilor române şi le mulţumi tuturor foarte călduros pentru bunul tratament de care s'a bucurat în 
România. Îndepărtându-se de malul românesc, arhiducele făgădui că după restabilirea păcii se va reîntoarce 
în România pentru a vizita ţara şi îndeosebi mănăstirea Căldăruşarii, unde fusese găzduit şi de unde a plecat 
cu cele mai plăcute amintiri“$5. 

Din nenorocire pentru dânsul, dar mai ales pentru cauza ucraineană pe care o servia, cneazul Stefano- 
vicz fu silit de imprejurări de a se reîntoarce în România cu mult mai curând de cum se putea aștepta la 
transbordarea Nistrului. Regimul bolşevic din Ucraina trezise curând mari nemulțumiri în sânul populaţiei. 
De aceea norodul se răzvrăti contra lui, astfel că trupele ucrainene, susținute şi de guvernul român, izbutiră 
să recucerească în scurtă vreme Podolia, Volhinia şi parte din guberniile Kiev şi Cherson. Pe la sfârşitul lui 
August trupele ucrainene, întărite cu forțele legiunii ucrainene din Pocuția, dădură un puternic asalt contra 
Kievului, recuceriră oraşul şi realizară succese apreciabile contra Odesei'%. În toiul acestor izbânzi, cneazul 
Stefanovicz fu chemat în Ucraina pentru a se pune. acolo din nou în fruntea legiunii sale. Realizarea marilor 
sale planuri politice părea mai mult ca asigurată şi aşa se explică şi buna dispoziţie a arhiducelui în drumul 
spre Podolia. Legiunea ucraineană, după căderea în captivitate a comandantului ei, mai rezistă în unele 

poziţii până la ocuparea Pocuţiei întregi de contingentele româno-poloneze. La 18 August 1919 opera de 
pacificare era terminată, şi contingentele româneşti, în temeiul unei înţelegeri amicale dintre guvernul român 
şi cel polon, evacuară teritoriul pocuţian ocupat de ele, se retraseră dincoace de Ceremuş şi trecură adminis- 
traţia civilă şi militară asupra organelor poloneze. După lichidarea operațiunilor din Pocuția resturile legiunii 
ucrainene trecură Zbruczul în Podolia, pentru a întări frontul antibolşevic comandat de Petliura şi a contribui 


efectiv la noul avânt războinic pe care-l luase contingentele ucrainene unite” 


. Dar lupta contra bolșevicilor 
se dovedi dela început destul de grea. Deaceea comandantul trupelor ucrainene se adresă generalului Deni- 
kin cu propunerea de a coordona operaţiunile sale militare cu cele ucrainene într'un front comun contra 
bolşevismului ameninţător. Generalul Denikin izbutise să canalizeze nemulțumirile păturilor burgheze con- 
tra regimului sovietic şi să înainteze victorios spre Harkov, Ekaterinoslav, Cursc şi Voronez. 

Drept răspuns la oferta de colaborare armată a lui Petliura, Denikin, care urmăria scopuri panruse, năvăli 
asupra Kievului şi-l ocupă prin surprindere, dezarmând contingentele ucrainene ce se găsiau acolo. Atunci 
Petliura propuse lui Denikin stabilirea unei linii de demarcaţie în zona de operaţiuni contra bolşevicilor. Dar 
la propunerea aceasta Denikin, îmbătat de izbânzile sale de până atunci, răspunse cu cererea de dezarmare 
a armatei ucrainene. Denikiniştii în loc să primească colaborarea de arme pe care Ucrainţii li-o oferiau cu 


ațâta stăruință, începură pe la sfârşitul lui Septembrie ofensiva contra armatei lui Petliura şi continuară lupta 


485 Conversaţia arhiducelui Wilhelm cu însoţitorul său asupra problemelor de actualitate, Anexa No. XXII. 

486 C, Matzieviei, |. c., pag. 21 urm. 

487 Operațiunile armatei române în Pocuția, în „Zece ani dela Unirea Bucovinei“, Cernăuţi, 1928, p. 58 urm.; Ion I. Nistor, 
Unirea Bucovinei, o. c., anexă No. VIII, p. 91 urm. 

până la începutul lui Noembrie 1919. 

În vreme ce armatele antibolșevice ale lui Petliura şi Denikin se sfâşiau între ele, trupele roşii ale Rusiei 
sovietice măcinau forțele lui Colceag şi ludenici. După izbânda aceasta, bolşevicii aruncară toate rezervele 
lor asupra lui Petliura şi Denikin, pentru a-i extermina. Nesocotinţa politică a lui Denikin s'a răzbunat foarte 
curând. Forţele sale combatante s'au dovedit insuficiente pentru o luptă pe două fronturi şi de aceia zădăr- 
nicia sforțărilor sale ieşi foarte curând la iveală. Rezistenţa armatei ucrainene nu putea fi înfrântă şi nici 
guvernul ucrainean nu putea fi lichidat aşa uşor. Atunci Denikin — după constatările lui Matzievici — recurse 
la un truc politic. Intemeindu-se pe simţimintele antipoloneze ale contingentelor galițiene din armata ucrai- 
neană, Denikin le promise Galiţia și încheiă cu ele la 5 Noembrie 1919 un tratat separat, în virtutea căruia 
mai bine de jumătate din forțele combatante ucrainene trecură de partea Denikiniştilor, deschizându-li astfel 
drumul spre Camenița, unde se refugiase guvernul ucrainean. Prin manopera aceasta contingentele ucrai- 
nene credincioase lui Petliura şi guvernului ucrainean ajunseră în primejdia de a fi învăluite şi silite să 
capituleze“8. 

În legătură cu defecţiunea contingentelor galiţiene din armata ucraineană pare să stea şi noua pribegie 
a arhiducelui Wilhelm în România. La 21 Noembrie 1919, arhiducele împreună cu Petruszevicz, fostul 
preşedinte al radei ucrainene din Liov, însoţiţi de 61 de ofițeri cu familiile lor, trecură Nistru şi se predară 
autorităţilor româneşti. Pribegii ucraineni fură bine primiţi în ţara românească, tot aşa de „ospitalieră ca şi 
pe vremea lui Mazepa, şi conduşi după dorinţa lor până la frontiera cehoslovacă. Acolo ei au fost luaţi în 
primire de autoritatea statului vecin şi conduşi la Tokai, de unde li se pierdu urma. După informaţiunile pe 
care le deţinem din sursă particulară, arhiducele Wilhelm s'ar fi înapoiat la Viena şi şi-ar fi stabilit domiciliul 
la Baden, pentru a reflecta în linişte asupra visurilor de domnie şi asupra tinereţei vijelioase a lui Vasile 
Veşivan zis kneaz Stefanoviczt?. 

În condiţiunile acestea extrem de critice guvernul ucrainean trebui să evacueze în grabă Camenița, în- 
credinţând-o trupelor poloneze pentru a scuti populaţia de teroarea denikinistă, iar instituţiile ucrainene de 
Jaf şi pradă. Guvernul ucrainean şi marele cartier general al lui Petliura se retraseră prin Proskurov şi Staro- 
Constantinov în Volhinia, pentru ca în înţelegere cu Polonia să poată reface frontul antidenikinist şi anti- 
bolşevic. Defecţiunea contingentelor galițiene, cât şi pierderile suferite în luptele continue contra bolşevici- 
lor dela nord şi a denikiniştilor dela sud, slăbiră considerabil autoritatea şi forţa de rezistenţă a guvernului 
ucrainean, a cărui putere era redusă asupra unei mici porțiuni din teritoriul național, apărat de un grup redus 
de armată sub comanda generalului Omelianovici Pavlenko. 

Dar nici Denikin n'o brodi mai bine. Hărţuit mereu de bolşevici, el nu dispunea nici de mijloace mate- 
riale şi nici de forţe suficiente pentru ca să poată menţine pozițiunile câştigate. Mizeria şi nesiguranța apăsa 
greu asupra populaţiunii jefuite şi demoralizate. Îndurând şi din partea Denikiniştilor aceleaşi pogromuri, 
siluiri, jafuri şi încălcări ale drepturilor lor naționale, Ucrainţii începură să se revolte, să se organizeze în 
bande, să distrugă căile de comunicaţie şi bazele de rezerve în spatele armatei de ocupație. Situaţia Ucrainei 
era extrem de grea, găsindu-se între două focuri, unul din partea bolşevicilor, iar altul din partea insurgen- 
ților, astfel că ţara ajunse o adevărată ruină. Cât de mult seamănă aceste jalnice stări de lucruri cu vremurile 
lui Hmelnicki, Doroszenko şi Mazepa! Și apoi să mai zici că istoria nu se repetă. 

În vremurile acestea de grea cumpănă pentru poporul ucrainean, „numai mulţumită României şi Polo- 
niei — recunoaşte Matzievici — vecinii noştri cei mai apropiaţi şi cei mai ameninţaţi de agresiunea rusă şi de 
imperialism, de orice culoare ar fi el — fie prin invazia lui Denikin, fie prin a bolşevicilor — acești doi vecini 
ni-au ascultat glasul nostru şi ni-au dat un ajutor de care poporul ucrainean nu are să uite niciodată“. 

La 4 Martie 1920 şefii misiunii ucrainene din Bucureşti, profesorul C. Matzievici şi generalul Ş. Delvig 


488 C, Matzieviei, 1. c., pag. 23 urm. 
489 Cfr. Ion I. Nistor, Bucovina şi Arhiducele Wilhelm, 1. c., pag. 4 urm. 
190 C, Matzieviei, |. c., pag. 25. 

înaintară un lung memoriu guvernului român, cerând între altele „recunoaşterea politică a Republicei 
Ucrainene şi a guvernului ei naţional precum şi sprijinul tehnic şi instructiv în organizarea armatei naţionale 
pe teritoriul român, aceasta s'ar putea realiza pe calea unei convenţii speciale cu autorităţile militare din 
România, în conditiile în care o asemenea convenţie a fost încheiată şi cu Polonia“?! 

Dar înainte de a se cădea de acord asupra unei asemenea convenţii, evenimente grave se petrecură 
dincolo de Nistru în Ucraina. Bolşevicii înfrânseră rezistenţa ucraineană şi denikinistă. Ei ocupară toată 
Ucraina, trecură Zbruciul, inundară Polonia cu trupele lor şi ameninţară foarte serios însăşi Varşovia. Era 
un moment hotărîtor în istoria civilizaţiei europene, ca şi în clipele când oştirile musulmane amenințau 
Viena la 1683. Dar precum atunci craiul lan Sobiecki a salvat civilizaţia creştină, astfel la 1920 mareşalul 
Iosif Pildsuski a înfrânt cerbicia bolşevică sub zidurile Varşoviei şi a salvat civilizaţia burgheză din Europa. 
Prin tratatul de pace polono-rus, ce s'a încheiat la Riga în ziua de 18 Martie 1922, Rusia şi Ucraina sovietică 
recunoscură drepturile de stăpânire ale Poloniei asupra Galiției de Est până la Zbrucz, iar consiliul ambasa- 
dorilor din Paris, prin hotărîrea sa din 15 Martie 1923, confirmă această dispoziţiune, recepționându-o în 
dreptul ginţilor. 


Astfel rămaseră şi de astădată străduințile legitime ale Ucrainţilor pentru libertate şi neatârnare fără nici 
un rezultat palpabil. Aceasta însă nu înseamnă că problema ucraineană s'a închis pentru totdeauna. Din 
contra, sângele vărsat pentru realizarea unei cauze drepte nu poate să rămâe fără folos, căci este ştiut că 
ideile mari nu se înfăptuesc fără jertfe mari şi costisitoare. Poporul român dela Nistru până la Tisa n'a stat 
niciodată în calea realizării idealului politic şi naţional al vecinilor săi ucraineni de dincolo de Nistru. Dim- 
potrivă istoria relaţiunilor româno-ucrainene mărturiseşte că Românii în toate vremurile au ajutat şi sprijinit 
pe Ucrainţi şi sunt gata să o facă aceasta şi în viitor cu aceeaşi dragoste şi cu acelaşi desinteres care i-a carac- 
terizat din timpurile lui Hmelniţeki şi Mazepa până în vremurile de curând trecute ale cneazului Stefanovicz. 

Dar asemenea simţiminte de prietenie şi bună vecinătate trebuie să fie împărtăşite şi de poporul 
ucrainean, fiindcă dragoste cu sila nu se poate. Din nenorocire însă ele nu se manifestă aşa de sincer precum 
ar dori-o Românii. Preşedintele primei misiuni diplomatice ucrainene în România încheiă la 20 Martie 1920 
memoriul său pe care-l prezentase guvernului român cu o frumoasă confesiune de credinţă, zicând: 

„Noi suntem încredinţaţi că nobila Românie, mai fericită de cât noi la renașterea ei naţională şi care ni- 
a acordat odată concursul ei moral şi tehnic, nu ni va refuza simpatia pentru organizarea unui stat nou vecin, 
al cărui scop suprem nu este decât renaşierea culturii şi a poporului său precum şi desvoltarea forţelor pro- 
ductive ale țării““%2. 

Dar glasurile acele de prietenie şi recunoştinţă se înăduşe prea adese în izbucnirile de ură şi răzbunare 
ale celor ce credeau că înfăptuirea Ucrainei Mari trebue să pornească dela Cernăuţi sau Hotin, străvechi 
târguri moldoveneşti, care n'au avut nici odată „nimic nici în clin nici în mânecă cu Ucraina de Est sau de 
Vest şi nici cu aspiraţiunile ei politice. Renaşterea politică şi naţională a unui popor nu poate porni, decât 
dela vatra obârşiei sale, şi aceasta poate fi oriunde între Nistru şi Nipru numai în Moldova nu. 

De aceea manifeste ca cel semnat la Viena în Decembrie 1921, în numele delegaţiei bucovinene a con- 
siliului ucrainean poporal, de Ilie Semaka, Agenor Artymowicz şi Dimitrie Kuropathnicki, în care Românii 
sunt calificaţi drept „venetici, vicleni şi duşmani“, cari țin Bucovina „încătuşată în lanţurile robiei seculare“, 
nu pot contribui la stabilirea de raporturi normale între două neamuri care ar trebui mai întâiu să se res- 
pecteze reciproc pentru a putea trăi în pace şi bună vecinătate“. Izbucniri de patimă şi violenţe de acest gen 
nu servesc cauza ucraineană în România, ci ele o pot cel mult compromite. Dar nici exagerările statistice ca 
cele susținute de S. Volodymyriv în memoriile institutului ucrainean din Berlin, care arată în România o 


%1 C, Matzieviei, 1. c., pag. 53 urm. 
42 C, Matzieviei, 1. c., pag. 35 urm. 
43 Ton I. Nistor, Agitaţiile ucrainene, în „Generaţia Unirii”, No. 9, 1929. 


Page 106 


Problema Ucraineană în Lumina Istoriei 


494 când numărul Ucrainţilor din România nu atinge nici jumătate 


populaţie ucraineană de 1.200.000 suflete 
din această cifră, nu pot contribui la cimentarea prieteniei româno-ucrainene“%. 

Rolul Ucrainţilor români nu poate fi altul decât acela de organ de legătură socială şi culturală între patria 
lor România şi conaţionalii lor dornici de libertate de dincolo de Nistru. Această prietente trebuie cultivată, 
fiindcă ea li poate fi oricând de mare folos. Dintre statele vecine cu Ucraina, România adăposteşte numărul 
cel mai mic de Ucrainţi, cari la nevoie ar putea fi schimbaţi contra Românilor Transnistrieni deopotrivă de 
numeroşi. Ocaziile ciocnirilor de interese politice şi economice sunt reduse la minimul posibil, fiindcă 
Ucraina are prin Odessa o admirabilă ieşire la mare. Astfel că toate condiţiunile geografice şi economice 
sunt date pentru o bună vecinătate şi o paşnică vieţuire împreună. 

Iar cât priveşte aspiraţiunile politice şi naționale ale Ucrainţilor, noi nu putem preciza mai bine atitudi- 
nea noastră faţă de ele, decât repetând răspunsul, pe care Miron Costin îl dăduse la întrebarea marelui vizir, 
dacă se bucură sau ba că Turcii au prefăcut Podolia în raia. La această întrebare Miron Costin răspunse că 
se teme să spună adevărul. Atunci vizirul i-a zis să grăească şi să nu se teamă. Atunci Miron a zis: „Suntem 
noi Moldovenii bucuroşi să se lăţească împărăţia turcească în toate părțile cât de mult iar peste ţara noastră 
nu ne pare bine să se lăţească“. Atunci vezirul i-a zis: „Drept ai grăit““%%. 

Nu ne sfiim a rosti şi noi acest adevăr, că suntem bucuroşi ca Ucraina să ia ființă şi să se lăţească în 
toate părțile cât de mult, dar peste ţara noastră hotărît că nu ne pare bine să se lăţească. Ba mai mult chiar, 


vom fi gata oricând a ne opune cu toată puterea, când s'ar face o încercare de acest fel. 


24 S, Volodymyriv, Die gesamte ukrainische Revölkerung der Welt, în „Zapiski Ukrajanskogo Naukobogo Instituta v Ber- 
lini“, t. HI, p. 39 urm. 

495 Ton I. Nistor, Minoritățile în România în „Generaţia Unirii“, No. 1, p. 6 urm. şi No. 2, p. 3 urm. 

1% Ton Neculce, Letopiseți,. II, p. 200-201. 

ANEXE 

Documentele emise în limba germană sau rusă n-au fost incluse în această prelucrare a scanului. 

XVIII. 

Raportul Regimentului 3 Grăniceri asupra arestării arhiducelui Wlhelm. 

5 Iunie 1919. 

Comandantul Compăniei 2-a din Reg. 3 Grăniceri, Locot. Bânciulescu, pleacă la 6 dimineata la Cosov 
(Galiția) însoțit de Sublocotenentul Theodorescu Mihai, spre a inspecta trupele sale, aflate în sectorul de 
pază respectiv. 

La Cosov, plotenicrul Ciubotaru raportează că e proectată o întrunire la casa comisarului Uhrin cu mai 
mulți deputaţi, între care şi un oarecare Siclesy. 

De la persoanele civile, de origine poloneză, primeşte informaţiuni că în comuna Jabia, satul Scheea, la 
casa preotului Hlibowsky, se află persoane civile şi o doamnă şi că între aceste persoane, ar fi şi Arhiducele 
Wilhelm de Habsburg, care poartă numele de Vasile Veşivan şi ajutorul său Maiorul Veşirany cu soția sa. 

Compania hotărăşte a aresta pe aceşti suspecți din Jabia, cum de asemenea să aresteze şi persoanele ce 
vroiau să facă întrunirea la Cosov, între care se aflau: deputatul Siclesy, comisarul Uhrin şi fostul ajutor 
Sublocot. Apanovici, Comandantul depozitului de muniții Jabia. 

Cu această operaţie, la Jabia se însărcinează Sublocotenentul Theodorescu Mihai, care pleacă cu un 
detaşament spre executarea însărcinării. 


6 Iunie 1919. 
În această zi, la ora 17, detașamentul se înapoiază cu însărcinarea îndeplinită, transportând pe 
Arhiducele Wilhelm. 


7 Iunie 1919. 

În ziua de 7 Iunie, Arhiducele este trasportat la Colomea, însoţit de Comandantul compănii, Locot. 
Bânciulescu. 

De la Colomea Arhiducele este adus la Cernăuţi, de unde este apoi transportat la Bucureşti. 

Sub pază a fost condus la Colomea, iar de acolo cu un tren special la Cernăuţi, de unde a fost transportat 
cu celelalte trei persoane la Bucureşti unde au fost predaţi M. C. G. 

Arhiducele Wilhelm de Habsburg e în vârstă de 28 de ani şi e vărul fostului împărat al Austriei, Carol. 


XIX. 

Raport confidenţial asupra arestării arhiducelui Wilhelm la Jabie. 

Fiind informat că fostul arhiduce Wilhelm de Habsburg Lothringen a fost arestat în ziua de 5 Iunie de 
către Grăniceri în Pocuția şi că va fi adus în Cernăuţi, am căutat să aflu amănunte, punându-mă în contact 
cu d-l Lt.-Colonel Mihail şi Marin Ionescu din Reg. 3 Grăniceri, cari în puţine cuvinte mi-au spus că fostul 
arhiduce a fost arestat la Jabie de către Grăniceri, fără a-mi putea da alte detalii. 

Fostul arhiduce şi însoțitorii săi fiind adus la Cernăuţi de către D-l Căpitan Dinculescu din Grăniceri 
după ce s'au luat de către Divizia locală toate măsurile de a fi instalat la Hotel Gottlieb din str. Poştei, măsuri 
la care am fost pornit, am intrat în contact cu susnumitul domn Căpitan, care mi-a dat următoarele informați- 
uni: Fiind comandantul zonei în care a fost arestat fostul arhiduce, fusesem încunoştiinţat că fostul arhiduce 
s'ar afla în împrejurimi travestit şi acoperit de către populaţia ucraineană, care îi este foarte devotată. 

D-l Căpitan Dinculescu a organizat urmărirea fostului arhiduce ajutat la atingerea scopului şi de Polo- 
nezii locali, care şi-au oferit serviciile lor. 

În ziua de 5 Iunie a dat peste un automobil la marginea şoselei aflate nu departe de localitatea unde a 
fost prins fostul arhiduce. 

Şoferul dupe oarecari ezitaţiuni i-a comunicat D-lui Căpitan că fostul arhiduce lăsându-l cu maşina în 
şosea, i-a spus că se duce într'o localitate unde are nişte afaceri. 

În urma acestora D-1 Căpitan a arestat pe şofer, trimiţându-l cu automobilul la Comandament, iar pentru 
găsirea locului unde s'a ascuns fostul arhiduce, a trimis mai multe echipe. Una din ele, condusă de un domn 
ofiţer a găsit pe fostul arhiduce şi însoțitorii săi în casa preotului din comuna Jabie, aflată la 40 km depărtare 
de Colomea, în regiunea Koslovasia, localitate păduroasă. 

Au fost arestaţi 

1. fostul arhiduce de Habsburg-Lothringen zis Colonel Vasile Vaşevani, zis Kniaz Stefanovicz şi cu- 
noscut sub pseudonimul Cerus Hovska; 

2. Adjutantul său, fostul căpitan de artilerie austriac Rubesch von Lariş cu soția sa Eugenia, ucrainean; 

3. Poetul popular Petre Sekerek, deputat al radei ucrainene şi 

4. fostul Comisar al oraşului Kosov, anume Uhrin, Ucrainean. 

Toţi cei de sus au fost aduşi în ziua de 7 Iunie a. c., instalaţi în două camere dela Hotelul sus-arătat şi 
pus sub strictă supraveghere până a două-zi dimineaţă când au fost permutaţi la Divizie, iar de acolo la 
12.20, cu un tren special porniti la Marele Cartier General Bucureşti, Alţi doi din foştii însoțitori ai fostului 
arhiduce şi anume fostul subofiter Hapanovici şi profesorul Istianovici, un agitator bolșevic, implicat în 
delapidarea sumei de 500.000 coroane dela Narodnaia Cassa, împreună cu preotul şi alţii, au fost reţinuţi 
arestaţi la Comandament în Colomeia, de unde probabil în urma cercetărilor făcute împreună cu şoferul ar 
fi fost înaintați la Marele Cartier Cieneral. 

De reţinut este că fostul arhiduce se bucură de o mare popularitate la Ucraineni şi împreună cu Koko 
Vasilco şi alţii, ce lucrează înverşunat pentru realizarea aspiraţiunilor iridentei ucrainene în toate ținuturile 
unde sunt Ucraineni, Guvernul autorizând pe arhiducele Wilhelm-Habsburg şi pe însoțitorii săi să plece la 
Kameneţ Podolski prin Hotin sau Ataki s'a hotărit trimiterea prin Cernăuţi sub excorta comisarului Hârlescu. 

Sunteţi rugaţi ca împreună cu Comandamenţul Div. respectivă să daţi tot Concursul necesar pentru 
transportul la frontieră şi trecerea peste Graniţă, trimițându-l complect fără cheltueli şi necesitate. 


XX 

Raport asupra călătoriei arhiducelui Wilhelm dela Cernăuţi la Larga. 

Conform delegaţiei D-voastră de a conduce dela Cernăuţi până la staţia Larga pe Colonelul Vasil Vi- 
chiani (arhiducele Wilhelm de Habsburg) împreună cu suita sa care a venit de la Bucureşţi însoţit de 
comisarul special de siguranță Constanţin Hârlescu, am onoare a vă raporta următoarele; 

Din gara Cernăuţi am plecat în ziua de 7 Septemvrie, ora 13.30 şi am ajuns la gara Larga la ora 19, unde 
eram aşteptaţi de locotenentul Nichita din Regimentul 29 Infanterie ca delegat al Diviziei 8-a şi care ne-a 
spus că are ordin să ne însoţească până la punctul după Nistru Vornoviţa legat cu cale ferată cu Larga, atunci 
am plecat cu trenul spre acel punct acolo însă nu am găsit punct de trecere format şi peste Nistru şi Craina 
nu se află un sat sau vreo autoritaţe legală căreia să-i putem încredința persoanele escortate că în urma 
înţelegerii luate intre noi trei adică Locot. Nichita, Comisar Hârlescu şi a subsemnatului am hotărât ca să 
venim din nou la gara Larga şi a doua zi ca să conducem pe Colonel cu suita sa la punctul Ataki-Soroca, 
legat cu cale ferată şi care se află în faţa oraşului Ucrainean Mogilev. 

La ora 3 în ziua de 8 Septemvrie 1919, am plecat cu trenul din Larga şi la ora 9 am ajuns la Ataki şi 
după ce am anunţat pe Căpitanul Ucrainean al punctului Mogilev care a venit cu bărcile necesare la Altai 
am predat după cum se vede din alăturatul proces verbal persoanele care ne erau încredințate. 

Ţin să adaog că în timpul cât am stat în contact cu arhiducele s'au arătat foarte mulțumit de modul cum 
a fost tratat de autorităţile române în timpul cât a stat în România mulţumindu-ne până la ora de despărțire 

şi autorizându-ne a transmite mulțumirile sale autorităţilor noastre superioare. 
Anexez şi o notă de conversaţie ce a avut loc în timpul conducerii între agentul însoțitor şi arhiducele. 
Cernăuţi, la 10 Septemvrie 1919. 


XXI. 

Procesul verbal de trecere peste frontieră a arhiducelui Wilhelm. 

Astăzi 5 Septemvrie 1919. 

Noi, Constantin Hârlescu, comisar special în Direcțiunea Poliţiei şi Siguranţei generale din Ministerul 
de Interne, Alexandru C. Panaitescu, subşef de Serviciu special de Siguranţă dela Subinspectoratul General 
de Siguranţă din Bucovina şi Anghel I. Tătăranu, subcomisar cl. I în Poliţia punctului Ataki-Soroca. 

În conformitate cu ordinul marelui Cartier General Nr... din Septemvrie 1919 şi în baza delegaţiei Dom- 
nului Director al Poliţiei şi Siguranţei Generale de a trece peste fronticră persoane notate mai jos. 

Constatăm că astăzi, ora 10, s'a trecut prin punctul Ataki-Soroca, predându-se autorităţilor militare 
ucrainene pe următorii: 

D-nii 1. Coloanel Vasile Veşivany, Arhiducele Wilhelm de Habsburg. 
D-nii 2. Căpitan Eduard Saubichi Lariemko; 
3. Locotenent Nicolae Angrine Besgrichi, toţi din armată; 
4. Petre Chatitschike Danicof, deputat în rada Ucraineană; 
5. D-na Eugenia Lariemko, soţia căpitatului Lariemko. 
Drept care am închiat prezentul proces-verbal în triplu exemplar. 
Comisar special 
(ss) Hârlescu 
Subşef de serviciu special de Siguranţă: 
(ss) Panaitescu 
Subcomisar cl, l-a 
(ss) Tătăranu 


XXII. 

Conversaţia arhiducele Wilhelm cu însoțitorul său asupra problemelor de actualitate. 

Foarte bine dispus chiar după o noapte de nesomn şi oboseala drumului dela Bucureşti la Cernăuţi, în 
condiţiunile în care le-a făcut Colonelul Vasyl Veşivany (Arhiducele Wilhelm de Habsburg) a arătat toată 
bună voinţa sa în conversaţia ce am avut dela Cernăuţi până la Ataki, punctul pe unde a fost trecut în Ucraina. 

Întrebând cu ce impresie pleacă din România, Colonelul Vasyl Veşivany (Arhiducele Wilhelm de Habs- 
burg) mi-a răspuns foarte stabil şi cu multă bună voinţă, exprimându-și mulțumirea sa pentru felul cum a 
fost tratat tot timpul şederei sale în Regat. — Continuă apoi spunând că în Ucraina este foarte puţin cunoscută 
simpatia de care se bucură în țara Românească şi mergând direct la Camenița Podolski, la Marele Quartier 
Ucrainean, va expune Generalului Petliura observaţiunile sale din foloasele ce le ar trage Ucraina fiind în 
legătură cu România. Ajutorul de muniţie ce România a făcut Ucrainei precum şi viitoarele ajutoare ce vor 
urma să vie din România după spusele d-lui prim-ministru Brătianu, vor face ca legăturile dintre România 
şi Ucraina să fie din cele mai solide la care dacă ar participa şi Polonia ar face un zid de nepătruns contra 
spiritelor resvrătite ce există în Rusia de Est. 

Expunându-şi apoi vederile sale asupra stărei de spirit din Rusia spune că după părerea sa acum este 
începutul sfârşitului Bolşevismului, şi al aventurierilor evrei Lenin şi Trotzki, cari pentru profitele lor finan- 
ciare ce pot avea din starea de dezorganizare a Rusiei caută ca prin orice mijloc să menţie starea actuală de 
este posibil întinderea microbului bolşevic chiar în vestul Europei pentru care avusese astfel ca agent de 
propagandă pe Bella Kuhn în Ungaria, care săptămânal făcea naveta între Budapesta şi Moscova cu aero- 

planul. Şi chiar Lenin în ultimul timp a mers la Budapesta pentru întărirea lucrărilor bolşevice dintre Ungaria 
şi Rusia. 

Situaţia Colonelului Vasyl Veşivany (Arhiducele Wilhelm de Habsburg) o datoreşte în special, spune 
domnia sa unei convorbiri ce a avut cu primul ministru austro-ungar în timpul războiului mondial şi căruia 
expunându-şi vederile sale asupra situațiunei Austriei adaugând că nu va mai putea continua cu oprimarea 
diferitelor naţiuni care formează conglomeratul austro-ungar, a avut ca urmare că a doua zi un comunicat 
de primul ministru, să-l dea drept revoluţionar şi tulburător al liniştei statului. Fiind foarte democrat şi cu- 
noscând în deajuns poporul ucrainean luptând mult pentru cauza ucraineană l-a găsit ca loc de refugiu şi ca 
loc de unde putea să-şi desvolte sentimentele sale democratice, şi unde a fost primit cu gradul de colonel în 
armata ucraineană, pe când în Austria fusese numai căpitan. 

Întrebând apoi dacă în timpul şederei sale în România a avut vreo întrevedere cu cineva din Familia 
Regală, mi-a răspuns că nu însă a scris o scrisoare Alteţei Sale Regale Principele Carol a cărui sentimente 
le cunoaşte ca fiind democratice având aceleaşi vederi ca ale sale. 

Îşi arată multă admiraţie pentru soldatul român, graţie căruia ordinea în Orientul Europei va fi restabilită 
asigurând că greutăţile ce ni se fac la Conferinţa de pace vor avea un sfârşit înpăciuitor în favoarea noastră. 

Restul discuţiunilor ce am avut cu Domnia-Sa a fost asupra voiajurilor ce le-a făcut în Italia, America 
de Sud şi Africa, istorisindu-mi cu foarte multă bunăvoință peripeţiile călătoriilor. 

La despărţire a mulţumit tuturor persoanelor de faţă pentru deosebita atenţiune ce i s'a arătat în tot 
timpul şederei sale în Regat cum şi persoanelor ce l-au însoțit pentru străduinţa ce au pus pentru a-i face 
călătoria mai agreabilă. Termină spunând că la restabilirea liniştei va mai veni încă odată în ţară pentru a 
merge şi la Mănăstirea Călduraşani unde a fost găzduit şi de unde are amintiri frumoase. 

Pentru conformitate 
Eugenie Cordaş 


XXIII. 

Raport despre trecerea arhiducelui prin România. 

Wilhelm de Habsburg împreună cu Petrusievici, fostul dictator al populaţiei ucrainene şi 61 militarii cu 
familile lor refugiați din Kameneţ-Podolski, expediați cu drumul de fier de Divizia 8-a la Marele Cartier 
General. 

